
Din nou, toată lumea zâmbeşte, unele persoane 
ovaţionează şi ridică toți mâna. Apoi eu spun: 
„Minunat! Acestea sunt nişte țeluri măreţe pe care 
le are toatălumea. Cu toții vrem să facem mai 
mulți bani, să petrecem mai mult timp cu familiile 
noastre, să fim în formă şi îngrijiţi şi să dobândim 
independenţa financiară. 

„Nu numai că noi vrem cu toţii aceleaşi 
lucruri, dar ştim cu toţii ce trebuie să facem pentru 
a le dobândi. Şi cu toţii intenţionăm să facem toate 
astea, cândva. Dar înainte de a începe, noi 
decidem că trebuie să ne luăm o scurtă vacanţă 
într-un loc minunat, fantastic, pe nume „Insula într- 
o Bună Zi". 

Spunem că „într-o bună zi voi citi acea 
carte. într-o bună zi voi începe acel program de 
exerciţii. într-o bună zi îmi voi îmbunătăţi 
competențele şi voi câştiga mai mulţi bani. într-o 
bună zi îmi voi ţine finanţele sub control şi voi 
scăpa de datorii. într-o bună zi voi face toate acele 
lucruri pe care ştiu că trebuie să le fac pentru a-mi 
atinge toate ţelurile. într-o bună zi." 

Probabil că 80 la sută din populaţie trăieşte 
pe insula într-o Bună Zi în cea mai mare parte a 
timpului. Ei se gândesc, visează şi îşi creează 
scenarii legate de toate lucrurile pe care le vor 
face „într-o bună zi". 

Şi de cine sunt ei înconjurați pe insula într-o 
Bună Zi? De alţi oameni de pe insula într-o Bună 
Zi! Şi care este subiectul principal de discuţie pe 
insula într-o Bună Zi? Scuzele! Ei pierd vremea şi 
fac schimb de scuze pentru care se află pe insulă. 

„De ce eşti aici?" se întreabă unul pe altul. 

Nu în mod surprinzător, toate scuzele lor 
sunt în mare parte aceleaşi: „Nu am avut o 
copilărie fericită", „Nu am primit o educaţie bună", 
„N-am niciun ban", „Şeful meu este foarte critic", 
„Căsnicia mea nu e bună de nimic", „Nimeni nu mă 
apreciază" sau „Economia e îngrozitoare". 

Ei au căpătat boala „scuzitei", care este 
invariabil fatală succesului. Au cu toţii intenţii 
bune, dar, aşa cum ştie toată lumea, „drumul spre 
iad este pavat cu intenţii bune." 

Prima regulă a succesului este simplă: 
votează-te afară de pe insulă!" 

Gata cu scuzele! Fă-o sau nu - dar nu 
inventa scuze, încetează să-ţi mai foloseşti creierul 
incredibil ca să născoceşti raționamente şi 
justificări elaborate pentru lipsa ta de măsuri. Fă 
ceva. Fă orice. începe! Repetă-ţi: „dacă e să fie, 
depinde de mine!" 

învinşii inventează scuze; învingătorii fac 
progrese. Acum, cum îţi poţi da tu seama dacă 
scuza ta preferată este validă sau nu? E simplu. 
Uită-te în jur şi întreabă-te: „Mai este cineva cu 
aceeaşi scuză ca a mea, care are succes oricum?" 

Când pui această întrebare, dacă eşti sincer, 
va trebui să recunoşti că există mii şi chiar 


Referire la emisiunea TV americană Survivor 


(Supravieţuitorul) în care mai mulţi concurenţi sunt 
abandonaţi pe o insulă pustie, concurând pentru premiul final 
de un milion de dolari. Concursul foloseşte şi o eliminare 
progresivă, în fiecare episod concurenţii votând excluderea de 
pe insulă a unuia dintre ei (n. red.) 

milioane de oameni care au dus-o mult mai rău 
decât tine şi care au ajuns să facă lucruri minunate 
cu viețile lor. lar ceea ce au făcut mii sau milioane 
de oameni poți face şi tu - dacă încerci. 

S-a spus că dacă oamenii ar investi la fel de 
multă energie în a-şi atinge ţelurile pe cât irosesc 
inventând scuze pentru eşec, ei s-ar surprinde 
efectiv pe ei înşişi. Dar, mai întâi, trebuie să te 
votezi afară de pe insulă. 
începuturi modeste 
Foarte puţini oameni încep cu multe avantaje. 
Personal, eu nu am absolvit liceul. Am avut slujbe 
de muncă necalificată câţiva ani. Am avut o 
educaţie limitată, competenţe limitate şi un viitor 
limitat. Şi apoi am început să-mi pun acea 
întrebare: „De ce au unii oameni mai mult succes 
decât alţii?" Această întrebare mi-a schimbat viaţa. 

Pe parcursul anilor, am citit mii de cărţi şi 
articole legate de subiectul succesului şi al 
realizărilor. Se pare că despre motivele din spatele 
acestor realizări s-a discutat şi s-a scris de mai 
bine de 2 000 de ani, în orice mod imaginabil. 

O calitate asupra căreia majoritatea 
filosofilor, predicatorilor şi experţilor sunt de acord 
este importanţa autodisciplinei. Disciplina este 
ceea ce-ţi trebuie ca să rezişti în faţa ispitei 
scuzelor. 

Autodisciplina este cea care îţi îngăduie să 
„te votezi afară de pe insulă". Este cheia unei vieţi 
măreţe, iar fără ea, nu este posibil niciun succes 
durabil. 

Dezvoltarea autodisciplinei mi-a schimbat 
viaţa şi o va schimba şi pe a ta. Pretinzând 
încontinuu mai mult de la mine însumi, am ajuns 
să am succes în vânzări şi apoi în management. 
Mi-am continuat şcolarizarea şi am absolvit un 
Maşter în Administrarea Afacerilor (MBA) după 
vârsta de 30 de ani, ceea ce a necesitat mii de ore 
de studiu stăruitor. Am importat automobile Suzuki 
în 
Canada înaintea oricui altcuiva, am înfiinţat şaizeci 
şi cinci de reprezentanţe auto şi am vândut 
automobile în valoare de 25 de milioane de dolari, 
iar asta după ce-am început fără să cunosc 
industria. Ceea ce am avut eu, în schimb, au fost 
disciplina şi determinarea de a învăţa ce trebuia să 
ştiu şi apoi de a aplica ceea ce trebuia să fac. 

Am intrat în afaceri cu bunuri imobiliare fără 
niciun fel de cunoştinţe, pregătire sau experienţă, 
am aplicat puterea disciplinei, care era atunci 
susţinută de sute de ore de muncă şi studiu. Apoi 
am mers mai departe şi am construit centre de 
shopping, parcuri industriale, clădiri de birouri şi 
ansambluri rezidenţiale. 

Cu autodisciplină, am consolidat afaceri de 
succes în training, consultanţă, discursuri, scris, 
înregistrări şi distribuţie. Programele mele audio şi 
video, cărţile, seminarele şi programele mele de 
training s-au vândut în treizeci şi şase de limbi şi 
cincizeci şi patru de ţări, cu o valoare de peste 500 
de milioane de dolari. Pe parcursul anilor, am oferit 
consultanţă la mai bine de 1 000 de companii şi 
am instruit peste 5 milioane de oameni în 

seminare şi dezbateri live. în fiecare caz, practica 
auto- disciplinei a fost esenţială pentru succesul 
meu. 

Am descoperit că poţi atinge aproape orice 
ţel îţi stabileşti pentru tine însuţi dacă ai disciplina 
de a plăti preţul, de a face ceea ce trebuie să faci 
şi de a nu renunţa niciodată. 

Cine ar trebui să citească această 
carte? 

Această carte este scrisă pentru femei şi bărbaţi 
ambiţioşi, hotărâți, care vor să dobândească tot ce 
este posibil pentru ei în viaţă. Este scrisă pentru 
oameni „avizi" să facă mai mult, să aibă mai mult 
şi să fie mai mult decât au fost vreodată. 

Probabil că cea mai importantă perspectivă 
dintre toate cu privire la succes este că, pentru a 
realiza multe, trebuie să devii o persoană diferită. 
Nu lucrurile materiale pe care le realizezi sau obţii 
sunt cele care contează atât de mult, pe cât este 
calitatea personei care trebuie să devii pentru 
a izbuti cu mult peste medie. Dezvoltarea 
autodisciplinei este calea cea mai sigură pentru a 
face totul posibil pentru tine. 

Această carte va fi ghidul tău pas cu pas 
pentru a deveni o persoană remarcabilă care este 
capabilă de realizări remarcabile. 

O întâlnire întâmplătoare relevă 
motivul pentru succes 

Acum câţiva ani, participam la o conferinţă în 
Washington, D.C. în timpul pauzei de prânz, 
mâneam la un Food Fair din apropiere. Zona era 
aglomerată, aşa că m-am aşezat la ultima masă 

liberă de unul singur, deşi era o masă pentru patru 
persoane. 

Câteva minute mai târziu, şi-au făcut 
apariţia un domn mai în vârstă şi o femeie mai 
tânără care părea să fie asistenta sa, cu tăvi de 
mâncare în mână şi căutând evident un loc unde 
să se aşeze. 

Având destul spaţiu la masa mea, m-am 
ridicat imediat şi l-am invitat pe domnul mai în 
vârstă să mi se alăture. El a ezitat, dar am insistat. 
în final, s-a aşezat, destul de mulţumit, şi am 
început să stăm de vorbă la masă. 

S-a dovedit că numele său era Kop 
Kopmeyer. Din întâmplare, am ştiut imediat cine 
era. Era o legendă în ceea ce priveşte succesul şi 
realizarea. Kop Kopmeyer scrisese patru cărţi 
bestseller, fiecare dintre ele cuprinzând 250 de 
principii ale succesului pe care le obținuse după 
mai bine de cincizeci de ani de cercetare şi studiu. 
Citisem toate cele patru cărţi din scoarță în 
scoarță, fiecare mai mult decât o dată. 

După ce am stat de vorbă pentru o vreme, i- 
am pus întrebarea pe care mulţi oameni în situaţia 
asta ar pune-o: „Dintre toate cele 1 000 de 
principii ale succesului pe care le-ai descoperit, 
care crezi tu că este cel mai important?" 

El mi-a zâmbit cu o sclipire în ochi, de parcă 
i se pusese această întrebare de multe ori, şi a 
răspuns fără ezitare: „Cel mai important principiu 
al succesului dintre toate a fost formulat de Elbert 
Hubbard, unul dintre cei mai prolifici scriitori din 
istoria americană, la începutul secolului douăzeci. 

El a spus:,Autodisciplina este abilitatea de a 
face ceea ce trebuie să faci, atunci când 
trebuie să o faci, fie că ai chef sau nu." 

El a continuat spunând: „Există alte 999 de 
principii ale succesului pe care eu le-am găsit în 
lecturile şi experienţa mea, dar fără autodisciplină, 
niciunul dintre ele nu funcţionează. Cu 
autodisciplină funcţionează toate." 

Astfel, autodisciplina este cheia către 
măreţia personală. Este calitatea magică ce 
deschide toate uşile pentru tine şi face totul 
posibil. Cu autodisciplină, o persoană normală se 
poate ridica pe cât de departe şi de repede o pot 
duce aptitudinile şi inteligenţa sa. Dar fără 
autodisciplină, o persoană care s-a bucurat în 
trecut de toate binecuvântările mediului, educaţiei 
şi oportunităţilor rareori va depăşi mediocritatea. 
Cei mai răi doi duşmani ai tăi 
Aşa cum autodisciplina este cheia succesului, 
lipsa acesteia este cauza majoră a eşecului, 
frustrării, randamentului scăzut sau nefericirii în 
viaţă. Ne face să inventăm scuze şi să ne 
subapreciem. 

Probabil că cei mai mari doi duşmani ai 
succesului, ai fericirii şi ai împlinirii personale sunt 
primul, Calea Rezistenței Minime şi al doilea, 
Factorul Expeditivităţii. 

Calea Rezistenței Minime este ceea ce Îi 
face pe oameni să adopte calea uşoară în aproape 
orice situaţie. Ei caută scurtături pentru tot. Ajung 
la muncă în ultimul minut şi pleacă la prima 
ocazie. Caută scheme de îmbogăţire rapidă şi 

obţinerea cu uşurinţă a banilor. în timp, ei dezvoltă 
obiceiul de a căuta mereu o cale mai uşoară, mai 
rapidă de a obţine lucrurile pe care le vor în loc să 
facă ce e greu, însă necesar pentru dobândirea 
succesului adevărat. 

Factorul Expeditivităţii, care este o extensie 
a legii rezistenţei minime, este chiar mai nociv 
atunci când îi conduce pe oameni la eşec şi 
randament scăzut. Conform acestui principiu 
„Oamenii caută invariabil cea mai rapidă şi mai 
uşoară cale de a obţine lucrurile pe care le vor, 
chiar acum, preocupându-se puţin sau deloc în pri- 
vinţa consecinţelor pe termen lung ale 
comportamentelor lor." Cu alte cuvinte, 
majoritatea oamenilor fac mai degrabă ceea ce 
este rapid, distractiv şi uşor decât ceea ce este 
necesar pentru succes. 

în fiecare zi şi în fiecare minut al fiecărei 
zile, există o bătălie care se dă în interiorul tău 
între a face ce este corect, dificil şi necesar (ca 
îngerul de pe un umăr) şi a face ceea ce este 
distractiv, uşor şi de mică valoare, sau complet 
lipsit de valoare (ca drăcuşorul de pe celălalt umăr 
al tău). în fiecare minut al fiecărei zile, tu trebuie 
să lupţi şi să câştigi această bătălie cu Factorul 
Expediti- vităţii şi să rezişti atracției Căii 
Rezistenței Minime dacă îţi doreşti cu adevărat să 
devii tot ceea ce eşti capabil să devii. 
Preia controlul asupra ta 
Altă definiţie a autodisciplinei este stăpânirea de 
sine. Succesul este posibil doar când îţi poţi 
stăpâni propriile emoţii, pofte şi înclinații. 

Persoanele cărora le lipseşte abilitatea de a-şi 
stăpâni poftele devin slabe şi imorale, dar şi 
inconsecvente din alte puncte de vedere. 

Autodisciplina poate fi totodată definită ca 
autocontrol. Abilitatea de a te controla pe tine şi 
acţiunile tale, de a controla ceea ce spui şi faci şi 
de a te asigura că purtările tale coincid cu ţelurile 
şi obiectivele tale pe termen lung este atributul 
unei persoane superioare. 

Disciplina a fost definită ca negare de 
sine. Asta necesită ca tu să-ţi negi plăcerile 
nevinovate, tentaţiile care duc atât de mulţi 
oameni pe căi greşite şi, în schimb, să te 
autodisciplinezi ca să faci numai acele lucruri care 
sunt corecte pe termen lung şi adecvate 
momentului. 

Autodisciplina necesită gratificare 
întârziată, abilitatea de a amâna satisfacția pe 
termen scurt pentru a te bucura de recompense 
mai mari pe termen lung. 

Gândeşte pe termen lung 

Sociologul Edward Banfleld de la Universitatea 
Harvard a coordonat un studiu de cincizeci de ani 
despre motivele mobilităţii socioeconomice 
ascendente în America. El a concluzionat că cel 
mai important atribut singular al oamenilor care se 
bucură de mare succes în viaţă este „perspectiva 
pe termen lung". Banfield a definit „perspectiva 
timpului" drept „perioada pe care un individ o ia în 
considerare atunci când îşi stabileşte acţiunile 
prezente." 

Cu alte cuvinte, cei mai de succes oameni 
sunt gânditori pe termen lung. Ei privesc cât de 
departe pot în viitor pentru a stabili ce fel de 
oameni vor să devină şi ţelurile pe care vor să le 
atingă. Apoi, se întorc în prezent şi stabilesc ce vor 
trebui să facă - sau să nu facă - pentru a-şi atinge 
viitorul dorit. 

Această practică a gândirii pe termen lung 
se aplică în carieră, căsătorie, muncă, relaţii, bani 
şi conduită personală - fiecare dintre acestea fiind 
abordate în paginile următoare. Oamenii de succes 
se asigură că tot ce fac pe termen scurt coincide 
cu unde vor să ajungă pe termen lung. Ei practică 
autodisciplina tot timpul. 

Probabil că cel mai important cuvânt în 
gândirea pe termen lung este sacrificiul. Oamenii 
superiori au abilitatea de a face sacrificii pe 
termen scurt de-a lungul vieţii, atât mari, cât şi 
mici, pentru a-şi asigura astfel rezultate şi 
recompense mai mari pe termen lung. 

Observi această disponibilitate de a se 
sacrifica la oamenii care petrec multe ore şi chiar 
ani pregătindu-se, studiind şi îmbunătăţindu-şi 
competențele pentru a se face pe sine mai 
valoroşi, astfel încât să aibă o viaţă mai bună pe 
viitor, în loc să-şi petreacă cea mai mare parte a 
timpului socializând şi distrându-se în prezent. 

Longfellow a scris cândva: 

p „Acele înălţimi ale oamenilor mari, câştigate 
şi 

păstrate, 

Nu au fost atinse printr-un elan brusc. 

Ci ei, în timp ce prietenii lor dormeau, 

Se osteneau în noapte." 

Abilitatea ta de a gândi, planifica şi a munci 
din greu pe termen scurt şi de a te autodisciplina 
pentru a face ceea ce este corect şi necesar 
înainte de a face ceea ce este distractiv şi uşor 
este cheia creării unui viitor minunat pentru tine 
însuţi. 

Abilitatea ta de a gândi pe termen lung este 
o competenţă ce se dezvoltă. Pe măsură ce ţi-o 
îmbunătăţeşti, devii mai capabil să prezici cu 
acuratețe din ce în ce mai mare ceea ce este 
posibil să ţi se întâmple pe viitor ca rezultat al 
acţiunilor tale din prezent. Aceasta este o calitate 
a gânditorului superior. 

Câştigul pe termen scurt poate 


provoca durere pe termen lung 
Există două legi cărora le cazi victimă când nu 
reuşeşti să practici autodisciplina. Prima se 
numeşte „Legea Consecinţelor Neintenţionate". 
Această lege afirmă: „Consecințele neintenţionate 
ale unei acţiuni pot fi mult mai rele decât 
consecinţele intenţionate ale acelui comportament 
din cauza lipsei gândirii pe termen lung." 

A doua este „Legea Consecinţelor 
Potrivnice" care spune că „o acţiune pe termen 
scurt destinată gratifică- rii imediate poate duce la 
consecinţe potrivnice sau opuse celor cărora a fost 
destinată." 

De exemplu, ai putea face o investiţie de 
timp, bani şi emoție cu dorinţa şi intenţia de a 

ajunge mai bine şi mai fericit la final. însă pentru 
că ai acţionat fără să te gândeşti cu atenţie sau să- 
ţi faci temele, consecinţele comportamentului tău 
s-au dovedit a fi mult mai rele decât dacă nu ai fi 
făcut nimic. Fiecare persoană a avut această 
experienţă şi, de obicei, mai mult decât o dată. 
Numitorul comun pentru succes 
Herbert Grey, un om de afaceri, a coordonat un 
studiu pe termen lung căutând „numitorul comun 
al succesului", cum îl numea el. După unsprezece 
ani, el a concluzionat în cele din urmă că numitorul 
comun pentru succes era că „oamenii de succes 
se obişnuiesc să facă acele lucruri care nu le plac 
oamenilor fără succes". 

Şi care erau aceste lucruri? S-a dovedit că 
lucrurile pe care oamenii de succes le fac fără 
plăcere sunt aceleaşi care le displac şi celor fără 
realizări. Dar oamenii de succes le fac oricum 
pentru că ştiu că acesta este preţul pe care trebuie 
să-l plătească dacă vor să se bucure de succes şi 
de recompense mai mari pe viitor. 

Ceea ce a aflat Grey a fost că oamenii de 
succes sunt mult mai preocupaţi de „rezultate 
mulţumitoare", în timp ce aceia fără realizări erau 
mai preocupaţi de „metode mulţumitoare". 
Oamenii de succes, fericiţi, erau mai preocupaţi de 
consecinţele pozitive, pe termen lung ale 
comportamentului lor, în timp ce oamenii fără 
succes erau mai preocupaţi de distracţia 
personală şi de gratificarea imediată. 

Oratorul motivaţional Denis Waitley a spus 
că oamenii de succes erau mai preocupaţi de 


NU 
scuzelo 
r! 27 


activităţi ce presupuneau „atingerea unui ţel", în 
timp ce oamenii mediocri erau mai preocupaţi de 
activităţi ce presupuneau „eliberarea tensiunii". 
Cina înainte de desert 

Cea mai simplă regulă în practicarea 
autodisciplinei este să mănânci „cina înainte de 
desert". La o masă, există o ordine logică a 
felurilor de mâncare, iar desertul e ultimul. întâi 
mănânci felurile principale şi îţi goleşti farfuria; 
abia apoi treci la desert. 

Există un autocolant auto drăguţ, dar 
înşelător, pe care scrie „Viaţa e scurtă; mănâncă 
întâi desertul." 

Gândeşte-te doar ce s-ar întâmpla dacă te-ai 
întoarce acasă după muncă şi în loc să mănânci o 
cină sănătoasă, ai mânca o bucată uriaşă de 
plăcintă de mere cu îngheţată. Ce fel de apetit 
pentru mâncare sănătoasă, nutritivă ai avea după 
aceea? Cum te-ai simţi cu tot acel zahăr în 
stomac? Te-ai simţi re-energizat şi nerăbdător să 
faci ceva productiv? Sau te-ai simţi obosit şi leneş 
şi gata să consideri ziua în mare terminată? 

Obţii acelaşi rezultat când ieşi la o băută sau 
două după muncă şi apoi te întorci acasă şi 
deschizi televizorul. Acestea sunt pur şi simplu 
forme diferite de „desert" ce distrug în mare 
abilitatea ta de a face ceva util în restul serii. 

Probabil că partea cea mai urâtă dintre toate 
este că orice ai face în mod repetat devine curând 
un obicei. Şi un obicei, odată format, este dificil de 
înlăturat. Obiceiul de a alege calea uşoară, de a 
face ceea ce este distractiv şi plăcut sau de a 

mânca desert înainte de cină devine din ce în ce 
mai puternic şi duce inevitabil la slăbiciune, 
randament scăzut şi eşec personal. 

Obiceiul autodisciplinei 

Din fericire, poţi dezvolta obiceiul autodisciplinei. 
Obişnuinţa de a te autodisciplina să faci ceea ce 
trebuie să faci, când trebuie să o faci, fie că ai 
chef, fie că nu, devine din ce în ce mai puternică 
pe măsură ce o practici. Refuzi să mai inventezi 
scuze. 

Obiceiurile proaste se formează uşor, dar se 
convieţuieşte greu cu ele. Obiceiurile bune se 
formează greu, dar se convieţuieşte uşor cu ele. şi 
aşa cum a spus Goethe: „Totul este greu înainte să 
fie uşor." 

Este greu să formezi obiceiul autodisciplinei, 
al stăpânirii de sine şi al autocontrolului, dar odată 
ce le-ai dezvoltat, ele devin automate şi uşor de 
practicat. Când obiceiurile autodisciplinei sunt ferm 
înrădăcinate în comportamentul tău, începi să te 
simţi inconfortablil când nu te porţi într-o manieră 
autodisciplinată. 

Vestea cea mai bună e că toate obiceiurile 
pot fi uşor învățate. Poţi învăţa orice obicei pe 
care trebuie să-l înveţi pentru a deveni tipul de 
persoană care vrei să fii. Poţi deveni o persoană 
excelentă practicând autodisciplina oricând este 
necesar. 

Fiecare practică a autodisciplinei întăreşte 
oricare altă disciplină. Din nefericire, şi fiecare 
slăbiciune în disciplină îţi slăbeşte celelalte 
discipline. 

Pentru a dezvolta obiceiul autodisciplinei, 
întâi iei o decizie fermă în legătură cu felul în care 
te vei comporta într-un anumit domeniu de 
activitate. Apoi refuzi să accepţi excepţii până 
când obiceiul autodisciplinei în acel domeniu nu 
este ferm stabilit. De fiecare dată când calci 
strâmb, aşa cum o vei face, te hotărăşti din nou să 
continui să practici autodisciplina până când 
devine mai uşor pentru tine să te porţi într-un mod 
disciplinat decât să te porţi într-unui nedisciplinat. 
Marea recompensă 
Recompensa pentru a fi dezvoltat niveluri înalte 
ale autodisciplinei este extraordinară! Există o 
relaţie directă între autodisciplină şi stimă de 
sine: 

. Cu cât te disciplinezi mai mult, cu atât mai 
mare este sentimentul tău de respect de 
sine şi de mândrie personală; 

. Cu cât practici mai mult autodisciplina, cu 
atât mai bună este imaginea ta de sine. Te 
vezi pe tine însuţi şi gândeşti despre tine 
într-un mod mai pozitiv. Te simţi mai fericit şi 
mai capabil ca persoană. 

Dezvoltarea şi păstrarea obiceiului autodisciplinei 

sunt o sarcină pe viaţă, o bătălie continuă. Nu se 

încheie niciodată. Tentaţia de a urma Calea 

Rezistenței Minime şi Factorul Expeditivităţii 

pândeşte încontinuu în mintea ta. Ele aşteaptă 

mereu o oportunitate de a se năpusti, de a te duce 
pe căi greşite făcând mai degrabă ceea ce este 
distractiv, uşor şi neimportant decât ceea ce este 
greu, necesar şi care sporeşte viaţa. 

Napoleon Hill a încheiat cartea sa bestseller 
cu acelaşi nume, spunând că „Autodisciplina este 
cheia principală spre bogăție". Autodisciplina 
este cheia stimei de sine, a respectului de sine şi a 
mândriei personale. Dezvoltarea autodisciplinei 
este garanţia că vei depăşi în cele din urmă toate 
obstacolele şi îţi vei crea o viaţă minunată. 

Abilitatea de a practica autodisciplina este 
motivul adevărat pentru care unii oameni au mai 
mult succes şi sunt mai fericiţi decât alţii. 

Cum a fost scrisă această carteîn 
paginile ce urmează, voi descrie cele douăzeci şi 
unu de aspecte din viaţă în care practicarea 
autodisciplinei este vitală pentru a-ţi îndeplini 
potenţialul deplin şi a realiza tot ce este posibil 
pentru tine. 

Pentru a fi înţeleasă mai uşor, această carte 
este împărţită în trei secţiuni. Partea întâi este 
intitulată „Autodisciplina şi succesul personal". în 
aceste şapte capitole, vei învăţa cum să-ţi 
descătuşezi din ce în ce mai mult potențialul 
personal practicând autodisciplina în fiecare 
aspect al vieţii tale personale, incluzând stabilirea 
ţelurilor, construirea caracterului, asumarea res- 
ponsabilităţii, dezvoltarea curajului şi susţinerea 
fiecărui lucru pe care îl faci cu persistenţă şi 
hotărâre. 

în cele şapte capitole ale Părţii a doua, vei 
învăţa cum să realizezi mult mai mult decât 
oricând în domeniul afacerilor, vânzărilor şi 
finanțelor personale. Afli de ce şi cum este 
autodisciplina esenţială pentru a deveni un lider în 

domeniul tău, pentru a administra o afacere într-un 
mod mai profitabil, pentru a face mai multe vân- 
zări, investi mai inteligent şi a-ţi gestiona timpul 
pentru rezultate maxime. 

în final, în cele şapte capitole ale Părţii a 
treia, vei învăţa cum să aplici miracolul 
autodisciplinei în viața ta personală. Vei învăţa 
cum să practici autodisciplina în domeniul fericirii, 
sănătăţii, condiţiei fizice, căsniciei, copiilor, 
prieteniei şi dobândirii liniştii sufleteşti. Vei învăţa 
cum să-ţi îmbunătăţeşti calitatea vieţii şi relaţiile în 
flecare domeniu. 

în flecare capitol, îţi voi arăta cum să 
încorporezi niveluri mai înalte de autodisciplină şi 
stăpânire de sine în tot ceea ce faci. 

în paginile următoare, vei învăţa cum să 
preiei complet controlul asupra propriei dezvoltări 
personale şi profesionale şi cum să devii o 
persoană mai puternică, mai fericită, mai 
încrezătoare în sine, în fiecare domeniu al vieţii 
tale care este important pentru tine. Vei învăţa 
cum să renunţi la obiceiuri vechi care te-ar putea 
trage înapoi şi cum să dezvolţi obiceiurile de 
încredere în forţele proprii, de automotivare şi 
autodisciplină, ce îţi vor permite să stabileşti şi să 
atingi orice ţel. Vei învăţa cum să preiei complet 
controlul asupra minţii tale, asupra emoţiilor tale şi 
viitorului tău. 


Când vei stăpâni 
puterea autodisciplinei, 

vei deveni ae neoprit, 
precum o forţă a 
naturii. Nu vei inventa 
niciodată scuze pentru 
lipsa ta de progres. Vei 
realiza mai multe în 
următoarele câteva 
luni şi ani decât 
realizează majoritatea 


oamenilor într-o viaţă 
„PARTEA | 
Autodisciplina şi succesul 
personal 


Succesul tău în viaţă depinde mai mult de 
persoana care devii decât de lucrurile pe care le 
faci sau le dobândeşti. Aşa cum a scris Aristotel: 
„Scopul suprem al vieţii este dezvoltarea 
caracterului." în aceste capitole, vei învăţa cum să 
dezvolți şi să foloseşti disciplina pentru a deveni o 
persoană excelentă. Vei învăţa cum să dezvolţi un 
grad mai mare de stimă de sine, de respect de 
sine şi mândrie personală. Vei învăţa disciplinele 
esenţiale necesare măreției personale şi cum să le 

consolidezi în propriul caracter şi propria 
personalitate 
.Capitolul 1 


Autodisciplina şi succesul 
Prima şi cea mai importantă victorie este de a 
cuceri şinele. - PLATON 


D. ce realizează unii oameni atât de multe în 


viaţa personală şi profesională faţă de alţii? 
Această întrebare a preocupat unele dintre cele 
mai strălucite minţi pe parcursul istoriei omenirii. 
Cu mai bine de 2 300 de ani în urmă, Aristotel a 
scris că scopul suprem al vieţii umane este 
fericirea. El a spus că marea întrebare la care 
trebuie să răspundă fiecare dintre noi este „Cum 
să trăim pentru a fi fericiţi?" 

Abilitatea ta de a-ţi pune această întrebare 
şi de a răspunde corect la ea - şi apoi de a merge 
oriunde te-ar duce răspunsul - va determina în 
mare parte dacă îţi vei dobândi propria fericire şi 
cât de curând. 

începe cu propria definiţie. Cum defineşti tu 
succesul? Dacă ai putea flutura o baghetă magică 
şi ţi-ai putea face viaţa perfectă din toate punctele 
de vedere, cum ar arăta ea? 

Descrie-ţi viaţa ideală 

Dacă afacerea, munca şi cariera ta ar fi ideale 
din toate punctele de vedere, cum ar arăta ele? Ce 
ai face tu? Pentru ce fel de companie ai munci? Ce 
funcţie ai avea? Cât de mulţi bani ai câştiga? Cu ce 
fel de oameni ai munci? Şi, în special, ce anume ai 

avea nevoie să faci mai mult sau mai puţin pentru 
a-ţi crea cariera perfectă? 

Dacă viața ta de familie ar fi perfectă din 
toate punctele de vedere, cum ar arăta? Unde ai 
trăi şi cum ai trăi? Ce fel de stil de viaţă ai avea? 
Ce fel de lucruri ai vrea să ai şi să faci cu membrii 
familiei tale? Dacă n-ai avea nicio limitare şi ai 
putea flutura o baghetă magică, în ce fel ai 
schimba viaţa ta de familie astăzi? 

Dacă sănătatea ta ar fi perfectă, cum ai 
descrie-o? Cum te-ai simţi? Cât de mult ai cântări? 
Cum s-ar deosebi nivelurile tale de sănătate şi 
condiţie fizică de cele din prezent? Dar mai ales, ce 
paşi ai face imediat pentru a începe să te îndrepţi 
înspre nivelurile tale ideale de sănătate şi energie? 

Dacă situaţia ta financiară ar fi ideală, cât 
de mulţi bani ai avea în bancă? Cât de mult ai 
câştiga în fiecare lună şi fiecare an din investiţiile 
tale? Dacă ai avea suficienţi bani încât să nu te 
mai îngrijorezi în privinţa finanţelor, cât de mulţi ar 
fi? Ce paşi ai putea face, începând de astăzi, 
pentru a-ţi crea viaţa financiară ideală? 

Fă ceea ce-ţi place 

O definiţie populară a succesului este „să fii 
capabil să-ţi trăieşti viaţa în propriul mod, făcând 
doar acele lucruri pe care vrei să le faci, cu 
oamenii pe care-i alegi tu, în situaţiile pe care le 
doreşti tu." 

în fiecare caz, când începi să defineşti ce 
înseamnă pentru tine „succesul“, poţi vedea 
imediat lucruri pe care ar trebui să le faci mai mult 
sau mai puţin pentru a începe să-ţi creezi viaţa 

ideală. Şi cel mai mare lucru care te reţine din a te 
îndrepta în direcţia visurilor tale sunt de obicei 
scuzele tale preferate şi o lipsă a autodisciplinei. 

Nu e vorba că nu ştii ce să faci, ci mai 
degrabă că nu ai disciplina de a te determina să 
faci ceea ce ar trebui să faci, fie că-ţi place sau nu. 
Alătură-te celor 20 la sută de top 
în societatea noastră, cei 20 la sută dintre oamenii 
de top câştigă 80 la sută din bani şi se bucură de 
80 la sută din bogății şi recompense. Acest 
Principiu Pareto a fost demonstrat iar şi iar de când 
a fost formulat în 1895 de către Vilfredo Pareto. 
Primul tău ţel în carieră ar trebui să fie să intri în 
cei 20 la sută de top din domeniul ales de tine. 

în secolul douăzeci şi unu, există o 
recompensă pentru cunoştinţe şi competenţe. Cu 
cât acumulezi mai multe cunoştinţe şi cu cât sunt 
mai importante competențele pe care le aplici, cu 
atât mai calificat şi mai valoros devii. Pe măsură ce 
devii mai bun în ceea ce faci, abilitatea ta de a-ţi 
câştiga venitul creşte - precum dobânda compusă. 

Din nefericire, majoritatea oamenilor - cei 80 
la sută din coadă - fac puţin efort sau deloc pentru 
a-şi îmbunătăţi competențele. Majoritatea 
oamenilor, potrivit cărţii din 2009 a lui Geoffrey 
Colvin, Talent isOverrated [Talentul este 
supraestimat], îşi învaţă meseriile în primul an 
de angajare şi apoi nu devin niciodată mai buni. 
Doar oamenii de top din fiecare domeniu sunt de- 
dicaţi îmbunătăţirii continue. 

Din cauza acestei discrepanțe crescânde în 
privinţa abilității productive, bazate pe cunoştinţe, 

competenţe şi muncă istovitoare, cei 1 la sută 
dintre oamenii din America, astăzi, controlează 
până la 33 la sută din capitalurile financiare. 

Să începi cu nimic 

în mod interesant, aproape toată lumea porneşte 
la fel în viaţă - cu puţin sau nimic. Aproape toate 
averile din America (şi din lume) sunt la prima 
generaţie. Asta înseamnă că majoritatea indivizilor 
au început cu puţin sau nimic şi au câştigat tot ce 
au în prezent în viață. 

Cei mai avuţi oameni din America sunt 
aproape toţi multimiliardari la prima generaţie. 
Acesta este cazul americanilor avuţi precum Bill 
Gates, Warren Buffett, Larry Ellison, Michael Dell şi 
Paul Allen. Optzeci la sută dintre toţi milionarii şi 
multimilionarii au început cu bani puţini, adesea 
fără niciun ban, iar uneori înglodaţi în datorii şi cu 
puţine avantaje, precum Sam Walton, care avea o 
avere în valoare de 100 de miliarde de dolari când 
a murit. De ce au fost aceşti oameni capabili să 
acumuleze atât de mult când atât de mulţi au 
acumulat atât de puţin? 

în cartea lor, The Millionaire Next Door 
(Vecinul milionar] , Thomas Stanley şi William 
Danko au intervievat mai bine de 500 de milionari 
şi au chestionat 11 000 pe o perioadă de peste 
douăzeci şi cinci de ani. Ei i-au întrebat cum se 
face că au fost capabili să dobândească 
independenţa financiară când majoritatea 


Milionarul de lângă noi - volum apărut în limba română la 
Editura Amaltea, anul 2013 - (n. red.) 

oamenilor din jurul lor, care au început din aceeaşi 
poziţie, încă se zbăteau. Optzeci şi cinci la sută din 
toată această nouă generaţie de milionari au 
răspuns spunând ceva de genul „Nu am avuto 
educaţie mai bună sau mai multă inteligenţă, dar 
eram dispus să muncesc mai din greu decât 
oricine altcineva." 

Munca istovitoare este cheia 

Cerinţa indispensabilă pentru munca istovitoare 
este autodisciplina. Succesul este posibil doar când 
poţi depăşi tendinţa firească de a o lua pe 
scurtătură şi de a alege calea uşoară. Succesul 
durabil este posibil doar atunci când te poţi 
autodisciplina să munceşti din greu pentru o foarte 
lungă perioadă. 

Aşa cum am menţionat în Introducere, mi- 
am început viaţa fără niciun ban sau avantaj. Ani la 
rând, am avut slujbe de muncă necalificată, la care 
câştigam suficient cât să supraviețuiesc de la un 
salariu la altul. Am intrat în vânzări când nu mai 
puteam găsi o slujbă de muncă necalificată, unde 
mi-am pierdut vremea multe luni înainte de a 
începe să-mi pun acea întrebare: „De ce unii 
oameni au mai mult succes în vânzări decât alţii?" 

într-o zi, un reprezentant de vânzări de top 
mi-a spus că douăzeci la sută dintre reprezentanţii 
de vânzări de top câştigă 80 la sută din bani. Nu 
mai auzisem asta înainte. însemna că cei optzeci la 
sută dintre reprezentanţii din coadă trebuiau să fie 
mulţumiţi cu cei douăzeci la sută rămaşi, cu ceea 
ce rămăsese după ce oamenii de top luaseră 
partea leului. Am decis pe loc că aveam să fac 

parte dintre cei douăzeci la sută de top. Această 
decizie mi-a schimbat viaţa. 

Marea Lege 

Apoi am aflat de „Legea de fier a universului", care 
a făcut posibilă intrarea în cei douăzeci la sută de 
top. Era Legea Cauzei şi a Efectului sau a 
semănatului şi culesului. Această lege spune că 
„pentru fiecare efect există o cauză sau o serie de 
cauze specifice". 

Această lege spune că dacă vrei să 
dobândeşti succesul în orice domeniu, trebuie să 
afli cum este dobândit succesul în domeniul 
respectiv şi apoi să practici acele competenţe şi 
activităţi în mod repetat până când obţii aceleaşi 
rezultate. 

lată regula: „Dacă faci ceea ce fac alţi 
oameni de succes, iar şi iar, nimic nu te poate opri 
din a te bucura în cele din urmă de aceleaşi 
recompense de care se bucură ei. Dar dacă nu 
faci ceea ce fac oamenii de succes, nimic nu te 
poate ajuta." 

Legea semănatului şi culesului, din Vechiul 
Testament, este o variaţie a Legii Cauzei şi a 
Efectului. Spune că „orice seamănă omul, aceea va 
culege". Această lege spune că orice faci, asta 
primeşti. Spune totodată că orice culegi azi este un 
rezultat a ceea ce ai semănat în trecut. Aşa că 
dacă nu eşti mulţumit de actuala ta „recoltă“, 
depinde de tine, începând de astăzi, să cultivi o 
nouă recoltă, să începi să faci mai mult acele 
lucruri care conduc spre succes - şi să încetezi să 
te mai angrenezi în activităţi care nu duc nicăieri. 

Succesul este previzibil 

Succesul nu este întâmplător. Din nefericire, nici 
eşecul nu este. Reuşeşti când faci ceea ce fac şi 
alţi oameni de succes, iar şi iar, până când aceste 
comportamente devin un obicei. în mod similar, 
eşuezi când nu faci ce fac oamenii de succes. în 
orice caz, natura e neutră. Natura nu preferă o 
parte anume. Naturii nu-i pasă. Ceea ce ţi se 
întâmplă este doar o problemă de lege - legea 
cauzei şi a efectului. 

Te poţi privi ca pe o maşină cu un mecanism 
prestabilit. Mecanismul tău prestabilit este 
atracţia aproape irezistibilă dintre Factorul 
Expeditivităţii şi calea rezistenţei minime pe care 
am descris-o în Introducere. în absenţa 
autodisciplinei, mecanismul tău prestabilit pică în 
mod automat. Aceasta este cauza principală a 
randamentului scăzut şi a eşecului de a-ţi atinge 
adevăratul potenţial. 

Când nu munceşti deliberat, conştient şi 
continuu 
pentru a face, a fi şi a avea acele lucruri care 
constituie succesul pentru tine, mecanismul tău 
prestabilit este în funcţiune. Ajungi să faci acele 
lucruri distractive, uşoare şi cu valoare scăzută pe 
termen scurt, ce duc la frustrare, îngrijorări 
financiare şi eşec pe termen lung. 

Secretele succesului 

Marele petrolist, H. L. Hunt, care a fost la un 
moment dat cel mai bogat om din lume, devenit 
miliardar pe cont propriu, a fost întrebat cândva de 
către un jurnalist de televiziune despre „secretele 

succesului său". El a răspuns: „există doar trei 
cerinţe pentru succes. întâi, decide exact ce 
anume vrei în viaţă. în al doilea rând, stabileşte 
preţul pe care o să-l plăteşti pentru a obţine 
lucrurile pe care le vrei. Şi în al treilea, iar asta 
este cel mai important, decide să plăteşti acel 
preţ." 

Una dintre cele mai importante cerinţe 
pentru succes, odată ce ai decis ce anume vrei, 
este calitatea disponibilităţii. Oamenii de succes 
sunt dispuşi să plătească preţul, oricare ar fi el şi 
oricât ar dura, până când obţin rezultatele pe care 
le doresc. 

Toată lumea vrea să aibă succes. Toată 
lumea vrea să fie sănătoasă, fericită, suplă şi 
bogată. Dar majoritatea oamenilor nu sunt dispuşi 
să plătească preţul. Ocazional, ei ar putea fi 
dispuşi să plătească o parte din preţ, dar nu sunt 
dispuşi să plătească preţul întreg. Au întotdeauna 
o reţinere. Au întotdeauna o scuză sau un raţio- 
nament pentru care nu se autodisciplinează să 
facă tot ce trebuie pentru a-şi atinge ţelurile. 
Plăteşte preţul 
Cum îţi poţi da seama când ai plătit preţul întreg al 
succesului? E simplu. Uită-te în jurul tău. lată-1! îţi 
poţi da întotdeauna seama cât de mult ai plătit din 
preţul succesului uitându-te la stilul tău de viaţă 
actual şi la contul tău bancar. Potrivit Legii 
Corespondenţei, lumea ta exterioară va reflecta 
mereu, precum o oglindă, persoana care eşti şi 
preţul pe care l-ai plătit în interior. 

Există o idee interesantă în legătură cu 
prețul succesului: trebuie să fie mereu plătit 
integral - şi în avans. Succesul, oricum l-ai defini, 
nu este ca un restaurant unde plăteşti după ce te- 
ai bucurat de masa ta. în schimb, este ca o 
cantină, unde poți alege orice vrei, dar trebuie să 
plăteşti pentru asta înainte să mănânci. 

Oratorul motivaţional Zig Ziglar spune: „liftul 
spre succes este defect, dar scările funcționează 
mereu." 
învață de la experți 
Kop Kopmeyer, pe care l-am menționat în 
Introducere, mi-a spus, de asemenea, că al doilea 
cel mai important principiu al succesului, după 
autodisciplină, este că trebuie „să înveți de la 
experți. Nu vei trăi niciodată îndeajuns de mult 
pentru a învăța totul pe cont propriu." 

Dacă vrei să ai succes, prima ta sarcină este 
să afli ce trebuie să înveți pentru a dobândi 
succesul pe care ţi-l doreşti. învaţă de la experți. 
Citeşte-le cărţile. Ascultă-le programele audio. 
Participă la seminarele lor. Scrie-le sau abordează-i 
direct şi cere-le sfatul. Uneori, o idee este tot ce ai 
nevoie pentru a schimba direcţia vieţii tale. Să-ţi 
dau un exemplu ca să vezi la ce mă refer: 

Acum câţiva ani, un prieten mi-a recomandat un 
dentist excelent. Am aflat mai târziu că avea o 
reputaţie splendidă. | se spunea „dentistul 
dentiştilor”. 

Era dentistul la care mergeau ceilalţi dentişti când 
aveau nevoie de o lucrare dentară excelentă. El 
mi-a spus că participa la fiecare conferinţă dentară 

importantă la care putea. Când era acolo, participa 
la fiecare sesiune de dialog, ascultând dentişti din 
toată ţara şi din toată lumea dezbătând ultimele 
descoperiri din tehnologia dentară. Timp de o 
săptămână, cu mari sacrificii de timp şi de bani, el 
a participat la o conferinţă dentară internaţională 
în Hong Kong. La acea conferinţă, a fost prezent la 
o sesiune susţinută de un dentist japonez care 
descoperise o nouă tehnologie în chirurgia estetică 
ce îmbunătăţea aspectul dinţilor şi le permitea 
oamenilor să fie atrăgători sau frumoşi pe termen 
nedefinit. 

S-a întors în San Diego şi a început imediat să folo- 
sească această nouă tehnică la cabinetul său. 
Curând, a ajuns să fie excelent în acest domeniu şi 
a căpătat o reputaţie la nivel naţional. în câţiva 
ani, oamenii din întreaga regiune de Sud-Vest a 
Statelor Unite veneau la el pentru tratamentul său. 
întrucât îşi dezvoltase această expertiză, el putea 
să-şi mărească tariful iar şi iar. în cele din urmă, 
câştigase atât de mulţi bani, încât putea să se 
retragă la cincizeci şi cinci de ani, independent 
financiar, având posibilitatea să-şi petreacă restul 
vieţii cu familia sa, călătorind şi îndeplinindu-şi 
visurile. 

Ideea acestei poveşti este: căutând încontinuu idei 
şi sfaturi de la alţi experţi din domeniul său, el a 
dat peste o nouă tehnologie care l-a ajutat să 
devină lider în acel domeniu şi i-a „economisit" 
zece ani de muncă istovitoare pentru a ajunge la 
acelaşi nivel de succes financiar. Asta ţi s-ar putea 
întâmpla şi ţie, dar doar dacă devii un student pe 
viaţă în meseria ta. 

Condiţia mentală şi fizică bună 


trebuie să fie continuă 

A obţine succesul se aseamănă cu a obţine 
condiţia fizică bună. Se aseamănă cu îmbăierea, 
perierea dinţilor şi mâncatul. Este ceva ce trebuie 
să faci încontinuu, zilnic. Odată ce începi, nu te 
opreşti niciodată până când viaţa şi cariera ta nu 
sunt terminate şi nu ai atins tot succesul pe care l- 
ai dorit. 

Nu cu mult timp în urmă, ţineam un seminar în 
Seattle. Chiar înainte de pauză, i-am încurajat pe 
oameni să cumpere şi să îmi asculte programele 
audio despre vânzări, gestionarea timpului şi suc- 
cesul personal. La pauză, câţiva oameni au venit la 
mine şi mi-au pus întrebări despre conţinutul semi- 
narului. Un reprezentant de vânzări şi-a făcut loc în 
faţă şi a spus: „Când încurajezi oamenii să-ţi cum- 
pere programele, ar trebui să le spui tot adevărul." 
Am întrebat: „La ce te referi?" „Nu spui tot 
adevărul despre programele tale, a spus el în 
continuare. Ar trebui să le spui oamenilor că ei 
muncesc doar pentru o perioadă şi apoi încetează 
s-o facă." 

Din nou, am întrebat: „Cum adică?" 

El a spus: „Ei bine, am venit la seminarul tău cam 
în 

urmă cu cinci ani şi am fost complet convins de 
prezentarea ta. Ţi-am cumpărat toate programele 
şi-am început să le ascult. Citeam zilnic despre 
vânzări. Şi ai avut dreptate, în următorii trei ani, 
mi-am triplat venitul şi am devenit vânzătorul de 
top în compania mea. Dar apoi venitul meu a 
stagnat şi nu a mai crescut în ultimii doi ani. 

Adevărul este că materialele tale încetează să dea 
roade după un anumit punct." 

Apoi l-am întrebat: „Ce ţi s-a întâmplat acum doi 
ani, când venitul tău a stagnat şi a încetat să 
crească?" El şi-a scrutat memoria, s-a gândit o 
vreme şi apoi a spus: „Ei bine, vindeam atât de 
mult, încât am fost angajat de altă companie. De 
când mi-am început noua slujbă, venitul meu a 
stagnat." L-am întrebat: „Ce ai făcut diferit la noua 
ta slujbă în comparaţie cu slujba anterioară?" A dat 
să răspundă. Apoi s-a oprit. O expresie şocată i s-a 
ivit pe chip. în final, a răspuns: „Dumnezeule! N- 
am mai făcut-o. Când mi-am schimbat slujba, n-am 
mai citit despre vânzări. N-am mai ascultat 
programele audio. N-am mai participat la 
seminare. N-am mai făcut-o!" 

S-a îndepărtat dând din cap, murmurând pentru 
sine „N-am mai făcut-o. N-am mai făcut-o. N-am 
mai făcut-o." 

Să devii un expert în domeniul tău, îmbunătăţindu- 
ţi continuu competențele - despre care voi vorbi în 
Capitolul 5 - este similar antrenamentului fizic. 
Dacă încetezi să faci exerciţii o perioadă, nu-ţi 
menţii condiţia fizică la acelaşi nivel. începi să 
regresezi. Corpul şi muşchii tăi devin mai moi şi 
mai slabi. îţi pierzi puterea, flexibilitatea şi 
rezistenţa. Pentru a le menţine, trebuie să continui 
să le lucrezi în flecare zi, în flecare săptămână şi 
lună. 

Devino tot ce poţi fi 

Există un motiv şi mai important pentru care să 
practici autodisciplina ce duce în mod progresiv şi 

susţinut spre marile succese care sunt posibile 
pentru tine. Practicarea autodisciplinei îţi permite 
să-ţi schimbi caracterul, să devii o persoană mai 
puternică şi mai bună. Exerciţiul autodisciplinei are 
un efect puternic asupra minţii şi emoţiilor tale, 
transformându-te într-o persoană diferită de cea 
care ai fi fost fără autodisciplină. 

Imaginează-te într-un laborator de chimie. 
Amesteci o serie de substanţe chimice într-un vas 
Petri şi îl aşezi peste un bec Bunsen. Becul Bunsen 
încălzeşte substanţele chimice până în punctul în 
care ele se cristalizează şi se întăresc. Dar odată 
ce ai cristalizat aceste substanţe chimice folosind 
căldură intensă, ele nu mai pot fi transformate 
înapoi în stare lichidă. 

în acelaşi mod, personalitatea ta începe 
precum un lichid: domoală, fluidă şi fără formă. 
Dar pe măsură ce aplici puterea autodisciplinei, pe 
măsură ce te strădu- ieşti să faci mai degrabă ceea 
ce este greu şi necesar decât ceea ce e distractiv 
şi uşor, şi personalitatea ta se cristalizează şi se 
întăreşte la un nivel mai înalt. 

Cel mai mare beneficiu de care te bucuri 
practicând autodisciplina în urmărirea ţelurilor tale 
este că devii o persoană diferită. Devii mai 
puternic şi mai tenace. 

Dezvolţi un autocontrol şi o dârzenie mai mari. îţi 
conturezi şi întăreşti practic personalitatea şi te 
transformi într-o persoană mai bună. 

Regula este că „pentru a deveni cineva care 
nu ai mai fost vreodată, trebuie să faci ceva ce nu 
ai mai făcut înainte." Asta înseamnă că pentru a 

dezvolta un caracter superior, trebuie să exerciţi 
asupra ta niveluri mai înalte de autodisciplină şi 

stăpânire de sine. Trebuie să faci lucrurile care le 
displac oamenilor mediocri. 

Un alt principiu al succesului este că „pentru 
a realiza ceva ce n-ai mai realizat niciodată, 
trebuie să înveţi şi să dobândeşti calităţile şi 
competențele pe care nu le-ai avut niciodată." 

Practicând autodisciplina, devii o persoană 
nouă. Devii mai bun, mai puternic şi evident mai 
determinat. Dezvolţi niveluri mai înalte de stimă de 
sine, respect de sine şi mândrie personală. Urci pe 
scara evoluţiei umane şi devii o persoană cu un 
caracter şi o tenacitate mai mari. 

Succesul este propria sa 
recompensă 

Ce este minunat când vorbim despre obţinerea 
succesului este că fiecare pas în acea direcţie este 
o recompensă în sine. Fiecare pas pe care îl faci 
spre a deveni o persoană mai bună şi a realiza mai 
mult decât ai făcut-o vreodată te face să te simţi 
mai fericit, mai încrezător şi mai împlinit. 

Ai auzit spunându-se că „succesul atrage 
după sine succesul". Asta înseamnă că cea mai 
mare recompensă a succesului nu sunt banii pe 
care-i faci, ci mai degrabă persoana excelentă 
care devii în lupta pentru succes şi practicare a 
autodisciplinei de fiecare dată când este necesară. 

în următorul capitol, voi explica cum poţi 
deveni persoana cu adevărat excelentă care eşti 
capabilă să devii. 

Exerciţii de acțiune: 

la un pix chiar acum şi răspunde în scris la 
întrebările de mai j os. 


1. Dacă viaţa ta profesională şi cariera ta ar fi 
ideale, cum ar arăta ele? Ce disciplină 
anume ai putea dezvolta care să te ajute la 
obţinerea lor? 

2. Dacă viaţa ta de familie ar fi ideală, cum ar 
arăta şi ce disciplină anume te-ar ajuta cel 
mai mult pentru a o transforma în realitate? 

3. Dacă sănătatea ta ar fi perfectă din toate 
punctele de vedere, de ce discipline ai avea 
nevoie ca să o faci posibilă? 

4. Dacă situaţia ta financiară ar fi ideală azi, ce 
disciplină anume te-ar ajuta cel mai mult? 

5. De cenu ai deja la fel de mult succes pe cât ai 
vrea să ai şi care disciplină anume te-ar 
ajuta cel mai mult să-ți atingi toate țelurile? 

6. Ce competență anume ai putea dezvolta care 
să te ajute să îndeplineşti mai multe dintre 
ţelurile tale? 


Dacă ai putea flutura o 
baghetă magică şi ai 
putea fi complet 
disciplinat într-un 
domeniu anume, ce 
disciplină ar avea cel 
mai mare impact 

pozitiv asupra vieţii 
tale 


?Capitolul 2 
Autodisciplina şi caracterul 


Fii responsabil pentru un standard mai înalt decât 
se aşteaptă restul lumii de la tine. 

Nu te scuza niciodată. Nu te autocompătimi. 

Fii un dascăl sever cu tine însuţi şi fii indulgent cu 
toți ceilalți. 

- HENRY WARD BEECHER, PREOT DIN SECOLUL AL 
NOUĂSPREZECELEA 


| erfecționarea caracterului este marea afacere 


a vieţii tale. Abilitatea ta de a căpăta o reputaţie ca 
persoană de caracter şi cu onoare este cea mai 
mare realizare atât în viaţa socială, cât şi în cea de 
afaceri. Ralph Waldo Emerson scria: „Ceea ce faci 
este atât de răsunător, încât nu pot auzi niciun 
cuvânt din ceea ce spui." 

Persoana care eşti astăzi, caracterul tău cel 
mai lăuntric, este suma tuturor alegerilor şi 
deciziilor din viaţa ta până în acest moment. De 
fiecare dată când ai ales corect şi te-ai comportat 
în concordanţă cu ce ştii cel mai bine, ţi-ai întărit 
caracterul şi ai devenit o persoană mai bună. 
Reversul este, de asemenea, adevărat: de fiecare 
dată când ai făcut un compromis, ai ales calea 
uşoară sau te-ai comportat într-o manieră 

neconcordantă cu ceea ce ştiai că este corect, ţi-ai 
slăbit caracterul şi ţi-ai domolit personalitatea. 
Marile virtuţi 

Există o serie de virtuţi sau valori care aparţin de 
obicei unei persoane de caracter. Printre altele, 
acestea sunt curajul, compasiunea, generozitatea, 
cumpătarea, persistenţa şi prietenia. Vom vorbi 
despre unele dintre ele în Partea a treia a acestei 
cărţi. Plasându-se înaintea tuturor acestor valori, 
totuşi, se găseşte cea mai importantă dintre toate, 
atunci când stabileşti profunzimea şi tăria 
caracterului tău: integritatea. 

Nivelul tău de integritate, traiul în 
conformitate deplină cu tine însuţi şi cu ceilalţi 
demonstrează mai mult decât orice calitatea 
caracterului tău. într-un fel, integritatea este de 
fapt valoarea care garantează toate celelalte 
valori. Când nivelul tău de integritate este mai 
mare, eşti mai sincer cu tine însuţi şi e mai 
probabil să trăieşti în concordanţă cu toate 
celelalte valori pe care le admiri şi le respecţi. 

Totuşi, e nevoie de o enormă autodisciplină 
pentru a deveni o persoană de caracter. E nevoie 
de o voinţă remarcabilă ca să faci „ce e corect" în 
fiecare situaţie. Şi este nevoie atât de 
autodisciplină, cât şi de voinţă pentru a rezista 
tentaţiei de a o lua pe scurtătură, de a alege calea 
uşoară sau de a acţiona pentru avantajul pe ter- 
men scurt. 

Toată viaţa este un test, pentru a vedea din 
ce eşti făcut cu adevărat în interiorul tău cel mai 
profund. înțelepciunea poate fi dezvoltată în 

privat prin studiu şi reflecţie, dar caracterul poate 
fi îmbunătăţit doar ca urmare a compromisului în 
viaţa de zi cu zi, când eşti forţat să alegi şi să 
decizi dintre alternative şi tentaţii. 

Testul caracterului 

Doar când eşti sub presiune - când eşti forţat să 
alegi o cale sau alta, să trăieşti în concordanţă cu o 
valoare ori să o compromiţi - îţi dovedeşti 
adevăratul caracter. Emerson a spus de asemenea: 
„Păzeşte-ţi integritatea ca pe un lucru sacru; nimic 
nu este sfânt în cele din urmă cu excepţia 
integrităţii propriei minţi." 

Tu eşti „un organism capabil să aleagă". Faci 
constant alegeri, într-un fel sau altul. Fiecare 
alegere pe care o faci este o afirmaţie despre 
adevăratele tale valori şi priorităţi. în fiecare 
moment, alegi ceea ce este mai important sau mai 
valoros pentru tine, în defavoarea a ceea ce este 
mai puţin important sau mai puţin valoros. 

Singura apărare împotriva tentaţiei, Căii 
Rezistenței Minime şi Factorului Expeditivităţii este 
caracterul. Singurul mod prin care-ţi poţi 
îmbunătăţi caracterul este să-ţi exerciţi voinţa în 
orice situaţie când eşti tentat să faci mai degrabă 
ceea ce este uşor şi rapid decât ceea ce este 
corect şi necesar. 

Marea recompensă 

Recompensa pentru a fi devenit o persoană de 
caracter, pentru a-ţi fi exercitat voinţa şi 
autodisciplina ca să trăieşti în concordanţă cu ce 
ştii cel mai bine este enormă. Când alegi valoarea 
semnificativă în defavoarea celei nesemnificative, 

lucrul cel mai dificil în defavoarea celui uşor, lucrul 
corect în defavoarea celui greşit, te simţi bine în 
legătură cu tine însuţi. Stima de sine creşte. Te 
placi şi te respecţi mai mult. Ai un sentiment mai 
mare de mândrie personală. 

Pe lângă faptul de a te simţi excelent în 
legătură cu tine însuţi când te comporţi raţional, 
câştigi totodată respectul şi stima tuturor 
oamenilor din jurul tău. Ei te vor preţui şi te vor 
admira. Uşile ţi se vor deschide. Oamenii te vor 
ajuta. Vei fi plătit mai bine, promovat mai repede şi 
chiar ţi se vor acorda responsabilităţi mai mari. Pe 
măsură ce devii o persoană de onoare şi cu ca- 
racter, oportunităţile vor apărea peste tot în jurul 
tău. 

Pe de altă parte, poţi avea toată inteligenţa, 
talentul şi abilitatea din lume, dar dacă oamenii nu 
au încredere în tine, nu vei înainta niciodată. 
Oamenii nu te vor angaja, iar dacă o fac, te vor 
concedia cât mai repede cu putinţă. Instituţiile 
financiare nu-ţi vor împrumuta bani. Pentru că 
„cine se aseamănă se adună", singurii asociaţi 
(niciodată prieteni) pe care-i vei avea vor fi alţi 
oameni cu caracter îndoielnic. Mai mult decât atât, 
de vreme ce oamenii cu care te asociezi au un 
efect major asupra atitudinii şi personalităţii tale, 
îţi îmbogăţeşti sau îţi ruinezi întreaga viaţă cu 
calitatea caracterului tău - sau cu lipsa lui. 
Perfecţionarea caracterului 
Aristotel scria: „Orice progres din societate începe 
cu perfecţionarea caracterului tinerilor." Asta 

înseamnă că progresul în viaţa ta începe cu 
învăţarea şi practicarea valorilor. 

înveţi valori într-unui sau toate cele trei 
moduri: îndrumare, studiu şi practicare. Hai să le 
analizăm îndeaproape pe fiecare dintre ele. 
Insuflă-le copiilor tăi valori. Unul dintre rolurile 
principale în creşterea şi educarea copiilor este să 
le predai acestora valori. Asta presupune 
îndrumare răbdătoare şi explicarea constantă a 
valorilor pe măsură ce cresc. O dată nu este 
îndeajuns. Valoarea - şi importanţa de a trăi în 
funcţie de acea valoare - trebuie explicată. Părinţii 
nu trebuie doar să ofere ilustraţii, ci şi să 
contrasteze adeziunea la o valoare, în special 
aceea de a spune adevărul, cu opusul său, acela 
de a minţi sau de a spune jumătăţi de adevăr. 

Pe măsură ce se măresc, copiii sunt foarte 
susceptibili la lecţiile pe care le primesc de la 
oamenii importanţi din viaţa lor. Ceea ce le spui, în 
calitate de părinte, ei recunosc drept adevăr, 
adevărul absolut. Asemenea unui burete, ei 
asimilează tot ceea ce spui. Tu scrii descrierea 
valorilor tale pe sufletele lor, care sunt ca lutul 
umed, astfel încât ceea ce scrii devine o parte 
permanentă a modului în care văd ei lumea şi se 
raportează la viaţă. 

Mai mult decât orice, după cum vom vedea 
în capitolul 19, îţi demonstrezi valorile în 
comportamentul tău. Copiii tăi te urmăresc şi se 
străduiesc să imite valorile pe care tu nu doar că le 
predai şi le predici, ci le şi practici. lar ei sunt 
întotdeauna cu ochii pe tine. 

Copiii familiei Rockefeller erau vestiți pentru 
faptul că fuseseră învăţaţi despre valorile 
financiare de la o vârstă timpurie. Deşi tatăl lor era 
unul dintre cei mai bogaţi bărbaţi din America, 
copiilor li se dădeau sarcini şi munci casnice 
înainte de a-şi primi alocaţiile. Apoi erau îndrumați 
cum să şi le cheltuiască: cum să economisească, 
cât de mult să dea fundațiilor caritabile şi cât de 
mult să investească. Drept rezultat, ei au devenit 
afacerişti şi oameni de stat de succes, spre 
deosebire de copiii care crescuseră în case 
îmbelşugate şi fuseseră rareori disciplinaţi pe 
subiecte legate de bani. 

Studiază valorile pe care le admiri. înveţi 
valori stu- diindu-le îndeaproape. Legea 
Concentraţiei spune că „orice lucru asupra căruia 
zăboveşti creşte şi sporeşte în viaţa ta." 

Asta înseamnă că atunci când studiezi şi 
citeşti poveşti despre bărbaţi şi femei care au 
demonstrat tipul de valori pe care tu le admiri şi le 
respecţi şi te gândeşti apoi la acele poveşti şi la 
acel comportament, acele valori pătrund şi mai 
mult în mintea ta. Odată ce aceste valori sunt 
„programate" în subconştientul tău, ele creează în 
tine o predilecție de a te comporta în concordanţă 
cu acele valori atunci când situaţia le cere. 

De exemplu, în antrenamentul militar, 
soldaţilor li se spun încontinuu poveşti despre 
curaj, obedienţă, disciplină şi importanţa de a-şi 
susţine tovarăşii soldaţi. Cu cât aud mai mult 
aceste poveşti, cu cât se gândesc mai mult la ele 
şi discută despre ele, cu atât este mai probabil ca 

ei să se comporte în concordanţă cu aceste valori 
când sunt sub presiunea unei lupte efective. 

Virtutea de bază a caracterului este 
adevărul. Oricând spui adevărul, oricât de 
incomod ar fi în acel moment, te simţi mai bine în 
legătură cu tine şi câştigi respectul oamenilor din 
jurul tău. Una dintre cele mai semnificative laude 
pe care o poţi aduce cuiva este să spui că „el sau 
ea spune mereu adevărul". 

Imită oamenii pe care-i admiri cel mai mult. 
în mare parte, caracterul tău este determinat de 
oamenii pe care-i admiri cel mai mult, fie că 
vorbim despre persoane care sunt încă în viaţă sau 
nu. Cine sunt ei? Examinându-ţi viaţa şi trecutul, 
alcătuieşte o listă cu oamenii pe care-i admiri cel 
mai mult, iar lângă numele lor, scrie virtuțile sau 
valorile pe care le consideri importante la ei. 

Dacă ai putea petrece o după-amiază cu 
oricine, fie că este cineva viu sau mort, pe cine ai 
alege? De ce ai alege acea persoană? Despre ce 
aţi vorbi în timpul după-amiezii petrecute 
împreună? Ce întrebări i-ai pune sau ce ai vrea să 
înveţi? 

Gândeşte-te şi la asta: De ce ar vrea acea 
persoană să petreacă o după-amiază cu tine? Care 
sunt virtuțile şi valorile pe care le-ai dezvoltat şi 
care te fac o persoană valoroasă şi interesantă? Ce 
te face special? 

Practică valorile pe care le respecţi. Tu 
dezvolţi valori practicându-le oricând sunt 
necesare. Aşa cum a spus filosoful stoic Epictet: 


NU 
scuzelo 
r! 55 


„Nu circumstanţele fac omul; ele doar îl dezvăluie 
lui însuşi." 

Când se iveşte o problemă, oamenii tind să 
reacționeze automat pe baza celor mai înalte valori 
pe care le-au dezvoltat până în acel moment. 

Noi dezvoltăm valori prin repetiţie, 
comportându-ne în concordanţă cu o anumită 
valoare iar şi iar, până când devine un obicei şi se 
înglobează astfel încât ajungem să o practicăm 
automat. Bărbaţi şi femei cu caractere foarte 
dezvoltate se comportă într-o manieră concordantă 
cu cele mai înalte valori ale lor şi o fac fără intenţie 
sau ezitare. Nu există nicio dilemă în mintea lor 
dacă fac lucrul corect sau nu. 
Structura personalităţ 
Psihologia caracterului implică cele trei părţi ale 
personalităţii tale: şinele tău ideal, imaginea ta de 
sine şi stima ta de sine. 

Şinele tău ideal. Şinele tău ideal este acea parte 
din mintea ta formată din valorile, virtuțile, 
idealurile, ţelurile, aspiraţiile şi ideea ta despre cea 
mai bună persoană care ai putea fi. Cu alte 
cuvinte, şinele tău ideal este format din acele 
valori pe care le admiri cel mai mult la alţii şi la 
care aspiri cel mai mult. 

Cea mai importantă parte din şinele tău 
ideal este rezumată în cuvântul „claritate". 
Oamenii superiori sunt aceia complet lămuriţi în 
legătură cu cine sunt şi în ce cred. Ei dispun deo 
claritate deplină în privinţa valorilor în care cred şi 
a lucrurilor pe care le susţin. Nu sunt confuzi sau 

indecişi. Sunt fermi şi tenace când vine vorba de 
orice decizie în care este implicată o valoare. 

Pe de altă parte, oamenii slabi şi şovăielnici 
sunt confuzi şi nelămuriţi în privinţa valorilor lor. Ei 
au doar o vagă noţiune despre ceea ce este corect 
sau greşit în orice situaţie. Drept rezultat, aleg 
calea rezistenţei minime şi se comportă în mod 
hazardat. Ei fac orice pare mai uşor şi mai rapid 
pentru a obţine ce vor pe termen scurt, acordând, 
în cazurile în care o fac, puţină importanţă ori grijă 
consecinţelor pe care le au faptele lor. 

Evoluția caracterului. în biologie, formele de 
viaţă sunt categorisite de la cea mai puţin 
complexă la cea mai complexă, de la un plancton 
de o singură celulă, tot mai departe în spectrul 
crescând şi complex de viaţă, până la fiinţa 
umană. în mod similar, şi fiinţele umane pot fi or- 
ganizate într-un spectru de la cele mai puţin 
dezvoltate la cele mai dezvoltate. în cele mai 
subevoluate forme ale lor, oamenii sunt fără valori, 
virtuţi sau caracter. Aceşti oameni acţionează 
întotdeauna hazardat şi aleg calea rezistenţei 
minime în căutarea gratificării imediate. 

La cele mai înalte niveluri de dezvoltare a 
rasei umane, totuşi, se află acei bărbaţi şi acele 
femei de o integritate deplină, care nu şi-ar 
compromite niciodată onestitatea sau caracterul 
pentru nimic, incluzând ameninţarea pierderii 
financiare, durerea sau chiar moartea. 

George Washington este faimos pentru 
onestitatea sa, ce a fost demonstrată în povestea 

în care a recunoscut că tăiase un cireş”. Similar, 
părinţii fondatori ai Statelor 

Unite au scris „astfel ne punem în joc vieţile, 
averile şi onoarea noastră sacră" la semnarea 
Declaraţiei de Independenţă. 

în cartea sa, Trust: The Social Virtues 
and the Creation of Prosperity (încrederea: 
virtuțile sociale şi crearea prosperităţii)*, 
filosoful Francis Fukuyama a observat că societăţile 
din toată lumea pot fi împărţite în două tipuri: „cu 
nivel înalt de încredere" şi „cu nivel slab de 
încredere". El susţine totodată că societăţile cu 
nivel înalt de încredere - acelea în care integritatea 
este admirată cel mai mult, unde este încurajată şi 
respectată - sunt de asemenea cele mai libere, 
prospere şi care respectă, cel mai mult, legea. 

La celălalt capăt al spectrului social, totuşi, 
sunt acele societăţi caracterizate de tiranie, hoţie, 
ticăloşie şi corupţie. Fiecare dintre acestea este, 
fără excepţie, atât nedemocrată, cât şi săracă. 
încrederea este cheia. încrederea este 
lubrifiantul relaţiilor umane. Acolo unde există 
multă încredere în rândul oamenilor, activitatea 
economică înfloreşte şi există oportunităţi pentru 
toţi. Pe de altă parte, acolo unde încrederea e 
slabă, resursele economice sunt risipite în 


* Poveste celebră din copilăria lui Washington, care spune că 
ar fi tăiat cireşul preferat al tatălui său, recunoscându-şi fapta 
când fusese luat la întrebări: „Nu pot să mint, am folosit 
securişca." (n. red.) 

încredere - virtuțile sociale şi crearea prosperității - volum 
apărut la Editura Antet, anul 2003 - (n. red.) 

încercarea de a proteja împotriva hoţiei şi corupţiei 
- sau aceste resurse nu sunt deloc disponibile. 

în Statele Unite, avem Constituţia şi 
Declaraţia Drepturilor Omului. Aceste documente 
expun regulile după care trăiesc americanii. Ele 
creează structura guvernului nostru şi ne 
garantează drepturile. Dar ele presupun ca 
reprezentanţii noştri aleşi să fie bărbaţi şi femei de 
onoare, dedicați protejării şi apărării acestor 
drepturi. Ele încearcă să asigure faptul că doar 
bărbaţi şi femei de caracter pot izbândi şi prospera 
pe termen lung în sistemul nostru economic, politic 
şi social. Urmăresc să asigure că, în majoritatea 
cazurilor, doar bărbaţi şi femei de caracter pot 
ajunge în funcţii înalte în societate. 

Deşi sistemul nostru nu este perfect, iar 
oameni de caracter îndoielnic ajung ocazional în 
funcţii importante, asta rareori durează mult timp. 
Cerinţa de bază a americanilor de onestitate şi 
integritate conduce în final la expunerea şi 
blamarea oamenilor necinstiţi. Cererea de bărbaţi 
şi femei de caracter continuă să existe. 

Imaginea ta de sine: oglinda ta interioară. A 
doua parte a personalităţii tale este imaginea ta 
de sine. Acesta este modul în care ne vedem şi 
gândim despre noi înşine, în special înaintea 
oricărui eveniment important. Oamenii tind 
întotdeauna să se comporte în exterior în 
concordanţă cu modul în care se văd pe ei înşişi în 
interior. Asta se numeşte de regulă „oglinda 
noastră interioară", în care ne privim înainte de a 
ne implica în orice comportament. 


NU 
scuzelo 
r! 59 


Când te consideri calm, pozitiv, sincer şi în 
posesia unui mare caracter, te comporţi cu mai 
multă tărie şi putere personală. Alţi oameni te 
respectă mai mult. Preiei controlul propriei 
persoane şi al situaţiei. 

Mai mult decât atât, oricând te comporţi 
într-o manieră concordantă cu valorile tale cele 
mai înalte, imaginea ta de sine se îmbunătăţeşte. 
Te vezi şi te gândeşti la tine însuţi într-o lumină mai 
bună. Te simţi mai fericit şi mai încrezător. 
Comportamentul şi performanţa ta exterioară 
reflectă apoi această imagine interioară din ce în 
ce mai îmbunătăţită drept cea mai bună persoană 
care ai putea fi. 

Oamenii tind să te accepte după propria ta 
evaluare, cel puţin iniţial. Dacă te percepi şi te 
consideri o persoană excelentă, înzestrată cu un 
caracter deosebit, îi vei trata pe ceilalţi oameni cu 
curtoazie, bunăvoință şi respect. La rândul lor, şi ei 
te vor trata la fel, ca pe o persoană de onoare şi 
caracter. 

Stima ta de sine: cât de mult te placi pe tine 
însuți. A 

treia parte a personalităţii tale este stima ta de 
sine. Acesta este modul în care te simţi în 
legătură cu tine însuţi, nucleul tău emoţional. 
Stima ta de sine este definită drept „cât de mult te 
placi pe tine însuţi", dar este mai mult decât atât. 
Cu cât te vezi mai mult drept o persoană valoroasă 
şi importantă, cu atât vei fi mai pozitivă şi mai 
optimistă. Când te consideri cu adevărat cineva 

important şi meritoriu, îi vei trata pe ceilalţi 
oameni ca şi cum şi ei sunt importanţi. 

Stima ta de sine este stabilită în mare de cât 
de concordantă este imaginea ta de sine, cea care- 
ţi conturează comportamentul personal, cu şinele 
tău ideal sau viziunea ta despre cea mai bună 
persoană care ai putea fi. 

De fiecare dată când te porţi consecvent cu 
cine consideri tu că este o persoană excelentă, 
imaginea ta de sine se îmbunătăţeşte şi stima ta 
de sine creşte. Te placi şi te respecţi mai mult. Te 
simţi fericit în legătură cu tine şi cu ceilalţi. Cu cât 
te placi mai mult, cu atât mai mult îi placi pe 
ceilalţi şi cu atât mai mult te plac ei pe tine. Dând 
dovadă de caracter şi purtându-te în armonie cu 
cele mai înalte valori ale tale, întreaga ta viaţă 
(interioară şi exterioară) intră într-o spirală 
ascendentă. în fiecare aspect al vieţii tale, lucrurile 
vor fi din ce în ce mai bune pentru tine. 

Modelele tale de urmat au un impact major 
asupra formării caracterului tău. Cu cât admiri mai 
mult o persoană şi calităţile cu care este 
înzestrată, cu atât te stră- duieşti mai mult - atât 
conştient, cât şi inconştient - să devii ca acea 
persoană. Acesta este motivul pentru care 
claritatea este atât de importantă. 
Comportă-te mereu consecvent 
De fiecare dată când te porţi într-un mod care e în 
concordanţă cu valorile tale, te simţi bine în 
privinţa propriei persoane. De fiecare dată când îţi 
compromiţi valorile, din orice motiv, te simţi 
inconfortabil în privinţa propriei persoane. Asta 


NU 
scuzelo 
r! 61 


înseamnă totodată că atunci când îţi compromiţi 
valorile, încrederea ta în sine şi stima ta de sine 
scad. Te simţi neliniştit şi inferior, inadecvat şi 
inconfortabil. Când îţi compromiţi valorile, în 
adâncul tău, te simţi ca şi cum ceva ar fi 
fundamental greşit. 

Aproape toate problemele umane pot fi 
rezolvate printr-o întoarcere la valorile tale cele 
mai înalte şi convingerile tale cele mai profunde. 
Dacă priveşti înapoi, au existat probabil situaţii în 
viaţa ta când ţi-ai compromis valorile pentru a 
salva o investiţie, a păstra o slujbă, a face o relaţie 
să dureze sau a păstra o prietenie. în fiecare caz, 
te-ai simţit din ce în ce mai rău până când, în cele 
din urmă, i-ai pus punct şi te-ai îndepărtat. 

Şi cum te-ai simţit când ai avut în cele din 
urmă tăria de caracter de a te îndepărta? Te-ai 
simţit minunați De fiecare dată când îţi foloseşti 
voinţa şi tăria de caracter pentru a te întoarce la 
valorile care-ţi sunt cele mai dragi, eşti 
recompensat cu un minunat sentiment de fericire 
şi exaltare. Te simţi energizat şi liber. Te întrebi de 
ce nu ai luat acea decizie cu mult timp în urmă. 
Fă ce e corect 
în dezvoltarea caracterului bazat pe autodisciplină 
şi voinţă, gândirea pe termen lung este esenţială. 
Cu cât te gândeşti mai mult la consecinţele pe 
termen lung ale comportamentului tău, cu atât 
este mai probabil că vei face ce e corect pe termen 
scurt. Aşadar, când trebuie să faci o alegere sau să 
iei o decizie, pune întotdeauna întrebarea magică: 
„ce este important aici?" 

Practică Maxima Universală a lui Immanuel 
Kant: „Hotărăşte să acţionezi ca şi cum fiecare 
acţiune ar urma să devină o lege universală pentru 
toţi oamenii." 

Una dintre marile întrebări pentru 
perfecţionarea caracterului este: „ce fel de lume ar 
fi aceasta dacă toţi oamenii din ea ar fi exact ca 
mine?" 


De fiecare dată când 
calci greşit, de fiecare 
dată când faci sau spui 
ceva care este în 
neconcordanţă cu 
valorile tale cele mai 
înalte, „urcă înapoi în 
şa" imediat. Spune-ţi: 
„nu aşa sunt eu!" şi ia 
hotărârea să procedezi 
mai bine data viitoare 

„Lucrul asupra căruia zăboveşti 
creşte 

Dacă te găseşti astăzi într-o situaţie în care nu 
trăieşti la înălţimea valorilor tale, ia decizia, chiar 
în această clipă, să înfrunţi situaţia şi s-o îndrepţi. 
în clipa în care o faci, te vei simţi din nou fericit şi 
vei prelua controlul. 

Există o veche poveste indiană: „Pe umerii mei 
stau doi lupi. Unul este negru, malefic şi mă 
ispiteşte continuu să fac şi să spun lucrurile 
greşite. Pe celălalt umăr stă un lup alb care mă 
încurajează continuu să trăiesc cât pot de bine." 
Un ascultător l-a întrebat pe bătrân: „Care dintre 
aceşti lupi are cea mai mare putere asupra ta?" 
Bătrânul a răspuns: „cel pe care-l hrănesc." 

Conform Legii Concentraţiei, orice lucru 
asupra căruia zăboveşti creşte şi sporeşte în viaţa 
ta. Când te gândeşti şi vorbeşti despre virtuțile şi 
valorile pe care le admiri şi respecţi cel mai mult, 
îţi programezi ca atare acele valori din ce în ce mai 
profund în subconştientul tău până când încep să 
acţioneze automat în fiecare situaţie. 

De fiecare dată când practici autodisciplina 
şi voinţa de a-ţi trăi viaţa în concordanţă cu acele 
valori la care aspiri cel mai mult, începi să te 
deplasezi rapid pe calea de a deveni o persoană 
excelentă. 

Exerciţii de acţiune: 
la o foaie de hârtie şi scrie răspunsurile la aceste 
întrebări. 


1.  Numeşte trei oameni, vii sau morţi, pe care-i 
admiri cel mai mult, şi descrie o calitate a 
fiecăruia pe care o respecţi. 

2, Stabileşte cea mai importantă virtute sau 
calitate din viaţa ta pe care te străduieşti cel 
mai mult să o practici sau să o imiţi. 

3.  Identifică acele situaţii în care te simţi cel mai 
încrezător, în care simţi că eşti cea mai bună 
persoană care ai putea fi. 

4. Ce situaţii îţi oferă cele mai grozave 
sentimente de stimă de sine şi valoare 
personală? 

5. Dacă ai fi deja o persoană excelentă din orice 
punct de vedere, cum te-ai comporta diferit 
de azi înainte? 

6. La ce calitate ai vrea să se gândească oamenii 
când este menţionat numele tău şi ce-ai 
putea face pentru a te asigura că se 
întâmplă asta? 

7. în ce aspect anume trebuie să fii mai sincer şi 
să practici niveluri mai înalte de integritate 
decât o faci astăzi? 

Capitolul 3 


Autodisciplina şi 
responsabilitatea 


„Individul care vrea să ajungă în vârf în afaceri tre- 
buie să aprecieze autoritatea şi forța obiceiului. El 
trebuie să fie rapid în a întrerupe acele obiceiuri 
care îl pot distruge - şi să se grăbească să adopte 
acele practici care vor deveni obiceiurile ce-l vor 
ajuta să obţină succesul pe care şi-l doreşte." - ]. 
PAUL GETTY 


/ Å bilitatea şi disponibilitatea de a te 


autodisciplina să-ţi asumi responsabilitatea pentru 
viaţa ta sunt esenţiale pentru fericire, sănătate, 
succes, împlinire şi leadership personal. Asumarea 
responsabilităţii este una dintre cele mai dificile 
discipline, dar, fără ea, niciun succes nu este 
posibil. 

Eşecul de a-ţi asuma responsabilitatea şi 
încercarea de a pune responsabilitatea pentru 
lucruri din viaţa ta care te fac nefericit pe umerii 
altor oameni, instituţii şi situaţii distorsionează 
complet cauza şi efectul, îţi subminează 
caracterul, îţi slăbesc hotărârea şi îţi reduc 
umanitatea. Ele duc la inventarea nesfârşitelor 
Sscuze.MAREA MEA REVELAŢIE Când aveam douăzeci şi 
unu de ani, locuiam într-un mic apartament şi 
lucram ca muncitor în construcţii. Trebuia să mă 
trezesc la 5 dimineaţa pentru a putea lua trei 
autobuze spre muncă, unde trebuia să fiu la 8 
dimineaţa. Ajungeam acasă abia la 7 seara, obosit 
de la căratul materialelor de construcţie de-a 
lungul zilei. Făceam suficienţi bani cât să 
supraviețuiesc şi nu aveam maşină, aproape niciun 
fel de economii şi doar suficiente haine pentru 
nevoile mele. Nu aveam radio sau televizor. 

Era miezul unei ierni reci, cu temperatura de -37 
de grade Celsius, aşa că ieşeam rar seara. în 
schimb, dacă aveam suficientă energie, stăteam în 
micul meu apartament, la masa îngustă din 
ungherul meu de bucătărie şi citeam. 

într-o noapte târzie, în timp ce stăteam de unul 
singur la masă, am înţeles deodată că „asta e 
viaţa mea". Viaţa asta nu era o repetiţie pentru 
altceva. Jocul începuse şi eu eram personajul 
principal, ca într-o piesă. 


Parcă mi s-ar fi aprins 
un bliţ în faţă. M-am 
uitat la mine şi de jur 
împrejur, la 
apartamentul meu şi 
m-am gândit la faptul 
că nu am absolvit 
liceul. Singura muncă 
pe care eram calificat 
să o fac era cea 
manuală. Câştigam 
suficienţi bani să-mi 
plătesc cheltuielile de 
bază şi rămâneam cu 


foarte puţini la sfârşitul 
lunii 


.Mi-am dat seama deodată că, dacă nu mă 
schimbam, nimic altceva nu avea să se schimbe. 
Nimeni altcineva nu avea să o facă pentru mine. în 
realitate, nimănui nu-i păsa. Mi-am dat seama în 
acel moment că din acea zi înainte eram complet 
responsabil pentru viaţa mea şi pentru tot ce mi se 
întâmpla. Eu eram responsabil. Nu mai puteam da 
vina pentru situaţia mea pe copilăria dificilă sau pe 
greşelile pe care le făcusem în trecut. Eu deţineam 
controlul. Eram pe scaunul şoferului. Asta era viaţa 
mea, iar dacă nu făceam ceva s-o schimb, avea să 
continue aşa la nesfârşit, prin simpla forţă a 
inerţiei. Această revelaţie mi-a schimbat viaţa. De- 
atunci n-am mai fost aceeaşi persoană. Din acel 
moment înainte, mi-am asumat din ce în ce mai 
multă responsabilitate pentru toate lucrurile din 
viaţa mea. Mi-am asumat responsabilitatea de a- 
mi face munca mai bine decât înainte în loc să fac 
doar minimul necesar pentru a evita să fiu 
concediat. Mi-am asumat responsabilitatea pentru 
finanţele mele, sănătatea mea şi, în special, 
viitorul meu. Chiar în ziua următoare, m-am dus la 
o librărie locală în pauza de prânz şi am început să 
practic obiceiul de a cumpăra cărţi cu informaţii, 
idei şi lecţii ce mă puteau ajuta, obicei pe care l- 
am păstrat pe viaţă. Mi-am dedicat viaţa 
îmbunătăţirii propriei persoane, studiului constant 
în orice mod posibil, în restul vieţii mele de afaceri, 
chiar până în prezent, de fiecare dată când am 
vrut sau a trebuit să învăţ ceva care să mă ajute, 

m-am întors la învăţat, la citit, la ascultat 
programe audio şi la participarea la cursuri şi 
seminare. Am aflat că puteai învăţa orice aveai 
nevoie să înveţi pentru a îndeplini orice ţel pe care 
ţi-l stabileai. 

în timp, am aflat că optzeci la sută din întreaga po- 
pulaţie nu-şi asumă niciodată responsabilitatea 
deplină pentru viaţa lor. Ei se plâng continuu, critică, 
inventează scuze şi dau vina pe alţii pentru lucruri din 
viaţa lor din cauza cărora nu sunt fericiţi. Consecințele 
acestui mod de gândire pot fi, totuşi, dezastruoase. Ele 
pot sabota orice speranţă pentru succes şi fericire mai 
târziu în viaţă. 

De la copilărie la maturitate 

Când eşti mic, la o vârstă timpurie, eşti condiţionat 
să nu te consideri responsabil pentru viaţa ta. Asta 
este normal şi natural. Când eşti copil, părinţii tăi 
sunt la comandă. Ei iau toate deciziile tale. Ei 
decid ce mâncare vei mânca, ce haine vei purta, 
cu ce jucării te vei juca, în ce casă vei locui, la ce 
şcoală te vei duce şi în ce activităţi te vei implica 
în timpul tău liber. întrucât eşti tânăr, inocent şi 
neştiutor, faci ceea ce vor ei să faci. Nu prea ai de 
ales, nici control. 

Pe măsură ce creşti, totuşi, începi să iei din 
ce în ce mai multe decizii în fiecare dintre aceste 
aspecte. însă din cauza programării tale timpurii, 
eşti inconştient condiţionat să simţi că altcineva 
este în continuare responsabil pentru viaţa ta, că 
încă există cineva acolo care poate sau ar trebui să 
aibă grijă de tine. 

Majoritatea oamenilor cresc cu impresia că 
dacă ceva merge greşit, altcineva este 


responsabil. Altcineva trebuie mustrat. Altcineva e 
vinovat. Altcineva este personajul negativ şi ei 
sunt victimele. Drept rezultat, majoritatea 
oamenilor inventează din ce în ce mai multe scuze 
pentru lucrurile din viaţa lor, trecute şi prezente, 
care îi fac nefericiţi. 

Treci peste greşelile pe care le-au 
făcut părinţii tăi 

Dacă părinţii tăi te-au criticat ori s-au înfuriat pe 
tine pentru greşeli pe care le-ai făcut când erai 
mic, ai început să presupui în mod inconştient că 
erai cumva de vină. Dacă părinţii tăi te-au pedepsit 
fizic sau emoţional pentru că ai făcut ceva care i-a 
nemulţumit sau pentru că nu ai făcut ceva care să- 
i mulţumească, te-ai simţit inferior şi inadecvat. 

Când părinţii tăi şi-au reprimat dragostea 
pentru a te pedepsi că nu ai făcut ceva ce ţi-au 
cerut, se poate ca tu să fi crescut cu sentimente 
profunde de vină, de caracter nedemn şi de lipsă 
de merit. Toate aceste sentimente negative se 
puteau apoi intersecta pentru a te face să te simţi 
ca o victimă, ca şi cum nu erai responsabil pentru 
tine sau viaţa ta odată ce ai devenit un adult. 

Cel mai comun sentiment pe care îl avem ca 
adulţi, dacă am fost crescuţi într-un mediu familial 
de critică, este că „nu sunt suficient de bun". Din 
cauza acestui sentiment, ne comparăm pe noi 
înşine în mod nefavorabil cu ceilalţi. Credem că alţi 
oameni care par să fie mai fericiţi sau mai 
încrezători sunt mai buni decât noi. Dezvoltăm 
sentimente de inferioritate. Asta poate deveni o 
capcană emoţională. 

Greşeala fatală 

Dacă noi credem dintr-un motiv sau altul că ceilalţi 
sunt mai buni decât noi, presupunem în mod 
inconştient că trebuie să fim mai puţin buni decât 
ei. Dacă ei „valorează" mai mult decât noi, 
presupunem că noi trebuie să „valorăm mai puţin". 
Acest sentiment de inadecvare sau lipsă de merit 
stă la rădăcina celor mai multe probleme de 
personalitate din viaţa noastră, dar şi a celor mai 
multe probleme politice şi sociale din lumea 
noastră, atât la nivel naţional, cât şi internaţional. 

Pentru a scăpa de aceste sentimente de 
vină şi lipsă de valoare care ne-au fost insuflate ca 
rezultat al criticii distructive din copilărie, noi ne 
vărsăm furia asupra lumii noastre, a altor oameni 
sau situaţii. în fiecare aspect din viaţa noastră în 
legătură cu care suntem nefericiţi sau nemulţumiţi, 
prima noastră reacţie este să ne uităm în jur şi să 
întrebăm „cine e de vină?" 

Majoritatea religiilor ne învaţă conceptul de 
păcat, care afirmă că de fiecare dată când ceva 
merge prost, cineva e de vină. Cineva a făcut ceva 
rău. Cineva e vinovat. Cineva trebuie pedepsit. 
întreaga idee de vină şi pedeapsă duce la 
sentimente mereu crescânde de furie, resentiment 
şi iresponsabilitate. 

O atitudine de iresponsabilitate 

în zilele noastre, tribunalele sunt ticsite de mii de 
oameni care cer dreptate şi compensaţii pentru 
ceva care a mers greşit în viaţa lor. Sprijiniţi de 
avocaţii ambiţioşi, reclamanţii merg la tribunal să 
ceară despăgubiri, chiar dacă ei înşişi sunt de vină 


pentru ce s-a întâmplat - în special dacă ei sunt 
de vină. 

Oamenii nu vor să-şi asume 
responsabilitatea. Oamenii varsă cafea fierbinte pe 
ei şi dau în judecată restaurantul fast-food care le- 
a vândut cafeaua. Oamenii se îmbată şi ies de pe 
şosea şi apoi fac cale întoarsă şi dau în judecată 
fabricantul maşinii vechi de cincisprezece ani pe 
care o conduceau. Oamenii se urcă pe o scară, se 
înclină prea mult şi cad. Apoi dau în judecată 
producătorul scării pentru rănile lor. în fiecare caz, 
oamenii încearcă să scape de responsabilitatea 
pentru propriul comportament dând vina pe 
altcineva, inventând scuze şi apoi cerând 
despăgubire. 

Cum să elimini emoţiile negative 
Numitorul comun al tuturor oamenilor este dorinţa 
de a fi fericiţi. în cei mai simpli termeni ai săi, 
fericirea apare din absența emoţiilor negative. 
Când nu există nicio emoție negativă, singurele 
care rămân sunt emoţiile pozitive. Astfel, 
eliminarea emoţiilor negative este marea ta reuşită 
în viaţă dacă vrei cu adevărat să fii fericit. 

Există zeci de emoţii negative. Deşi cele mai 
comune sunt vina, resentimentul, invidia, gelozia, 
frica şi ostilitatea, ele toate se rezumă în final la un 
sentiment de furie, direcționat fie în interior, fie în 
exterior. 

Furia este direcţionată în interior atunci 
când o înfrânezi în loc să o exprimi în mod 
constructiv către ceilalţi. Furia este direcţionată în 
exterior atunci când îi critici sau îi ataci pe alţii. 

Boala psihosomatică 

Emoţiile negative sunt cauzele majore ale bolii 
psihosomatice. Aceasta se iveşte când mintea 
(psiho) îmbolnăveşte corpul [soma). Emoţiile 
negative, în special exprimate sub forma furiei, îţi 
slăbesc sistemul imunitar şi te fac sensibil la gripe, 
răceli şi alte boli. Izbucnirile necontrolate de furie 
pot chiar să provoace atacuri de cord, infarcte sau 
căderi nervoase. 

lată marea descoperire: simpla existenţă a 
tuturor emoţiilor negative, în special a furiei, 
depinde de abilitatea de a da vina pe cineva sau 
pe altceva pentru ceva din viaţa ta cu care nu eşti 
fericit. 

Este nevoie de o enormă autodisciplină 
pentru a ne abţine să mai dăm vina pe ceilalţi 
pentru problemele noastre. Este nevoie de un 
enorm autocontrol pentru a refuza să inventăm 
scuze. 

Este nevoie de o autodisciplină enormă 
pentru ca tu să-ţi asumi întreaga responsabilitate 
pentru tot ceea ce eşti, tot ce ai devenit şi tot ce ţi 
se întâmplă. Chiar dacă nu eşti direct responsabil 
pentru ceva anume care se întâmplă, cum ar fi 
uraganul Katrina, eşti responsabil pentru reacţiile 
tale, pentru ceea ce faci şi spui din acel moment 
înainte. Este nevoie de o enormă stăpânire de sine 
ca să preiei controlul complet al minţii tale con- 
ştiente şi să alegi deliberat să ai gânduri pozitive, 
constructive, ce-ţi amplifică viaţa şi îmbunătăţesc 
calitatea relaţiilor şi a rezultatelor tale. însă 
recompensa este enormă. 


E uşor să dai vina 

Urmând calea rezistenţei minime, cel mai uşor şi 
mai lipsit de rațiune comportament este ca o 
persoană să izbucnească şi să dea vina pe 
altcineva oricând ceva merge prost, din orice 
motiv. 

Oamenii care dezvoltă obiceiul de a da vina 
automat devin adesea furioşi pe lucruri. Să dai 
vina pe obiecte neanimate când nu funcţionează 
cum te aştepţi este atât de stupid, încât aproape 
că devine o formă uşoară de nebunie. 

Oamenii devin furioşi pe uşi care se 
înţepenesc. înjură unelte pe care le folosesc când 
ei înşişi fac o greşeală. Se înfurie când maşina lor 
nu porneşte. Chiar dacă este un obiect neanimat, 
dacă nu funcţionează perfect, atunci acel lucru 
este de vină. Oamenii lovesc adesea maşini pe 
care sunt furioşi sau cutii de care se împiedică. 
Antidotul pentru emoţiile negative 
Cel mai de nădejde şi rapid mod de a elimina 
emoţiile negative este să spui imediat: „Eu sunt 
responsabil!". De fiecare dată când se întâmplă 
ceva care declanşează furia sau o reacţie negativă 
de orice tip, anihilează rapid sentimentul de 
negativitate spunând: „Eu sunt responsabil". 

Legea Substituţiei spune că poţi substitui un 
gând pozitiv cu unul negativ. Din moment ce 
mintea ta poate avea doar câte un gând pe 
moment, când alegi în mod deliberat gândul 
pozitiv „Eu sunt responsabil", anulezi orice alt 
gând sau emoție din momentul respectiv. 

Nu este posibil să-ţi asumi responsabilitatea 
şi să rămâi furios în acelaşi timp. Nu este posibil 
să-ţi asumi responsabilitatea şi să treci prin emoţii 
negative. Nu este posibil să-ţi asumi 
responsabilitatea fără să devii iarăşi calm, clar, 
pozitiv şi focalizat. 

Atât timp cât dai vina pe altcineva pentru 
ceva din viaţa ta care nu-ţi place, vei rămâne „un 
copil la nivel mental". Continui să te vezi mic şi 
neajutorat, o victimă. Continui să răbufneşti. 
Totuşi, când începi să-ţi asumi responsabilitatea 
pentru tot ce ţi se întâmplă, te transformi mental 
într-un adult. Te vei vedea la comanda propriei 
vieţi şi nu ca pe o victimă în continuare. 

La Alcoolicii Anonimi, oamenii care au 
probleme cu băutura participă la întâlniri cu alte 
persoane care trec prin aceeaşi situaţie. Ei au 
descoperit că până ce individul nu-şi asumă 
responsabilitatea pentru problemele lui, atât cu 
alcoolul, cât şi în alte aspecte ale vieţii, niciun 
progres nu este posibil. Asta este valabil pentru 
aproape orice situaţie dificilă din viaţă în care-ţi 
proiectezi nefericirea asupra altor oameni sau 
factori din exterior. 

Bani şi emoţii 

Multe dintre cele mai mari probleme şi îngrijorări 
ale noastre au de-a face cu banii: să-i câştigăm, 
să-i cheltuim, să-i investim şi, în special, să-i 
pierdem. Drept rezultat, multe dintre emoţiile 
noastre negative sunt asociate într-un fel sau altul 
cu banii. Totuşi, adevărul este că tu eşti 
responsabil pentru viaţa ta financiară. Tu alegi. Tu 


decizi. Tu eşti la comandă. Nu poţi da vina pe alţii 
pentru problemele tale sau pe situaţia ta 
financiară. Tu eşti la volan. 

Aşa că doar atunci când îţi asumi 
responsabilitatea pentru venitul tău (cine a ales să 
accepte slujba pe care o ai acum?), facturile tale 
(cine a cheltuit banii de ai ajuns să ai datorii?) şi 
investiţiile tale (cine a luat acele decizii?) poţi tu să 
te schimbi dintr-un „copil econom" într-un „adult 
econom". 

Responsabilitate şi control 

Există o relaţie directă între asumarea 
responsabilităţii şi controlul total pe care simţi că-l 
ai asupra vieţii tale. Asta înseamnă: cu cât accepţi 
mai mult responsabilitatea, cu atât mai mare este 
senzaţia de control pe care o trăieşti. 

Există, de asemenea, o relaţie directă între 
controlul total pe care simţi că-l ai şi cât de pozitiv 
te simţi. Cu cât simţi mai mult că ai un „sentiment 
intens de control" în aspectele importante din viaţa 
ta, cu atât eşti mai pozitiv şi fericit în tot ce faci. 

Când îţi asumi responsabilitatea, te simţi 
important, puternic şi ai un scop. Asumarea 
responsabilita- tăţii elimină emoţiile negative care- 
ţi fură fericirea şi mulţumirea. 

în fiecare situaţie, antidotul pentru emoţiile 
negative este să spui: „Eu sunt responsabil". Apoi 
analizează situaţia ca să găseşti motivele care te 
fac responsabil pentru ceea ce s-a întâmplat sau 
pentru ceea ce se întâmplă. 

Inteligența ta este ca o sabie cu două 
tăişuri: poate tăia în ambele direcţii. îţi poţi folosi 

inteligenţa pentru a explica raţional, a justifica şi a 
da vina pe alţii pentru lucrurile în privinţa cărora 
nu eşti fericit sau îţi poţi folosi inteligenţa ca să 
găseşti motive pentru care eşti responsabil pentru 
ce s-a întâmplat şi apoi să treci la acţiune să 
soluţionezi problema sau să rezolvi situaţia. Poţi 
inventa scuze sau poţi face progrese. Alegerea îţi 
aparţine. 

Chiar dacă a avut loc un accident, cum ar fi 
că ţi-a fost avariată maşina în parcare în timp ce tu 
erai la muncă, s-ar putea să nu fii de vină lega/ 
pentru accident. Dar tot eşti responsabil pentru 
reacţiile tale, pentru modul în care te comporţi ca 
rezultat a ceea ce s-a întâmplat. 

Nu te plânge niciodată, nu explica 
niciodată 

Marca liderului, a persoanei cu adevărat 
superioare, este că el sau ea îşi asumă întreaga 
responsabilitate pentru situaţie. Nu este posibil să- 
ţi imaginezi un adevărat lider care se văicăreşte şi 
se plânge în loc să treacă la acţiune când apar 
probleme şi dificultăţi. 

Această idee de „răspuns-abilitate" este 
marca personalităţii foarte dezvoltate. îţi asumi 
responsabilitatea pentru viaţa ta hotărând, în 
avans, că nu vei fi supărat sau furios în legătură cu 
ceva ce nu poţi influenţa sau schimba. Exact aşa 
cum nu devii furios în legătură cu vremea, nu devii 
furios în legătură cu circumstanţe şi situaţii asupra 
cărora nu ai niciun control. 

Mai mult decât atât, nu-ţi dai voie în mod 
special să fii furios sau nefericit în prezent din 


cauza unor experienţe sau situaţii nefericite din 
trecut. îţi spui: „ce nu poate fi vindecat poate fi 
îndurat." 

Este uimitor cât de mulţi oameni sunt 
nefericiţi astăzi din cauza unui eveniment trecut, 
chiar privind lucruri care s-au întâmplat cu mulţi 
ani înainte. De fiecare dată când se gândesc la 
experienţa negativă, ei devin furioşi sau deprimaţi 
din nou. Vestea bună e că te poţi opri oricând din a 
te gândi, a discuta sau a prelucra trecutul. îl poţi 
uita şi poţi începe să te gândeşti în schimb la 
ţelurile tale şi la viitorul tău nelimitat. Aşa cum a 
spus Hellen Keller: „Când te întorci spre lumina 
soarelui, umbrele cad în spatele tău." 
Stăpânirea de sine şi autocontrolul 
Orice autodisciplină, stăpânire de sine şi 
autocontrol încep cu a-ţi asuma responsabilitatea 
pentru emoțiile tale. Preiei comanda emoţiilor 
tale asumându-ţi sută la sută responsabilitatea 
pentru tine însuţi şi pentru reacţiile tale la tot ce ţi 
se întâmplă. Refuzi să inventezi scuze, să te 
plângi, să critici sau să dai vina pe alţii pentru 
orice. în schimb, îţi spui „Sunt responsabil" şi apoi 
treci într-un fel la acţiune. 

Singurul antidot este acţiunea 
Singurul antidot adevărat pentru furie sau 
îngrijorare este o acţiune cu intenţie în direcţia 
ţelurilor tale - care este subiectul următorului 
capitol. înainte de a trece la asta, totuşi, mai întâi 
decide astăzi să preiei controlul complet asupra 
gândurilor tale, asupra sentimentelor şi acţiunilor 
tale, iar apoi să te ocupi atât de mult de rezolvarea 

lucrurilor importante pentru tine, încât să nu ai 
timp să te gândeşti sau să exprimi emoţii negative 
cuiva sau despre cineva, indiferent din ce motiv. 
Când practici autodisciplină şi voinţă în 
asumarea responsabilităţii pentru viaţa ta, preiei 
controlul complet asupra gândurilor şi 
sentimentelor tale. Făcând asta, devii o persoană 
mult mai eficientă, fericită şi pozitivă în tot ceea ce 
faci. 

Exerciţii de acţiune: 

1. Decide astăzi să-ţi asumi sută la sută 
responsabilitatea pentru tot ce eşti şi pentru tot 
ce devii. Nu te plânge niciodată, nu explica 
niciodată. 

2. Priveşte în trecutul tău şi alege o persoană sau un 
incident care încă te face nefericit astăzi. în loc 
să-ţi justifici sentimentele negative, caută 
motive pentru care tu ai fost parţial vinovat de 
ceea ce s-a întâmplat. 

3. Alege o relaţie din trecutul tău care te-a făcut 
nefericit şi apoi oferă trei motive pentru care tu 
erai responsabil de ceea ce s-a petrecut. 

4. Alege o persoană din trecutul tău pe care eşti încă 
furios şi decide să ierţi complet acea persoană 
pentru ceea ce s-a întâmplat. Această acţiune te 
va elibera emoţional. 

5.  Asumă-ţi toată responsabilitatea pentru situaţia ta 
financiară şi refuză să dai vina pe probleme 
financiare sau pe oricine altcineva. Acum, ce 
paşi vei face pentru a rezolva situaţia? 

6.  Asumă-cţi întreaga responsabilitate pentru situaţia 
ta familială, cu fiecare persoană, iar apoi treci la 


acţiune imediată pentru a-ţi îmbunătăţi relaţiile 
oricând ar putea exista probleme. 
Asumă-ţi responsabilitatea sută la sută pentru 
sănătatea ta. Decide astăzi să faci sau să te opreşti din 
a face orice e necesar pentru tine ca să dobândeşti o 


sănătate într-adevăr excelentă din toate punctele de 
vedere 


„Capitolul 4 
Autodisciplina şi ţelurile 


Disciplina este puntea dintre țeluri şi îndeplinire. - 
JIM ROHN 


/ Å bilitatea ta de a te autodisciplina să stabileşti 


țeluri clare pentru tine şi apoi să munceşti pentru 
ele în fiecare zi îţi va garanta succesul mai mult 
decât orice alt factor. Trebuie să ai țeluri pentru a 
îndeplini lucruri semnificative în viaţă. Ai auzit 
probabil spunându-se că „nu poţi lovi o ţintă pe 
care nu o vezi". 

„Dacă nu ştii încotro te îndrepţi, orice drum 
te va duce acolo." 

Şi după cum spunea Wayne Gretsky: „Ratezi 
fiecare şansă de care nu profiţi." 

Simplul fapt de a-ţi acorda timp să decizi ce 
vrei cu adevărat în fiecare aspect al vieţii tale îţi 
poate schimba complet viaţa. 

Factorul de 3 la sută 

Se pare că doar 3 la sută dintre adulţi au țeluri şi 
planuri scrise, iar aceşti 3 la sută câştigă mai 
mult decât toţi cei 97 la sută la un loc. 

De ce anume? Cel mai simplu răspuns este 
că dacă ai un ţel clar şi un plan pe care să îl 
realizezi, ai prin urmare un drum pe care să alergi 
zilnic. în loc să fii abătut din drumul tău de 
distrageri şi diversiuni, să te pierzi sau să urmezi o 
direcţie greşită, timpul tău este focalizat din ce în 
ce mai mult să urmeze o linie dreaptă - din punctul 
în care eşti până unde vrei să ajungi. De aceea 

oamenii cu țeluri realizează cu mult mai mult decât 
oamenii fără ele. 

Tragedia este că majoritatea oamenilor cred 
că au deja țeluri. Dar ceea ce au ei cu adevărat 
sunt speranțe şi dorinţe. Şi totuşi, speranţa nu 
este o strategie pentru succes, iar o dorinţă a fost 
definită drept „un ţel lipsit de energie". 

Ţelurile care nu sunt scrise şi elaborate sub 
formă de planuri sunt ca arma fără gloanţe. 
Oamenii cu țeluri nescrise trec prin viaţă trăgând 
în gol. întrucât ei cred că au deja țeluri, nu se 
implică niciodată în efortul dificil, disciplinat al 
stabilirii ţelurilor - iar aceasta este competenţa 
principală a succesului. 
înmulţeşte-ţi şansele de succes 
în 2006, USA Today a relatat un studiu în care 
cercetătorii au selectat un mare număr de oameni 
ce făcuseră rezoluţii de Anul Nou. Apoi i-au 
împărţit pe aceşti oameni în două categorii: cei 
care stabiliseră rezoluţii de Anul Nou şi le şi 
scriseseră şi cei care stabiliseră rezoluţii de Anul 
Nou fără să le noteze pe hârtie. 

Douăsprezece luni mai târziu, ei au urmărit 
atent respondenţii din studiu, iar ceea ce au aflat a 
fost uluitor. Dintre oamenii care stabiliseră rezoluţii 
de Anul Nou, dar nu le scriseseră, doar 4 la sută 
îşi duseseră până la capăt rezoluţiile. Dar din 
grupul care îşi scrisese rezoluţiile de Anul Nou (un 
exerciţiu care cere doar câteva minute), 44 la 
sută le duseseră până la capăt. Aceasta este o 
diferenţă de mai bine de 1100 la sută în gradul de 
succes şi a fost atinsă prin simpla definitivare a 
rezoluţiilor sau ţelurilor pe hârtie. 

Disciplina scrisului 

Din experienţa mea de lucru cu câteva milioane de 
oameni în ultimii douăzeci şi cinci de ani, actul 
disciplinat de a scrie țeluri, de a face planuri 
pentru a le realiza şi apoi de a munci zilnic pentru 
acele țeluri creşte probabilitatea de a-ţi atinge 
ţelurile de zece ori sau cu până la 1 000 la sută. 

Asta nu înseamnă că a-ţi scrie ţelurile 
garantează succesul, ci mai degrabă că 
probabilitatea de succes creşte de zece ori. 
Acestea sunt şanse foarte bune pe care le ai când 
lucrezi în favoarea ta, în special când nu există 
niciun cost sau risc implicat în aşternerea pe hârtie 
- necesită doar un pic de timp. 

Scrisul este numit o „activitate psiho-neuro- 
motorie". Actul scrisului te forţează să gândeşti şi 
să te concentrezi. 

Te forţează să alegi ce este mai important pentru 
tine şi viitorul tău. Drept rezultat, când scrii un ţel, 
îl imprimi în mintea ta sub conştientă, care apoi va 
munci douăzeci şi patru de ore pe zi pentru a-ţi 
transforma țelul în realitate. 

Uneori îi spun publicului meu de la 
seminare: „Doar trei la sută dintre adulţi au țeluri 
scrise şi toţi ceilalţi muncesc pentru acei oameni." 
în viaţă, fie munceşti să-ţi atingi propriile țeluri, fie 
munceşti ca să atingi ţelurile altcuiva. Ce alegi? 
Mecanisme de succes versus 


mecanisme de eşec 

Creierul tău are atât un mecanism al succesului, 
cât şi un mecanism al eşecului. Mecanismul 
eşecului este tentaţia de a urma calea 

nedisciplinată a rezistenţei minime, de a face mai 
degrabă ce este distractiv şi uşor decât ce este 
dificil şi necesar. Mecanismul tău de eşec 
funcţionează automat pe durata vieţii tale, acesta 
fiind principalul motiv pentru care majoritatea 
oamenilor eşuează să-şi atingă potenţialul 
individual. 

în timp ce mecanismul eşecului la tine 
funcţionează automat, mecanismul succesului este 
declanşat de un ţel. Când te decizi asupra unui ţel, 
îţi depăşeşti mecanismul eşecului şi îţi poţi 
schimba direcţia vieţii. Dintr-un vas fără cârmă, 
plutind în derivă pe valuri, ajungi un vas cu cârmă, 
busolă şi o destinaţie clară, navigând într-o direcţie 
îndreptată spre țelul tău. 
PUTEREA ŢELURILOR 
Un client al meu mi-a spus recent o poveste inte- 
resantă. El a spus că a participat la unul dintre 
seminarele mele în 1994, când am vorbit despre 
importanţa scrierii ţelurilor şi alcătuirii planurilor 
pentru a le îndeplini. La acea vreme, avea treizeci 
şi cinci de ani, vindea maşini pentru un dealer din 
Nashville şi câştiga 50 000 de dolari pe an. Mi-a 
spus că acea zi i-a schimbat viaţa. A început să-şi 
scrie ţelurile şi planurile şi să lucreze pentru ele 
zilnic. Doisprezece ani mai târziu, câştiga mai bine 
de 1 milion de dolari pe an şi era preşedintele unei 
companii ce se dezvolta rapid şi vindea servicii 
unora dintre cele mai mari firme din ţară. El mi-a 
spus că nu-şi putea imagina cum ar fi fost viaţa lui 
dacă nu ar fi scos o bucăţică de hârtie şi nu ar fi 
scris ţelurile pe care voia să le atingă în anii 
următori. 

Preia controlul asupra vieţii tale 
Aristotel a scris că fiinţele umane sunt organisme 
teleologice, ceea ce înseamnă pur şi simplu că noi 
suntem conduşi de scop. Astfel, te simţi fericit şi 
deţii controlul asupra vieţii tale doar când ai un ţel clar 
pentru care lucrezi zilnic. Asta înseamnă totodată că 
această abilitate de a deveni o persoană ce stabileşte 
țeluri de-a lungul vieţii este una dintre cele mai 
importante discipline pe care o vei dezvolta vreodată. 

în natură, porumbelul călător este o pasăre 
remarcabilă. Are un instinct supranatural ce-i permite să 
zboare înapoi la cuib, indiferent cât de departe 
este sau în ce direcţie trebuie să meargă. Poţi lua 
un porumbel călător din cuibul lui, îl poţi pune într- 
o colivie, colivia într-o cutie, să acoperi cutia cu o 
pătură şi să bagi cutia acoperită în spatele unei 
camionete. Poţi apoi să conduci 1 000 de mile în 
orice direcţie, să deschizi camioneta, să scoţi cutia, 
să tragi pătura, să deschizi colivia şi să eliberezi 
porumbelul călător. 

Porumbelul călător se va învârti de trei ori, 
se va orienta în spaţiu şi apoi va zbura drept înapoi 
spre casă. Aceasta este singura creatură de pe 
Pământ înzestrată cu această abilitate - cu 
excepţia fiinţelor umane. Cu excepţia ta. 

Şi tu ai această abilitate remarcabilă de a te 
ghida spre casă, dar cu o singură diferenţă 
specială. Porumbelul călător pare să ştie 
instinctiv exact unde îi este localizat cuibul. Apoi 
are abilitatea de a zbura direct spre acel cuib. în 
opoziţie, când fiinţele umane îşi programează un 
ţel în minte, ele pot apoi porni fără să aibă vreo 
idee încotro se îndreaptă sau cum îşi vor atinge 

țelul. Dar, printr-un miracol, vor începe să se 
deplaseze cu precizie spre acel ţel, iar țelul va 
începe să se deplaseze spre ele. 

Totuşi, mulţi oameni ezită să stabilească 
țeluri. Ei spun: „vreau să fiu independent financiar, 
dar n-am nicio idee cum o să ajung acolo." Drept 
rezultat, nici măcar nu-şi stabilesc succesul 
financiar ca ţel. Dar vestea bună este că nu e 
nevoie să ştii cum să ajungi acolo. Trebuie 
doar să ştii ce vrei să realizezi, iar mecanismul de 
străduinţă îndreptat către ţel, din creierul tău, te 
va ghida infailibil spre destinaţia ta. 

De exemplu, poţi decide că îţi vei găsi slujba 
ideală, în care lucrezi pentru oameni şi cu oameni 
pe care-i placi şi-i respecţi şi depui o muncă atât 
stimulativă, cât şi plăcută. îţi acorzi ceva timp să 
scrii o descriere exactă a modului în care ar arăta 
slujba şi locul tău de muncă ideal şi apoi ieşi pe 
piaţa muncii şi începi să cauţi. 

După o serie de interviuri, vei ajunge adesea 
în locul potrivit la momentul potrivit şi vei avea 
exact slujba potrivită. Aproape toată lumea a avut 
această experienţă la un moment dat. O poţi avea 
mai degrabă prin proiectare decât din 
întâmplare, dezvoltând pur şi simplu o claritate 
absolută despre ceea ce vrei cu adevărat. 
Metoda în şapte paşi pentru a-ţi 
atinge ţelurile 
Există şapte paşi simpli pe care-i poţi urma pentru 
a stabili şi a-ţi atinge ţelurile mai repede. Există 
metodologii mai complexe şi mai detaliate de 
atingere a ţelurilor, dar această Metodă în şapte 

paşi îţi va permite să realizezi de zece ori mai mult 
decât ai realizat vreodată şi vei face asta mult mai 
repede decât îţi poţi imagina în prezent. 

Pasul 1: Decide exact ce vrei. Fii specific. Dacă 
vrei să-ţi creşti venitul, decide-te pentru o sumă 
specifică de bani în loc de „să faci pur şi simplu 
mai mulţi bani". 

Pasul 2: Scrie-l. Un ţel care nu este scris este ca 
fumul de ţigară: se îndepărtează şi dispare. Este 
vag şi nesubstanţial. Nu are nicio forţă, efect sau 
putere. Dar un ţel scris devine ceva ce poţi vedea, 
atinge, citi şi modifica dacă e necesar. 

Pasul 3: Stabileşte un termen-limită pentru 
țelul tău. 

Alege o perioadă rezonabilă şi scrie data când vrei 
să-l atingi. Dacă este un ţel suficient de mare, 
stabileşte un termen-limită final şi apoi stabileşte 
termene-limită sau paşi provizorii între punctul în 
care te afli în prezent şi cel în care vrei să ajungi 
pe viitor. 

Un termen-limită serveşte drept „sistem de 
forţare" în creierul tău. Aşa cum adesea faci mai 
mult când eşti sub presiunea unui termen-limită 
specific, mintea ta subconştientă munceşte mai 
repede şi mai eficient când te-ai decis că vrei să 
atingi un ţel până la un moment dat. 

Regula este „Nu există țeluri nerealiste; 
există doar termene-limită nerealiste." 

Ce faci dacă nu-ţi atingi țelul până la 
termenul tău limită? Simplu. Stabileşti alt termen- 
limită. Un ter- men-limită este doar o „ghicire a 
estimării”. Uneori îţi vei atinge țelul înainte de 

termenul-limită, uneori la ter- menul-limită şi 

uneori după termenul-limită. 

Când îţi stabileşti țelul, va fi în contextul 
unui anumit set de circumstanţe exterioare. Dar 
aceste circumstanţe se pot schimba, făcându-te 
să-ţi schimbi şi termenul-limită. 

Pasul 4: Alcătuieşte o listă a tuturor 

lucrurilor la care te poţi gândi şi pe care le-ai 

putea face pentru a-ți atinge țelul. Aşa cum a 

spus Henry Ford: „Cel mai mare ţel poate fi atins 

dacă îl împărţi pur şi simplu în paşi suficient de 
mici." 

. Alcătuieşte o listă a obstacolelor şi 

dificultăţilor pe care le vei avea de 

depăşit, atât exterioare, cât şi interioare, 
pentru a-ţi atinge țelul. 

. Alcătuieşte o listă a cunoştinţelor şi 

competențelor suplimentare de care vei 

avea nevoie pentru a-ţi atinge țelul. 

. Alcătuieşte o listă a oamenilor de a căror 

cooperare şi susţinere vei avea nevoie 

pentru a-ţi atinge țelul. 

. Alcătuieşte o listă a tuturor lucrurilor la care 
te poţi gândi pentru ceea ce vei avea de 
făcut şi apoi completează această listă pe 
măsură ce se ivesc noi sarcini şi 
responsabilităţi. Continuă să scrii până când 
lista ta este completă. 

Pasul 5: Organizează-ți lista atât după 

secvenţă, cât şi după prioritate. O listă de 

activităţi organizate după secvenţă necesită să te 
decizi ce trebuie să faci întâi, ce trebuie să faci în 
al doilea rând şi ce trebuie să faci mai târziu. în 

plus, o listă organizată după prioritate îţi permite 
să stabileşti ce este mai important şi ce este mai 
puţin important. 

Uneori secvenţa şi prioritatea sunt aceleaşi, 
dar adesea nu sunt. De exemplu, dacă vrei să 
începi un anumit tip de afacere, primul pas în 
ordinea secvenţei ar putea fi să achiziţionezi o 
carte sau să te înscrii la un curs despre acea 
afacere. 

Dar cea mai importantă este abilitatea ta de 
a concepe un plan de afacere, bazat pe o extinsă 
cercetare de piaţă, pe care-l poţi folosi pentru a 
aduna resursele de care ai nevoie şi să începi 
efectiv afacerea pe care o ai în minte. 

Pasul 6: Pune-ţi imediat planul în aplicare. Fă 
primul pas - şi apoi pe al doilea şi pe al treilea. 
Porneşte. Dă-i bătaie. Mişcă-te repede. Nu amâna. 
Aminteşte-ţi: pro- crastinarea nu este doar hoţul 
timpului; este hoţul vieţii. 

Diferenţa dintre succese şi eşecuri în viaţă 
este pur şi simplu că învingătorii fac primul pas. 
Sunt orientaţi spre acţiune. Aşa cum se spunea în 
Star Trek, ei „se îndreaptă cu îndrăzneală acolo 
unde nimeni nu a mai mers înainte". învingătorii 
sunt dispuşi să acţioneze fără nicio garanţie a 
succesului. Cu toate acestea, sunt dispuşi să 
înfrunte eşecul şi dezamăgirea şi să treacă la 
acţiune. 

Pasul 7: Fă zilnic ceva care te îndreaptă în 
direcția țelului tău major. Acesta este pasul- 
cheie care îţi va garanta succesul: fă ceva, şapte 
zile pe săptămână, 365 de zile pe an. Fă orice te 

aduce cel puţin cu un pas mai aproape de țelul cel 
mai important pentru tine în acel moment. 

Când faci zilnic ceva care te îndreaptă în 
direcţia ţelului tău, capeţi elan. Acest elan, acest 
simţ al mişcării înainte, te motivează, inspiră şi 
energizează. Pe măsură ce capeţi elan, vei 
descoperi că este din ce în ce mai uşor să faci 
chiar mai mulţi paşi spre țelul tău. 

într-o clipită, vei fi dezvoltat disciplina de a- 
ţi stabili şi a-ţi atinge ţelurile. Va deveni curând 
uşor şi automat. Vei dezvolta curând obiceiul şi 
disciplina de a munci constant pentru ţelurile tale. 
Exerciţiul „zece țeluri" 

Aceasta este una dintre cele mai puternice metode 
de atingere a ţelului pe care am descoperit-o. 0 
predau în întreaga lume şi o practic eu însumi 
aproape zilnic. 

la o foaie albă de hârtie. în partea de sus a 
paginii scrie cuvântul „Ţeluri" şi data de azi. Apoi, 
autodiscipli- nează-te să scrii zece țeluri pe care ai 
vrea să le îndeplineşti în următoarele 
douăsprezece luni. Scrie țeluri financiare, despre 
familie, condiţie fizică, precum şi țeluri pentru 
bunuri personale, precum o casă sau o maşină. 

Nu te îngrijora pentru moment cum vei 
atinge aceste țeluri. Doar scrie-le cât de repede 
poţi. Poţi scrie până la cincisprezece țeluri dacă 
vrei, dar acest exerciţiu necesită ca tu să scrii un 
minim de zece între trei şi cinci minute. 

Alege un ţel 

Odată ce ţi-ai scris cele zece țeluri, imaginează-ţi 
pentru o clipă că poţi atinge toate ţelurile din lista 
ta dacă le vrei îndeajuns de mult timp şi suficient 

de tare. Imagi- nează-ţi, de asemenea, că ai o 
„baghetă magică" pe care o poţi flutura şi care îţi 
va permite să atingi orice ţel din lista ta în 
douăzeci şi patru de ore. 

Dacă ai putea atinge orice ţel din lista ta în 
douăzeci şi patru de ore, care dintre ele ar avea 
cel mai mare impact pozitiv asupra vieţii tale 
chiar acum? Care ţel ţi-ar schimba sau îmbunătăţi 
viaţa mai mult decât orice? Care ţel, odată realizat, 
te-ar ajuta mai mult decât orice altceva să-ţi 
realizezi celelalte țeluri? 

Oricare ar fi răspunsul tău la această 
întrebare, în- cercuieşte acest ţel şi apoi scrie-l în 
partea de sus a unei foi albe de hârtie. Acest ţel 
devine apoi „Scopul precis major". Devine punctul 
tău de focalizare şi principiul organizator al 
activităţilor tale viitoare. 

Fă un plan 

Odată ce ai scris acest ţel, clar şi specific, şi l-ai 
făcut măsurabil, stabileşte un termen-limită pentru 
el. Mintea ta subconştientă are nevoie de un 
termen-limită pentru a putea focaliza şi concentra 
toate puterile tale mentale asupra atingerii ţelului. 

Fă o listă cu tot ce-ţi trece prin minte că ai 
putea face pentru a-ţi atinge țelul. Organizează 
această listă după secvenţă şi prioritate. 

Alege cel mai important sau următorul pas 
logic în planul tău şi acţionează imediat. Fă primul 
pas. Fă ceva. Fă orice. 

Hotărăşte-te să munceşti pentru acest ţel în 
fiecare zi până ce îl atingi. începând din acel 
moment, în ceea ce te priveşte, „eşecul nu este o 
opţiune". Odată ce ai decis că acest singur ţel 

poate avea cel mai mare impact pozitiv asupra 
vieţii tale şi l-ai stabilit drept scopul tău principal, 
hotărăşte-te să munceşti pentru acest ţel cât de 
tare şi cât de mult poţi şi să nu renunţi niciodată 
până când nu este atins. Doar această decizie îţi 
poate schimba viaţa. 
Pentru început, foloseşte 
„mindstorming-ul" 
lată altă tehnică pe care o poţi folosi pentru a-ţi 
creşte spectaculos şansele de a-ţi atinge cel mai 
important ţel. Aceasta este cea mai puternică 
tehnică de gândire creativă pe care am întâlnit-o 
vreodată. Mai mulţi oameni au devenit înstăriți 
folosind această metodă decât în oricare alt mod. 
la altă foaie albă de hârtie. Scrie-ţi 
Principalul scop precis în partea de sus a paginii 
sub forma unei întrebări. Apoi autodisciplinează-te 
să scrii un minimum de douăzeci de răspunsuri la 
întrebare. 

De exemplu, dacă țelul tău este să câştigi o 
anumită sumă de bani până la o anume dată, ai 
scrie întrebarea astfel: „Cum pot câştiga x dolari 
până la această dată?" 

Apoi te autodisciplinezi să dai douăzeci de 
răspunsuri la întrebarea ta. Acest exerciţiu de 
„mindstorming" îţi va activa mintea, îţi va 
dezlănţui creativitatea şi-ţi va da idei la care poate 
nu te-ai fi gândit înainte. 

Primele trei până la cinci răspunsuri vor fi 
uşoare. Următoarele cinci vor fi dificile, iar ultimele 
zece răspunsuri vor fi mai grele decât îţi poţi 
imagina, cel puţin prima dată când faci acest 
exerciţiu. Cu toate acestea, trebuie să-ţi exerciţi 


92 Brian Tracy 


disciplina şi voinţa de a persista până când ai scris 
cel puţin douăzeci de răspunsuri. 

Odată ce ai dat douăzeci de răspunsuri, 
parcurge-ţi lista şi selectează unul dintre acele 
răspunsuri pentru a acţiona pe baza lui imediat. Se 
pare că atunci când acţionezi pe baza unei singure 
idei din lista ta, asta declanşează mai multe idei şi 
te motivează să acţionezi pe baza mai multor 
răspunsuri. 

Marea lege a cauzei şi a efectului 
Cea mai importantă aplicare a legii cauzei şi a 
efectului este că „gândurile sunt cauze, iar 
condiţiile sunt efecte". 

Gândurile tale creează condiţiile vieţii tale. 
Când îţi schimbi gândirea, îţi schimbi viaţa. Lumea 
ta exterioară devine o oglindire a lumii tale 
interioare. 

Probabil cea mai mare descoperire din 
istoria gândirii este că „devii lucrul la care te 
gândeşti în cea mai mare parte a timpului". Mai 
mult decât atât, profesorul John Boyle a spus: „Poţi 
avea orice lucru la care te poţi gândi în mod 
continuu." 

Napoleon Hill, autorul clasicei cărţi de 
succes Think and Grow Rich' (Gândeşte şi 
îmbogăţeşte-te] - care a fost publicată pentru 
prima oară în 1939 şi încă se vinde astăzi - a spus: 
„Mintea omului poate realiza orice poate concepe 
şi crede." 


Volum apărut în limba română la Editura Curtea Veche, în 
2013, cu titlul De /a idee la bani (n.red.) 

Când te gândeşti la țelul tău încontinuu şi 
munceşti pentru el zilnic, din ce în ce mai multe 
resurse din resursele tale mentale vor fi 
concentrate să te îndrepte spre acel ţel - şi să 
apropie țelul de tine. 

Disciplina stabilirii zilnice a ţelului te va face 
o persoană puternică, irezistibilă, cu un scop. Vei 
dezvolta stimă de sine, încredere în sine şi respect 
de sine. Pe măsură ce simţi că te apropii de ţelurile 
tale din ce în ce mai repede, în cele din urmă vei 
deveni de neoprit. 
în următorul capitol, voi explica de ce 
folosirea autodisciplinei pentru a dezvolta 
excelența personală este cel mai important 
pas pe care îl poţi face pentru a-ţi atinge 
toate țelurile materiale şi 
emoționale.Exerciţii de acţiune: 

1.  Hotărăşte-te astăzi să-ţi „activezi" mecanismul 
succesului şi să descătuşezi mecanismul tău de 
atingere a ţelului decizând exact ce vrei cu 
adevărat în viaţă. 

2.  Alcătuieşte o listă de zece țeluri pe care vrei să le 
atingi în viitorul apropiat. Scrie-le la timpul 
prezent, de parcă le-ai fi atins deja. 

3. Alege acel ţel care, odată atins, ar putea avea cel 
mai mare impact pozitiv asupra vieţii tale şi 
scrie-l în partea de sus a altei foi de hârtie. 

4.  Alcătuieşte o listă cu toate lucrurile pe care le-ai 
putea face ca să atingi acest ţel, organizeaz-o 
după secvenţă şi prioritate şi apoi acţionează 
imediat. 

5. Practică mindstorming-ul notând douăzeci de idei 
care te-ar putea ajuta să-ţi atingi cel mai 
important ţel şi apoi acţionează pe baza a cel 
puţin uneia dintre acele idei. 

6.  Hotărăşte-te să faci ceva zilnic, şapte zile pe 
săptămână, pentru a-ţi atinge cel mai important 
ţel până ce ai succes. 

Aminteşte-ţi încontinuu că „eşecul nu este o opţiune". 

Indiferent ce se întâmplă, hotărăşte-te să persişti până 

reuşeşti 


„Capitolul 5 
Autodisciplina şi excelența 
personală 


Noi suntem ceea ce facem în mod repetat; 
excelența, aşadar, nu este un act singular, ci un 
obicei. - ARISTOTEL 


l u eşti cel mai valoros capital al tău. Viaţa ta, 


potenţialul tău şi posibilităţile tale sunt cele mai 
preţioase lucruri pe care le ai. Astfel, țelul tău 
major în viaţă ar trebui să fie să-ţi atingi acel 
potenţial şi să devii tot ceea ce eşti capabil. 

Abilitatea ta de a învăţa, de a creşte şi de a- 
ţi atinge potenţialul este nelimitată. Astăzi, 
oamenii absolvă liceul şi o facultate la şaptezeci de 
ani, învaţă noi materii şi dezvoltă aptitudini noi. 
Abilitatea ta de a învăţa şi de a-ţi aminti poate 
continua pe parcursul vieţii tale dacă îţi menţii 
creierul energic, alert şi îl faci să funcţioneze la 
nivel maxim. 

Cel mai valoros capital financiar al tău este 
abilitatea ta de a câştiga. Abilitatea ta de a 
munci este sursa ta primară de bani de-a lungul 
vieţii. Ţi-ai putea pierde casa, maşina, contul din 
bancă şi tot ce ai, dar atât timp cât ai abilitatea de 
a câştiga, poţi recâştiga totul - şi mai mult - în 
lunile şi anii ce urmează. 

Cea mai mare investiţie a ta 
Majoritatea oamenilor nu-şi dau seama de asta. Ei 
îşi iau de bună abilitatea de a câştiga bani. Dar ţi-a 

luat toată viaţa ca să-ţi dezvolţi abilitatea de a 
câştiga bani. Fiecare fărâmă de educaţie, 
experienţă şi muncă istovitoare pe care ai investit- 
o ca să-ţi înveţi meşteşugul şi să-ţi dezvolţi 
competențele s-a dus în construirea acestui 
capital. 

Abilitatea ta de a câştiga seamănă foarte 
mult cu un muşchi. Poate creşte în vigoare şi 
putere de la an la an ca rezultat al exersării 
regulate. în mod similar, şi opusul este adevărat: 
dacă e lăsată la voia întâmplării sau ignorată, 
abilitatea ta de a câştiga, la fel ca muşchii tăi, 
poate deveni mai slabă sau decade din cauză că 
pur şi simplu nu ai reuşit să o îmbunătăţeşti 
continuu. 

Cu alte cuvinte, abilitatea ta de a câştiga 
poate să fie un capital ce se apreciază sau se 
depreciază. Un capital care se apreciază este 
ceva care creşte în valoare şi flux monetar, ca 
rezultat al investiţiei şi îmbunătăţirii continue. Un 
capital care se depreciază, pe de altă parte, e ceva 
care îşi pierde valoarea în timp şi în final ajunge în 
punctul în care este „amortizat", fiind de-o valoare 
mică sau complet lipsit de valoare. Alegerea îţi 
aparţine, dacă abilitatea ta de a câştiga creşte sau 
dacă descreşte lună de lună şi an după an. 

Tu eşti Preşedintele 

Imaginează-ţi că eşti preşedintele propriei 
Corporaţii personale de servicii. Imaginează-ţi că 
urmează să-ţi vinzi compania pe piaţa de capital. 
Ţi-ai recomanda compania drept un capital în 

creştere, sporindu-şi continuu valoarea şi 
abilitatea de a câştiga în fiecare an? 

Sau ţi-ai descrie compania drept una care s- 
a stabilizat pe piaţa de capital, care nu merge 
nicăieri în termeni de valoare şi venit sporite? Ai 
recomanda acţiuni la „Tine S.A." drept o investiţie 
excelentă? De ce sau de ce nu? 

Ce te-a adus aici nu te va duce mai 
departe 

Unii oameni îşi pierd de fapt din valoare în fiecare 
an, scăzându-le abilitatea de a câştiga, pentru că 
nu-şi îmbunătăţesc continuu cunoştinţele şi 
competențele. Ei nu-şi dau seama că orice fel de 
cunoştinţe şi competenţe pe care le au azi devin 
rapid perimate. Sunt înlocuite de noi cunoştinţe şi 
competenţe pe care, dacă nu le ai tu şi le are 
altcineva, vei fi în pericol de a fi depăşit de 
competiţia ta. 

Alătură-te celor 20 la sută de top 

în capitolul 1, am menţionat că regula 80/20 se 
aplică venitului: cei 20 la sută dintre oamenii din 
societatea noastră câştigă şi controlează 80 la sută 
din capital. Conform revistelor Forbes, Fortune, 
Business Week, Wall Street Journal şi IRS, 
după îndelungi estimări, cei 1 la sută oameni de 
top dintre americani controlează până la 33 la sută 
din capital. 

Cea mai interesantă descoperire în 
inegalitatea de venit este că majoritatea 
milionarilor, multimilionarilor şi miliardarilor din 
America sunt la prima generaţie. Ei au început cu 

puţin sau de la zero şi şi-au câştigat banii cu mâna 
lor într-o viaţă. 

în America, există un nivel înalt de 
mobilitate a venitului, ceea ce înseamnă că te poţi 
deplasa de la niveluri scăzute de venit la nivelurile 
superioare. Aproape toată lumea care este în cei 
20 la sută de top azi a început printre cei 20 la 
sută din coadă. Din acel punct, ei au început să 
facă ceva diferit cu timpul şi viaţa lor, şi drept 
rezultat, s-au aşezat pe ei înşişi pe scara 
ascendentă a succesului financiar. 

Nicio limită asupra potenţialului 
tău 

Creşterea venitului mediu în America este de 3 la 
sută pe an, cam la fel cât cresc rata inflaţiei şi 
nivelul de trai. Oamenii al căror venit creşte la 3 la 
sută pe an rar înaintează. Ei au o slujbă, ceea ce 
poate fi considerat totodată drept un acronim 
pentru „/ust Over Broke" (JOB - Doar la limita 
falimentului). 

Dar adevărul este că nimeni nu e mai bun 
decât tine şi nimeni nu e mai deştept decât tine. 
Dacă cineva o duce mai bine decât tine azi, e pur 
şi simplu dovada că a învăţat că Legea Cauzei şi a 
Efectului se aplică muncii sale şi el a început să 
facă lucrurile pe care le-au făcut şi alţi oameni de 
succes. Aplicarea Legii Cauzei şi a Efectului în viaţa 
ta personală este „învaţă şi pune în practică". 

Atingerea excelenţei personale este o 
decizie pe care o iei- sau nu reuşeşti să o iei. Dar în 
absenţa unui angajament pentru excelenţă în 
domeniul ales, tu te setezi automat la rezultate 

medii - sau chiar mediocritate. Nimeni nu devine 
excelent întâmplător sau doar mergând la muncă 
zilnic. Excelenţa necesită o decizie definită şi un 
angajament pe viaţă. 

Cheile pentru secolul douăzeci şi 
unu 

Cunoştinţele şi competențele sunt cheile pentru 
secolul douăzeci şi unu. Să devii cea mai bună 
persoană care poţi fi şi să ajungi în vârful 
domeniului tău necesită aplicarea autodisciplinei 
pe parcursul vieţii. Condiţia mentală bună este 
precum condiţia fizică bună: dacă vrei să o 
dobândeşti pe oricare dintre ele, trebuie să 
munceşti toată viaţa. Nu trebuie să încetineşti 
pasul niciodată. Trebuie să înveţi şi să te dezvolţi 
încontinuu - în fiecare zi, săptămână şi lună - pe 
parcursul carierei tale (şi în alte aspecte ale vieţii 
tale) dacă te vei alătura celor 20 la sută şi vei 
rămâne acolo. Pentru a câştiga mai mult, trebuie 
să înveţi mai mult. 

Abraham Lincoln a scris cândva: „Faptul că 
unii au devenit înstăriți este dovada că şi alţii pot 
să o facă." 

Ce au făcut alţii poţi face şi tu - dacă înveţi 
cum. Toţi cei care au ajuns în vârf au fost cândva 
la coadă. Mulţi oameni care provin din familii de 
condiţie medie sau săracă, cu venituri medii sau 
care au crescut în circumstanţe obişnuite, au ajuns 
să devină unii dintre cei mai proeminenţi oameni 
din domeniul lor. Şi ceea ce au făcut sute de mii şi 
chiar milioane de oameni poţi face şi tu. Filosoful 
Bertrand Russell a scris cândva că „cea mai bună 

dovadă că ceva poate fi făcut este că altcineva a 
făcut deja acel ceva". 
De la banal la extraordinar 
Foarte des, vezi oameni care nu par la fel de 
inteligenţi sau talentaţi ca tine şi care totuşi 
realizează lucruri remarcabile cu viaţa lor. Nu 
există nimic care să te înfurie mai tare decât să 
vezi pe cineva care pare să fie mai nătâng decât 
tine şi care o duce mai bine. Cum e posibil? 
Răspunsul este simplu: la un anumit 
moment în viaţa lor, ei şi-au dat seama că 
dezvoltarea personală şi cea profesională sunt 
cheia succesului. Ei s-au dedicat studiului pe viaţă. 
Vestea bună e că aproape fiecare 
competenţă importantă se poate învăța. Fiecare 
competenţă în afaceri se poate învăţa. Oricine este 
competent în orice tip de afacere a fost cândva 
complet ignorant în acea afacere. Fiecare 
competenţă de vânzare se poate învăţa. Fiecare 
reprezentant de vânzări de top a fost la început un 
reprezentant începător, incapabil să dea un telefon 
sau să încheie o vânzare. Toate competențele de 
câştigare a banilor se pot, de asemenea, învăţa. 
Aproape fiecare persoană înstărită a fost cândva 
săracă. Poţi învăţa orice ai nevoie să înveţi pentru 
a atinge orice ţel îţi stabileşti. 
la o decizie 
Punctul de pornire al ascensiunii tale, spre a 
deveni unul dintre oamenii cei mai competenţi, 
respectaţi şi bine plătiţi din domeniul tău este 
simplu: ia o deciziei 

Se spune că fiecare schimbare majoră din 
viaţa ta se iveşte când mintea ta se ciocneşte de o 
nouă idee şi tu iei apoi decizia să faci ceva diferit. 
lei decizia să-ţi desăvârşeşti educaţia, să-ţi 
îmbunătăţeşti competențele sau să intri la o 
facultate bună. lei decizia să începi o nouă afacere. 
lei decizia să accepţi o anumită slujbă sau să 
începi o anumită carieră. lei decizia să-ţi investeşti 
banii într-un anumit mod. Şi, în special, iei decizia 
să fii cel mai bun în domeniul tău. 

Mulţi oameni spun că le-ar plăcea să fie 
fericiți, sănătoşi, supli şi bogați. Dar (aşa cum 
am discutat în capitolul 4), să-ți doreşti şi să 
speri nu e suficient. 

Trebuie să iei o decizie neechivocă, fermă că 
vei plăti orice preţ şi vei face tot ce poţi pentru a 
atinge ţelurile pe care ţi le-ai stabilit. Trebuie să iei 
acea decizie şi apoi să mistui în urma ta barierele 
mentale. Din acel moment, te hotărăşti să continui 
să te perfecţionezi pe tine şi meşteşugul tău până 
când ajungi în cei 20 la sută de top - sau până-i 
depăşeşti. 

Urmează liderii, nu adepţii 

Când te decizi să fii unul dintre cei mai buni 
oameni din domeniul tău, priveşte în jurul tău şi 
identifică oamenii care sunt deja în vârf: 


. Ce caracteristici au ei în comun? 
. Cum îşi planifică şi organizează zilele? 
. Cum se îmbracă? 

. Cum se plimbă, vorbesc şi se comportă cu 


alţi oameni? 

. Ce cărţi citesc? 

. Cum îşi petrec timpul liber? 

. Cu cine se asociază? 

. Ce cursuri au urmat? 

. Ce programe audio ascultă la volan? 


Acestea sunt doar câteva dintre întrebările 
pe care ar trebui să ţi le pui pentru a afla ce fac 
oamenii de succes şi ce s-ar putea să fii nevoit să 
faci şi tu. La urma urmei, nu poţi lovi o ţintă pe 
care nu o vezi. 

Alegerea modelelor potrivite poate avea un 
impact enorm asupra viitorului tău. Dr. David 
MacLelland de la Harvard şi autorul cărţii The 
Achieving Society (Societatea care 
acumulează] a ajuns la concluzia că alegerea 
unui „grup de referinţă" poate determina chiar 
până la 95 la sută din succesul şi realizarea ta în 
viaţă. Grupul meu de referinţă este alcătuit din 
oamenii pe care-i simt că sunt „exact ca mine". 
Tendinţa ta firească este de a adopta atitudinile, 
stilurile de îmbrăcăminte, opiniile şi stilurile de 
viaţă ale oamenilor cu care te identifici şi asociezi 


în cea mai mare parte a timpului. 
ZBOARĂ ÎN VĂZDUH 


Acum câţiva ani, unul dintre participanţii la seminarul 
meu mi-a spus povestea sa. Bob Barton mi-a spuscă a 
început să lucreze la vârsta de douăzeci de ani într-o 
companie mare cu aproape treizeci şi doi de 
reprezentanţi de vânzări în filiala sa. A fost prima sa 
slujbă adevărată şi pornea de jos. Pentru că era nou, 
stătea cu ceilalţi reprezentanţi de vânzări începători. 
După cum se spune: „cine se aseamănă se 

adună".După o lună sau două, Bob a observat că şi 
reprezentanţii de vânzări de top din birou se 
întovărăşiseră. Ei nu petreceau timpul cu angajaţii 
începători. Şi ei îşi petreceau timpul diferit. Când 
Bob ajungea la muncă dimineaţa, reprezentanţii de 
vânzări de top erau deja acolo, planificându-şi 
programul pe acea zi, vorbind la telefon şi stabilind 
întâlniri. Bob a observat totodată că reprezentanţii 
de vânzări începători ajungeau târziu, îşi beau 
cafeaua, citeau ziarul şi inventau scuze pentru 


care nu făceau vânzări prin telefon. 
ÎNVAŢĂ DE LA CEI MAI BUNI 


Bob a decis că el avea să urmeze exemplul repre- 
zentanţilor de top din birou. A urmărit felul în care 
se îmbrăcau şi se aranjau şi s-a hotărât să se 
îmbrace şi să se aranjeze aşa cum o făceau ei. în 
fiecare dimineaţă, stătea în faţa oglinzii şi se 
întreba: „Arăt eu oare ca unul dintre reprezentanţii 
de top din birou?" 

Dacă răspunsul era „nu", se întorcea şi îşi schimba 
hainele până când simţea că arăta la fel de bine 
precum cei mai buni oameni. A început să ajungă 
la birou şi să-şi organizeze programul pe acea zi 
înainte de 8:30 dimineaţa, astfel încât era pregătit 
să dea telefoane imediat ce clienţii lui erau 
disponibili să-l vadă. 

într-o zi, Bob l-a întrebat pe unul dintre reprezen- 
tanţii de vânzări de top dacă i-ar putea recomanda 
o carte sau un program audio care l-ar putea ajuta. 
S-a dovedit că oamenii de top sunt mereu dispuşi 
să-i ajute pe ceilalţi să se perfecţioneze. Când a 
primit recomandarea, Bob a ieşit imediat să-şi ia 
cartea şi să-şi comande programul audio. A citit 

cartea şi a ascultat programul, iar apoi i-a raportat 
ce făcuse reprezentantului de top. Reprezentantul 
de top i-a mai dat nişte sfaturi despre lucruri de 
citit şi de ascultat, pe care Bob le-a urmat în 


totalitate. 
FĂ CEEA CE FAC OAMENII DE TOP 


Bob a întrebat un alt reprezentant de vânzări cum 
îşi planifica ziua, iar persoana respectivă i-a arătat 
sistemul său de gestionare a timpului. Astfel că 
Bob a început să-şi planifice şi să-şi organizeze 
ziua exact aşa cum o făceau reprezentanţii de 
vânzări de top. Folosindu-i pe aceşti reprezentanţi 
drept modelele sale de urmat şi imitându-i pe cât 
posibil, Bob a început să stabilească mai multe 
întâlniri, să se vadă cu mai mulţi potenţiali clienţi 
şi să facă mai multe vânzări. în şase luni, devenise, 
la rândul lui, unul dintre reprezentanţii de vânzări 
de top din birou. Deja, până atunci, reprezentanţii 
de vânzări de top îl invitaseră la cafea şi la prânz, 
iar el devenise unul dintre ei, în loc să rămână în 
rândul angajaţilor începători. Anul următor, Bob a 
mers la conferinţa naţională de vânzări, unde a 
întâlnit o mulţime dintre oamenii de top din ţara 
sa. Le-a căutat cu bună ştiinţă compania şi le-a 
cerut sfatul: Ce cărţi i-ar sugera? Ce programe 
audio i-ar recomanda? La ce seminare au 
participat? Care erau cele mai eficiente strategii 
pentru consolidarea afacerilor lor în vânzări pe 
care le găsiseră ei? 

URMEAZĂ SFATUL PE CARE-L PRIMEŞTI 

Bob a făcut ceva ce puţini oameni fac vreodată: 
când a primit sfaturi, el le-a urmat A acţionat 
imediat conform sfaturilor şi apoi a relatat 


NU 
scuzelo 
r! 105 


rezultatele avute oamenilor care îl sfătuiseră. în 
patru ani, Bob a devenit unul dintre reprezentanţii 
de vânzări de top din ţară. Prietenii şi asociaţii său 
erau ceilalţi reprezentanţi de top din filiala sa şi din 
celelalte filiale. Venitul său crescuse de câteva ori. 
Purta haine frumoase, conducea o maşină nouă, 
locuia într-o casă minunată şi avea o soţie splendi- 
dă. Şi a spus că totul s-a întâmplat ca rezultat al 
faptului că le ceruse părerea reprezentanţilor de 
vânzări de top şi o aplicase activităţilor sale de 
vânzări. 
Dar iată pontul: iar şi iar, oamenii de top, cei care 
câştigaseră premiile în vânzări de la an la an, i-au 
spus lui Bob acelaşi lucru: el era prima persoană 
care venise la ei şi le ceruse sfatul. Nimeni 
altcineva nu-i mai căutase şi nu-i întrebase de ce 
aveau atât de mult succes. 
Răspunsurile au fost toate găsite 
lată o mare descoperire: toate răspunsurile au fost găsi- 
te. Toate căile spre succes au fost descoperite. Tot ce 
trebuie să înveţi pentru a ajunge în vârful domeniului 
tău a fost deja învăţat de sute şi chiar mii de alţi 
oameni. Şi, dacă le ceri sfatul, ei te vor ajuta. Oamenii 
de succes îşi vor ţine apelurile în aşteptare, vor anula 
alte întâlniri şi-şi vor lăsa deoparte treburile pentru 
a-i ajuta pe alţii să aibă succes. Dartu trebuie să 
întrebi şi apoi trebuie să le urmezi sfatul odată 
ce-l primeşti. 

Dacă nu-i poţi întreba direct, citeşte-le 
cărţile şi participă la discuţiile şi seminarele lor. 
Ascultă programe audio create de oameni de 

succes. Uneori le poţi trimite e-mailuri şi le poţi 
cere sfaturi. învaţă de la cei mai buni. 

Fixează un venit mare drept ţel 

Dacă țelul tău este să ajungi printre cei 20 la sută 
de oameni de top care fac bani în domeniul tău, 
primul lucru pe care trebuie să-l faci este să afli cât 
câştigă în clipa aceasta acei 20 la sută. Această 
informaţie este disponibilă. Pur şi simplu întreabă 
în jur. Verifică statistici din industrie. Intră pe 
Google. Poţi găsi informaţiile dacă le cauţi. 

Odată ce cunoşti venitul-ţintă spre care 
tinzi, notea- ză-l pe hârtie ca țelul tău. Fă-ţi un plan 
să atingi acest nivel de venit şi munceşte pentru el 
zilnic. Nu te opri până ce nu îl atingi. 

Secretul pentru un venit mare în afaceri şi 
vânzări este chiar simplu: învaţă şi pune în 
aplicare. Tot aşa cum ridici maşina cu cricul, tu te 
înalţi cu câte un nivel odată. De fiecare dată când 
înveţi şi practici o nouă competenţă, îţi amplifici 
abilitatea de a câştiga - şi ea se integrează. Atât 
timp cât continui să-ţi sporeşti abilitatea de a 
câştiga, continui să te dezvolţi până la un nivel 
superior, de unde rareori te prăbuşeşti. 
Foloseşte formula de 3 la sută 


pentru a investi în tine însuţi 

Pentru a-ţi garanta succesul de lungă durată, ia 
astăzi decizia de a investi 3 la sută din venitul tău 
în tine. Acesta pare să fie numărul magic pentru 
învăţarea pe viaţă. Potrivit Societăţii Americane de 
Training şi Dezvoltare, acesta este procentul pe 
care cele mai profitabile 20 la sută dintre 

companiile din fiecare industrie îl investesc în 
trainingul şi dezvoltarea personalului lor. Decide 
astăzi să investeşti 3 la sută din venitul tău în tine 
însuţi pentru a face din tine un capital care se 
apreciază, pentru a-ţi spori continuu abilitatea de a 
învăţa. 

Dacă țelul pentru venitul tău anual este de 
50 000 de dolari, hotărăşte să investeşti 3 la sută 
din acea sumă sau 1 500 de dolari pe an înapoi în 
tine pentru a-ţi păstra şi îmbunătăţi cunoştinţele şi 
competențele. Dacă țelul pentru venitul tău este 
de 100 000 de dolari, hotărăşte să investeşti 3 000 
de dolari pe an înapoi în tine pentru a te asigura că 
ajungi la acel nivel de venit. 
RECOMPENSA ESTE EXTRAORDINARĂ 
Ţineam un seminar în Detroit acum vreo doi ani când un 
tânăr în jur de treizeci de ani m-a abordat în timpul 
pauzei. Mi-a spus că venise prima oară la seminarul 
meu şi auzise de „Regula mea de 3 la sută" cu aproape 
zece ani în urmă. La acea vreme, renunţase la facultate, 
stătea acasă, conducea o maşină veche şi câştiga 
aproape 20 000 de dolari pe an ca reprezentant de 
vânzări care mergea din birou în birou 
.El a decis după seminar că avea să aplice Regula 
de 3 la sută pentru el însuşi şi a făcut asta imediat. 
A calculat că 3 la sută din venitul lui de 20 000 de 
dolari avea să fie 600 de dolari. A început să 
cumpere cărţi despre vânzări şi să le citească 
zilnic. A investit în două programe audio de 
învăţare a vânzărilor şi a gestionării timpului. A 
mers la un seminar de vânzări. A investit toţi cei 
600 de dolari în el însuşi, pentru a învăţa să devină 
mai bun. în anul acela, venitul lui a ajuns de la 20 
000 de dolari la 30 000 de dolari, o creştere de 50 

la sută. A spus că, privind înapoi, putea urmări cu 
mare acuratețe cum creşterea era datorată 
lucrurilor pe care le învățase şi le aplicase din 
cărţile pe care le citise şi programele audio pe care 
le ascultase. Aşa că, anul următor, el a investit 
pentru el însuşi 3 la sută din 30 000 de dolari, un 
total de 900 de dolari. în acel an, venitul său a 
sărit de la 30 000 de dolari la 50 000 de dolari. A 
început să se gândească: „Dacă venitul meu creşte 
cu 50 la sută pe an investind 3 la sută înapoi în 
mine însumi, ce s-ar întâmpla dacă aş investi 5 la 
sută? 

CONTINUĂ SĂ RIDICI ŞTACHETA 

în anul următor, el a investit 5 la sută din venitul 
său, 2 500 de dolari, în programul său de învăţare. 
A mers la mai multe seminare, a străbătut ţara 
pentru a ajunge la o conferinţă, a cumpărat mai 
multe programe audio şi video de învăţare şi chiar 
a 

angajat un coach” cu jumătate de normă. Şi în acel 
an, venitul lui s-a dublat la 100 000 de dolari. 
După aceea, ca la jocul Texas Hold-Em, el a decis 
să meargă „până la capăt" şi să-şi mărească 
investiţia în el însuşi la 10 la sută pe an. Mi-a spus 
că, de atunci, continuă să facă asta. 

L-am întrebat: „Cum ţi-a afectat venitul faptul că ai 
investit înapoi în tine însuţi 10 la sută din câștiguri- 
le tale?" 


Persoană care ajută la perfecţionarea unor competenţe (n. 
red.) 

El a zâmbit şi a spus: „Am depăşit un milion de 
dolari în venituri personale anul trecut. Şi încă 
investesc 10 la sută din venitul meu în mine 
însumi în fiecare an." Eu am zis: „Ăştia-s mulţi 
bani. Cum te descurci să cheltuieşti atât de mulţi 
bani cu dezvoltarea personală?" El a spus: „E greu! 
Trebuie să încep să investesc în mine din ianuarie 
pentru a folosi toţi banii până la sfârşitul anului. 
Am un coach de imagine, unul de vânzări şi unul 
pentru oratorie. Am o bibliotecă mare acasă cu 
fiecare carte, program audio şi program video 
despre vânzări şi succes personal care se găsesc 
pe piaţă. Particip la conferinţe, atât naţionale, cât 
şi internaţionale în domeniul meu. lar venitul meu 
continuă să crească în fiecare an." 

Trei paşi simpli pentru a deveni cel 

mai bun 

Ca să devii unul dintre oamenii de top din domeniul tău 

este nevoie, mai mult decât orice altceva, de disciplină 

şi efort. Există trei paşi simpli pe care-i poţi urma pentru 

a deveni cel mai bun în domeniul tău: 

T Citeşte 60 de minute pe zi din 
domeniul tău. închide televizorul şi radioul, 
lasă deoparte ziarul şi citeşte materiale 
despre domeniul tău o oră în fiecare zi 
înainte de a începe să munceşti. 

2. Ascultă programe audio educaţionale 
în maşina ta. Porneşte-le şi opreşte-le pe 
măsură ce asculţi, ca să poţi reflecta la 
lucrurile pe care tocmai le-ai auzit şi ca să te 
poţi gândi la modul în care să le aplici în 
munca ta. 

3. Participă regulat la cursuri şi seminare 
din domeniul tău. Caută-le. Urmează 
cursuri online în confortul propriei case, 
cursuri care îţi permit să-ţi îmbunătăţeşti 
competențele şi să-ţi dea idei importante pe 
care le poţi folosi pentru a avea chiar mai 
mult succes. 

Puterea învăţării compuse, precum dobânda 
compusă, este chiar uimitoare. Cu cât înveţi mai 
mult, cu atât mai mult poți învăţa. Cu cât înveţi 
mai mult, cu atât mai bine funcţionează creierul 
tău şi cu atât devii mai deştept. Memoria şi gradul 
tău de reţinere se îmbunătăţesc. Cu cât înveţi mai 
mult, cu atât mai multe conexiuni găseşti între 
ceva ce ai învăţat cândva şi ceva ce ai învăţat altă 
dată. 

Nu te opri niciodată din a învăţa şi a 
creşte. 

Să devii maestru în domeniul tău 

Cât durează să devii maestru în domeniul tău? 

Potrivit experţilor, să devii „maestru" necesită 

aproape şapte ani sau 10 000 de ore de muncă 

istovitoare. E nevoie de şapte ani pentru a deveni 
un reprezentant de vânzări iscusit. E nevoie de 
şapte ani pentru a deveni o persoană de afaceri 
excelentă. E nevoie de şapte ani pentru a deveni 

un excelent mecanic pentru motoarele diesel. E 

nevoie de şapte ani pentru a deveni un 

neurochirurg excelent. E nevoie de şapte ani sau 

de 10 000 de ore de muncă istovitoare pentru a 

ajunge în topul oricărui domeniu. Aşa că ai face 

bine să începi. Timpul oricum va trece. 

Punctul de pornire pentru a deveni maestru 
în domeniu este ca tu să te dedici excelenței. 
Nu am întâlnit niciodată o persoană care să fi luat 
decizia de a ajunge unul dintre cei 20 la sută din 
oamenii de top din domeniul ei şi care să nu fi 
reuşit asta în cele din urmă. Şi nu am întâlnit 
niciodată o persoană care a ajuns acolo fără să fi 
luat acea decizie. Este esenţial să iei decizia şi apoi 
să o pui în aplicare prin acţiune continuă, 
disciplinată şi cu scop. 

Talentul nu este suficient 

Aşa cum am menţionat anterior, potrivit lui 
Geoffrey Colvin în cartea sa bestseller Talent is 
Overrated (Talentul este supraestimat), 
majoritatea oamenilor învaţă cum să-şi facă treaba 
în primul lor an de muncă, iar apoi nu devin mai 
buni. Ei doar „navighează“ prin slujba lor. Dar 
singura direcţie în care poţi „naviga" este în jos. 

Mulţi oameni vor avea aceeaşi slujbă ani de- 
a rândul şi nu se vor ridica niciodată deasupra 
mediei. îşi vor face treaba de la opt la cinci, dar nu 
vor ridica niciodată un deget pentru a-şi 
îmbunătăţi competențele. Nu vor investi timp în a- 
şi învăţa meseria decât în cazul în care compania 
lor le plăteşte trainingul suplimentar şi le acordă 
timp liber să-l facă. 

Persoana mediocră face doar o treabă 
mediocră şi, drept rezultat, ea câştigă un venit 
mediocru şi se îngrijorează în legătură cu banii 


A te baza pe succesele din trecut (n. red.) 

întreaga viaţă. Ea nu-şi dă seama că adesea există 

doar un văl subţire care separă oamenii mediocri 

de cei excelenți. Adevărul este că „dacă nu ajungi 
mai bun, ajungi mai rău". Nimeni nu rămâne în 
acelaşi loc pentru mult timp. 

Două ore pe zi te vor duce în vârf 

S-a calculat că tot ce e nevoie să investeşti sunt 

aproximativ două ore în plus pe zi pentru a trece 

de la mediocritate la nivelul superior. Cu doar două 
ore în plus în fiecare zi vei trece de la o viaţă 
petrecută făcându-ţi griji pentru bani la a deveni 
unul dintre cel mai bine plătiţi oameni din 
domeniul tău. 

Oamenii întreabă imediat: „De unde să iau 
două ore în plus în fiecare zi?" 

E simplu: ia o foaie de hârtie şi fă 
următoarele calcule simple: 

. Dacă scazi trei ore pe zi (21 de ore) pentru 
pregătiri şi drumul dus-întors pentru muncă, 
asta îţi lasă 51 de ore de timp liber cu care 
să faci ce vrei. 

. Dacă investeşti în tine însuţi două ore pe zi, 
14 ore pe săptămână, îţi mai rămân încă 37 
de ore. Asta e o medie de mai mult de 5 ore 
pe zi de timp liber. 

Tot ce trebuie să faci este să dedici 2 ore pe 
zi pentru a te deplasa de la performanţe mediocre 
la performanţe superioare în orice alegi să faci. 
Formează obiceiul învăţării 
continue 

Vestea bună este că atunci când începi să citeşti 
literatură pentru perfecţionare personală sau 
profesională, să asculţi programe audio în maşina 
ta, să urmezi cursuri suplimentare şi să-ţi 
îmbunătăţeşti competențele seara şi în week-end 
în loc să te uiţi la televizor, capeţi curând obiceiul 
învăţării continue. în scurt timp, va deveni automat 
şi uşor pentru tine să înveţi, să te dezvolţi şi să-ţi 
îmbunătăţeşti competențele zilnic şi săptămânal. 
Adultul obişnuit se uită la televizor aproape 
cinci ore pe zi. Pentru unii oameni, e vorba de 
şapte sau opt ore. Primul lucru pe care-l fac 
dimineaţa e să pornească televizorul şi să se uite 
la el până când pleacă la muncă. Ei îl repornesc 
imediat ce se întorc de la serviciu. Apoi se uită la 
televizor până la 11 sau 12 noaptea, după care 
merg la culcare, însă nu au suficient timp ca să 
doarmă bine. Apoi se trezesc iarăşi dimineaţa, 
beau cafea şi se uită la televizor cât de mult pot 
înainte să plece la serviciu. 
Poţi fi bogat sau sărac: decizia îţi 
aparţine 
Televizorul tău te poate face bogat sau sărac. Dacă 
te uiţi la el tot timpul, te va face sărac. Cu cât te 
uiţi mai mult la televizor, au demonstrat psihologii, 
cu atât mai scăzute sunt nivelurile tale de energie 
şi stimă de sine. La un nivel inconştient, nu te placi 
sau nu te respecţi pe tine la fel de mult în timp ce 
stai oră după oră uitându-te la televizor. Oamenii 
care se uită prea mult la televizor câştigă, de 
asemenea, în greutate şi ajung să aibă o condiţie 
fizică scăzută de la prea mult stat degeaba. 

Televizorul tău te poate de asemenea 
îmbogăţi - însă doar dacă îl închizi. Când îţi închizi 
televizorul, eliberezi timp pe care îl poţi apoi 
folosi pentru a investi în a deveni o persoană mai 
bună, mai deşteaptă şi mai competentă. Când îţi 
laşi televizorul închis atunci când eşti cu familia ta, 
te vei surprinde vorbind, împărtăşind, comunicând 
şi râzând mai des. Când îţi laşi televizorul închis 
timp îndelungat, întrerupi obiceiul de a te uita la 
televizor - şi abia dacă îi vei duce dorul. Televizorul 
tău poate fi un servitor excelent, dar este un 
stăpân groaznic. Alegerea îţi aparţine. 
Creşte-ţi venitul cu 1 000 la sută 
Există o formulă simplă în şapte paşi pe care o poţi 
folosi ca să-ţi creşti productivitatea, performanţa, 
randamentul şi venitul cu 1 000 la sută în următorii 
zece ani. Funcţionează pentru oricine încearcă. E 
simplu: 

întâi, răspunde la această întrebare: este 
posibil ca tu să-ţi creşti productivitatea, 
performanţa şi randamentul per ansamblu cu o 
zecime din 1 la sută (1/1 000) într-o zi întreagă de 
muncă? Răspunsul tău va fi probabil „da". Dacă ți- 
ai gestiona timpul puţin mai bine şi ai munci 
pentru sarcini mai valoroase, ţi-ai creşte chiar uşor 
randamentul cu 1/1 000 într-o zi. 

După ce ai făcut asta în prima zi, ţi-ai putea 
creşte randamentul cu o zecime din 1 la sută a 
doua zi? Şi răspunsul, desigur, este „da". 

După ce ţi-ai crescut performanţa cu o 
zecime din 1 la sută luni şi marţi, ai putea continua 

să o faci miercuri, joi şi vineri? Şi iar răspunsul este 
„da". 

Jumătate din 1 la sută pe 
săptămână 

O zecime din 1 la sută pentru 5 zile pe săptămână 
este egală cu jumătate din 1 la sută pe 
săptămână. Este posibil pentru un individ normal, 
inteligent şi foarte muncitor să-şi crească 
randamentul cu jumătate din 1 la sută (1/200) într- 
o singură săptămână? Bineînţeles că da! 

După ce ai făcut asta în prima săptămână, 
ai putea păstra acelaşi ritm al perfecţionării 
personale şi-n a doua săptămână? Bineînţeles că ai 
putea! 

Ai putea deveni mai bun cu a o mia parte 
din 1 la sută, 5 zile pe săptămână, timp de o lună 
întreagă? Dacă da, asta înseamnă că ai putea fi cu 
0,5 la sută mai bun pe săptămână, înmulţit cu 4, 
cu 2 la sută mai productiv într-o lună întreagă. 

Sunt 13 luni cu patru săptămâni într-un an 
(4x13=52). După ce ai deveni cu 2 la sută mai bun 
într-o lună, ai putea repeta asta în a doua lună? în 
a treia lună? în a patra lună? Şi aşa mai departe? 
Cu 26 la sută mai bun în fiecare an 
Bineînţeles că ai putea! Muncind pentru tine însuţi 
câte puţin în fiecare zi - învățând noi competenţe, 
devenind mai bun în sarcinile tale cheie, stabilind 
priorităţi şi foca- lizându-te pe activităţile cu 
valoare ridicată - poţi deveni cu 26 la sută mai 
productiv pe parcursul unui an întreg. 

După ce ai atins acest ţel în primul an, ai 
putea să o faci în al doilea an şi apoi în al treilea? 

Ai putea să menţii asta timp de zece ani? lar 
răspunsul, desigur, este da. lar vestea cea mai 
bună este că atunci când continui să munceşti 
pentru tine însuţi, devine din ce în ce mai uşor să 
ajungi din ce în ce mai bun odată cu trecerea 
săptămânilor şi lunilor. 

Prin Legea Acumulării sau Legea 
Perfecţionării Graduale, după douăsprezece luni, 
vei fi cu 26 la sută mai bun. Dacă ai continua să te 
perfecţionezi cu 26 la sută pe an, după zece ani, 
ăcând un calcul, ai fi cu 1 004 la sută mai 
productiv. Venitul tău ar creşte în aceeaşi măsură. 
Această formulă funcţionează - dacă o aplici. 
Şapte paşi spre vârf 
ată cei şapte paşi în formula de 1 000 la sută: 
Pasul 1: Trezeşte-te cu două ore înainte de 
prima ta întâlnire, sau înainte de a trebui să fii la 
muncă. 
nvesteşte prima oră în tine însuţi citind ceva 
educaţional, motivaţional sau spiritual. Aşa cum a 
spus cândva Henry Ward Beecher: „Prima oră este 
cârma zilei." 

Când te trezeşti şi investeşti prima oră în 
tine însuţi, te pregăteşti mental să ai o zi 
excelentă. Vei fi mai pozitiv, alert, creativ şi 
productiv toată ziua atunci când îţi începi ziua 
investind prima oră în tine însuţi. 

Dacă citeşti din domeniul tău o oră pe zi, 
asta va însemna o carte pe săptămână. 0 carte pe 
săptămână va însemna cincizeci de cărţi pe an. De 
vreme ce adultul obişnuit citeşte mai puţin de-o 
carte de nonficţiune pe an, dacă ai citi cincizeci de 

cărţi din domeniul tău în fiecare an, crezi că asta 
ţi-ar oferi un avantaj în profesia ta? Crezi că te-ar 
propulsa înaintea tuturor celorlalţi din afacerea ta? 
Bineînţeles că ar face-o! 

Dacă citeşti cincizeci de cărţi pe an timp de 
zece ani, asta ar însemna 500 de cărţi care te-ar 
ajuta să-ţi îmbunătăţeşti productivitatea, 
performanţa şi venitul. Cel puţin, vei avea avea 
nevoie de o casă mai mare ca să îţi ţii cărţile. Şi vei 
fi capabil să ţi-o permiţi! 

Să citeşti o oră pe zi din domeniul tău te va 
face o autoritate naţională în trei până la cinci ani. 
Numai asta îţi poate aduce creşterea de 1 000 la 
sută de-a lungul carierei tale. 

Pasul 2: Rescrie-ţi țelurile, zilnic. la un caiet cu 
spirală şi rescrie ţelurile tale majore la timpul 
prezent în fiecare dimineaţă înainte de a începe 
ziua, fără a te uita înapoi la ce ai scris în ziua 
precedentă. Această scriere şi rescriere este 
procesul de a programa instrucţiuni în mecanismul 
de ghidare al minţii tale. 

Când îţi rescrii cele zece țeluri în fiecare 
dimineaţă, vei continua să vezi şi să te gândeşti 
toată ziua la oportunităţi prin care poţi atinge 
aceste țeluri. Vei deveni mai focalizat, mai 
canalizat şi cu o direcţie mai bună. Vei fi mai 
conştient de scopul tău şi mai hotărât. Şi-ţi vei 
atinge ţelurile mult mai repede decât dacă ar fi 
doar dorinţe care plutesc prin mintea ta. 

Să-ţi scrii şi rescrii ţelurile în fiecare zi îţi 
poate aduce creşterea de 1 000 la sută a venitului 
în următorii zece ani. 

Pasul 3: Plănuieşte fiecare zi în avans. Fă o 
listă şi stabileşte priorităţile pentru munca ta 
înainte de a începe. Abilitatea ta de a stabili 
priorităţi şi de a alege cel mai important lucru pe 
care-l poţi face în orice moment este cheia pentru 
a-ţi organiza viaţa şi a-ţi dubla productivitatea. 
(Vom vorbi în detaliu despre tehnici de gestionare 
a timpului în capitolul 12.) 

Să munceşti pentru priorităţile tale de top îţi 
poate creşte venitul cu 1 000 la sută în zece ani şi 
este probabil imposibil să-l atingi fără această 
măsură. 

Pasul 4: Disciplinează-te să te concentrezi cu 
fermitate asupra unui lucru. Alege cel mai 
important lucru pe care-l poţi face zilnic. Apoi 
începe-l degrabă şi munceşte la el până când este 
sută la sută complet. Abilitatea ta de a te focaliza 
şi concentra, când o dezvolţi şi o şlefuieşti încât 
devine un obicei, îţi va permite de una singură să- 
ţi dublezi productivitatea, performanţa şi 
randamentul în următoarea lună - şi-ţi va aduce 
creşterea de 1 000 la sută în zece ani. 

Pasul 5: Ascultă programe audio 
educaţionale la volanul maşinii. Afaceristul 
obişnuit care conduce petrece între 500 şi 1 000 
de ore pe an la volanul maşinii. Când îţi transformi 
maşina într-o „universitate pe roţi" sau o „sală de 
clasă mobilă" obţii echivalentul educaţional al unui 
întreg semestru universitar, sau chiar a două, în 
timp ce conduci. 

Mulţi oameni au trecut de la sărăcie la 
bogăţie ascultând pur şi simplu programe audio 


NU 
scuzelo 
r! 119 


educaţionale în maşinile lor în timp ce conduceau 
dintr-un loc în altul. Ai putea face la fel. Asta ţi-ar 
putea aduce creşterea de 1 000 la sută. 

Pasul 6: Două întrebări magice după fiecare 
întâlnire sau eveniment. în primul rând, 
întreabă-te: „Ce am făcut corect?" Apoi, întreabă- 
te: „Ce-aş face diferit?" 

Prima întrebare, „Ce am făcut corect?" te 
forţează să priveşti în ansamblu şi să îţi 
reaminteşti lucrurile corecte pe care le-ai făcut în 
acea ultimă întâlnire, prezentare sau eveniment, 
chiar dacă nu a fost de succes. Scrie-le pe hârtie. 

A doua întrebare, „Ce-aş face diferit?" te 
forţează să priveşti în ansamblu toate modurile 
diferite prin care ţi-ai putea îmbunătăţi prestaţia 
într-o situaţie similară. Scrie şi aceste idei. 

în ambele cazuri, revăzându-ţi prestaţia, 
gândindu-te la ce ai făcut corect şi ce ai face 
diferit, îţi impui să o faci chiar mai bine data 
viitoare. Acesta este unul dintre cele mai rapide şi 
mai puternice exerciţii pe care le-am descoperit 
vreodată pentru dezvoltarea şi perfecţionarea 
personală. Acest proces accelerează ritmul cu care 
te deplasezi înspre cei 20 la sută de top. 

Pasul 7: Tratează fiecare persoană pe care o 
întâlneşti ca pe un client de mare 
importanţă. Tratează fiecare persoană pe care o 
întâlneşti şi cu care munceşti, atât acasă, cât şi la 
birou, ca şi cum ar fi cea mai importantă persoană 
din lume. Când tratezi oamenii ca şi cum ar fi 
valoroşi şi importanţi, ei îţi vor întoarce favoarea, 
tratându-te, la rândul lor, ca şi cum ai fi valoros şi 

important. Ei vor dori să-ţi fie prieteni, să 
muncească pentru tine, să cumpere de la tine şi să 
te prezinte prietenilor lor. 

Ajungi să tratezi oamenii ca pe clienţi de 
mare importanţă începând mai întâi cu cei de 
acasă, membrii familiei tale. Aminteşte-ţi, ei sunt 
cei mai importanţi oameni din viaţa ta. Deci atunci 
când îţi începi ziua bine, primul lucru dimineaţa, 
făcându-ţi membrii familiei tale să se simtă 
importanţi şi spunându-le că îi iubeşti, vei fi mai 
pozitiv, mai relaxat şi mai fericit tot restul zilei. 

Optzeci şi cinci la sută din tot succesul tău 
va fi determinat de cât de mult te plac şi te 
respectă oamenii, în special în afaceri şi vânzări. 
Nu rata niciodată o oportunitate de a trata oamenii 
bine. 

Când pui în practică aceşti şapte paşi în 
fiecare zi timp de o lună, vei vedea schimbări şi 
îmbunătăţiri în viaţa ta, munca ta şi venitul tău, ce 
te vor ului. După o lună de practică regulată, vei fi 
format un nou obicei de perfecţionare personală 
continuă care te poate propulsa constant pentru 
tot restul vieţii tale. 

Fii cel mai bun! 

Perfecţionarea personală pe viaţă şi angajamentul 
faţă de excelența personală cer o formidabilă 
dedicație, disciplină şi voinţă. Cea mai mare 
recompensă este că de fiecare dată când înveţi şi 
aplici ceva nou, creierul tău eliberează endorfine, 
care te fac să te simţi mai fericit şi mai 
entuziasmat în legătură cu viitorul tău. 

De fiecare dată când înveţi şi aplici ceva 
nou, vei avea o senzaţie mai intensă de putere 
personală. Stima ta de sine, respectul tău de sine 
şi mândria ta personală vor creşte. Vei simţi că 
deţii în mare parte controlul asupra abilității tale 
de a câştiga, care este una dintre cele mai 
importante părţi din viaţa ta. 

în următorul capitol, vom vorbi depre 
importanţa curajului, de a depăşi fricile şi dubiile 
care îi trag înapoi pe majoritatea oamenilor. 
Adesea se întâmplă să ştim ce trebuie să facem, 
dar ne lipseşte curajul de a ne asuma riscurile ce 
însoțesc încercarea oricărui lucru nou. în schimb, 
inventăm scuze pentru inacţiune. 

Exercţii de acţiune: 

1. la astăzi decizia de a investi în tine însuţi şi dea 
deveni mai bun, ca şi când viitorul tău ar 
depinde de asta - pentru că depinde. 

2.  Identifică cele mai importante competenţe pe care 
le ai şi care determină calitatea şi cantitatea 
rezultatelor pe care le obţii în munca ta şi fă-ţi 
un plan să devii mai bun la fiecare. 

3. Dacă ai putea flutura o baghetă magică şi deveni 
absolut excelent în orice competenţă, ce 
competenţă anume ar avea cel mai mare 
impact asupra abilității tale de a câştiga bani? 
Oricare ar fi răspunsul tău, stabileşte acea com- 
petenţă drept ţel, fă-ţi un plan şi munceşte 
pentru el zilnic. 

4. Stabileşte performanţa excelentă în munca ta 
drept ţel şi apoi determină exact ce va trebui să 
faci zilnic pentru a te alătura celor 20 la sută din 

oamenii de top sau celor mai buni din domeniul 
tău. 

5. Priveşte înainte cu 3 sau 5 ani şi determină noile 
cunoştinţe şi competenţe de care vei avea 
nevoie pentru a-ţi conduce domeniul pe viitor. 
Apoi începe să le dobândeşti de astăzi. 

6. Alege persoana de top din domeniul tău, cea pe 
care o admiri cel mai mult şi foloseşte-o sau 
foloseşte-l ca model de urmat pentru propria ta 
perfecţionare. 

Dedică-te astăzi învăţării pe viaţă şi nu lăsa niciodată să 

treacă o zi fără a deveni mai bun într-un domeniu 

anume 


„Capitolul 6 

Autodisciplina şi curajul 
Curajul nu este absenţa fricii; este controlul asupra 
fricii, stăpânirea fricii. - MARK TWAIN 


/ Ài nevoie de foarte multă autodisciplină pentru a 


face față cu curaj tuturor evenimentelor din viața ta 
care induc frica. Probabil de aceea a spus Churchill: 
„Curajul este considerat pe bună dreptate virtutea 
de frunte, pentru că de ea depind toate celelalte." 

Adevărul este că tuturor le e frică - şi de 
obicei de multe lucruri. Asta e normal şi firesc. 
Adesea, frica este necesară pentru a conserva viaţa, 
a preveni rănile şi a păzi de greşeli financiare. 

Aşa că, dacă tuturor le este frică, care e 
diferenţa dintre o persoană îndrăzneață şi una laşă? 
Singura diferenţă este că persoana îndrăzneață se 
autodisciplinează să confrunte, să facă faţă şi să 
acţioneze în ciuda fricii. în opoziţie, laşul îşi permite 
să fie dominat şi controlat de frică. Cineva a spus 
cândva că - referitor la ostilităţi armate, deşi se 
aplică pentru orice situaţie - „diferenţa dintre erou şi 
laş este că eroul rezistă pe baricade încă cinci 
minute." 

Fricile pot fi date uitării 

Din fericire, toate fricile sunt învăţate; nimeni nu se 
naşte cu frici. Fricile pot fi aşadar date uitării 
practicând autodisciplina în mod repetat în privinţa 
fricii până când aceasta dispare. 

Cele mai comune frici pe care le trăim, care 
adesea ne sabotează orice speranţă pentru succes, 


124 Brian Tracy 


sunt frica de eşec, frica de sărăcie şi de pierderea 
banilor. Aceste frici îi fac pe oameni să evite riscul de 
orice fel şi să respingă oportunitatea când le este 
prezentată. Lor le este atât de frică de eşec, încât 
sunt aproape paralizaţi când vine vorba să profite de 
vreo şansă. 

Există multe alte frici care interferează cu 
fericirea noastră. Oamenilor le este frică de 
pierderea iubirii sau a slujbelor lor şi a siguranţei 
financiare. Oamenilor le este frică de ruşine sau 
ridicol. Oamenilor le este frică de respingere şi de 
critici de orice fel. Oamenilor le este frică de 
pierderea respectului sau a stimei celorlalţi. Acestea 
şi multe alte frici ne trag înapoi pe parcursul vieţii. 
Frica paralizează acţiunea 
Cea mai comună reacţie într-o situaţie în care apare 
frica este atitudinea de „Nu pot!" Aceasta este frica 
de eşec şi pierdere care ne împiedică să acţionăm. 
Este trăită fizic, începând din plexul solar. Când 
oamenilor le este într-adevăr frică, gura şi gâtul li se 
usucă, inima începe să le bată puternic. Uneori ei 
respiră slab şi stomacul li se agită. Adesea le vine să 
se ridice şi să dea fuga la baie. 

Acestea sunt toate manifestări fizice ale 
tiparului obiceiului inhibitor negativ, pe care-l trăim 
cu toţii din când în când. De fiecare dată când o 
persoană cade în ghearele fricii, se simte ca o 
căprioară surprinsă de farurile unei maşini. Această 
frică paralizează acţiunea. Adesea blochează creierul 
şi îl face pe individ să recurgă la reacţia tip „luptă 
sau fugi". Frica este o emoție teribilă care ne 

subminează fericirea şi ne poate trage înapoi de-a 
lungul vieţii noastre. 

Fă opusul 

Aristotel a descris curajul drept „calea de mijloc" 
între extremele laşităţii şi impetuozităţii. El ne-a 
învăţat că „pentru a dezvolta o calitate care îţi 
lipseşte, poartă-te de parcă deja ai avea acea 
calitate în fiecare situaţie în care este necesară." în 
termeni moderni însă spunem „Prefă-te până îţi 
iese". 

îți poți schimba efectiv comportamentul 
afirmând, vizualizând şi purtându-te de parcă ai 
avea deja calitatea pe care o doreşti. Afirmând, 
repetând cuvintele „Pot s-o fac!" accentuat de 
fiecare dată când ţi-e frică dintr-un anumit motiv, 
poţi anula sentimentul de „Nu pot”. 

De fiecare dată când repeţi cuvintele „Pot s-o 
fac!" cu convingere, îţi depăşeşti frica şi-ţi sporeşti 
încrederea. Repetând această afirmaţie iar şi iar, poţi 
în cele din urmă să-ţi consolidezi curajul şi 
încrederea până în punctul în care devii neînfricat. 
Vizualizează-te neînfricat 
Vizualizându-te acţionând cu încredere şi 
competenţă într-un domeniu de care ţi-e frică, 
imaginea ta vizuală va fi până la urmă acceptată de 
mintea ta subconştientă sub forma unor 
instrucțiuni pentru munca ta. Imaginea ta de sine, 
felul în care te vezi şi gândeşti despre tine, este în 
cele din urmă modificată atunci când îţi hrăneşti 
mintea cu aceste imagini mentale pozitive cu tine în 
care acţionezi la potenţialul tău maxim. 

Folosind metoda „poartă-te ca şi cum", tu 
mergi, vorbeşti şi te porţi exact cum ai face-o dacă 
ai fi complet neînfricat într-o anumită situaţie. Stai 
drept, zâmbeşti, te mişti repede şi cu încredere, şi în 
orice privinţă te porţi ca şi cum ai avea deja curajul 
pe care ţi-l doreşti. 

Legea Reversibilităţii spune că „dacă te simţi 
într-un anumit fel, te vei purta într-o manieră concor- 
dantă cu acel sentiment". Dar dacă te porţi într-o 
manieră concordantă cu acel sentiment, deşi nu 
prea îţi vine, Legea Reversibilităţii va crea 
sentimentul care este în concordanţă cu acţiunile 


tale. 

ACEASTA ESTE UNA DINTRE CELE MAI MĂREŢE DESCOPERIRI ÎN 
PSIHOLOGIA SUCCESULUI. TU DEZVOLȚI CURAJUL PE CARE ŢI-L 
DOREŞTI AUTODISCIPLINÂNDU-TE ÎN MOD REPETAT SĂ FACI LUCRUL DE 
CARE ŢI-E FRICĂ PÂNĂ CÂND ACEA FRICĂ DISPARE ÎN CELE DIN URMĂ - 
ŞI O VA FACE. ALUNGĂ FRICA 


Când lucrez cu organizaţii de vânzări, ei mă întreabă 
adesea cum să ajut un reprezentant de vânzări să 
iasă dintr-o criză a vânzărilor, în special într-o 
economie dură. Le dau o formulă simplă care este 
garantată să funcţioneze, de fiecare dată. Se 
numeşte „metoda celor 100 de apeluri". Practicând 
această metodă, eu instruiesc reprezentantul de 
vânzări să sune o sută de potenţiali clienţi cât mai 
repede posibil, fără să-i pese deloc dacă face sau nu 
vreo vânzare. 

Când reprezentantului de vânzări nu-i pasă dacă 
face vreo vânzare, frica sa de respingere dispare în 
mare parte. încetează să-i pese dacă potenţialul 
client cu care vorbeşte este sau nu interesat. Are un 
singur scop, şi anume să facă o sută de apeluri cât 
mai repede posibil. 

O organizaţie de vânzări cu care lucrez are un pre- 
miu zilnic pentru primul reprezentant de vânzări care 
este respins de zece ori în fiecare dimineaţă. La 8 şi 
jumătate dimineaţa, toţi reprezentanţii de vânzări 
stau la birourile lor şi încep să dea telefoane pentru 
a încerca să câştige premiul. Până când se termină 
concursul, de obicei la 10 dimineaţa, frica de 
respingere a tuturor a fost alungată din sistemul lor. 
Sunt pregătiţi să sune potenţiali clienţi toată ziua, 
fără să le pese deloc de reacţiile pe care le primesc. 
învaţă să vorbeşti stând în picioare 
în 1923, a fost fondat Toastmasters International. 
Scopul său precis a fost de a lua oameni care erau 
îngroziţi de vorbitul în public şi de a-i ajuta să devină 
încrezători şi competenţi când vorbeau stând în 
picioare în faţa unui public. 

Potrivit The Book of Lists (Cartea 
Listelor), 54 la 
sută dintre adulţi pun frica de vorbitul în public 
înaintea fricii de moarte. Dar membrii Toastmasters 
International au venit cu o soluţie. Ei au creat un 
sistem bazat pe ceea ce psihologii numesc 
„desensibilizare sistematică". 

O dată pe săptămână, la un prânz oficial sau 
dineu, se adună mici grupuri de membri 
Toastmasters. Fiecărei persoane i se cere să se ridice 
în picioare şi să ţină o scurtă cuvântare despre un 
anumit subiect în faţa unui grup alcătuit din colegii 
săi. La sfârşitul fiecărei cuvântări, oratorul primeşte 
aplauze, comentarii şi răspunsuri pozitive de la 
ceilalţi membri. La sfârşitul serii, fiecărei persoane i 
se acordă o notă pentru cuvântarea sa, chiar dacă a 
durat doar treizeci sau şaizeci de secunde. 

După şase luni de 
participare la întâlnirile 
Toastmasters, un invidid 
va fi stat în picioare în 
faţa publicului şi va fi 
vorbit de douăzeci şi 
şase de ori, primind 
aplauze şi feedback 
pozitiv de fiecare dată. 
Datorită acestui 
continuu sprijin pozitiv, 
încrederea sa creşte 
spectaculos. Ca rezultat 
al acestui proces, 
numeroşi participanţi 
Toastmaster au ajuns să 

devină excelenți oratori 
în public şi oameni 
remarcabili în afacerile, 
organizaţiile şi 
comunităţile lor. Frica 
lor de a vorbi în publica 
dispărut pentru 
totdeauna 

.Elimină două frici deodată 

Psihologii au aflat că anumite frici sunt 
întrepătrunse în mintea subconştientă, precum 
firele din acelaşi circuit. Dacă îţi poţi depăşi fricile 
cu privire la aceste aspecte, vei elimina totodată 
alte frici din acelaşi circuit. 

Frica de respingere, sau de atragere a 
repulsiei, pare să fie întrepătrunsă de frica de a 
vorbi în public. Când te autodisciplinezi să te 
alături celor de la Toast- masters sau să faci un 
curs Dale Carnegie pentru a învăţa să vorbeşti cu 
încredere în faţa unui public, fricile tale de 
respingere dispar la rândul lor. Nivelul tău de încre- 
dere în sine în toate interacţiunile tale cu ceilalţi 
creşte spectaculos. întreaga ta viaţă se schimbă 
într-un mod pozitiv. 

Confruntă-ţi fricile 

Abilitatea ta de a te confrunta cu anumite lucruri, 
de a te ocupa de ele şi a acţiona în ciuda fricilor 
tale este cheia fericirii şi a succesului. Unul dintre 
cele mai bune exerciţii pe care îl poţi practica este 
să identifici o persoană sau situaţie în viaţa ta de 
care îţi este frică şi să hotărăşti să te ocupi imediat 
de acea situaţie în care apare frica. Nu-i mai 
permite nicio clipă în plus să te facă nefericit. 
Hotă- răşte-te să confrunţi acea situaţie sau 
persoană şi să laşi frica deoparte. 

La unul dintre seminarele mele o femeie mi-a spus 
că şeful ei este o persoană foarte negativă. 0 
critica încontinuu şi o mustra pentru munca sa, 
deşi ea eraunul dintre angajaţii cel mai bine cotaţi 
din organizaţie. îi făcea viaţa nefericită. Ea nu voia 

să renunţe la slujbă, dar îi era frică să-l confrunte. 
M-a întrebat ce să facă. 

l-am dat acest sfat, pe care l-am dat ulterior 
multor altor persoane: singurul motiv pentru care o 
persoană o intimidează pe alta este pentru că 
simte că-şi poate impune punctul de vedere. 
Singurul mod de a te descurca cu un om care 
intimidează este să-l confrunţi. Oamenii care 
intimidează sunt de fapt laşi şi vor fugi de o 
confruntare. l-am spus să facă asta: Data viitoare 
când şeful te critică dintr-un motiv oarecare, 
întoarce-te spre el şi spune-i cu fermitate: „Aş 
aprecia dacă nu mi-aţi mai vorbi niciodată aşa. Mă 
răneşte şi mă împiedică să-mi fac treaba aşa cum 
vă doriţi." l-am spus să-l privească fix în ochi după 
ce face această afirmaţie. Ea a avut un curaj 
extraordinar, în loc să mai suporte această 
situaţie, data următoare când şeful ei a început să 
o certe, s-a pregătit de o dispută cu el şi i-a spus 
acele cuvinte. Ea mi-a scris şi mi-a spus ce se 
întâmplase. Exact cum anticipasem, el s-a oprit 
uluit A început imediat să-şi ceară scuze, a 
mormăit şi apoi s-a întors repede în biroul său. Nu 
a mai criticat-o niciodată. Ea mi-a spus că ar fi 
putut opri modul urât în care o trata cu multe luni 
înainte dacă ar fi avut curajul de a-l confrunta 
direct prima oară când s-a întâmplat. După cum a 
spus Eleanor Roosevelt: „Nimeni nu te poate face 
să te simţi inferior fără aprobarea ta." 
îndreaptă-te spre frică 

Când identifici o frică şi te autodisciplinezi să te 
îndrepţi spre ea, devine mai mică şi mai uşor de 

gestionat. Mai mult decât atât, pe măsură ce fricile 
tale se micşorează, încrederea ta creşte. Curând, 
fricile tale îşi pierd controlul pe care-l au asupra ta. 
în opoziţie, când te îndepărtezi de o situaţie 
sau persoană ce provoacă frică, frica ta devine din 
ce în ce mai mare. Curând, îţi domină gândirea şi 
simţirea, te preocupă în timpul zilei şi adesea te 
ţine treaz noaptea. 
Liderii au două tipuri de curaj 
în leadership, cea mai comună calitate este cea a 
viziunii. Liderii au o viziune clară despre direcţia 
în care vor să-şi ducă organizaţiile. Liderii au de 
asemenea o viziune clară despre punctul în care 
vor să ajungă cândva în viitor în viaţa lor 
personală. 

A doua cea mai comună calitate a liderilor 
este cea a curajului. Liderii au curajul să facă orice 
este necesar pentru a-şi îndeplini vizunea. Ei 
conduc din faţă şi îndrăznesc să meargă înainte. 

Există două tipuri de curaj de care ai nevoie: 
în primul rând, ai nevoie de curajul de a Jansa, de 
a acţiona, de a avea o încredere oarbă. Ai nevoie 
de curajul de a te implica total fără vreo garanţie a 
succesului şi cu o mare posibilitate de eşec, cel 
puţin pe termen scurt. Marele eşec care îi reţine pe 
majoritatea oamenilor este că, în ciuda celor mai 
bune intenţii ale lor, ei nu au curajul să facă primul 
pas. 

Al doilea tip de curaj de care ai nevoie se 
numeşte „răbdarea curajoasă". Aceasta este 
abilitatea de a rezista şi de a continua să munceşti 

şi să lupţi după ce te-ai implicat total şi înainte de 
a fi văzut vreun rezultat sau recompensă. Mulţi 
oameni îşi pot aduna curajul de a acţiona pentru 
un nou ţel, dar când nu văd un rezultat imediat, ei 
îşi pierd imediat avântul şi revin la siguranţa şi 
securitatea pe care le cunosc. Ei nu au puterea de 
a rezista la greu. 

înfruntă frica direct 

Singurul mod de a face faţă unei frici este de a o 
confrunta direct. Aminteşte-ţi că negarea este 
adevărata problemă. Tendinţa naturală a multor 
oameni este să nege că au o problemă cauzată de 
o frică de vreun fel. Le este frică să o confrunte. în 
schimb, frica lor devine o sursă majoră de stres, 
nefericire şi boală psihosomatică. 

Fii dispus să înfrunţi situaţia sau persoana în 
mod direct. Aşa cum a spus Shakespeare: „Treci la 
atac împotriva unei mulţimi de necazuri şi făcând 
asta le sfârşeşti." 

însoţitoarea fricii este îngrijorarea. Ca nişte 
surori gemene, frica şi îngrijorarea merg mână în 
mână. Mark Twain a scris cândva: „M-am îngrijorat 
pentru o mulţime de lucruri în viaţă şi majoritatea 
dintre ele nu s-au întâmplat niciodată." 

S-a estimat că 99 la sută dintre lucrurile 
pentru care te îngrijorezi nu se întâmplă niciodată. 
Şi majoritatea lucrurilor care chiar se întâmplă, se 
întâmplă atât de repede, încât nici măcar nu ai 
avut timp să te îngrijorezi pentru ele. 

Raportul de Dezastru 
De fiecare dată când te îngrijorezi pentru ceva, 
completează un Raport al Dezastrului despre 

situaţie. Asta îţi va distruge frica şi îngrijorarea 
aproape instant. Este numită adesea „bomba 
pentru îngrijorări". Raportul de dezastru are patru 


părţi: 


în primul rând, defineşte clar motivul 
de îngrijorare. Pentru ce te îngrijorezi mai 
exact? Foarte des, când îţi acorzi timp să fii 
complet lămurit în privinţa situaţiei care te 
îngrijorează, un mod de a rezolva situaţia 
devine imediat evident. 

în al doilea rând, identifică cel mai rău 
lucru care s-ar putea întâmpla dacă 
această situaţie care te îngrijorează ar avea 
loc. Ţi-ai pierde slujba? Ţi-ai pierde relaţia? 
Ţi-ai pierde banii? Care este cel mai rău 
lucru care s-ar putea întâmpla? Fii clar în 
legătură cu asta. în multe cazuri, vei vedea 
că şi dacă se întâmplă ce e mai rău, asta nu 
te va distruge. Ar putea fi inconvenabil sau 
incon- fortabil, dar ţi-ai reveni în cele din 
urmă. Vei afla că probabil nu merită toată 
grijile pe care i le dedici. 

în al treilea rând, hotărăşte-te să 
accepți cel mai rău deznodământ 
posibil, dacă se iveşte. Spune-i ţie însuţi: 
„Ei bine, dacă se întâmplă, n-o să mor din 
asta. Voi găsi o cale de a mă descurca." în 
mare parte, îngrijorarea vine din negare, din 
a nu fi dispus să înfrunţi cel mai rău lucru 
care s-ar putea întâmpla. Dar odată ce ai 
hotărât să accepţi ce-i mai rău (dacă se 

iveşte), toată îngrijorarea şi tot stresul par 
să dispară. « în al patrulea rând, începe 
imediat să îmbunătăţeşti răul Fă fiecare 
pas pe care-l poţi face pentru a te asigura 
că nu se iveşte cel mai rău deznodământ 
posibil. Acţionează imediat. Fă ceva. Pune-te 
pe treabă. Fă-o rapid. Devino atât de ocupat 
asigurându-te că cel mai rău lucru nu se 
întâmplă, încât să nici nu mai ai timp să te 
îngrijorezi. 
Antidotul real 
în analiza finală, singura vindecare adevărată 
pentru frică sau îngrijorare este acţiunea 
disciplinată, cu un scop, în direcția ţelurilor 
tale. Devino atât de ocupat să munceşti pentru 
ţelurile sau soluţiile problemelor tale, încât să nu ai 
timp să-ţi fie frică sau să te îngrijorezi pentru ceva. 

Când practici autodisciplina curajului şi te 
forţezi să înfrunţi orice situaţie care induce frica în 
viaţa ta, stima ta de sine creşte, respectul tău de 
sine sporeşte şi simţul de mândrie personală odată 
cu ele. Ajungi în cele din urmă în viaţă în punctul în 
care nu-ţi este frică de nimic. 

Odată ce ai dezvoltat curajul de a păşi în 
credinţă, trebuie apoi să dezvolţi autodisciplina 
persistenţei, despre care vom vorbi în capitolul 
următor. 

Exerciţii de acţiune: 
1.  Identifică-ţi cele mai mari trei frici, chiar acum. 

Care sunt? 

2. Stabileşte ce ai face în fiecare dintre aceste 
situaţii dacă ţi s-ar garanta succesul absolut. 
Ce acţiuni ai realiza? 

3. Ce ai vrut întotdeauna să faci, dar ţi-a fost 
frică să încerci? Ce ai face diferit dacă ţi s-ar 
garanta succesul? 

4. în care trei aspecte din viaţa şi munca ta simţi 
cea mai mare frică de eşec şi pierdere? Ce 
paşi ai putea face imediat pentru a 
confrunta şi elimina această frică? 

5. în care trei aspecte din viaţă simţi cea mai 
mare frică de critică, respingere sau ruşine? 
Cum ai putea confrunta această frică şi cum 
ai putea să o depăşeşti? 

6. Ceţelmăreţţi-ai stabili pentru tine însuţi dacă 
ai şti că nu poţi eşua? 


Ce ai face diferit în 
viaţă dacă ai avea 20 
de milioane de dolari în 
bancă, însă doar zece 
ani rămaşi ca să 
trăieşti 

?Capitolul 7 

Autodisciplina şi 
persistenţa 

Ai grijă când te străduieşti să devii un om măreț în 
grabă. Doar o astfel de încercare din 10 000 ar 
putea reuşi. Sunt slabe sorţi de izbândă. - 
BENJAMIN DISRAELI 


Pane este autodisciplina în acțiune. 


Abilitatea ta de a persista în ciuda tuturor 
impedimentelor şi eşecurilor temporare este 
esențială succesului în viață. 

Napoleon Hill a spus: „Persistenţa este pentru ca- 
racterul omului precum carbonul pentru oţel." 
Motivul principal pentru succes este persistenţa şi, 
de asemenea, motivul principal pentru eşec este 
lipsa persistenţei, de a renunţa prea repede. 
Există o legătură directă între autodisciplină şi 
stima de sine. De fiecare dată când te 
autodisciplinezi să faci ceea ce ar trebui să faci, 
când ar trebui să o faci, fie că ai chef, fie că nu, 
stima ta de sine creşte. De aceea există o relaţie 
directă între stima de sine şi persistenţă. De 
fiecare dată când persişti şi te forţezi să continui, 
chiar şi când vrei să renunţi, stima ta de sine 
creşte. 

Fiecare acţiune de autodisciplină întăreşte 
orice altă acţiune de autodisciplină. Fiecare acţiune 
de persistenţă întăreşte orice altă acţiune de 
persistenţă. Când te autodisciplinezi să persişti, iar 
şi iar, te placi şi te respecţi din ce în ce mai mult. 
Devii mai puternic şi mai încrezător. în cele din 
urmă, devii de neoprit. 

Recompensa persistenţei 

Persistenţa este o recompensă în sine. De fiecare 
dată când te forţezi să persişti într-o sarcină, fie că 
e mare, sau mică, te simţi mai fericit şi mai bine în 
legătură cu tine însuţi. 

Când faci un efort mai mare şi faci mai mult 
decât eşti plătit sau mai mult decât se aşteaptă de 
la tine, stima ta de sine creşte. Te simţi mai 
puternic şi ai mai mult control asupra vieţii tale. în 
cariera ta, când faci un efort mai mare, te plasezi 
de partea îngerilor. Principala diferenţă dintre 
învingători şi cei care se dau bătuţi în viaţă este 
simplă: învingătorii nu renunţă, iar cei care se dau 
bătuţi nu câştigă niciodată. 

îţi poţi dezvolta abilitatea de a persista 
vorbindu-ţi într-o manieră pozitivă. Spune aceste 
cuvinte: „sunt de neoprit!" înainte de a începe 
orice demers major, programează-te dinainte 
spunându-ţi „Nu renunţ niciodată". 

înainte de a realiza orice lucru valoros în 
viaţă, trebuie să treci „testul persistenţei". Acesta 
este de regulă un „test-fulger" ce ţi se dă pe 
neaşteptate, fără avertisment. Deodată, te 
confrunţi cu un mare impediment, cu o mare 
problemă, un eşec temporar sau chiar un dezastru 
complet. Când se întâmplă asta, aminteşte-ţi că a 
venit timpul „să treci testul". Acum demonstrezi 
din ce eşti făcut cu adevărat. Acum îţi arăţi ţie şi 
celorlalţi tăria caracterului tău şi adevărata ta 
determinare de a reuşi. 

Abilitatea ta de a răspunde 

Abilitatea ta de a răspunde efectiv impedimentelor 
- nivelul tău de „răspuns-abilitate" - este măsura 
promptitudinii tale de a reuşi. Când treci printr-un 
mare impediment sau problemă, te simţi temporar 
împietrit. Acest sentiment se aseamănă foate mult 
cu un pumn în plexul solar emoțional. Vei fi inert 
câteva secunde sau câteva minute. în această 
perioadă, te vei simţi adesea descurajat sau te vei 
compătimi. Te vei întreba „De ce eu?" 

Totuşi, nu contează cât de departe cazi, ci 
mai degrabă cât de bine îţi revii. Scopul tău este 
să-ţi revii cât mai repede posibil. Rezilienţa în faţa 
răsturnărilor neaşteptate de situaţie este vitală 
pentru succesul pe termen lung. Aminteşte-ţi de 
crezul războinicilor: „Mă voi întinde să sângerez o 
vreme şi apoi mă voi ridica şi voi relua lupta." 

Nu fi surprins, şocat sau reţinut când 
lucrurile merg prost. Planurile tale cel mai bine 
alcătuite se vor destrăma deseori. în schimb, 
aşteaptă-te la dezamăgiri şi impedimente ca 
parte din viaţă. Respiră adânc, revino-ţi şi dă-i 
înainte. 

Optimismul îţi dă rezilienţă 

Cea mai importantă calitate de care ai nevoie 
pentru succes şi persistenţă este optimismul. 
Aceasta este o încredere de nestrămutat în tine 
însuţi şi în abilitatea ta de a reuşi în cele din urmă. 
Pentru a rămâne optimist, trebuie să îţi controlezi 
şi să îţi disciplinezi gândirea când lucrurile merg 
prost. Refuză să îţi pară rău de tine. Aminteşte-ţi, 
nu eşti o victimă. Eşti un adult şi eşti la comanda 

propriei vieţi. Faci ceea ce ai ales liber să faci. 
Impedimentele sunt riscurile meseriei. Ele sunt 
doar praguri limitatoare de viteză pe drumul spre 
succes. 

Refuză să dai vina pe ceilalţi sau să 
inventezi scuze. Când te plângi sau dai vina pe 
alţii, nu faci decât să te simţi şi să pari meschin şi 
slab şi, ce-i mai rău, îţi ia din puterea personală. 
De fiecare dată când critici sau te plângi, te face 
să te simţi mai slab şi îţi reduce abilitatea de a 
înfrunta efectiv situaţia. în schimb, întâmpină 
fiecare impediment repetând „Eu sunt 
responsabil". 

Caută motivele pentru care tu eşti 
responsabil pentru ceea ce s-a întâmplat în loc să 
încerci să pasezi vina la alţii. NU scuzelor. 

Fii proactiv versus reactiv 

Hotărăşte-te să te focalizezi mai degrabă asupra 
soluției şi a ceea ce se poate face acum, decât 
pe ce s-a întâmplat şi cine e de vină. Gândeşte mai 
degrabă în termenii acţiunilor pe care le poţi face 
pentru a rezolva situaţia decât la ce n-a mers cum 
trebuie şi cine e de vină. 

Pentru a rămâne optimist, caută partea 
bună din fiecare situaţie. Când cauţi partea bună, 
vei găsi întotdeauna una. Mai mult decât atât, în 
timp ce cauţi partea bună, pentru că mintea ta 
conştientă poate cuprinde doar un gând într-o 
clipă, vei deveni automat pozitiv, optimist şi vei 
deţine iarăşi complet controlul. 


NU scuzelor! 141 


Caută lecţia semnificativă în fiecare 
problemă sau dificultate. Fiecare impediment pe 
care-l înfrunţi conţine una sau mai multe lecţii care 
au fost trimise să te ajute să ai mai mult succes în 
viitor. Diferenţa dintre cei cu succese şi cei cu 
eşecuri este simplă: cei cu eşecuri se 
autocompătimesc când lucrurile merg prost, în 
timp ce oamenii de succes caută lecţia valoroasă 
pe care o pot învăţa şi care îi va ajuta pe viitor. 
Caută cadoul 
Normal Vincent Peale obişnuia să spună: „Când 
Dumnezeu vrea să-ţi trimită un cadou, îl 
împachetează într-o problemă. Cu cât este mai 
mare cadoul pe care vrea Dumnezeu să ţi-l trimită, 
cu atât mai mare problema în care îl 
împachetează." 

în loc să te concentrezi asupra problemei, 
caută cadoul. îndeajuns de minunat, îl vei găsi 
întotdeauna. Mai mult, uneori cadoul, sau lecţia 
semnificativă, poate fi de o valoare mult mai mare 
decât costul problemei în sine. Uneori, o lecţie pe 
care o înveţi în confruntarea cu o problemă poate 
fi cheia pentru succesul tău pe termen lung. Aşa 
cum a scris Napoleon Hill: „în fiecare problemă sau 
obstacol stă sămânţa unei oportunităţi sau a unui 
beneficiu egal sau mai mare. Tot ce ai de făcut 
este să o găseşti." 

Percepe-te constant drept o persoană 
autoritară, puternică, hotărâtă în faţa adversităţii. 
în Primul Război Mondial, un general britanic a fost 

descris de superiorii săi: „Uite-l, ca un stâlp de fier, 
înfipt în pământul îngheţat, de neclintit." 

Lasă ca aceasta să fie o descriere exactă a 
ta de câte ori se întâmplă să te confrunţi cu 
dificultăţi sau probleme de orice fel. Hotărăşte-te 
să stai precum un stâlp de fier înfipt în pământul 
îngheţat. 

Hotărăşte în avans 

Când hotărăşti în avans că nu vei renunţa 
niciodată, succesul tău este practic garantat. în 
analiza finală, nimic nu te poate opri, în afară de 
tine însuţi. 

în viaţă, nu contează de câte ori eşti doborât 
la pământ. Tot ce contează este de câte ori îţi revii. 
Dacă tu continui să îţi revii şi să mergi înainte, 
trebuie să-ţi atingi în cele din urmă țelul. 

De fiecare dată când practici autodisciplina 
de a persista în faţa adversităţii, îţi creşti totodată 
stima şi încrederea de sine. Apoi, pe măsură ce 
stima ta de sine creşte, te simţi mai autoritar, mai 
puternic şi de neoprit. Când te simţi mai bun şi mai 
autoritar, devii mai capabil de a persista data 
viitoare - şi apoi data următoare după asta. 

Disciplinându-te să persişti în faţa oricăror 
adversităţi, îţi plasezi viaţa într-o spirală 
ascendentă de stimă de sine, autodisciplină şi 
persistenţă până când ajungi, în cele din urmă, o 
forţă a naturii. 

Persistenţa este autodisciplină în acţiune. 

în partea a doua, vei învăţa lucrurile 
specifice pe care le poţi face ca să aplici aceste 
principii în aspectele principale din viaţă, pentru a 

dobândi un succes mai mare în munca şi cariera ta 

şi pentru a-ţi atinge potenţialul în lunile şi anii ce 

urmează. 

Exerciţii de acţiune: 

1. Identifică un aspect din viaţa ta în care trebuie 
să persişti chiar mai mult pentru a-ţi atinge 
țelul şi apoi acţionează. 

2.  Identifică un ţel din viaţa ta pe care nu l-ai 
atins pentru că nu ai reuşit să persişti până 
la capăt. Ce paşi ai putea face azi pentru a 
reuşi ? 

3.  Identifică un mare ţel pe care l-ai atins pentru 
că ai persistat şi refuzat să renunti, 
indiferent cât de dificil a devenit. 

4.  Decide-te asupra scopului tău major în viaţă, 
singurul ţel pe care dacă l-ai atinge ar avea 
impactul pozitiv cel mai mare asupra vieţii 
tale. 

5.  Scrie-ţi țelul clar, fă un plan detaliat de 
acţiune pentru a-l îndeplini şi apoi spune-ţi 
că „eşecul nu este o opţiune". 

6. la azi decizia că vei persista până reuşeşti, 
indiferent ce se întâmplă, pentru că „Sunt 
de neoprit”. 


Hotărăşte-te să 
stabileşti şi să atingi un 
tel important, depăşind 
dificultăţile, 

problemele şi 
impedimentele ine- 
vitabile prin care vei 
trece, şi să lucrezi 
pentru el până 
reuşeşti. Repetă acest 
proces iar şi iar până 
când persistenţa 
devine un obicei 
„PARTEA All A 
Autodisciplina în afaceri, 
vânzări şi finanţe 

în această parte, vei învăţa cum să dezvolți 
disciplina necesară pentru a te alătura celor 10 la 
sută dintre oamenii de top din domeniul tău. Vei 
învăța cum să-ți creşti productivitatea, 
performanţa, randamentul şi rezultatele. Vei învăţa 
cum să devii unul dintre cei mai respectaţi şi mai 


Stimaţi oameni din organizaţia şi din industria ta 
„Capitolul 8 


Autodisciplina şi munca 

Oamenii nu se nasc lideri, ei devin lideri. Şi o fac 
aşa cum se face orice altceva, prin muncă 
istovitoare. lar acesta este prețul pe care va trebui 
să-l plătim pentru a atinge acel ţel, sau orice ţel. - 
VINCE LOMBARDI 


N u există probabil niciun aspect din viaţa ta în 


care autodisciplina să aibă un impact mai mare 
asupra viitorului tău decât munca ta. Totuşi, dacă 
eşti ca majoritatea oamenilor, din momentul în 
care îţi începi dimineaţa şi continuând apoi pe 
parcursul zilei, eşti înconjurat de oameni şi 
evenimente ce te distrag de la realizarea lucrurilor 
care sunt cele mai importante pentru tine. Totuşi, 
tocmai făcând cele mai importante sarcini 
progresezi rapid şi cu nădejde în cariera ta. 

Un grup de directori executivi a fost întrebat: „Care 
sunt cele mai importante calităţi de care o 
persoană ar avea nevoie ca să fie promovată în 
compania dumneavoastră?" Dintre aceşti directori, 
85 la sută au fost de acord că cele mai importante 
calităţi sunt: 


1. abilitatea de a stabili priorităţi şi de a munci 
la sarcini valoroase; şi 
pă disciplina de a face treaba repede şi bine. 


Se pare că aceste două calităţi sunt de mai 
mult ajutor pentru succesul în carieră decât orice 
altceva putem face. Munca sârguincioasă, 
disciplinată, focalizată îţi va permite să realizezi 
mai multe în mod constant şi previzibil, să fii plătit 

mai bine şi să fii promovat mai repede pe 

parcursul carierei tale decât persoanele obişnuite. 

Separă relevantul de irelevant 

Am menţionat Principiul Pareto - regula 80/20 - de 

mai multe ori în această carte şi se aplică din nou 

aici. Optzeci la sută din întreaga valoare a ceea ce 
dobândeşti va proveni din 20 la sută din ceea ce 
faci. Treaba ta, atunci, este să identifici acele 20 la 
sută dintre sarcinile tale şi apoi să te concentrezi 
să le faci repede şi bine. 

Capitolul 13 discută în detaliu despre 
gestionarea timpului, dar pentru moment, hai să 
aruncăm o privire asupra reversului bunei 
gestionări a timpului - gestionarea proastă a 
timpului. Potrivit Robert Half International, 
angajatul obişnuit iroseşte aproape 50 la sută din 
timpul său pe activităţi fără legătură cu munca: 

. 37 la sută din timpul de muncă este irosit pe 
conversaţie stupidă despre subiecte 
personale cu colegii, conversații ce nu au 
nimic de-a face cu treaba propriu-zisă. 

. celălalt procent de 13 la sută de timp 
pierdut este consumat de întârzierile la 
muncă sau de plecatul devreme, de prânzuri 
lungi şi pauze de cafea, de navigarea pe 
internet, de citirea ziarelor sau de rezolvarea 
treburilor personale pe parcursul zilei. 

Chiar mai rău, când oamenii care irosesc 
foarte mult timp se potolesc în cele din urmă şi se 
apucă de muncă, ei petrec prea mult timp cu 
sarcini şi activităţi cu valoare scăzută. Drept 

rezultat, rezolvă foarte puţine lucruri, ceea ce îi 
face ulterior să simtă că sunt sub o presiune 
continuă de a recupera timpul pierdut. 

Din nefericire, când pierzi timpul la muncă, 
sarcinile tale nu dispar. Ele se acumulează, 
asemenea acumulării de zăpadă ce stârneşte 
avalanşe. Termenele-limită se apropie cu paşi 
repezi. Stresul se acumulează şi te determină să te 
apuci într-un final de treabă, de obicei pe ultima 
sută de metri, făcând adesea greşeli costisitoare. 
Dezvoltă o reputaţie excelentă 
Nu există nimic care să te aducă mai rapid în 
atenţia oamenilor care te pot ajuta decât 
dezvoltarea unei reputaţii de muncă asiduă, 
disciplinată, oră de oră şi zi de zi. 

Angajaţii obişnuiţi îşi cresc venitul doar cu 3 
la sută pe an, cam cât rata inflaţiei sau creşterilor 
nivelului de trai. Cu alte cuvinte, dacă eşti un 
angajat obişnuit, nu prea faci bani mai mulţi de la 
an la an. Mai degrabă, ţii pasul cu cheltuielile tale. 
Dar cei 20 la sută de top din majoritatea 
domeniilor îşi sporesc venitul cu 10 până la 25 la 
sută pe an - care este de asemenea compus, an 
după an. 

Cei 20 la sută de top dintre oamenii ce 
muncesc câştigă 80 la sută din bani. Cei 80 la sută 
dintre angajaţii din coadă nu au altă opţiune decât 
să împartă cei 20 la sută din banii rămaşi. Ei 
trebuie să se bată pentru firimiturile care cad de 
pe mesele oamenilor extrem de productivi din 


domeniile lor. 
ÎŢI POŢI DUBLA VENITUL! 

Când le spun oamenilor la seminarele mele că ar 
trebui să-ţi fixezi un ţel pentru „a-ţi dubla venitul" 
în lunile şi anii următori, ei reacţionează în diferite 
moduri. Adesea, în pauză, cineva mă abordează şi- 
mi spune: „Nu-mi înţelegi compania. Nu există 
niciun mod prin care mi-aş putea dubla venitul în 
actuala mea companie. Ei pur şi simplu nu mi-ar 
plăti acea sumă de bani." 

Cum nu e prima oară când aud asta, le pun apoi 
întrebarea crucială: „Există cineva în compania ta 
care câştigă de două ori mai mult decât tine?" 
Persoana cu care vorbesc va încuviinţa întotdeau- 
na, „da, sunt oameni în compania mea care 
câştigă de două sau trei ori mai mult decât mine." 
Apoi eu pun punctul pe i: „Deci compania ta chiar 
e dispusă să-i plătească pe unii oameni de două 
ori mai mult decât te plătesc pe tine. Doar că nu 
sunt dispuşi să te plătească pe tine de două ori 
mai mult. De ce anume?" 

Apoi i se aprinde brusc beculeţul. Individul îşi dă 
seama că nu compania este cea care nu e 
dispusă să plătească banii. Individul este cel care 
nu contribuie îndeajuns pentru a fi demn de acea 
sumă suplimentară. Lui îi aparţine 
responsabilitatea, nu companiei." 

Legea celor Trei te ajută să 
stabileşti priorităţi 

Când instruim antreprenori, directori executivi şi 
proprietari de afaceri, îi trecem printr-un exerciţiu 
care este menit să-i ajute să-şi dubleze 
productivitatea, performanţa şi randamentul în 

douăsprezece luni - uneori, chiar în treizeci de zile. 
E simplu. lată cum funcţionează. 

întâi, alcătuieşte o listă cu toate lucrurile pe 
care le faci într-o săptămână sau o lună, din 
momentul în care începi munca luni dimineaţa 
până la sfârşitul săptămânii. Scrie totul pe hârtie, 
de la mic la mare, incluzând verificarea e-mail-ului 
şi preluarea apelurilor. 

Apoi, revezi lista şi răspunde la această 
întrebare-cheie: 

„Dacă aş putea face doarun singur lucru de 
pe această listă întreaga zi, ce sarcină sau 
activitate aduce cea mai mare valoare companiei 
mele?" 

Pe măsură ce parcurgi lista, răspunsul 
corect probabil că-ţi va sări în ochi. Oricare ar fi el, 
încercuieşte-l. Apoi pune a doua întrebare: 

„Dacă aş putea face doar două lucruri de pe 
această listă întreaga zi, care ar fi a doua sarcină 
sau activitate?" 

Revezi din nou lista şi identifică a doua ta 
sarcină importantă din punct de vedere al 
contribuţiei în compania ta. 

în cele din urmă, pune din nou întrebarea: 
„Dacă aş putea face doar trei lucruri de pe listă 
toată ziua, care ar fi al treilea element?" 

Numim asta „Legea celor Trei". Legea celor 
Trei spune că sunt trei lucruri primare pe care le 
faci şi care contribuie cu 90 la sută sau mai mult 
din valoarea ta în compania sau organizaţia ta. 
Treaba ta este să identifici aceste trei sarcini 

importante şi apoi să te autodiscipli- nezi să le 
faci întreaga zi. Toate celelalte sarcini ale tale vor 
fi sarcini de susţinere, complementare, plăcute sau 
inutile. Vor fi mici lucruri pe care te-ai obişnuit să 
le faci adesea ca mod de a evita inconştient 
sarcinile mari, dificile şi importante care pot face o 
diferenţă enormă în munca şi cariera ta. 
Calculează-ţi tariful pe oră 

Un alt mod de a-ţi dubla venitul este să foloseşti 
metoda „tariful pe oră" de a-ţi calcula valoarea 
personală şi alocarea timpului. întâi, stabileşte 
suma pe care o câştigi în fiecare oră. Faci asta 
împărţindu-ţi venitul anual la 2 000 (care este 
aproximativ numărul de ore pe care un 
antreprenor sau executiv le munceşte în fiecare an 
în societatea noastră: 40 de ore pe săptămână x 
50 de săptămâni pe an). 

De exemplu, dacă tu câştigi 50 000 de dolari 
pe an, împărţiţi la 2 000, tariful tău pe oră ar fi de 
25 de dolari. Dacă tu câştigi 100 000 de dolari pe 
an, împărţiţi la 2 000, tariful tău pe oră ar fi de 50 
de dolari. 

Oricare ar fi, din acel moment înainte, 
hotărăşte-te să faci numai acele lucruri care îţi 
plătesc tariful pe oră sau mai mult. Refuză să faci 
acele lucruri pe care altcineva le poate face la un 
tarif mai mic decât al tău. Nu-ţi irosi timpul făcând 
lucruri cu valoare scăzută sau fără valoare în timp 
ce toate celelalte sarcini importante ale tale se tot 
acumulează. 


NU scuzelor! 151 


Cădeţi de acord în legătură cu ce 


muncă este cea mai importantă 
Odată ce ai alcătuit lista tuturor rezultatelor pe 
care ţi se pare că ai fost angajat să le obţii şi ai 
stabilit cele mai importante trei lucruri pe care le 
faci pentru a-ţi justifica tariful pe oră, mergi cu 
lista activităţilor-cheie la şeful tău şi convinge-l să- 
ţi organizeze treaba pe baza priorităţilor sale. 
Trebuie să faci asta ca să fii sigur. 

Benjamin Tregoe, cofondator al firmei de 
consultanţă Kepner-Tregoe şi autorul cărţii The 
Raţional Manager (Managerul raţional), a spus 
cândva: „Cea mai proastă folosire a timpului este 
să faci foarte bine ceea ce nu trebuie făcut deloc." 

Totuşi este uimitor cât de mulţi oameni 
muncesc din greu la sarcini care au doar mică 
importanţă pentru şefii lor, sau care sunt lipsite de 
importanţă. Indiferent cât de bine realizezi o 
sarcină neimportantă, nu te ajută cu nimic. Chiar 
mai rău, să te ocupi de sarcinile cu valoare scăzută 
te împiedică să te ocupi de cele mai importante 
lucruri pe care le-ai putea face. Munca istovitoare 
la o sarcină greşită îţi poate sabota de fapt 
cariera. 

Cele mai fericite zile pe care le vei avea la 
muncă vor fi cele în care te vei ocupa de acele 
sarcini pe care şeful tău le consideră cele mai 
importante. Cele mai nefericite zile la muncă vor fi 
cele în care tu şi şeful tău veţi avea țeluri diferite şi 
nu vă veţi înţelege în primul rând pentru că tu nu 

finalizezi sarcinile mai importante pentru el şi 
pentru cariera lui. 

Ţelul tău este să fii mai bine plătit şi să fii 
promovat mai repede. Ţelul tău este să devii unul 
dintre cei mai valoroşi şi bine plătiţi oameni din 
domeniul tău. Treaba ta este, în primul rând, să 
devii valoros şi apoi să devii indispensabil 
companiei tale. Asta necesită mai întâi de toate ca 
tu să te ocupi mereu de acele sarcini pe care şeful 
tău le consideră cele mai importante. 
Munceşte tot timpul petrecut la 
serviciu 
Cheia pentru a-ţi dubla productivitatea şi 
randamentul - şi în cele din urmă venitul - este să 
munceşti într-adevăr tot timpul petrecut la 
muncă. Simplu spus, când munceşti, munceşte. 
Nu pierde timpul. Nu amâna. Nu fle- cări cu colegii 
de muncă sau nu sta degeaba bând cafea. Nu citi 
ziarul sau nu naviga pe internet. Când vii la muncă 
dimineaţa, concentrează-te şi apoi munceşte toată 
ziua. 

Persoanele care irosesc cel mai mult timp la 
muncă sunt cele care vor să vorbească cu tine, să 
te distragă, să te facă să amâni şi să-ţi ocupe 
timpul pe care ar trebui să-l petreci cu sarcini 
importante. Când cineva care iroseşte timpul se 
apropie de tine şi spune „Ai o clipă liberă să 
vorbim?" tu răspunzi spunând „Da, dar nu acum. 
De ce nu vorbim la prânz sau după muncă? între 
timp, trebuie să termin treaba asta. Trebuie să mă 
întorc la muncă." 

Când le spui oamenilor că eşti presat, că 
trebuie să termini o sarcină pentru şeful tău, de 
obicei te vor lăsa în pace. Dacă faci asta suficient 
de des, ei vor dezvolta obiceiul de a te lăsa în pace 
şi, în schimb, vor găsi pe altcineva cu care să 
piardă timpul. 

Menţine-te motivat şi focalizat vorbindu-ţi 
într-un mod pozitiv. Mantra ta de-acum înainte ar 
trebui să fie „înapoi la muncă! înapoi la muncă! 
înapoi la muncă!" 

De fiecare dată când te surprinzi încetinind 
când te ocupi de o sarcină importantă, începe prin 
a-ţi repeta aceste cuvinte magice: „înapoi la 
muncă!" 

Cine munceşte cel mai tare? 


Sondajul secret 

Imaginează-ţi că o companie din exterior urmează 
să facă un studiu al tuturor oamenilor care 
muncesc în organizaţia ta. Ei vor da fiecărei 
persoane o listă a tuturor angajaţilor şi o vor ruga 
să îşi evalueze colegii în funcţie de cine munceşte 
mai tare, cine e pe locul doi şi aşa mai departe. 

Apoi ei vor da această listă de oameni, 
organizată de la cel mai muncitor la cel mai leneş, 
superiorilor tăi. Această listă va fi folosită pentru a 
stabili cine e mai bine plătit şi promovat mai 
repede decât ceilalţi. 

Acum, imaginează-ţi că acest sondaj este 
deja în curs, dar în secret. Adevărul este că, în 
orice organizaţie, toată lumea ştie cine munceşte 
mai tare decât oricine altcineva. Toată lumea ştie 

cine munceşte mai puţin şi cine nu-şi asumă 
răspunderea. Toată lumea ştie - nu este deloc un 
secret. 

Hotărăşte astăzi că, dacă s-ar face un astfel 
de sondaj, de azi într-un an, tu „vei câştiga" 
concursul. Hotărăşte astăzi că vei dezvolta 
reputaţia celei mai muncitoare persoane din 
compania ta. Asta te va ajuta mai mult decât 
aproape orice altceva. 

Când eşti înconjurat de situaţii şi persoane 
care irosesc timpul, e nevoie de un grad enorm de 
autodiscipli- nă pentru a munci tot timpul petrecut 
la slujbă. Trebuie să lupţi constant împotriva 
distracţiilor şi întreruperilor pentru a te putea 


întoarce la muncă. 
FORMULA DE SUCCES 


Când mi-am început 
cariera muncind pentru 
o companie mare, eu 
eram omul de la baza 
piramidei. Toată lumea 
se afla acolo de mai 
mult timp decât mine 
şi era înaintea mea în 

ierarhia companiei. 
Deşi trecusem de 
treizeci de ani, tot nu 
aveam nicio idee cum 
să mă comport sau ce 
să fac pentru a avea 
succes în competiţia 
corporatistă nemiloasă 
care se ducea acolo. 
Cumva din întâmplare, 
am dat peste formula 
care mi-a adus 
succesul. A fost simplu. 
De fiecare dată când 
şeful îmi dădea ceva 
de făcut, făceam 

sarcina respectivă 
imediat. Ca un câine 
care urmărea un băț 
aruncat, mă apucam 
imediat de treabă, o 
realizam şi mă 
grăbeam înapoi la şeful 
meu cu ea terminată. 
Iniţial, el zâmbea şi 
spunea ceva de genul: 
„Chiar nu aveam 
nevoie de ea atât de 
repede, dar îţi mulţu- 
mesc că te-ai ocupat 
de ea. 


Când eram la zi cu munca, în loc să mă relaxez, 
mergeam la şeful meu şi-i spuneam: „Am terminat 

ce-aveam de făcut. Vreau să fac mai multă treabă. 
Vreau mai multă responsabilitate." Aceste cuvinte 
deveniseră mantra mea: „Vreau mai multă 
responsabilitate." 

Din nou, şeful meu, care era preocupat cu un 
număr colosal de proiecte, zicea ceva de genul: 
„Ok, lasă pe mine; mă gândesc eu la ce altceva îţi 
pot da să faci." în fiecare zi, de parcă aş fi fost un 
disc stricat, mă duceam la şeful meu la sfârşitul 
zilei şi-i spuneam: „Am terminat tot ce aveam de 
făcut. Aş vrea mai multă responsabilitate." 

Puțin câte puţin, el a început să-mi arunce „câte- 
un os". îmi dădea să fac câte o sarcină uşoară 
pentru a mă ţine ocupat. Indiferent ce era, ieşeam 
imediat, realizam sarcina şi îi aduceam rezultatele. 
După care spuneam: „Am terminat. Vreau mai 
multă responsabilitate." 

în şase luni, el a început să mă vadă drept „tipul la 
care să apelezi". De fiecare dată când avea nevoie 
de un lucru făcut rapid, îi trecea cu vederea pe toţi 
ceilalţi şi mi-l dădea mie. Ştia că orice îmi cerea 


urma să fie gata rapid. 
"TIMPUL ESTE CRUCIAL 


Odată, şeful meu mi-a cerut să zbor la Reno ca să 
încep o lucrare de dezvoltare pentru o proprietate 
pe care o cumpăra compania. Mi-a spus că m-aş 
putea duce la un moment dat în următoarele două 
săptămâni. Eu, în schimb, am plecat în dimineaţa 
următoare. Am mers direct la avocatul care se ocu- 
pa de tranzacţie şi apoi la inginerul care era 
responsabil de munca de dezvoltare. Am simţit 
imediat că era ceva în neregulă cu această 
achiziţie de pământ. Nu ştiam ce anume, dar am 

mers de la unul la altul, punând întrebări şi 
adunând informaţii. La sfârşitul zilei, cu doar 
câteva ore înainte ca această tranzacţie de 2 
milioane de dolari să se încheie şi ca banii să-şi 
schimbe proprietarul pentru totdeauna, am aflat că 
urma să ni se vândă o bucată de pământ complet 
lipsită de apă şi deci nedezvoltabilă. Din cauza 
unor legi complexe şi a unor drepturi riverane 
limitate (adică de gospodărire a apelor), proprie- 
tatea era o bucată de pământ fără valoare ce nu 
putea fi dezvoltată în următoarea sută de ani. 
Dacă am fi mers înainte cu achiziţia, am fi pierdut 
2 milioane de dolari! 

Am oprit imediat tranzacţia, am cerut ca avocatul 
să-mi scrie un cec vizat pentru avansul de 250 000 
de dolari care erau în contul său fiduciar şi-am 
zburat spre casă la şeful meu pentru a-i spune 
povestea. După cum îţi poţi imagina, şeful meu a 
fost foarte mulţumit de ceea ce făcusem. 

MAREA RECOMPENSĂ 


începând din acea zi, am primit din ce în ce mai 
multe responsabilităţi. într-un an, conduceam trei 
divizii ale companiei şi aveam un personal de pa- 
truzeci şi doi de oameni în trei oraşe. Am aflat mai 
târziu că şeful meu îmi plătea mai mulţi bani decât 
oricui altcuiva care lucrase vreodată pentru el şi o 
făcea pe baza rezultatelor şi a profitabilităţii. 

De aceea, de fiecare dată când oamenii mă 
întreabă cum să reuşească în afaceri încercând cu 
adevărat, eu le dau acelaşi sfat: orice îţi dă şeful 
tău de făcut, fa-o repede şi bine. Apoi, du-te şi 
cere-i mai multă responsabilitate. Şi când o 
primeşti, fă treaba repede şi bine până când obţii 

reputaţia unei persoane care face lucrurile rapid. 
Asta te va ajuta să avansezi în cariera ta mai mult 
decât orice altă reputaţie pe care ai putea să ţi-o 
dezvolţi. 

Plăteşte preţul 

lată o formulă în trei părţi pentru succesul la 
muncă: vino un pic mai devreme, munceşte un 
pic mai intens şi stai un pic mai târziu. Asta te va 
face să-ţi întreci atât de mult competitorii, încât nu 
te vor prinde niciodată din urmă. 

Vino la muncă mai devreme cu o oră, înainte 
să ajungă oricine altcineva. Foloseşte acel timp 
pentru a-ţi planifica şi organiza ziua şi începe cu 
cele mai importante sarcini ale tale. Asigură-te că 
oricând vine şeful tău la muncă, tu eşti mereu 
acolo înainte ca el să ajungă. 

în al doilea rând, munceşte un pic mai 
intens. Nu pierde timpul. Nu flecări cu colegii. 
Munceşte în pauza de prânz ca să poţi ajunge să 
deţii controlul - şi să păstrezi controlul - asupra 
sarcinilor şi responsabilităţilor tale principale. 

în al treilea rând, munceşte o oră în plus 
faţă de colegii tăi. Dacă ei pleacă la ora cinci, tu 
pleci la şase. Foloseşte acel timp suplimentar 
pentru a-ţi finaliza cele mai importante sarcini şi 
organizează-te pentru ziua următoare. 

Când vii cu o oră mai devreme, munceşti la 
prânz şi rămâi o oră peste program, adaugi trei 
ore complet productive zilei tale. Pentru că nu 
există întreruperi când munceşti în aceste 
intervale, vei realiza de fapt de două sau trei ori 


160 Brian Tracy 


mai mult decât ai face-o în timpul altor ore de 
muncă, atunci când eşti constant întrerupt de alţi 
oameni şi alte apeluri. 

De fapt, îţi poţi dubla sau tripla 
productivitatea, performanţa şi randamentul 
adăugând pur şi simplu aceste trei ore zilei tale de 
muncă. Cea mai bună veste e că venind mai 
devreme şi plecând mai târziu nu pierzi nimic. Eviţi 
doar blocările în trafic şi încetinirile pe care 
majoritatea oamenilor le au pe drumul spre şi de la 
muncă. 

Formula patruzeci plus 

Pentru a reuşi mai rapid la muncă, foloseşte 
„Formula patruzeci plus". Această formulă spune 
că îţi poţi da seama unde vei fi peste cinci ani de- 
acum înainte uitându-te la numărul de ore muncite 
astăzi pe lângă cele patruzeci de ore în fiecare 
săptămână. 

Dacă tot ce faci este să munceşti doar cele 
patruzeci de ore obişnuite pe care le munceşte 
toată lumea, nu vei face decât să supravieţuieşti. 
Creşterile tale anuale vor fi de 3 sau 4 la sută. Vei 
avea o „Slujbă", dar venitul tău va creşte în 
aceeaşi măsură cu veniturile celorlalţi. 

Atunci când munceşti mai mult de 
patruzeci de ore, îţi oferi un avantaj faţă de 
majoritatea celorlalţi oameni din compania ta - şi 
din afacerea ta. Fă-ţi un obicei din a munci mai 
mult decât munca pentru care eşti plătit. 
Autodisciplinează-te să îndeplineşti mai mult decât 
ceea ce primeşti. Fiecare oră pe care o munceşti 

peste patruzeci pe săptămână este o investiţie în 
succesul tău viitor. 

Cel mai bine plătiţi oameni din America, în 
fiecare domeniu, muncesc între cincizeci şi şaizeci 
de ore pe săptămână. în medie, persoana care a 
ajuns milionară pe cont propriu munceşte cincizeci 
şi nouă de ore pe săptămână. Asta echivalează cu 
cinci zile de douăsprezece ore sau şase zile de 
zece ore. Majoritatea oamenilor de succes, la 
începutul carierei lor, au muncit şase zile pe 
săptămână - uneori şapte. Mai mult decât atât, ei 
au muncit tot timpul cât au fost la serviciu. Nu au 
pierdut timpul. Şi-au dat seama că, pentru a 
culege o recoltă bună mai târziu în cariera lor, ei 
trebuiau să semene multe seminţe în primăvara 
carierei lor. 


Ca să te prindă rolul de minune, 


îmbracă-te pentru succes 

în final, trebuie să te autodisciplinezi să te prindă 
rolul. Aminteşte-ţi, „cine se aseamănă se adună". 
Când vine vorba de prezentare, asta înseamnă că 
oamenilor le place să-i promoveze pe alţii care 
arată ca ei. Şefii tăi sunt foarte sensibili la 
înfăţişarea personalului lor. Le place să promoveze 
oameni pe care sunt mândri să-i prezinte 
prietenilor şi colegilor. Asigură-te că te îmbraci şi 
te aranjezi într-un mod în care şeful tău ar fi 
mândru să te scoată la masă şi să te prezinte 
celorlalţi ca fiind un reprezentant al companiei lui 
sau a ei. 

în fiecare dimineaţă înainte de a merge la 
serviciu, uită-te în oglindă şi întreabă-te: „arăt ca 
unul dintre oamenii de top din domeniul meu?" 
Dacă nu, întoarce-te şi schimbă-te până când arăţi 
ca unul dintre oamenii de top din activitatea ta. 

învaţă să te îmbraci pentru succes. 
Citeşte cărţi şi articole sau cere sfatul altora. Uită- 
te la oamenii care au cel mai mult succes în 
activitatea ta şi îmbracă-te aşa cum o fac ei. 
îmbracă-te de parcă ai fi cu două poziţii mai sus în 
ierarhie. Aminteşte-ţi că 95 la sută din prima 
impresie pe care o faci altor oameni va fi 
determinată de îmbrăcămintea ta şi de modul în 
care te aranjezi. Asigură-te că prima impresie - şi 
apoi a doua şi a treia- sunt în concordanţă cu 
mesajul pe care vrei să-l transmiţi. 

Mulţi oameni muncesc întreaga lor viaţă fără 
să-şi dea seama că, depunând un pic mai mult 
efort, muncind un pic mai intens şi focalizându-se 
pe sarcinile cu valoare mai mare, ei ar putea 
deveni unul dintre cei mai valoroşi oameni din 
organizaţiile lor. Când te autodisciplinezi să 
îmbunătăţeşti încontinuu valoarea contribuţiei tale 
în compania ta, îţi vei asigura cariera foarte 
repede şi îţi vei garanta practic un viitor minunat. 

în capitolul următor, vei afla că modul în 
care te comporţi la muncă îţi determină în mod 
firesc ascensiunea spre leadership şi vei vedea 
cum autodisciplina este esenţială pentru a-ţi 


îndeplini potenţialul ca lider. 
Exerciţii de acţiune: 

1. la azi decizia de a deveni unul dintre cei 20 la 
sută oameni de top din compania ta - şi 
industria ta. Ce ar trebui să faci sau ce ai 
putea tu să faci diferit? 

2.  Alcătuieşte o listă cu tot ce faci la slujba ta şi 
apoi identifică cele trei sarcini care aduc cea 
mai mare valoare muncii şi companiei tale. 

3. Stabileşte un nou program de muncă pentru 
tine şi începe devreme, munceşte din greu 
şi rămâi până târziu, până devine un obicei. 

4. Identifică cele mai importante rezultate pe 
care te aştepţi să le obţii în slujba ta şi apoi 
munceşte pentru ele toată ziua. 

5. Stabileşte care este cel mai bine îmbrăcată şi 
aranjată persoană în compania ta şi apoi 
hotărăşte-te să o foloseşti drept model de 
urmat pentru propria înfăţişare. 

6. Decide azi că de-acum înainte vei munci 
efectiv tot timpul petrecut la serviciu şi că 
vei dezvolta reputaţia celei mai muncitoare 
persoane din compania ta. 


Dezvoltă un simţ al 
urgenţei. Hotărăşte-te 
să te mişti repede când 
ţi se dă o sarcină sau o 
oportunitate. Asta îţi 
poate schimba viaţa 

„Capitolul 9 
Autodisciplina şi 
leadership-ul 


Nimic nu este mai dăunător serviciului militar 
decât neglijarea disciplinei; căci disciplina este cea 
care, mai mult decât efectivul, îi conferă unei 
armate superioritate în faţa alteia. - GEORGE 
WASHINGTON 


EN şi autodisciplina merg mână în 
mână. 

Nu este posibil să-ți imaginezi un lider eficace 
căruia să-i lipsească autodisciplina, voința, 
autocontrolul şi stăpânirea de sine. Caracteristica 
definitorie a unui lider este faptul că deţine 
controlul asupra lui însuşi şi asupra oricărei situaţii. 
Rare au fost perioadele în istorie când liderii 
au fost atât de necesari şi atât de ceruţi ca astăzi. 
Noi avem nevoie de lideri la fiecare nivel al 
societăţii, atât în sectoarele de profit, cât şi în cele 
de non-profit. Avem nevoie de lideri în familiile, 
afacerile, lăcaşurile noastre de cult, organizaţiile 
noastre comunitare şi în special în politica noastră. 
Avem nevoie de bărbaţi şi de femei care îşi iau în 
serios responsabilităţile şi sunt dispuşi să facă un 
pas în faţă pentru a prelua controlul asupra 
situaţiei. 
Din fericire, leadership-ul poate fi învăţat. 
Liderii se dezvoltă - de obicei ei înşişi - în timp, prin 
muncă istovitoare, experienţă şi antrenament. Aşa 

cum a spus Peter Drucker: „S-ar putea să existe 
lideri înnăscuţi, dar sunt atât de puţini, încât nu 
schimbă nimic în marea schemă a lucrurilor." 
Patru stadii de dezvoltare 

în cariera ta în afaceri, progresezi prin patru 
niveluri de activitate şi realizare. în primul rând, 
începi ca angajat, cu cunoştinţe şi experienţă 
limitate. Apoi, pe măsură ce creşti, înveţi şi îţi 
dezvolţi abilitatea de a obţine rezultate, evoluezi şi 
devii un supervizor, cu responsabilitatea pentru 
performanţa şi rezultatele altor oameni. 

Pe măsură ce continui să urci pe scara 
supervizării, îmbunătăţindu-ţi abilitatea de a duce 
lucrurile la bun sfârşit prin intermediul altora, 
supraveghind direct munca angajaţilor, devii un 
manager, cineva care deleagă sarcini persoanelor 
care au dat dovadă de competenţă în anumite 
domenii. Managerii au o viziune mai largă, iar asta 
aduce mai multe responsabilităţi. 

Pe măsură ce urci pe scara 
managementului, devenind mai informat şi mai 
eficace şi primind rezultate mai multe şi mai bune 
de la mai mulţi oameni diferiţi, ajungi la nivelul cel 
mai înalt, acela al unui lider în această etapă, eşti 
responsabil de a stabili ce trebuie făcut mai 
curând decât cum trebuie făcut. 

Se spune că „unii oameni devin lideri, unii 
se nasc să fie lideri, iar altora le este încredinţat 
leadership-ul." Liderii ies în evidenţă sau sunt 
promovați pentru a face faţă unei situaţii care cere 
abilitate de leadership. în cei mai simpli termeni, 

rolul liderului este „de a-şi asuma 
responsabilitatea pentru rezultate". 

Motivul principal pentru care oamenii sunt 
promovați în niveluri din ce în ce mai înalte de 
leadership este că îşi demonstrează abilitatea de a 
obţine rezultatele cerute la fiecare nivel. 
întrebarea permanentă a liderului este 
întotdeauna: „Ce rezultate se aşteaptă de la 
mine?" Claritatea este esenţială. 

Motivul principal pentru care unii oameni nu 
sunt promovați într-o poziţie mai bună de 
leadership - sau poate pentru care sunt chiar 
concediaţi - este din cauza „eşecului de a 
executa". Ei nu realizează cele mai importante 
sarcini care se aşteaptă din partea lor, nici nu 
obţin rezultatele care li se cer. 

Liderii au viziune 

Prima calitate a unui leadership, bazată pe 3 300 
de studii despre lideri realizate de James 
MacPherson, este calitatea viziunii. Liderii au 
viziune. Ei au abilitatea de a proiecta în viitor şi de 
a dezvolta o imagine clară pentru punctul în care 
vor să ajungă organizaţiile lor. Ei au apoi abilitatea 
de a împărtăşi această viziune cu alţii şi de a 
obţine angajamentul celorlalţi pentru a transforma 
această viziune în realitate. 

Devii un lider când îţi asumi 
responsabilitatea pentru rezultate. Devii un lider 
când începi să gândeşti, să te porţi şi să vorbeşti 
ca un lider. Devii un lider când dezvolţi o viziune 

pentru tine însuţi şi pentru compania ta, viaţa ta 
sau domeniul tău de responsabilitate. 

Există sute de cărţi scrise despre leadership 
şi importanţa viziunii. Totuşi, ele pot fi rezumate 
într-un singur principiu. Un lider militar are o 
viziune a victoriei, de la care nu deviază 
niciodată. Un lider de afaceri are o viziune de 
succes pentru afacerea bazată pe performanţa 
excelentă, căreia el sau ea îi este complet dedicat, 
dedicată. 

Un lider este un deţinător de 
standarde 

Liderul stabileşte standardul pentru organizaţie. 
Nimeni din organizaţie nu poate avea o viziune mai 
clară sau aspira la un standard mai înalt de 
excelenţă decât liderul. Din acest motiv, liderul 
este modelul de urmat, cel care dă tonul şi starea 
de spirit pentru toţi din organizaţie. Personalitatea 
şi influenţa liderului îi afectează pe toţi cei inferiori 
lui din companie, organizaţie sau departament. 

Nu poţi cultiva o stare de spirit într-o 
afacere; ea se filtrează din vârf, de la lider. 
Comportamentul liderului influenţează şi afectează 
comportamentul tuturor celorlalţi. Dacă liderul 
este pozitiv, încrezător şi vesel, toată lumea din 
organizaţie va fi influenţată de acest compor- 
tament şi va fi la rândul său mai pozitivă, mai 
încrezătoare şi mai vioaie. 

Pune teoria în practică 

Când devii un lider, trebuie să te autodisciplinezi 
să fii „precum un lider". Trebuie să păşeşti, să 
vorbeşti precum un lider şi să joci rolul acestuia. 

Devii o persoană diferită cu responsabilităţi 
diferite. 

Când urci în ierarhie, faci parte din personal 
sau din echipa de vânzări. Când devii un manager, 
faci parte din management. Asta înseamnă că 
atunci când faci parte din personal, orientarea ta 
este înainte şi în lateral, dar când devii lider, 
orientarea ta este în jos, spre toţi oamenii pentru 
care eşti responsabil. 

Poate că cel mai important comportament al 
unui lider este ca tu să te autodisciplinezi să fii un 
model de urmat. Imaginează-ţi că toţi te 
urmăresc şi urmează tiparul tuturor lucrurilor pe 
care le faci şi le spui pe baza comportamentului 
tău. 

Când devii lider, nu mai ai luxul să „laşi 
toate lucrurile să vină de la sine". Din momentul în 
care eşti promovat la leadership, ai o 
responsabilitate specială de a te disciplina şi de a- 
ţi controla cuvintele şi comportamentul într-un 
asemenea mod încât să aduci cele mai bune 
rezultate posibile pentru organizaţia ta şi pentru 
alţi oameni. 

Stabileşte standardele 

Liderul stabileşte standardele pentru 
comportamentul, calitatea muncii, organizarea 
personală, gestionarea timpului şi prezentarea 
organizaţiei. în organizaţii excelente, liderul este 
persoana pe care o admiră toţi şi pe care vor toţi 
să o imite. 

în majoritatea cazurilor, liderul munceşte 
mai intens decât alţii din companie. Liderul pare să 
fie mai dedicat, mai hotărât, mai curajos, mai 
vizionar şi mai persistent decât oricine altcineva. 
Liderul dă un ton pe care toţi vor să-l imite. 

Liderul stabileşte de asemenea standardul 
pentru modul în care sunt oamenii trataţi în 
organizaţie. Când liderul tratează oamenii cu 
curtoazie, consideraţie şi grijă, devine repede 
cunoscut faptul că acestea sunt standarde la care 
alţii trebuie să adere. 
Stabileşte valori şi princi 
Pe lângă o viziune clară pentru organizaţie, liderul 
trebuie să aibă un set de valori şi principii 
organizatoare care ghidează comportamentul şi 
luarea deciziilor. Toată lumea trebuie să ştie ce 
anume susţin compania şi liderul şi în ce anume 
cred. Treaba liderului, atunci, este de a articula 
constant această viziune a performanţei excelente 
sub constrângerile standardelor etice înalte. Lide- 
rul trebuie să pună teoria în practică şi să se 
ghideze după valorile şi comportamentele pe care 
le predă. 

Cel mai bun standard pentru un lider este 
Regula de Aur: „Şi precum voiţi să vă facă vouă 
oamenii, faceţi-le şi voi asemenea." 

De exemplu, când Jack Welch era Preşedintele 
General Electric, el i-a încurajat pe manageri să 
trateze fiecare angajat ca şi cum angajatul ar pu- 
tea fi promovat peste el cândva în viitor, iar el s-ar 
putea trezi muncind pentru cel care îi este acum 
subordonat. Acest mod de gândire a asigurat 

faptul că managerii îşi tratau personalul cu un grad 

înalt de respect şi curtoazie. 

Şapte principii de leadership 

Pentru a fi un lider eficace, există şapte principii pe 

care trebuie să le încorporezi în comportamentul şi 

activităţile tale de leadership. 

1. Claritate: Aceasta este probabil cea mai 
importantă responsabilitate a ta. Trebuie să 
ai foarte clar în minte cine eşti şi ce susţii. 
Trebuie să ai foarte clar în minte viziunea ta 
şi unde vrei să- ţi conduci oamenii. Trebuie 
să ai foarte clar în minte ţelurile şi 
obiectivele organizaţiei şi cum urmează ele 
să fie obţinute. 

în special, trebuie să ai cât se poate de clar în 

minte valorile, misiunea şi scopul organizaţiei şi 

ceea ce susţine ea. Toţi cei din jurul tău şi de la 
niveluri inerioare trebuie să ştie exact de ce fac 
ceea ce fac şi care este scopul companiei. 

2: Competenţă: Ca lider, trebuie să stabileşti 
un standard al performanţei excelente 
pentru organizaţie precum şi pentru fiecare 
persoană şi funcţie din companie. Ţelul tău 
trebuie să fie să ai o companie la fel de 
bună sau mai bună decât cel mai bun 
competitor al tău. Trebuie să cauţi 
încontinuu moduri de a îmbunătăţi calitatea 
produselor şi a serviciilor tale pentru clienţii 
tăi. 

3. Angajament: Liderul îşi ia un angajament 
absolut pentru succesul organizaţiei şi crede 
într-adevăr că această organizaţie este cea 

mai bună din domeniu sau că va fi cea mai 
bună pe viitor. Acest angajament înflăcărat 
faţă de organizaţie - şi faţă 

de succes şi realizare - motivează şi inspiră oa- 

menii să-şi facă cel mai bine treaba şi să pună 

suflet în slujba lor. 

4. Constrângeri: Treaba liderului este să 
identifice constrângerile sau factorii 
limitativi care stabilesc viteza cu care 
compania îşi atinge cele mai importante 
țeluri de câştig şi profitabilitate. Liderul 
alocă apoi oameni şi resurse pentru a ate- 
nua acele constrângeri şi a îndepărta 
obstacolele, pentru a performa astfel încât 
să devină unul dintre cei mai buni din 
industrie. 

5. Creativitate: Liderul este deschis spre tot felul 
de idei noi, din toate sursele. Liderul îi 
încurajează tot timpul pe oameni să 
găsească moduri mai rapide, mai bune, mai 
ieftine şi mai uşoare de a concepe produse 
şi servicii excelente şi de a avea mai bine 
grijă de clienţi. 

6. învățare continuă: Liderul îşi ia un 
angajament personal de a citi, asculta şi 
îmbunătăţi cunoştinţele şi competențele 
sale, personale, în calitate de persoană cu 
funcţie de conducere. Liderul ar trebui să 
participe la seminare şi cursuri suplimentare 
pentru a-şi îmbunătăţi competențele şi 
abilităţile ei sau lui. 

în acelaşi timp, liderul îi încurajează pe toţi din 

organizaţie să înveţe şi să se dezvolte ca o parte 

normală şi naturală din viaţa de afaceri. Liderul 
oferă timp şi resurse pentru training şi dezvoltare. 

Liderul ştie că cele mai bune companii au oamenii 

cel mai bine instruiți. Companiile de pe locul doi au 

oamenii cel mai bine instruiți pentru 

locul doi. Şi companiile de pe locul trei au oamenii 

cel mai slab antrenați - şi sunt pe cale de a da 

faliment. 

7. Consecvenţă: Liderul are autodisciplina de a fi 
consecvent, de nădejde, de încredere, calm 
şi previzibil în toate situaţiile. Una dintre 
marile consolări în viaţa de afaceri este ca 
un angajat să ştie că liderul este absolut 
consecvent şi de încredere. Un lider eficient 
nu se schimbă de pe o zi pe alta. Liderul nu 
este panicat de fiecare nouă situaţie, 
problemă sau urgenţă care se iveşte. în 
schimb, liderul este calm, pozitiv şi 
încrezător - în special sub presiune. 

Criza inevitabilă 

Singurul lucru inevitabil în viaţa unui lider este o 

criză. Când ajungi într-o poziţie de leadership, vei 

trece repetat prin crize - crize care sunt 

imprevizibile, neaşteptate şi adesea capabile de a 

dăuna serios organizaţiei. 
într-o criză îşi demonstrează liderul 

competenţa. în momente de criză, liderul devine 
calm, raţional, obiectiv şi deţine complet controlul. 

Liderul pune întrebări şi adună informaţii. Liderul 

evaluează situaţia cu acuratețe şi ia orice decizie 
este necesară pentru a minimaliza daunele sau a 
reduce pierderile. 

Marii lideri se autodisciplinează pentru a-şi 
păstra confidenţiale fricile şi îndoielile. Nu-şi 
împărtăşesc grijile cu personalul lor, ştiind că asta 
poate cauza confuzie şi scăderea moralului. în 
schimb, liderul pune o mulţime de întrebări, 
testează în profunzime situaţiile astfel încât să le 
poată înţelege în întregime şi să-şi păstreze 
confidenţiale sentimentele. 

în ceea ce-i priveşte pe membrii 
organizaţiei, liderul este mereu calm, pozitiv, 
relaxat şi deţine complet controlul - indiferent de 
ceea ce se întâmplă. 

Autocontrolul şi leadership-ul 
Există o relaţie directă între abilitatea ta de a te 
autodis- ciplina şi comportamentul tău şi 
pregătirea ta de a conduce. Doar atunci când le 
demonstrezi altora că deţii complet controlul 
asupra ta îşi dezvoltă ei încrederea de a te plasa 
într-o funcţie de leadership - şi de a te menţine 
acolo. 

Liderul îşi dă seama că tot ce spune unei 
persoane sau despre o persoană este amplificat. 
Prin urmare, liderul îi laudă şi-i încurajează pe 
oameni, atât în prezenţa lor, cât şi atunci când ei 
nu sunt în preajmă. El nu spune niciodată ceva 
negativ care ar putea fi interpretat greşit sau care 
ar putea demotiva ori jigni altă persoană. Dacă are 

probleme cu cineva, i se adresează în particular, 
fără ca altcineva să vadă sau să audă. 

Calităţi de leadership 

Liderii se autodisciplinează să planifice, să 
pregătească, să organizeze şi să verifice fiecare 
detaliu. Nu iau nimic de bun. Ei pun întrebări 
pentru a se asigura că au înţeles complet situaţia, 
problema sau dificultatea. 

Marii lideri se poartă de parcă ar deţine 
întreaga companie. Ei acceptă un nivel înalt de 
responsabilitate personală. Liderul nu se plânge 
niciodată, nu inventează scuze şi nu dă vina pe 
ceilalţi pentru probleme. 

Liderii sunt intens orientați spre acțiune. 
Ei adună informaţii cu atenţie şi iau deciziile care 
sunt necesare. Stabilesc măsuri şi standarde şi îi 
trag pe alţii după ei. Insistă ca treaba să fie făcută 
repede şi bine. 

Liderii ajung în vârf 

Liderii ajung în vârful unei organizaţii aşa cum 
caimacul se ridică deasupra laptelui. Când îţi 
asumi complet responsabilitatea pentru obţinerea 
rezultatelor, îţi concentrezi mintea numai pe cele 
mai importante sarcini, îţi îmbunătăţeşti continuu 
cunoştinţele şi competențele, precum şi abilitatea 
ta de a aduce un plus de valoare companiei tale şi 
îi tratezi pe ceilalţi oameni cu amabilitate şi 
consideraţie, atunci vei ieşi în evidenţă ca lider 
înnăscut. 

Pe măsură ce-ţi demonstrezi abilitatea de a 
aduce o contribuţie din ce în ce mai valoroasă la 
organizaţia ta, oamenii care se află deasupra ta 

sau mai jos pe scara ierarhică, dar şi cei care se 

află la acelaşi nivel cu tine vor dori ca tu să fii 

promovat la leadership şi te vor susţine când 
ajungi în acea poziţie. Una dintre principalele tale 
ţinte în viaţă este să mergi, să discuţi, să acţionezi, 
să vorbeşti şi să-i tratezi pe ceilalţi aşa cum ar 
face-o un lider. în cele din urmă, poziţia ta va fi 
egală cu performanţa ta. 

în capitolul următor, vei afla cum să dezvolţi 

şi să pui în practică disciplinele necesare pentru a 

avea mai mult succes în viaţa şi activităţile de 

afaceri. 

Exerciţii de acţiune: 

1.  întreabă-te: „Ce rezultate se aşteaptă din 
partea mea?" şi apoi concentrează-ţi mintea 
doar pe obţinerea acelor rezultate zilnic. 

2.  Imaginează-te drept liderul organizaţiei tale şi 
întrea- bă-te: „Ce fel de companie ar fi 
aceasta dacă toţi din ea ar fi exact ca 
mine?" 

3. Creează o viziune clară, exaltantă pentru tine 
însuţi şi organizaţia ta pe baza succesului şi 
performanţei excelente. 

4. Identifică cei mai importanţi oameni din lumea 
ta de afaceri şi stabileşte cum va trebui să 
te porţi cu ei pentru a-i face să performeze 
cât mai bine posibil. 

5.  Hotărăşte în avans că atunci când se iveşte 
criza inevitabilă, tu vei răspunde într-o 
manieră calmă, controlată şi inteligentă. 

6.  Clarifică valorile şi principiile exacte în care 
crezi şi pe care le susţii, iar apoi 
împărtăşeşte-le cu oamenii din jurul tău. 


Tratează fiecare 
persoană din jurul tău 
ca şi cum este 
competentă, valoroasă 
şi importantă. Aceasta 
este cheia pentru a 
dobândi loialitatea şi 
angajamentul de care 
ai nevoie în calitate de 
lider 


„Capitolul 10 
Autodisciplina şi afacerile 


Calitatea negării de sine în urmărirea unui ţel pe 
termen lung şi, într-adevăr, voința de a menţine 
acel nivel de negare de sine, este un antrenament 
excelent pentru sala de consiliu. - JOHN VINEY 


M aj oritatea oamenilor vor munci în sau pentru 


o companie sau vor deţine o companie de-a lungul 
vieţii lor. Obţinerea succesului în afaceri presupune 
niveluri înalte de autodisciplină în fiecare domeniu 
de activitate din afaceri, atât mari, cât şi mici. Fără 
autodisciplină şi autocontrol în afaceri niciun 
succes nu este posibil. 

Nu există niciun domeniu de activitate care 
să ceară mai multă disciplină decât lansarea şi 
gestionarea unei afaceri de succes în economia 
noastră actuală. 

Prima lege în economie este insuficiența. De 
regulă, nu există niciodată suficient cât să ajungă 
tuturor care vor acelaşi lucru. în special, nu există 
suficienţi clienţi pentru ca tu să vinzi tot ce vrei să 
vinzi. Nu există niciodată venituri din reduceri care 
să te ajute să-ţi 

atingi toate ţelurile financiare. Nu există niciodată 
suficiente profituri care să-ţi permită să te extinzi 
pe cât de mult vrei. în special, nu există niciodată 
suficienţi oameni buni cu care să lucrezi şi care să 
te ajute să-ţi atingi ţelurile în afaceri. 

Legea Competiţiei 

Dacă prima lege în economie este insuficienţa, 
atunci prima lege în afaceri este competiția. Este 
nevoie de o focalizare şi o disciplină extraordinare 
pentru a face lucrurile necesare care să atragă 
puţinii bani ai clienţilor în sensul achiziţionării 
produsului sau serviciului tău. 

Nu doar pentru a supravieţui, ci şi pentru a 
prospera, tu trebuie să concurezi continuu cu toate 
celelalte întrebuinţări ale aceleiaşi sume de bani 
pe care vrei să o obţii pentru ceea ce vinzi. 

Prima disciplină a succesului în afaceri este 
că oferi un produs sau serviciu pe care oamenii îl 
vor, de care au nevoie şi pentru care vor plăti un 
preţ pe care-l vor accepta - un preţ care e 
competitiv cu orice altă afacere care vrea acelaşi 
ban al clientului. 

Tu trebuie să fii complet sincer cu oferta ta 
de produse şi servicii pentru a te asigura că se 
potriveşte cu actuala piaţă. Acesta este un aspect 
în care presupunerile false sau concluziile 
incorecte pot duce la eşec în afaceri. Acest răspuns 
se schimbă continuu pe măsură ce competiţia şi 
gusturile clienţilor de asemenea se schimbă. 
Clientul are întotdeauna dreptate 
în fiecare săptămână, eu vorbesc cu oameni de 
afaceri care sunt nefericiţi cu nivelul lor de vânzări 
şi profitabilitate. Ei insistă că produsul sau serviciul 
lor este excelent şi că oamenii ar trebui să 
cumpere de la ei în cantităţi mult mai mari. în 
fiecare caz, trebuie să le semnalez cu blândeţe că 
singura dovadă că produsul sau serviciul este într- 
adevăr atractiv sau valoros este că oamenii îl 

cumpără de bunăvoie - şi apoi îl cumpără iar şi le 
spun şi prietenilor să-l cumpere. 

Potrivit experţilor, 70 la sută din toate 
deciziile tale de afaceri se vor dovedi greşite în cea 
mai mare parte a timpului. Asta e media. Când 
eşti un afacerist nou sau începi o nouă afacere, vei 
greşi chiar şi mai des decât atât. Nu este 
neobişnuit pentru un antreprenor să greşească în 
90 la sută din timp la începutul carierei sale. 

Este nevoie de un caracter şi o 
autodisciplină extraordinare pentru a lua în 
considerare posibilitatea că cele mai dragi 
presupuneri şi credinţe ale tale ar putea fi greşite. 
Cu toate acestea, această disciplină este esenţială 
dacă îţi vei minimaliza greşelile, reduce pierderile 
şi redirecţiona resursele pentru a le oferi clienţilor 
mai multe dintre lucrurile pe care le vor, de care 
au nevoie şi pentru care sunt dispuşi să plătească 
azi. 

Toate investiţiile în afaceri consolidate şi 
afaceri antreprenoriale cer un nivel înalt de 
optimism. Trebuie să crezi în viitoarele posibilităţi 
ale afacerii tale, precum şi în noile tale produse şi 
servicii. Trebuie să ai atât de multă încredere în 
capacitatea lor de a se vinde, încât să fii dispus să- 
ţi asumi riscuri financiare şi să investeşti multe 
ore, săptămâni şi chiar ani pentru a-ţi atinge ţe- 
lurile în afaceri şi trebuie să faci toate astea fără 
nicio garanţie reală de succes. 

în acelaşi timp, ai nevoie de disciplină 
pentru a-ţi stăpâni încrederea, pentru a rămâne 
obiectiv şi realist, în afaceri, încrederea excesivă în 

sine poate duce la greşeli, pierderi financiare şi 
chiar faliment. 
Trebuie să fii mai bun 
Din cauza naturii agresive şi determinate a 
competiţiei tale, doar pentru simpla supravieţuire 
trebuie să te autodisciplinezi să fii egal sau mai 
bun decât competitorii tăi. La urma urmei, 
competitorii tăi se ridică din pat în fiecare 
dimineaţă gândindu-se cum te pot scoate pe tine 
din afaceri. Ei vor să-ţi ia clienţii şi vânzările. Vor 
să-ţi ia profiturile. Ei vor cât de mult pot lua din 
afacerea ta. Pentru a-ţi creşte probabilitatea de 
succes contra unor astfel de competitori, trebuie 
să faci tot efortul pentru a-i depăşi în gândire. 
Când începi o afacere sau o nouă afacere de 
societate pe acţiuni, ai nevoie de disciplina de a-ţi 
face temele complet, în avans. Creezi un plan de 
afaceri complet înainte de a începe activitatea şi 
continui să-l înnoieşti şi să-l revizuieşti în fiecare an 
după aceea. Disciplina planificării avansate poate 
face diferenţa dintre succes şi eşec. 
Pune-ţi presupunerile sub semnul 


întrebării 

Majoritatea ideilor de afaceri nu funcţionează, cel 
puţin nu în forma lor originală. Aşa cum a spus 
Peter Drucker: „Presupunerile greşite stau la baza 
oricărui eşec." Un motiv major pentru eşecul în 
afaceri este că proprietarii de afaceri sau directorii 
executivi se bazează pe presupuneri care nu sunt 
testate. Ei presupun că produsul sau serviciul este 
excelent în comparaţie cu altele. Ei presupun că 
pot vinde un număr suficient dintre acele produse 

sau servicii - şi că pot să facă asta cu un profit. 
Presupun mai departe că acele profituri vor fi 
suficient de substanţiale pentru a face această 
investiţie de timp şi bani mai atractivă decât 
oricare altă întrebuințare a aceleiaşi perioade sau 
sume de bani. Toate aceste presupuneri trebuie 
testate cu atenţie înainte de a fi făcut orice anga- 
jament irevocabil. 

Potrivit Fundaţiei Kaufman de 
Antreprenoriat, 95 la sută dintre antreprenorii şi 
micii deținători de afaceri din America câştigă mai 
puţin de 50 000 de dolari pe an. De ce se întâmplă 
asta? Nu pentru că le-ar lipsi energia, inteligenţa 
sau abilitatea de a câştiga mai mult. Simplul fapt 
că o persoană are curajul şi resursele de a începe o 
nouă afacere înseamnă că el sau ea are niveluri de 
talent nativ peste medie. 

Motivul pentru care atât de mulţi 
antreprenori nu se realizează şi eşuează este 
faptul că le lipseşte disciplina. Le lipseşte disciplina 
de a studia cu atenţie fiecare aspect al afacerii 
înainte de a i se dedica. Le lipseşte disciplina de a- 
şi testa presupunerile în loc să tragă concluzii 
pripite şi să spere că va ieşi bine. Nu lăsa să ți se 
întâmple asta. 

Identifică-ţi clientul ideal 

Ai nevoie de disciplină pentru a identifica şi a-ţi 
stabili clientul ideal: persoana exactă care poate şi 
îţi va cumpăra produsul sau serviciul în cantităţi 
suficiente şi la preţul pe care ai nevoie să-l ceri 
pentru a justifica în primul rând intrarea în acest 
domeniu de afaceri. 

Ai nevoie de disciplina - bazată pe încercare, 
eroare şi persistenţă - de a dezvolta un plan de 
marketing care generează un flux constant şi 
predictibil de noi informaţii pentru afacerea ta. 
Pentru un marketing eficace, trebuie să ştii clar 
care este avantajul tău competitiv şi oferta ta 
unică de vânzare: ce anume în legătură cu 
produsul sau serviciul tău îl face superior şi mai 
valoros pentru un client decât orice alt produs sau 
serviciu similar care e oferit azi? 

Ai nevoie de disciplina de a dezvolta un 
sistem integral de vânzări, de la început până la 
sfârşit, care converteşte informaţiile verificate în 
clienţi serioşi. Este uimitor cum multe afaceri 
presupun pur şi simplu că produsul sau serviciul se 
va vinde - indiferent că au un sistem superior de 
vânzări sau nu! 

Cunoaşte-ţi adevăratele costuri 

Tu ai nevoie de disciplina de a stabili preţuri exacte 
şi de a stabili preţuri potrivite pentru produsele şi 
serviciile tale. Walmart a devenit cel mai mare 
retailer din istorie în mare datorită expertizei sale 
în acest domeniu. Este uimitor cât de multe afaceri 
vând produse şi servicii pe pierdere pentru că în 
primul rând nu au însumat niciodată toate costurile 
aducerii acelui produs sau serviciu pe piaţă. Ai 
auzit vechea zicală: „Noi pierdem bani pentru 
fiecare articol pe care-l vindem, dar încercăm să 
recuperăm în volum." Evident, asta nu e posibil. Ai 
nevoie de un sistem de control al calităţii pentru a 
te asigura că fiecare produs sau serviciu pe care-l 
vinzi este de-o calitate atât de bună, şi clienţii tăi 

sunt satisfăcuţi într-o asemenea măsură, încât sunt 
bucuroşi să cumpere din nou de la tine - şi să le 
spună şi prietenilor lor. 

Ai nevoie de disciplina de a dezvolta o 
politică a relaţiei cu clienţii, una în care îţi tratezi 
clienţii atât de bine, încât îţi devin loiali şi te aleg 
în defavoarea oricărui alt competitor al tău. 
Scopul unei afaceri este de a-şi 


satisface clienţii 

Care este scopul unei afaceri? Scopul unei afaceri 
este de a crea şi a păstra un client într-o 
manieră eficientă din punct de vedere al costurilor. 
Profiturile nu sunt scopul unei afaceri. Profiturile 
sunt rezultatul creării şi păstrării unui număr 
suficient de clienţi care livrează un profit ulterior 
suficient de mare după toate costurile. 

Care este măsura-cheie a succesului în 
afaceri? Răspunsul este satisfacția clientului. 
Fiecare efort şi activitate a afacerii tale trebuie să 
ţintească spre a satisface clienţii într-o manieră 
superioară oricărui alt competitor. 

Care este măsura-cheie a satisfacţiei 
clientului? Răspunsul este revenirea clientului. 
Doar atunci când clienţii cumpără de la tine din 
nou demonstrezi că le-ai îndeplinit promisiunea pe 
care le-ai făcut-o când i-ai convins să achiziţioneze 
prima oară. O nouă vânzare pentru un client 
satisfăcut cere o zecime din timpul şi preţul unei 
vânzări pentru un client nou-nouţ. Toate afacerile 
de succes se bazează pe reveniri ale clienţilor, 
ceea ce e posibil doar cu niveluri ridicate de 

satisfacţie a clientului. Aceasta este o disciplină 
reală. 

Care este cheia profitabilităţii pe termen- 
lung? Răspunsul este recomandări şi trimiteri. 

întrebarea fundamentală care stabileşte 
succesul sau eşecul pe termen-lung al afacerii tale 
este „Pe baza experienţei tale cu noi, ne-ai 
recomanda altora?" 

Poţi supravieţui şi prospera doar atunci când 
majoritatea clienţilor tăi sunt atât de mulţumiţi de 
produsele şi serviciile tale, încât îşi vor încuraja 
prietenii şi asociaţii să cumpere la rândul lor de la 
tine. De vreme ce o trimitere de la un client 
satisfăcut este o metodă de cincisprezece ori mai 
uşoară de a vinde decât un apel „rece" (ceea ce 
înseamnă că te va costa doar o cincispre- zecime), 
afacerile pe bază de trimiteri sunt cheia viitorului 
tău. Ai nevoie de o focalizare şi o disciplină 
extraordinare pentru a dezvolta şi menţine 
politicile de relaţii cu clienţii care îi fac pe oameni 
să cumpere de la tine, apoi să cumpere din nou şi 
apoi să te recomande prietenilor lor. 
Stabileşte standarde înalte 
Ai nevoie de disciplina de a stabili standarde 
excelente de performanţă privind fiecare aspect 
din afacerea ta şi apoi de a continua să te 
străduieşti să devii chiar mai bun. Trebuie să 
practici Formula Perfecţionării Continue şi 
Nesfârşite (Continuous and Never-Ending Impro- 
vement, sau CANEI). Indiferent cât de înalt este 
nivelul calităţii tale astăzi, nu poţi fi niciodată 
satisfăcut. Trebuie să ai standarde din ce în ce mai 

mari pentru tine - şi pentru toţi cei care se află în 
aria ta de responsabilitate. 

Ai nevoie de autodisciplina de a munci din 
greu, ore lungi, multe luni şi chiar ani pentru a 
ajunge în vârf cu afacerea ta. Antreprenorul 
obişnuit, deţinătorul unei afaceri sau o persoană 
care a devenit milionar pe cont propriu în America 
munceşte cincizeci şi nouă de ore pe săptămână. 
Unii antreprenori muncesc chiar între şaptezeci şi 
optzeci de ore pe săptămână în primii câţiva ani de 
consolidare a afacerilor pe care le deţin. Trebuie să 
fii pregătit să te autodisciplinezi pentru a investi 
acest timp şi nivel de muncă istovitoare dacă vrei 
să fii cel mai bun şi să ajungi în vârf în domeniul 
tău. 
Gândeşte-te la soluţie 
Pentru a reuşi în afaceri, ai nevoie de 
autodisciplina de a fi proactivm loc să fii reactiv. 
Trebuie mai degrabă să te focalizezi pe găsirea 
soluţiilor decât pe probleme. Trebuie să te 
concentrezi asupra celui mai important lucru pe 
care l-ai putea face în fiecare oră a fiecărei zile în 
loc să fii deviat de sarcini şi activităţi cu valoare 
scăzută sau chiar fără valoare. 

înainte de toate, ai nevoie de autodisciplina 
de a te simţi în largul tău pe termen lung, dea 
dezvolta o perspectivă pe termen lung în viaţa 
ta de afaceri. Din cauza intensității competiţiei, e 
nevoie de mulţi ani de efort disciplinat ca să devii 
un om de succes în afaceri, fie că vorbim de 
propria ta afacere, sau de munca pentru altcineva. 
Nu există scurtături. Nu există căi uşoare pentru a 

ajunge în vârf. Există o singură cale, şi anume prin 

muncă istovitoare, disciplină şi voinţă. 

în medie, e nevoie de aproape 2 ani pentru 
a atinge pragul de rentabilitate într-o nouă afacere 
de societate pe acţiuni. E nevoie de alţi doi ani de 
flux monetar pozitiv pentru a plăti înapoi banii pe 
care i-ai împrumutat în primii doi ani. Apoi e nevoie 
de alţi trei ani înainte de a ajunge cu adevărat de 
succes. în plus, totul costă de două ori mai mult şi 
durează de trei ori mai mult. 

Pe baza acestor statistici, de ce ar trebui să- 
ţi începi propria afacere sau să te îmbarci într-o 
nouă afacere de societate pe acţiuni? Pentru că 
timpul va trece oricum! La urma urmei, de azi în 
cinci ani tu vei fi cu cinci ani mai în vârstă şi de azi 
în zece ani vei fi cu zece ani mai în vârstă. La 
sfârşitul acelei perioade, fie vei fi ajuns în vârf în 
domeniul tău, fie vei fi încă la coadă printre cei 80 
la sută care se zbat pentru flecare dolar şi se 
îngrijorează pentru bani zilnic. Alegerea îţi 
aparţine. Disciplina este cheia. 

în următorul capitol, afli despre disciplina 
care controlează seva afacerii tale: vânzările. în 
analiza finală, aşa cum spune Peter Drucker: 
„Scopul unei afaceri este să creeze şi să păstreze 
un client." 

Exerciţii de acţiune: 

1. Fă un pas în spate şi analizează fiecare aspect al 
afacerii tale, de parcă ai fi un consultant din 
afară. Ce schimbări ai recomanda? 

2.  Imagineazăcţi că ţi-ai reîncepe afacerea astăzi. 
Există vreun produs sau serviciu pe care nu l-ai 
aduce pe piaţa actuală? 

3.  Identifică cele 20 la sută dintre produsele şi 
serviciile tale care justifică 80 la sută din 
vânzările şi profiturile tale. Cum ai putea vinde 
mai multe din ele? 

4.  Proiectează-te în viitor cu unul, doi sau cinci ani în 
afacerea ta. Care sunt trendurile? Ce vor 
cumpăra clienţii tăi în viitor? 

5.  Listează trei moduri prin care ai putea îmbunătăţi 
serviciul cu clienţii pentru a te asigura că ai 
clienţi care cumpără de la tine din nou şi le spun 
şi prietenilor lor. 

6.  Listează trei moduri prin care ai putea atrage mai 
multe informaţii bune şi verificate din activităţile 
tale de marketing şi publicitate. 

Listează trei moduri prin care ai putea face mai multe 

vânzări potenţialilor clienţi pe care-i atragi sau prin care 

ai putea atrage potenţiali clienți mai mulți şi mai 

buni.Capitolul 11 

Autodisciplina şi vânzările 

Nimic nu se întâmplă până când nu are loc o 

vânzare. 

- RED MOTLEY 


C. mai important element al succesului în 


afaceri îl reprezintă vânzarea. Nimic nu se 
întâmplă până când nu are loc o vânzare. Toate 
fabricile, afacerile, birourile şi producătorii de 
bunuri şi servicii încep activitatea doar când 
cineva, undeva face o vânzare. 

Să vinzi este una dintre cele mai grele 
profesii din America. Este totodată singura profesie 
în care o persoană poate debuta cu competenţe 
limitate pentru a dobândi unul dintre cele mai mari 

venituri din economia noastră. Să te dezvolţi în 
domeniul vânzărilor este similar cu condusul pe 
autostradă în Germania: nu există limită de viteză. 
Poţi merge cât de departe şi cât de repede vrei 
apăsând pe acceleratorul propriei ambiţii şi 
determinări pentru a excela în profesia vânzărilor. 
Succesul sau eşecul în afaceri 

Mii de companii falimentare sau insolvente au fost 
analizate de-a lungul anilor pentru a se stabili de 
ce au eşuat. După ce au fost sortate şi studiate 
toate datele, practic fiecare eşec în afacere s-a 
rezumat la un motiv: „vânzări scăzute". în opoziţie, 
de fiecare dată când o afacere reuşea, crescând, 
aducând profitabilitate, crescându-şi acţiunile şi 
oferind oportunitate din ce în ce mai multor 
oameni, motivul se rezuma la un singur factor: 
„vânzări ridicate". Restul era secundar. 

Aproape tot ce faci într-o afacere fie creşte, 
fie descreşte vânzările. Totul fie ajută, fie 
dăunează. Totul fie atrage, fie păstrează mai mulţi 
clienţi - sau îi îndepărtează. Totul contează când 
vine vorba de vânzări. 

Disciplina de a genera vânzări 

Fie că eşti un reprezentant de vânzări, fie că ai 
propria afacere, ai nevoie de autodisciplină pentru 
a te focaliza şi concentra pe generarea vânzărilor 
în fiecare oră a fiecărei zile de afacere. 

Un grup de cercetători a intervievat mai 
multe sute de directori executivi şi proprietari de 
afaceri şi i-a întrebat: „Cât de importante sunt 
vânzările şi marketingul pentru afacerea ta?" 

Fără excepţie, toţi au 
răspuns: „Vânzările şi 
marketingul sunt 
absolut esenţiale 
pentru supraviețuirea 
şi dezvoltarea noastră. 


"Cercetătorii au coordonat apoi un studiu în 
timp real al aceloraşi proprietari de afaceri şi 
directori executivi, urmărindu-i şi urmărind felul în 
care îşi foloseau timpul pe parcursul unei luni. La 
sfârşitul acelei perioade, ei şi-au făcut calculele şi 
au stabilit că proprietarul unei afaceri sau 
directorul executiv obişnuit - care afirma că 
vânzările sunt „absolut esenţiale" supravieţuirii şi 
dezvoltării - aloca doar 11 la sută din timpul său 
vânzărilor şi marketingului. Timpul rămas era 
consumat cu întâlnirile, discuţiile, administrarea 
actelor, munca administrativă, prânzurile şi o 
diversitate de alte activităţi care nu contribuiau cu 
nimic la generarea vânzărilor. 

Dacă eşti un manager de vânzări sau 
proprietarul unei afaceri, trebuie să te 
autodisciplinezi să îţi focalizezi cea mai mare parte 
a timpului tău şi a atenţiei în a-i face pe 
reprezentanţii tăi de vânzări să genereze vânzările 
de care depinde compania ta. Trebuie să petreci 75 
la sută din timpul tău muncind cu reprezentanţii 

tăi de vânzări şi însoţindu-i când îţi vizitează 
clienţii pentru a face prezentări şi vânzări. 
Administrează-ţi actele înainte sau după program, 
dar în timpul orelor de muncă, atunci când clienţii 
sunt disponibili pentru întâlniri, ar trebui să te 


dedici în totalitate generării de vânzări. 
CUM SĂ DAI FALIMENT 


Acum câţiva ani, am început o nouă afacere. Am 
dezvoltat produsul şi apoi am început să-i fac 
publicitate prin e-mail, radio, televiziune şi ziare. 
Mi-am permis să fiu complet copleşit de 
planificare, administrarea actelor şi activităţi de 
publicitate. Până la sfârşitul anului, nu mai aveam 
bani şi afacerea mea era aproape falimentară. 
La acea vreme, mi-am dat seama că scăpasem din 
vedere mersul vânzărilor. Apoi, de Crăciun, m-am 
apucat şi am schiţat un proces întreg de vânzări. Pe 2 
ianuarie, am pus mâna pe telefon şi am început să fac 
programări. în următoarele două luni de activitate de 
vânzări agresive şi focalizate, am făcut mai multe 
vânzări decât anul precedent. Mi-am salvat afacerea - şi 
casa - şi nu am mai pierdut din vedere acea focalizare. 
Una dintre cele mai importante întrebări pe 
care poţi să o pui unui reprezentant de vânzări, 
unui antreprenor sau proprietar de afacere este 
dacă ceea ce face în clipa asta va duce la o 
vânzare. Pune-ţi această întrebare în mod repetat 
pe parcursul zilei. De fiecare dată când răspunsul 
este „nu", trebuie să te opreşti imediat din orice 
activitate cu valoare scăzută pe care o faci, şi să-ţi 
îndrepţi atenţia spre generarea vânzărilor. în plus, 
asigură-te că toţi oamenii din compania ta, care 


NU scuzelor! 191 


sunt responsabili pentru vânzări, îşi pun întreaga zi 
această întrebare şi răspund la ea afirmativ. 
Depăşeşte-ţi frica de respingere 
Presupunând că ai un produs sau un serviciu 
atractiv, unul cu un preţ rezonabil şi potrivit pieţei 
curente, cea mai mare problemă cu care se 
confruntă reprezentanţii de vânzări prin telefon şi 
cei din exterior este respingerea. Frica de 
respingere are un rol mai mare în sabotarea unei 
cariere în vânzări şi în subminarea activităţilor de 
vânzări decât orice alt factor. Este obstacolul major 
în calea succesului în vânzări. 

Este nevoie de o disciplină enormă pentru 
ca reprezentanţii de vânzări să se trezească în 
fiecare dimineaţă, să meargă şi să se confrunte cu 
inevitabila respingere pe care ştiu că o vor primi 
întreaga zi. Majoritatea oamenilor nu pot face faţă 
aceastei respingeri continue. Astfel, pentru a evita 
durerea emoţională care vine odată cu 
respingerea, mulţi reprezentanţi de vânzări se 
implică într-o serie de activităţi de „înstrăinare" 
pentru a evita să fie respinşi. 

în primul rând, ei fac mai puține apeluri. 
Potrivit Universităţii Columbia, reprezentantul de 
vânzări obişnuit munceşte cam nouăzeci de 
minute pe zi - cu alte cuvinte, doar o oră şi 
jumătate din opt ore pe zi. El petrece restul 
timpului încălzindu-se şi pregătindu-se, răsfoind 
acte, căutând pe internet, citind ziarul, flecărind cu 
colegii, ajungând târziu, plecând devreme şi luând 
prânzuri şi pauze de cafea extinse. Drept rezultat, 

la sfârşitul zilei, în medie, reprezentantul de 
vânzări a muncit doar nouăzeci de minute. 


Măreşte durata întâlnirii cu clienţii 


actuali şi cei potenţiali 

Când munceşte un reprezentant de vânzări? 
Reprezentantul de vânzări munceşte doar când e 
cu urechea lipită de telefon sau faţă în faţă cu 
cineva care poate şi va cumpăra într-o perioadă 
rezonabilă de timp. 

Regula pentru succesul în vânzări poate fi 
cuprinsă în nouă cuvinte: „Petrece mai mult timp 
cu potenţiali clienţi mai buni". Nu există alt mod de 
a genera un nivel ridicat, constant şi previzibil de 
rezultate în vânzări. 

Din cauza fricii de respingere, totuşi, 
reprezentanţii de vânzări tergiversează şi întârzie 
pe parcursul zilei de vânzări, făcând tot posibilul 
pentru a evita să ajungă faţă în faţă cu oameni 
care pot spune „nu!". 

Cheia succesului în vânzări, aşa cum am 
învăţat ca tânăr reprezentant de vânzări, este să-ţi 
dai seama că respingerea nu este ceva 
personal. Potenţialii clienţi spun mereu lucruri ca 
„Nu, nu sunt interesat" sau variaţii ale unor replici 
precum „Nu vreau asta", „Nu am nevoie de asta", 
„Nu pot folosi asta", „Nu-mi permit" „Nu sunt 
interesat de piaţă momentan" sau „Sunt mulţumit 
de actualul meu furnizor”. 

Reprezentantul de vânzări profesionist îşi dă 
seama că acestea sunt pur şi simplu răspunsuri 
normale şi fireşti la orice ofertă comercială pe o 

piaţă competitivă. Repet, ele nu sunt personale - 
aşa că nu le lua personal. 

Rămâi pozitiv şi optimist 

Cheia succesului în vânzări este să elimini frica de 
respingere, să devii atât de încrezător şi de 
optimist încât să poţi suna încontinuu toată ziua şi 
tot să rămâi pozitiv şi vioi. După cum a spus 
Winston Churchill: „Succesul este abilitatea de a 
trece de la un eşec la altul fără să-ţi pierzi 
entuziasmul." 

Există o relaţie directă între numărul de noi 
contacte ale clienţilor pe care ţi-i faci şi nivelul tău 
de vânzări. Dacă vrei să creşti numărul de vânzări, 
pur şi simplu autodisciplinează-te să suni mai 
mulți potențiali clienți. 

Când îţi creşti nivelul activităţii de vânzări, 
activezi, de asemenea, Legea Probabilităţilor să 
lucreze în beneficiul tău. Accesezi legea mediilor. 
„Aranjează numerele" pentru a asigura succesul. 
Cum să-ţi dublezi profitul din 
vânzări 
Practică „Principiul minutelor" în munca ta în 
vânzări. Acest principiu spune că dacă tu câştigi 
toţi banii pe care-i câştigi azi doar cu numărul de 
minute pe care-l petreci faţă în faţă cu clienţii azi, 
atunci, crescând numărul de minute, poţi totodată 
să-ţi creşti vânzările. 

Noi îi încurajăm pe oamenii de pe teren să 
dubleze numărul de minute pe care-l petrec faţă în 
faţă cu clienţii. îi învăţăm să folosească fiecare 
dram de inteligenţă şi creativitate de care dispun 
pentru a mări timpul pe care îl petrec vorbind în 

persoană cu potenţiali clienţi în loc să urmeze 
calea rezistenţei minime, permiţându-şi să 
tergiverseze ieşirea pe piaţă. 

în aproape fiecare caz, când un reprezentant 
de vânzări dublează numărul de minute pe care le 
petrece faţă în faţă sau la telefon cu clienţii, 
vânzările reprezentantului se dublează la rândul 
lor. Aceasta nu e o întâmplare. Se bazează pe lege: 
Legea Probabilităţilor. 

Controlează-ţi activităţile de 
vânzări 

Rareori îţi poţi da seama de unde va veni 
următoarea ta vânzare. Aşadar, trebuie să „arunci 
o plasă mare" şi să vorbeşti cu cât mai mulţi 
potenţiali clienţi posibil. 

Vânzarea efectivă nu se află sub controlul 
tău direct. Este controlată de o varietate de factori 
în legătură cu care poţi face foarte puţin. Dar 
activităţile care duc la vânzări stau complet sub 
controlul tău. Regula este „Fă ce poţi cu ce ai, chiar 
acolo unde eşti". 

Pentru a atinge niveluri ridicate de succes, 
trebuie să te autodisciplinezi să-ţi planifici zilele şi 
săptămânile în avans. Trebuie să te autodisciplinezi 
să-ţi planifici activităţile de vânzări - în special 
activităţile tale de prospectare - în fiecare zi şi apoi 
trebuie să te autodisciplinezi să-ţi urmezi planurile 
şi rezoluţiile. 
îmbunătăţeşte-ţi proporţiile 
Există anumite proporţii în vânzare care determină 
în mare cât de multe vânzări faci. Aceste proporţii 
variază în funcţie de nivelul tău de experienţă şi 

abilitate, de competiţie, de preţurile produselor sau 
serviciilor tale şi de piaţa generală. Cu toate 
acestea, aceste proporţii există întotdeauna: 


există o proporţie directă între numărul de 
apeluri „reci“ pe care le faci şi numărul de 
potențiali clienţi cu care vei putea să 
vorbeşti sau pe care vei putea să-i vizitezi; 
există o proporţie directă între numărul de 
potențiali clienţi pe care-i vezi sau cu care 
vorbeşti şi numărul de potențiali clienţi la 
care poţi reveni; 

există o proporţie directă între numărul de 
oameni pe care-i abordezi cu propuneri şi 
prezentări şi numărul de vânzări pe care le 
închei. 


Te poţi gândi la asta şi ca la o „pâlnie de vânzări": 


intrând în pâlnie, - de ex., partea largă - 
clienţii tăi potenţiali; 

a doua parte a pâlniei sunt prezentările tale; 
a treia parte este revederea clientului şi 
încheierea vânzării. 


Chei ale succesului în vânzări 
Tu ai două responsabilităţi când vine vorba de a 
obţine succesul în vânzări. 


1. 


în primul rând, păstrează-ţi pâlnia 
plină. Să ai întotdeauna mai mulţi potenţiali 
clienţi de sunat decât ai timp să-i suni de-a 
lungul zilei. Nu lăsa niciodată pâlnia goală. 
Să nu rămâi niciodată fără potenţiali 
clienţi. 

în al doilea rând, devino mai bun la 
fiecare etapă de vânzare. Studiază, 
citeşte, ascultă programe audio şi 

îmbunătăţeşte-ţi competențele în 

prospectare, prezentare şi încheiere a 

vânzărilor. Cu cât devii mai bun, cu atât ai 

nevoie de mai puţini potenţiali clienţi în 
conul pâlniei pentru a genera vânzările din 
tubul pâlniei. 
începe devreme 
Autodisciplinează-te să faci primul tău apel 
dimineaţa devreme, pe la 7 sau 8. Când îţi începi 
ziua cu un „apel“ de vânzare faţă-n faţă, vei fi mai 
energizat şi mai motivat să continui să vinzi toată 
ziua. 

Autodisciplinează-te să-ţi grupezi apelurile 
într-o zonă geografică restrânsă, astfel încât să 
poţi ajunge faţă în faţă cu mai mulţi oameni într-o 
perioadă mai scurtă. Mulţi reprezentanţi de 
vânzări, din cauza fricii lor de respingere, îşi 
distribuie apelurile pe o zonă geografică extinsă şi 
apoi se conving că de fapt muncesc când ei pur şi 
simplu doar trec de la o întâlnire la alta. 

Ţine minte: Munceşti doar atunci când eşti 
la telefon sau faţă în faţă cu cineva care poate şi 
va cumpăra într-o perioadă rezonabilă. în oricare 
alte momente, eşti „şomer". 

Stabileşte standarde mai înalte 


pentru tine 

Autodisciplinează-te să te porţi în fiecare minut al 
zilei de parcă toţi te urmăresc. Reprezentanţii de 
vânzări de pe teren au nevoie de un nivel mai înalt 
de disciplină faţă de oamenii care muncesc la 
birou, unde se află în văzul tuturor. Pentru că 
reprezentanţii de vânzări sunt pe cont propriu, 

precum luptătorii de gherilă în jungla de vânzări, 
tentaţia nesfârşită este de a lenevi, de-a o lua uşor 
sau de a merge după cafea sau prânz în loc să 
meargă la întâlniri pentru vânzări. 

Pentru a face totul cât mai bine cu putinţă, 
trebuie să te autodisciplinezi să munceşti pe 
parcursul zilei - de parcă managerul tău de vânzări 
te-ar însoţi. Imagi- nează-ţi că managerul tău de 
vânzări stă lângă tine toată ziua. Cum ai munci 
diferit dacă cineva te-ar întovărăşi şi ar observa tot 
ce-ai făcut pe parcursul zilei? Indiferent de 
răspuns, aşa ar trebui să lucrezi - chiar şi când nu 
e nimeni în preajmă. 

Toate competențele de vânzări pot 
fi învăţate 

Pentru a deveni cel mai bine plătit reprezentant de 
vânzări din industria ta, trebuie să te 
autodisciplinezi să practici încontinuu dezvoltarea 
personală şi profesională. Citeşte din domeniul tău 
zilnic. Ascultă programe audio educaţionale la 
volanul maşinii tale în timp ce conduci. Participă la 
câte seminare de vânzări poţi, fie că sunt 
sponsorizate de compania ta, fie că nu. Dedică-te 
învăţării continue, de parcă viitorul tău ar depinde 
de asta - pentru că depinde. 

Punctul de cotitură din viaţa mea când eram 
un tânăr reprezentant de vânzări - frustrat şi 
nefericit, muncind făra rezultate şi supraviețuind 
cu greu - a fost atunci când am învăţat Legea 
Cauzei şi a Efectului. Am aflat că „dacă faci ceea 
ce fac reprezentanţii de vânzări cu cel mai mare 
succes, iar şi iar, nu există nimic ce te poate 

împiedica să obţii în cele din urmă aceleaşi 

rezultate şi recompense pe care le obţin ei." 

Am aflat că fiecare reprezentant de vânzări 
din cei 10 la sută de top a început în cei 10 la sută 
din coadă. Toţi cei care sunt bine astăzi o duceau 
rău la un moment dat. Fiecare persoană din vârful 
domeniului tău nici nu făcea parte din acel 
domeniu la un moment dat şi nici nu ştia de 
existenţa lui. 

Am aflat că toate competențele de vânzări 
pot fi învățate. Poţi învăţa orice competenţă de 
vânzări de care ai nevoie pentru a afla cum să 
atingi orice ţel de vânzări pe care ţi-l stabileşti. Nu 
există limite cu excepţia limitelor pe care ţi le 
impui prin propria gândire. 

Când te autodisciplinezi să devii unul dintre 
reprezentanţii de vânzări de top din domeniul tău, 
vei afla că vei fi trecut de punctul critic în cariera 
ta. Majoritatea oamenilor de vânzări fac doar atât 
cât trebuie pentru a-şi păstra slujbele. Dar acei 
oameni care decid să devină cei mai buni în 
domeniul lor realizează mult mai multe decât 
oricine altcineva. Treaba ta este să fii unul dintre 
ei. 

în capitolul următor, vom vorbi despre bani 
şi despre cum practica autodisciplinei privind acest 
aspect îţi poate creşte spectaculos probabilitatea 
de a-ţi atinge toate ţelurile financiare. 

Exerciţii de acţiune: 

1.  Imaginează-te drept preşedintele propriei corporaţii 
de vânzări, complet responsabil pentru 
rezultatele de vânzări. Aceasta este atitudinea 
celor mai bine plătiţi reprezentanţi de vânzări. 

2.  Stabileşte-ţi țeluri scrise clare legate de venit 
pentru următoarele douăsprezece luni precum şi 
țeluri pentru fiecare lună a anului. 

3. Stabileşte exact cât de mult din produsul sau 
serviciul tău va trebui să vinzi pentru a dobândi 
acel venit dorit. 

4. Stabileşte cât de multe vânzări individuale va 
trebui să faci, pe baza numărului tău mediu de 
vânzări şi a sumei de comisioane câştigate. 

5. Stabileşte cât de mulţi potenţiali clienţi va trebui să 
suni, pe baza experienţei tale actuale, pentru a 
face acest număr de vânzări. 

6.  Dedică-te îmbunătăţirii continue în vânzări citind 
zilnic, ascultând programe audio la volanul 
maşinii şi participând la seminare de vânzări. 

Petrece fiecare minut al zilei de vânzare ajungând faţă 

în faţă cu oameni care pot şi vor cumpăra de la tine în 

viitorul apropiat 

„Capitolul 12 

Autodisciplina şi banii 

Citind despre vieţile oamenilor măreţi, am 

descoperit că prima victorie pe care au câştigat-o 

a fost cu ei înşişi; la toţi, autodisciplina a fost 

primordială. - HARRY S.TRUMAN 


Piia statisticilor din industria de asigurări, 


dintre o sută de oameni care încep munca la 
vârsta de douăzeci şi unu de ani, până la şaizeci şi 
cinci, unul va fi bogat, patru vor fi independenţi 
financiar, cincisprezece îşi vor fi pus bani deoparte 
şi ceilalţi optzeci încă vor munci, vor fi faliţi, 
dependenţi de pensii sau morţi. 

Majoritatea celor născuţi între anii '40 şi '60 
plănuiesc astăzi să muncească până la şaptezeci 
de ani. De ce? Pentru că nu au suficienţi bani puşi 
deoparte ca să nu mai muncească. 

Motivul principal pentru problemele 
financiare din viaţă îl reprezintă lipsa 
autodisciplinei, a stăpânirii de sine şi a 
autocontrolului. Este inabilitatea de a întârzia 
gratificarea pe termen scurt. Este tendinţa 
oamenilor de a cheltui tot ce câştigă şi chiar mai 
mult de atât, de obicei suplimentat de împrumuturi 
şi datorii pe cârdul de credit. 

Astăzi, procentul de economii din America 
este prea scăzut pentru dobândirea independenţei 
financiare. După o viaţă de muncă, familia 
americană obişnuită are o valoare netă de doar 8 
000 de dolari. Oamenii continuă să cheltuiască şi 
să împrumute fără grija zilei de mâine. 

Vestea bună e că noi trăim în cele mai 
îmbelşugate vremuri din toată istoria umanităţii. 
Există mai multe oportunităţi de a dobândi avere şi 
prosperitatea astăzi pentru mai mulţi oameni şi în 
mai multe moduri diferite decât au existat 
vreodată în istoria umanităţii. Nu a fost niciodată 
mai fezabil pentru tine să dobândeşti inde- 
pendenta financiară decât acum. Dar trebuie să 
faci o rezoluție pentru a realiza asta şi apoi să-ţi 
duci la capăt acea rezoluţie. 

Motivele pentru eşecul financiar 
Motivul principal pentru care majoritatea adulţilor 
au probleme financiare nu sunt câştigurile scăzute. 

în cartea lor The Millionaire Next Door (Vecinul 
milionar), 

Thomas Stanley şi William Danko arată că două 
familii care locuiesc pe aceeaşi stradă, în case de 
aceeaşi mărime şi cu aceeaşi slujbă pot avea 
situaţii financiare complet diferite. în jurul vârstei 
de patruzeci şi cinci sau cincizeci de ani, cuplul 


dintr-o casă va fi independent fi- 

* Volum apărut în limba română la Editura Amaltea, cu titlul 
Milionarul de lângă noi (n. red.) nanciar în timp ce cuplul 
de alături va fi înglodat în datorii şi se va chinui să- 
şi achite suma minimă lunară pe cârdurile lor de 
credit. 


Motivul nu este suma de bani pe care o 
câştigă. Motivul este lipsa autodisciplinei şi a 
inabilităţii de a amâna gratificarea. De ce este 
această slăbiciune de caracter atât de prevalentă 
printre majoritatea adulţilor din societatea de 
astăzi? Totul se trage din copilăria timpurie. 

Când erai copil şi primeai bani (fie că era 
vorba despre alocaţia ta sau despre un dar din 
partea unui prieten sau rude), primul lucru la care 
te gândeai era să cheltuieşti acei bani pe 
bomboane. Bomboanele sunt dulci. Bomboanele 
sunt delicioase. Bomboanele îţi umplu gura cu o 
aromă minunată, zaharoasă. îţi plăceau 
bomboanele când erai copil şi probabil că rareori te 
să- turai de ele. Mulţi copii mânâncă bomboane 
până când li se face rău pentru că au un gust atât 
de bun. 

Pe măsură ce ai îmbătrânit, ai dezvoltat 
ceea ce psihologii numesc „răspuns condiţionat" la 
primirea banilor din orice sursă. Precum câinele lui 

Pavlov, atunci când primeşti bani, salivezi mental 
la gândul de a-i cheltui pe ceva care te face fericit, 
cel puţin temporar. 

Cheltuitul te face fericit 

Când devii adult şi câştigi sau primeşti bani, 
această reacţie automată continuă. Primul tău 
gând este: „Cum pot cheltui aceşti bani pentru a 
obţine plăcere imediată?" 

Când obţii prima ta slujbă, primul lucru la 
care te gândeşti este cum să cheltuieşti nu doar 
banii pe care-i câştigi, ci totodată fiecare bănuţ pe 
care-l împrumuţi de pe un card de credit pe haine, 
maşini, cosmetice, socializare, divertisment, 
călătorii şi orice altceva. Ecuația ta mentală este 
bani = distracţie. 

Când pleci în vacanţă într-o staţiune de orice 
fel, descoperi că hotelurile şi străzile sunt pline de 
magazine care vând bagatele inutile, podoabe şi 
fleacuri fără valoare, plus haine, obiecte de artă şi 
alte lucruri pe care nu te-ai gândi vreodată să le 
cumperi acasă. De ce? Simplu. Când eşti în 
vacanţă, te simţi fericit. Ai un răspuns condiţionat 
de asociere a fericirii cu cheltuirea banilor. Cu cât 
eşti mai fericit, cu atât eşti mai constrâns incon- 
ştient să mergi să-ţi cheltuieşti banii pe ceva - sau, 
mai degrabă, pe orice. 

Pentru mulţi oameni e ceva destul de comun 
să meargă la cumpărături atunci când sunt 
nefericiţi sau frustraţi dintr-un anumit motiv. Ei 
asociază inconştient achiziţiile cu starea de 
fericire. Când asta nu funcţionează aşa cum se 
aşteptau, ei cumpără altceva. Uneori, oamenii 

nefericiţi merg la sesiuni de cumpărături. Cumpără 
o mulţime de lucruri de care nu au în mod special 
nevoie pentru că asociază în mod inconştient 
cheltuitul cu fericirea. 

Când eşti adult, de fiecare dată când îţi 
primeşti salariul, un bonus, un comision, o 
rambursare de la IRS”, un premiu sau o moştenire, 
primul lucru la care te gândeşti este cum poţi să 
cheltuieşti aceşti bani cât mai repede posibil şi pe 
cât mai multe plăceri. 

Reformează-ţi atitudinile faţă de 
bani 
Primul pas pentru dobândirea independenţei 
financiare este să te autodisciplinezi să-ţi 
reformezi atitudinea faţă de bani. Trebuie să 
pătrunzi în mintea ta subconştien- tă şi să 
deconectezi firul care leagă „cheltuitul" cu „feri- 
cirea". Trebuie apoi să reconectezi acel fir de 
„fericire" la firul de „economisit şi investit". 
începând din acel moment, în loc să spui 
„Mă simt fericit când cheltuiesc bani", vei spune 
„Mă simt fericit când economisesc bani". 

Pentru a consolida această schimbare a 
modului de gândire, deschide un „cont al libertăţii 
financiare" la banca ta locală. Acesta este contul în 
care vei depozita bani pe termen lung. Odată ce 
banii intră în acest cont, tu decizi că nu-i vei 


Agenţie guvernamentală în Statele Unite, responsabilă cu 


colectarea taxelor federale, inclusiv taxele personale şi 
corporatiste, (n. tr.) 

cheltui niciodată pe altceva în afară de dobândirea 
unei libertăţi financiare. 

Dacă vrei să economiseşti bani pentru a 
cumpăra o barcă sau o maşină, deschizi un cont 
separat exclusiv pentru acest scop. Dar contul 
libertăţii tale financiare este inviolabil. Nu te atingi 
niciodată de el, în afară de investirea fondurilor 
care să-ţi aducă o rată mai mare de profit. 
Asociază fericirea cu economisirea 
Când începi să economiseşti în acest fel, ceva 
miraculos se întâmplă în tine. începi să te simţi 
fericit în legătură cu ideea de a avea bani în bancă. 
Chiar dacă îţi deschizi contul doar cu 10 dolari, 
această acţiune îţi dă un sentiment sporit de 
autocontrol şi de putere personală. Te simţi mai 
fericit în legătură cu tine însuţi. Simplul fapt de a 
te autodisciplina pentru a economisi bani te face 
să te simţi mai puternic şi să ai un control mai 
mare asupra destinului tău. 

De fiecare dată când obţii nişte bani în plus, 
îi pui în contul libertăţii tale financiare. în cele din 
urmă, contul libertăţii tale financiare va începe să 
crească. Apoi, pe măsură ce se dezvoltă, activezi 
două legi: Legea Atracţiei şi Legea Acumulării. 

Deoarece banii din contul tău capătă un 
caracter emoțional prin prisma propriilor tale 
gânduri şi sentimente, asta stabileşte un câmp 
puternic de energie care începe să atragă mai 
mulţi bani. Dacă economiseşti 10 dolari pe lună 
timp de un an, vei fi uimit să afli că prin cei câţiva 
bani în plus pe care i-ai pus în acel cont, vei avea 
probabil mai mult de 200 de dolari în loc de 120 de 


NU scuzelor! 205 


dolari. Dacă economiseşti 100 de dolari pe lună, 
vei avea probabil mai mult de 2 000 de dolari. 

Legea Acumulării spune că „fiecare mare 
realizare este acumularea mai multor realizări 
mărunte". Legea Atracţiei spune că „atragi în viaţa 
ta acele lucruri care sunt în armonie cu gândurile 
tale dominante". Datorită acestor legi, contul 
libertăţii tale financiare începe să crească odată cu 
miracolul dobânzii compuse. 

Cu cât ai mai mulţi bani în contul tău 
bancar, cu atât mai multă energie generează şi cu 
atât mai mulţi bani sunt atraşi în viaţa ta. Ai auzit 
spunându-se că „e nevoie de bani pentru a face 
bani". Asta e adevărat. Când începi să 
economiseşti şi să acumulezi bani, universul 
începe să direcţioneze mai mulţi bani înspre tine, 
bani pe care-i poţi economisi şi acumula. 

Toţi cei care au practicat vreodată acest 
principiu de economisire regulată sunt absolut 
uluiţi de cât de repede s-a schimbat în bine soarta 
lor financiară. 

Regula pentru independenţă financiară, 
odată ce ţi-ai reformat atitudinea faţă de bani, este 
„să te plăteşti mai întâi pe tine". Majoritatea 
oamenilor economisesc ce le mai rămâne după 
cheltuielile lor lunare - asta în cazul în care le 
rămâne ceva. Totuşi, cheia este să te plăteşti pe 
tine însuţi întâi, de la început, din fiecare sumă de 
bani pe care o primeşti. 

Economiseşte de-a lungul vieţii 
Pe vremuri, dacă economiseai până la pensionare 
10 la sută din venitul tău, începând cu primul 

salariu, deve- neai independent financiar, dacă nu 
chiar bogat. Astăzi însă consultanţii financiari 
sugerează că trebuie să economiseşti 15 sau 20 
la sută din venitul tău pentru a-ţi atinge toate 
ţelurile financiare. Orice procent mai mic de atât te 
expune riscului de a rămâne fără bani mai târziu. 

Când le sugerăm oamenilor că trebuie să 
înceapă să economisească 10 la sută din venitul 
lor, ei dau dezaprobator din cap. Majoritatea 
oamenilor cheltuiesc tot ce câştigă azi. Nu le 
rămâne nimic. Şi majoritatea oamenilor sunt 
înglodaţi în datorii. De la bun început, ideea de a 
economisi 10 la sută din venitul lor pare 
imposibilă. Dar există o soluţie. 

Practică formula de 1 la sută 

începe astăzi să economiseşti 1 la sută din venitul 
tău şi învaţă să trăieşti cu celelalte 99 la sută. Este 
un procent cu care te poţi descurca. Este un număr 
care te poate convinge. Cere doar puţină 
autodisciplină şi gratificare întârziată pentru ca tu 
să economiseşti 1 la sută în fiecare lună. Dacă tu 
câştigi 3 000 de dolari pe lună, 1 la sută înseamnă 
30 de dolari pe lună, sau doar 1 dolar pe zi. 

La sfârşitul fiecărei zile, vino acasă şi 
depune-ţi suma zilnică într-o cutie sau un borcan. 
O dată pe lună, mergi cu economiile acumulate la 
bancă şi depune-le în contul libertăţii tale 
financiare. Sună ca un început modest, dar 
aminteşte-ţi că „o călătorie de o mie de leghe 
începe cu un singur pas". 

Cât ai clipi, va deveni confortabil să trăieşti 
cu 99 la sută din venitul tău. în acel stadiu, îţi ridici 

nivelul de economii la 2 la sută din venitul tău 
lunar. Apoi îţi ajustezi stilul de viaţă pentru a trăi 
cu 98 la sută. Cât ai clipi, asta va deveni un obicei; 
ţi se va părea instinctiv şi uşor să trăieşti cu 98 la 
sută din ce câştigi. 

Lună de lună, îţi sporeşti nivelul de economii 
cu 1 la sută. Până la sfârşitul anului, probabil că vei 
fi salvat 10 la sută din venitul tău. Apoi altceva 
remarcabil va începe să se întâmple. Datoriile tale 
vor începe să se reducă. Pe măsură ce devii 
conştient de economisirea banilor tăi şi te îndrepţi 
către independenţa financiară, vei deveni mai 
inteligent şi mai gânditor în legătură cu fiecare 
cheltuială. Te vei surprinde cheltuind mai puţin şi 
plătindu-ţi gradual datoriile, lună de lună. 
Recompensa este enormă 
Recompensa pentru că economiseşti şi investeşti 
este substanţială. Se spune că „fericirea este 
realizarea progresivă a unui ideal demn". Aşa că de 
fiecare dată când economiseşti un dolar sau 
plăteşti un dolar din datorie, te simţi fericit. Te 
simţi mai pozitiv, deţinând mai mult controlul 
asupra vieţii tale. Creierul tău eliberează endorfine, 
care în schimb îţi dau un sentiment de calm şi o 
stare de bine. 

în doi ani de la începutul acestui proces, vei 
fi scăpat de datorii şi vei fi început să acumulezi o 
sumă crescândă de bani în contul libertăţii tale 
financiare. Pe măsură ce această sumă creşte, vei 
începe să atragi în viaţa ta mai mulți bani şi mai 
multe oportunităţi pentru a folosi acele fonduri în 

mod inteligent, astfel încât să-ţi aducă o rată mai 
mare de profit. 

în acelaşi timp, atitudinea ta faţă de bani şi 
cheltuit se va schimba treptat. Vei deveni mai 
disciplinat şi mai conştiincios. Vei cerceta cu 
atenţie înainte de a investi. Vei studia fiecare 
aspect al unei afaceri sau potenţiale oportunităţi. 
Vei fi reticent să te desparţi de banii pentru care ai 
muncit atât de mult să-i strângi. Vei începe de fapt 
să-ţi remodelezi atitudinea şi personalitatea faţă 
de bani - şi să faci asta într-un mod foarte pozitiv. 
Veniturile mari nu ajută 
Uneori îmi întreb publicul: „Cine de aici ar vrea să 
fie independent financiar?" Toată lumea ridică 
mâna. Aşa că apoi întreb: „Dacă aş putea flutura o 
baghetă magică şi dubla venitul fiecărei persoane 
din această sală, te-ar ajuta asta să devii 
independent financiar?" 

Toată lumea ovaţionează, râde şi dă din cap, 
convinşi că dacă şi-ar putea dubla în mod 
miraculos venitul, ar putea deveni independenţi 
financiar. 

Apoi îi întreb: „Cât de mulţi oameni din 
această sală, din momentul în care şi-au luat prima 
slujbă până azi, şi-au dublat deja venitul?" 

Fără ezitare, se ridică fiecare mână din sală. 

Apoi întreb: „Cât de mulţi oameni de aici, din 
momentul în care şi-au luat prima slujbă până azi, 
şi-au crescut venitul de trei ori? De cinci ori? De 
zece ori?" 

Mâinile se ridică în toată sala. Toţi din sală 
şi-au dublat sau triplat ori crescut venitul de cinci 

sau zece ori din momentul în care şi-au luat prima 
slujbă. 

Apoi îmi demonstrez ideea: „Toţi de aici şi-au 
crescut deja venitul spectaculos, dar asta nu i-a 
ajutat cu nimic. Simpla creştere a venitului nu este 
o asigurare că vei dobândi independenţa 
financiară. Asta se întâmplă din cauza Legii 
Parkinson, care spune: „Cheltuielile cresc pe 
măsura venitului." Indiferent cât de mult câştigi, 
sfârşeşti prin a cheltui tot şi chiar mai mult. 
Practică Principiul Rupturii 
Modul de a dobândi independenţa financiară este 
ca tu săîntrerupi Legea Parkinson. Faci asta 
practicând „Principiul Rupturii" tot restul vieţii tale. 
lată cum procedezi: pe măsură ce venitul tău 
creşte în lunile şi anii următori, provoacă o 
ruptură între venitul tău şi cheltuielile tale, 
ambele în creştere. în loc să cheltuieşti tot, decide- 
te să economiseşti 50 la sută din „creşterea“ 
obţinută. 

Dacă venitul tău creşte cu 100 de dolari pe 
lună, decide să economiseşti 50 de dolari pe lună, 
de la început, şi să-i depui în contul libertăţii tale 
financiare. Poţi cheltui ceilalţi 50 de dolari pentru 
familia ta şi pentru a-ţi îmbunătăţi stilul de viaţă. 
Dar trebuie să decizi să economiseşti jumătate 
din venitul tău pentru restul vieţii tale financiare. 

Când te plăteşti pe tine întâi, economisind 
10 sau 15 la sută din venitul tău de la început şi 
apoi economisind 50 la sută din creşterea ta 
pentru restul carierei tale, vei dobândi curând 
independenţă financiară. Te vei alătura celor 5 la 

sută dintre oamenii cu bunăstare din societatea 
noastră. Nu va trebui să te mai îngrijorezi vreodată 
în legătură cu banii. 

Miracolul dobânzii compuse 

Albert Einstein a spus: „Dobânda compusă este 
cea mai puternică forţă din univers." 

Dacă începând cu vârsta de douăzeci şi unu 
de ani şi până la şaizeci şi cinci ai economisi doar 
100 de dolari pe lună şi ai investi acea sumă într- 
un fond mutual care să crească cu o medie de la 7 
la 10 la sută pe an, ai avea mai bine de un milion 
de dolari. Dacă ţi-ai configura contul de salariu 
astfel încât 100 de dolari să fie automat deduşi şi 
investiţi pentru tine, te-ai putea asigura că devii 
unul dintre cei mai înstăriți oameni din America. 

Asta înseamnă că dacă eşti serios în 
legătură cu dobândirea independenţei financiare, 
singura şi cea mai importantă cerinţă este 
autodisciplina combinată cu abilitatea de a întârzia 
gratificarea. Abilitatea ta de a practica stăpânirea 
de sine, autocontrolul şi negarea de sine pe 
parcursul vieţii tale nu doar că îţi va permite să- ţi 
atingi toate ţelurile financiare, dar te va ajuta 
totodată să ai succes şi să fii fericit în orice altceva 
faci. 

în capitolul următor, vom vorbi despre cheia 
de a face ca totul să îţi meargă în viaţă: folosirea 
timpului tău. Cu toţii pornim în viaţă cu mult timp 
şi bani puţini. Cum îţi petreci timpul pe parcursul 
anilor tăi ca adult determină în mare calitatea vieţii 


tale. 
Exerciţii de acțiune: 

1. la azi decizia de a prelua complet controlul asupra 
vieţii tale financiare, de a scăpa de datorii şi de a 
dobândi independenţa financiară. 

2.  Stabileşte-ţi astăzi valoarea netă. Adaugă-ţi toate 
bunurile de preţ, scade toate datoriile şi 
obligaţiile şi calculează suma exactă. 

3.  Deschide-ţi un cont bancar separat şi începe să 
economiseşti cel puţin 1 la sută din venitul tău 
pe care îl primeşti lunar sau salariul. 

4.  Alcătuieşte o listă a tuturor datoriilor tale şi începe 
să le plăteşti, începând cu cele care au cea mai 
mare rată a dobânzii. 

5.  Calculează suma exactă de care vei avea nevoie 
pentru a fi independent financiar la sfârşitul 
carierei tale şi apoi stabileşte asta drept ţel. 

6.  Stabileşte-ţi țeluri specifice de acumulare 
financiară în fiecare lună, semestru şi an, pentru 
tot restul vieţii tale. 

Practică frugalitatea în cheltuire amânând şi întârziind 

pe cât posibil fiecare cheltuială până când îţi atingi ţelu- 

rile financiare pe termen lung 


„Capitolul 13 
Autodisciplina şi 
gestionarea timpului 


Dacă nu stăpâneşti şinele, vei fi cucerit de el. 
- NAPOLEON HILL 


Piu că nu există niciun aspect din viaţa ta 


în care autodisciplina să aibă o importanţă mai 
mare decât în modul în care îţi gestionezi timpul. 
Gestionarea timpului este o disciplină de bază care 
determină în mare calitatea vieţii tale. După cum a 
spus Peter Drucker: „Nu poţi gestiona timpul; te 
poţi gestiona numai pe tine." 

Gestionarea timpului înseamnă într-adevăr 
mai curând gestionarea vieții, gestionarea 
personală, gestionarea sinelui decât a timpului sau 
a circumstanțelor. 

Timpul este efemer; nu poate fi economisit. 
Timpul este de neînlocuit; nu are substitut. Timpul 
este irecuperabil; odată ce a trecut sau a fost 
irosit, nu mai poate fi recuperat niciodată. în 
sfârşit, timpul este indispensabil, în special pentru 
realizările de orice tip. Toate realizările, toate 
rezultatele, toate succesele cer timp. 

Nu poţi „economisi" timpul 

Adevărul este că nu poţi economisi timpul; doar îl 
poţi petrece în mod diferit. îţi poţi doar realoca 
folosirea timpului din domenii cu valoare scăzută la 
domenii cu valoare ridicată. în asta constă cheia 
succesului şi nevoia de autodisciplină. 

Gestionarea timpului este abilitatea de a 
alege secvenţa de evenimente. Exercitându-ţi 
autodisciplina cu privire la timp, poţi alege ce să 
faci în primul, în al doilea rând şi deloc. Şi eşti 
mereu liber să alegi. 

Ai nevoie de o enormă autodisciplină pentru 
a depăşi procrastinarea şi întârzierea ce îi trag 
înapoi pe majoritatea oamenilor de la succesul 
măreț. Un indian nativ mi-a spus cândva că 
„procrastinarea este hoţul viselor”. 

Principiul Pareto, regula 80/20, spune că 20 
la sută dintre lucrurile pe care le faci justifică 80 la 
sută din valoarea lucrurilor pe care le realizezi. 
Asta înseamnă că 80 la sută din ceea ce faci 
valorează 20 la sută sau mai puţin din valoarea 
lucrurilor pe care le realizezi. 


Estimează adevărata valoare a 


tuturor lucrurilor pe care le faci 
Unele lucruri pe care le faci sunt de cinci ori sau de 
zece ori mai valoroase decât alte lucruri, deşi 
realizarea lor necesită acelaşi număr de minute 
sau ore. Cele mai importante lucruri pe care le faci 
- cele 20 la sută de top - sunt de obicei importante, 
dificile şi descurajatoare. în opoziţie, cele 80 la 
sută dintre lucrurile pe care le faci şi care schimbă 
puţin sau deloc viaţa ta sunt de obicei distractive, 
uşoare şi plăcute. 

îţi poţi da seama de valoarea pe care o are 
ceva pentru tine în funcţie de cât de mult timp 
investeşti în acel ceva. Acorzi mereu atenţie şi 
petreci timp cu acele lucruri pe care le apreciezi 
mai mult, indiferent că vorbim despre familia ta, 


214 Brian Tracy 


sănătatea ta, activităţile tale sociale sau sportive 
ori banii şi cariera. Doar uitându-te la modul în 
care-ţi petreci timpul poţi tu (şi toţi ceilalţi) să ştii 
ce este cu adevărat important pentru tine. 

Unii oameni spun că succesul în carieră este 
cel mai important pentru ei şi apoi se duc acasă şi 
se uită la televizor câteva ore pe zi. Unii oameni 
spun că familiile lor sunt importante pentru ei şi 
apoi ies să socializeze sau să joace golf. Doar 
acțiunile tale îţi spun ţie - şi altora - ce apreciezi 
cu adevărat. 

Esenţa gestionării timpului este ca tu să te 
autodis- ciplinezi pentru a stabili priorităţi clare - şi 
apoi să te ţii de acele priorităţi. Trebuie să alegi 
conştient şi deliberat cel mai valoros şi important 
lucru pe care l-ai putea face în orice moment şi 
apoi să te autodisciplinezi să te ocupi numai de 
acea sarcină. 

Planificarea strategică personală 

în planificarea corporatistă strategică, focalizarea 
principală este de a creşte „profitul capitalului pro- 
priu". într-o afacere, capitalul propriu este definit 
ca suma de bani investită în afacere de către 
proprietari (pe lângă datorii şi bani împrumutaţi). 
Scopul planificării strategice este de a găsi moduri 
de a organiza şi reorganiza afacerea într-un 
asemenea mod încât compania să atingă un 
coeficient mai mare de profit din acest capital 
propriu decât ar face-o în absenţa procesului de 
planificare. 

Companiile investesc capital financiar, dar 
oamenii investesc „capital uman". Companiile 

folosesc resurse financiare, dar cele mai vitale 
resurse ale tale sunt energia ta mentală, 
emoţională şi fizică. Modul în care le investeşti îţi 
determină întreaga calitate a vieţii. 

în planificarea strategică personală, țelul tău 
este să obţii cel mai mare „profit de energie" din 
activităţile tale. Ken Blanchard numeşte asta 
obţinerea celui mai mare „profit din viață". 

Aşa cum ai avea grijă cum îţi investeşti banii 
ca să te asiguri că obţii cel mai mare coeficient de 
profit, la fel de atent trebuie să fii când îţi 
investeşti timpul. Trebuie să te asiguri că obţii cel 
mai înalt nivel de profit, recompense şi satisfacţie 
din timpul limitat pe care îl ai. 

Gândeşte înainte de a acţiona 
înainte de a te dedica vreunei activităţi 
consumatoare de timp, trebuie să te întrebi 
întotdeauna „Este acesta cel mai bun mod de a-mi 
petrece timpul?" 

Lipsa autodisciplinei în gestionarea timpului 
îi dirijează pe oameni să-şi procrastineze sarcinile 
de top încontinuu, făcându-i să petreacă din ce în 
ce mai mult timp cu sarcini de valoare scăzută sau 
lipsite de valoare. Şi orice faci în mod repetat 
devine, în cele din urmă. un obicei. 

Mulţi oameni au dezvoltat obiceiul 
procrastinării, de a-şi amâna sarcinile importante şi 
de a-şi petrece cea mai mare parte a timpului cu 
activităţi care schimbă prea puţin lucrurile pe 
termen lung. 

Priorităţi versus posteriorităţi 

Stabilirea priorităţilor necesită şi stabilirea 
posteriori- tăţilor. O prioritate este ceva ce faci 
mai mult şi mai curând, în timp ce o posterioritate 
este ceva ce faci mai puţin sau mai târziu. Probabil 
eşti deja copleşit având prea multe de făcut şi prea 
puţin timp. Din această cauză, pentru ca tu să te 
aventurezi într-o nouă sarcină, trebuie să 
întrerupi o sarcină veche. Să te apuci de ceva nou 
presupune să întrerupi altă activitate. înainte de a 
te dedica unui nou demers, întreabă-te: „Ce voi 
înceta să fac, astfel încât să am suficient timp să 
mă ocup de această nouă sarcină?" 

Examinează-ţi în mod regulat viaţa şi 
practică „abandonul creativ": determină în mod 
conştient activităţile pe care le vei întrerupe 
pentru a avea mai mult timp de petrecut cu acele 
sarcini care chiar îţi pot schimba viitorul. 
Stabileşte consecinţele 
Unul dintre cele mai importante cuvinte în 
dezvoltarea disciplinei gestionării timpului este 
„consecinţe“. Ceva este important în măsura în 
care îndeplinirea sau neîn- deplinirea unei acţiuni 
are consecinţe potenţiale serioase. 0 sarcină sau 
o activitate este neimportantă în măsura în care nu 
contează dacă este realizată sau nu. 

De exemplu, terminarea unui curs de studiu 
la universitate poate avea consecinţe enorme cu 
un impact asupra vieţii tale în următorii cincizeci 
de ani. încheierea unei sarcini sau a unui proiect 
major ori încheierea unei vânzări importante poate 
avea consecinţe semnificative pentru slujba şi 
venitul tău. 

Pe de altă parte, băutul cafelei, flecăritul cu 
colegii, cititul ziarului, navigatul pe internet şi 
verificarea e-mai- lurilor pot fi plăcute, dar aceste 
activităţi au puţine sau zero consecinţe. Cu alte 
cuvinte, indiferent dacă le faci sau nu, asta nu 
schimbă nimic în munca sau viaţa ta. Totuşi, exact 
cu aceste activităţi îşi petrec majoritatea oameni- 
lor cea mai mare parte a timpului. 

Cum să-ţi gestionezi timpul 

Există un sistem simplu de gestionare a timpului 
pe ca- re-l poţi folosi pentru a depăşi 
procrastinarea. E nevoie de autodisciplină, voinţă 
şi organizare personală, dar recompensa este 
enormă. Când foloseşti acest sistem, îţi poţi dubla 
sau chiar tripla productivitatea, performanţa, 
contribuţia şi venitul. 

înainte de a începe fiecare zi, începe prin a 
alcătui o listă cu tot ce ai de făcut în acea zi. Cel 
mai bun moment pentru a face această listă este 
cu o seară înainte, la finalul zilei lucrătoare, astfel 
încât mintea ta sub conştientă să poată lucra 
asupra listei tale de activităţi în timp ce dormi. Te 
vei trezi adesea cu idei şi perspective pentru 
modul de a încheia în mod mai eficace sarcinile 
zilei. 

Apoi aplică metoda A B C D E listei tale: 


. A=,„trebuie făcut" - consecinţe serioase în 
cazul neîndeplinirii; 

. B=,„ar trebui făcut" - consecinţe slabe în 
cazul în care este făcut sau nu; 

. C=,„bune de făcut" - nicio consecinţă, fie că 


faci sau nu acel ceva; 

. D=,„deleagă" - tot ce poţi ca să-ţi faci mai 
mult timp pentru acele lucruri pe care doar 
tu le poţi face; 

. E=,„elimină" - întrerupe toate sarcinile şi 
activitățile care nu mai sunt esențiale pentru 
munca ta şi pentru atingerea ţelurilor tale 

Revezi lista ta de activităţi pentru ziua următoare 

şi scrie A, B, C, D sau E lângă fiecare sarcină 

înainte de a începe. 

Dacă ai mai multe sarcini de „A", ordonează- 
le după importanţă scriind A-I, A-2, A-3 şi aşa mai 
departe. De asemenea, fă asta cu sarcinile tale B şi 
C. 

Regula este că nu ar trebui să realizezi 
niciodată o sarcină B când ai o sarcină A lăsată 
neterminată. Nu ar trebui să realizezi niciodată o 
sarcină cu valoare scăzută când ai dinainte o 
sarcină cu valoare mai mare. 

Odată ce ţi-ai organizat lista folosind acest 
sistem, autodisciplinează-te ca primul lucru pe 
care îl faci dimineaţa să fie sarcina A-l, înainte să 
faci orice altceva. 

Practică, pe rând, câte o activitate 

Odată ce ai început să te ocupi de cea mai 

importantă sarcină a ta, trebuie să te 

autodisciplinezi să îţi concentrezi întreaga minte, 
cu 100 la sută din timpul şi atenţia ta, până când 
acea sarcină este încheiată. 

Este nevoie de o autodisciplină enormă 
pentru a-ţi stabili cea mai importantă sarcină şi 
apoi să începi cu acea sarcină în loc să faci orice 
altceva. Dar odată ce începi să te ocupi de ea, vei 

începe să simţi un flux de energie care te 
motivează şi te propulsează în sarcină. Te vei simţi 
mai pozitiv şi mai încrezător. Te vei simţi mai fericit 
şi mai determinat. Simplul fapt de a începe o 
sarcină importantă îţi ridică stima de sine şi te 
motivează să continui. Chiar din momentul în care 
începi să te ocupi de o sarcină importantă îţi creşte 
încrederea în sine şi eşti motivat să mergi mai 
departe. 

în adâncul fiecărei persoane este o dorinţă 
intensă de a se simţi puternică, eficace, de 
neînvins şi de a deţine controlul asupra vieţii ei. Tu 
declanşezi automat aceste sentimente de 
încredere în sine şi de stimă de sine când te 
autodisciplinezi să te ocupi de acea sarcină care e 
cea mai importantă pentru tine în momentul 
respectiv. 

1 000 la sută profit din investiţie 
Această metodă A B C D E rar durează mai mult de 
10 minute şi te ajută să-ţi organizezi întreaga zi. 
Dar vei recupera 10 minute în execuţie pentru 
fiecare minut pe care-l investeşti în acest mod de a 
planifica înainte să începi. 

Asta înseamnă că vei obţine 1 000 la sută 
„profit din investiţie" din actul planificării detaliate 
şi al stabilirii priorităţilor clare înainte de a începe 
cu prima ta sarcină. 

Pe măsură ce simţi că înaintezi, făcând un 
progres la cea mai importantă sarcină a ta, creierul 
tău eliberează un flux constant de endorfine, 
„drogul fericirii" pe care ni-l dă natura. Aceste 

endorfine te vor face să te simţi mai pozitiv, 
focalizat, alert, conştient şi deţinând controlul. 

Când te autodisciplinezi să lupi contra 
rezistenţei tale fireşti de a-ţi începe cea mai 
importantă sarcină, obţii un „iureş de endorfină”". 
Simţi asta ca un fel de exaltare, euforie, fericire şi 
stimă de sine crescută. încheind o sarcină majoră, 
te simţi exact ca un atlet care a trecut primul linia 
de finiş. Te simţi un învingător. 

Recompensa ta primită ca urmare a 
gestionării excelente a timpului nu se sfârşeşte 
niciodată. Cu cât începi mai repede să-ţi planifici şi 
organizezi timpul, să stabileşti priorităţi şi să-ţi 
începi sarcina A-I, te vei simţi fericit şi vei simţi că 
deţii mai mult controlul asupra ta şi asupra vieţii 
tale. Cu cât planifici şi execuţi mai bine, cu atât te 
simţi mai bine. 

Menţine-te focalizat 

Legea Eficienţei Forţate spune: „Nu există 
niciodată suficient timp pentru a face totul, dar 
există mereu suficient timp pentru a face cele 
mai importante lucruri." 

lată câteva întrebări pe care ar trebui să ţi le 
pui, pentru a te ajuta să te menţii focalizat şi să te 
ocupi de sarcinile, activităţile şi responsabilităţile 
tale de top: 

1. De ce sunt pe statul de plată? Ce 
anume am fost angajat să fac? Ce rezultate 
se aşteaptă din partea mea? 

Trebuie să fii lămurit în privinţa răspunsului 
tău la această întrebare. Discut-o cu alţii. întreabă- 
ţi şeful. 

2. Care sunt sectoarele în care să 
obțin rezultate- cheie? Dintre toate lucrurile 
pe care le fac, care sunt cele mai importante 
rezultate pe care se aşteaptă să le obțin în 
poziția mea? 

Există adesea mai mult de cinci până la 
şapte aspecte cu rezultate-cheie în orice slujbă. 
Este esenţial să le identifici pe ale tale şi apoi să te 
ocupi de acelea toată ziua. 

3. Care sunt activităţile mele cu cea 
mai mare valoare? Dintre toate lucrurile pe 
care le fac, care activităţi contribuie cu cea 
mai mare valoare la compania mea şi la mine 
însumi? 

Ai competenţe de bază ce-ţi permit să faci o 
contribuţie valoroasă. Care sunt ele? 

4. Ce pot să fac eu - şi doar eu - 
încât, făcut bine, să schimbe într-adevăr 
ceva? 

Există întotdeauna doar un singur răspuns la 
această întrebare. E ceva ce doar tu şi numai tu 
poţi face. Dacă nu o faci, nimeni altcineva nu o va 
face în locul tău. Dar dacă o faci - şi o faci bine - îți 
poate schimba enorm viaţa şi munca. 

5. Care este cel mai util mod de a- 
mipetrece timpul chiar acum? 

Aceasta este cea mai importantă întrebare 
pentru stabilirea priorităţilor şi depăşirea 
procrastinării. în fiecare minut al fiecărei zile, 
există un răspuns la această întrebare. Abilitatea 
ta de a-ţi organiza viaţa şi de a-ţi stabili cele mai 

mari priorităţi este o măsură-cheie a inteligenţei şi 

eficacităţii tale. 

începe astăzi 

începând de azi, ar trebui să aplici aceste principii- 

cheie ale gestionării timpului în fiecare aspect al 

vieţii tale. Aplică-le în munca, familia, sănătatea, 
rutina ta de exerciţii şi deciziile şi activităţile tale 
financiare. NU scuzelor. 

Ai nevoie de o disciplină enormă pentru a 
stabili priorităţi şi apoi de a te ţine de ele. Ai 
nevoie de exercitarea continuă a disciplinei şi 
voinţei pentru a depăşi procrastinarea care îi trage 
înapoi pe majoritatea oamenilor. Totuşi, cu cât te 
autodisciplinezi mai mult să-ţi foloseşti bine timpul, 
cu atât mai fericit te vei simţi şi cu atât mai bună 
va fi calitatea vieţii tale în fiecare aspect al ei. 

Ceea ce stă între tine şi ţelurile tale sunt 
aproape mereu probleme şi dificultăţi de un 
anume tip. Abilitatea ta de a rezolva efectiv 
problemele vieţii zilnice poate avea un impact 
enorm asupra rezultatelor şi recompenselor tale. 
Vom vorbi despre asta în capitolul următor. 
Exerciţii de acțiune: 

1. la azi decizia de a deveni absolut excelent în 
gestionarea timpului. Lucrează la asta până 
devine un obicei. 

2. înainte de a începe fiecare zi, alcătuieşte o listă a 
tuturor lucrurilor pe care le ai de făcut în acea 
azi. Când se ivesc noi sarcini, scrie-le înainte de 
a acţiona. 

3.  Organizează-ţi lista de sarcini după priorităţi 
folosind metoda A B C D E iar şi iar până devine 
un obicei. 

4. Identifică-ţi sarcina A-I zilnic şi decide să te ocupi 
numai de ea până e complet încheiată. 

5.  Identifică singura sarcină pe care doar tu o poţi 
face şi pe care, dacă o faci bine, poate schimba 
într-adevăr ceva. 

6. Stabileşte 20 la sută dintre sarcinile tale care 
justifică 80 la sută din rezultatele tale şi apoi 
autodisciplinează-te să te ocupi de ele în cea mai 
mare parte a timpului. 


în fiecare minut al fiecărei zile, întreabă-te: „Care este 
cel mai util mod de a-mi petrece timpul chiar acum?" şi 
apoi autodisciplinează-te să te ocupi doar de acea sarci- 
nă până este încheiată. Capitolul 14 


Autodisciplina şi rezolvarea 
problemelor 


Experienţa nu este ceea ce i se întâmplă unui om; 


este ceea ce face un om cu ceea ce i se întâmplă. 
- ALDOUS HUXLEY 


G ândurile sunt cauze şi condiţiile sunt efecte. 


Astfel, calitatea gândirii tale îţi determină în mare 
calitatea vieţii. Cel mai măreț principiu mental este 
că „devii lucrul la care te gândeşti în cea mai mare 
parte a timpului”. 

Oamenii de top din fiecare domeniu sunt 
intens orientați înspre soluții. Ei se gândesc la 
soluţii în cea mai mare parte a timpului. în loc să 
fie prinşi până peste cap cu cine ce a făcut sau nu 
a făcut, oamenii cu cel mai mare succes din fiecare 
domeniu se concentrează asupra soluţiilor şi a ce 
poate fi făcut pentru a rezolva problema. 

Filosoful sufist Izrhat Khan a spus cândva: 
„Viaţa e o succesiune continuă de probleme, ca 
valurile din ocean. Ele nu se opresc niciodată." 
Asta înseamnă că abilitatea ta de a practica 
autodisciplina, stăpânirea de sine şi autocontrolul, 
când eşti confruntat cu fluxul nesfârşit de 
probleme, dificultăţi, obstacole şi eşecuri 
temporare prin care vei trece, este esenţială 
pentru succesul tău în afaceri şi în viaţă. 

Criza inevitabilă şi ineluctabilă 

Pe parcursul vieţii tale, te vei confrunta cu un 
noian de probleme - fizice, financiare, familiale, de 
afaceri şi politice. Singura întrerupere în acest lanţ 
nesfârşit de probleme va fi ocazionala criză. Dacă 
duci o viaţă normală, probabil vei trece printr-o 
criză la fiecare două sau trei luni. Şi tocmai în 
timpul acestor crize demonstrezi în- tr-adevăr 
calitatea personalităţii tale şi tăria caracterului tău. 

Doar când te confrunţi cu răsturnări şi 
obstacole neaşteptate îi arăţi lumii din ce eşti făcut 
cu adevărat. Toată viaţa este un „test“. Singura 
întrebare pentru tine este: vei trece testul sau îl vei 
pica? 

Prin însăşi natura lor, crizele vin „nepoftite". 
Nu ai nicio avertizare sau abilitate de a le anticipa. 
Dacă ai avea, nu ar mai fi o criză - evident, sau 
deja ai fi pregătit. Când se iveşte criza inevitabilă, 
mai mult decât în orice alt moment, e nevoie de 
autodisciplină pentru a rămâne calm şi a-ţi păstra 
capul limpede, încât să îi poţi face faţă în mod 
eficace. 

Fii la înălţime în ceea ce faci 

Când ceva merge prost, tendinţa naturală a celor 
mai mulţi oameni este să se înfurie şi să caute în 
jur pe cine să dea vina. Dar este o pierdere de 
energie. Nu rezolvă nimic. în schimb, trebuie să te 
autodisciplinezi să rămâi calm, obiectiv şi să nu te 
laşi cuprins de emoţii. 

Când te confrunţi cu o problemă sau criză 
neaşteptate, autodisciplinează-te să rămâi calm, 
să te focalizezi mai curând pe găsirea soluţiei 
decât asupra problemei. Gândeşte în termeni de 

ce poate fi făcut acum în loc să te gândeşti cum 
a apărut problema şi cine e de vină. 

Ca într-un accident în care cineva e rănit, tu 
te focalizezi pe îngrijirea persoanei rănite, pe 
oprirea sângeră- rii şi pe prevenirea complicaţiilor, 
înainte de a începe să analizezi ce şi cum s-a 
întâmplat. Practică autodisciplina când te confrunţi 
cu o problemă sau criză spunând imediat „Eu sunt 
responsabil", chiar dacă, în acel moment, tu eşti 
responsabil doar pentru controlul reacţiilor tale. 
Păstrează-ţi mintea limpede 
Oamenii de top au dezvoltat abilitatea de a 
răspunde cu eficacitate în cazul unei crize, de a 
rămâne calmi, relaxaţi şi cu mintea limpede. Ei se 
autodisciplinează să rămână imperturbabili şi 
insensibili. Asta le permite să gândească mai clar, 
să analizeze situaţia obiectiv şi să ia decizii mai 
bune. 

Dar în momentul în care devii furios şi 
supărat, neo- cortexul tău - sau „creierul tău 
gânditor" - se blochează. Tot ce-ţi rămâne atunci 
este paleocortexul, creierul tău emoțional, care 
gândeşte în termeni de „luptă sau fugi". Când 
creierul tău emoţional deţine comanda, tu gândeşti 
în termeni de negru şi alb, da sau nu sau a face ori 
a nu face nimic. Pierzi abilitatea de a gândi în 
nuanţe de gri şi de a te găsi toate modurile 
posibile în care te poţi descurca cu această situaţie 
anume. 

Oamenii de top îşi dau seama că fiecare 
problemă este o oportunitate de a dezvolta mai 
mult autocontrol şi încredere personală. De fapt, te 

vei ridica în viaţă la înălţimea problemelor pe care 
eşti capabil să le rezolvi. 

Mijloace pentru succes 

Acum câţiva ani, Dr. Lawrence Peter a scris o carte 
numită The Peter Principie (Principiul Peter) . 
A fost o carte amuzantă cu o teză centrală care 
atingea prea tare un punct nevralgic. El a scris că 
în fiecare organizaţie, oamenii continuă să fie 
promovați până când ajung la un nivel la care nu 
mai sunt competenţi să rezolve problemele. Aici e 
locul în care se opresc şi rămân tot restul carierei 
lor. 

Mai mult decât atât, el a arătat că, din acest 
motiv, fiecare organizaţie este în cele din urmă 
saturată de personal care şi-a atins nivelul de 
incompetenţță. Asta este cu atât mai adevărat în 
guvernare şi este principalul motiv pentru care 
guvernarea este atât de ineficientă din punct de 
vedere al timpului şi costurilor, şi este atât de 
dificil să se ducă ceva până la capăt. Asta este de 
obicei adevărat în orice birocraţie mare. 

în viaţa personală, continui să urci în 
compania şi profesia ta direct proporţional cu 
abilitatea ta de a rezolva probleme şi de a lua 
deciziile necesare la fiecare nivel al carierei tale. 
Vestea bună e că atunci când te gândeşti la soluţii 
în cea mai mare parte a timpului, îţi antrenezi 
creierul să fie intens orientat înspre soluţii. 


Principiul lui Peter - volum apărut în limba română la 
Editura Huma- nitas, 1994-(n. red.) 

Indiferent ce probleme sau dificultăţi se 
ivesc, creierul tău va căuta încontinuu moduri 
creative de a rezolva problema. Prin urmare, devii 
de fapt mai deştept şi mai rapid, şi ai mai rapid 
acces la partea raţională a creierului tău. 

Dacă vrei să înveţi un sport fizic, începi prin 
a învăţa mişcările de bază şi apoi mişcările mai 
avansate. Practici aceste competenţe iar şi iar, 
până când le poţi executa aproape mecanic, cu 
naturaleţe şi uşurinţă de fiecare dată. 

Pentru a stăpâni disciplina rezolvării 
problemelor, trebuie să dezvolţi o formulă sau 
metodă care îţi permite să te descurci în mod 
eficace cu aproape orice problemă cu care te 
confrunţi pe parcursul carierei sau vieţii personale. 
Din fericire, există o formulă demonstrată pentru 
rezolvarea problemelor şi luarea deciziilor, pe care 
o poţi folosi în aproape orice situaţie. Hai să arun- 
căm o privire. 

O metodă în nouă paşi pentru 


rezolvarea eficace a problemelor 
Pasul 1: la-ţi răgazul pentru a defini clar 
problema. 

în medicină, se spune că „un diagnostic corect 
înseamnă jumătate din vindecare". Astfel, tu 
trebuie să întrebi „Care este de fapt problema?" 
Este absolut uimitor cum câţiva oameni se pot 
supăra în privinţa unei probleme dintr-o 
organizaţie, dar fiecare dintre ei are o idee sau 
definiţie diferită despre natura exactă a problemei 
cu care se confruntă. Treaba ta este să dobândeşti 
claritate şi să-i faci pe toţi să fie de acord cu 


NU scuzelor! 229 


definiţia problemei înainte de a trece la rezolvarea 
ei. 
Pasul 2: întreabă: „Este într-adevăr o 
problemă?" 
Aminteşte-ţi, există unele lucruri în privinţa cărora 
nu poţi face nimic. Nu sunt probleme; sunt doar 
realităţi. Dacă ratele dobânzii cresc sau piaţa 
creditelor ipotecare se prăbuşeşte, aceasta nu e o 
problemă. Nu este ceva care poate fi rezolvat 
printr-o soluţie. în schimb, e ceva ce trebuie 
rezolvat pe căi ocolite. 

De asemenea, foarte des, ceea ce pare a fi 
o problemă sau un obstacol este de fapt o 
oportunitate ascunsă. Uneori, problema nu 
trebuie să fie rezolvată deloc. în schimb, eşti liber 
acum să faci ceva complet diferit - ceea ce ar 
putea fi chiar mai bine pentru tine şi organizaţia ta. 
Pasul 3: întreabă: „Care mai este problema?" 
Fii atent la orice problemă pentru care există doar 
o definiţie. Cu cât există mai multe moduri în care 
poţi defini o problemă, cu atât este mai probabil să 
găseşti cea mai bună soluţie. 
Când lucrăm cu corporaţii în care vânzările sunt sub 
nivelul dorit, le forţăm să pună douăzeci şi una de 
întrebări, toate fiind moduri diferite de a refor- mula 
problema. Fiecare reformulare a problemei, dacă este 
acceptată ca fiind definiţia corectă, duce la o soluţie 
diferită şi adesea la o direcţie complet diferită pentru 
organizaţie. 
De exemplu, vom întreba „Care este problema?" şi 
primul răspuns este „Vânzările noastre sunt prea 
scăzute". 

Următoarea întrebare este „Care mai e problema?" 
Răspuns: „Vânzările competitorului nostru sunt 
prea mari." 

Observă diferenţa. Dacă problema e că vânzările 
tale sunt prea scăzute, soluţia ar putea fi să-ţi 
intensifici publicitatea şi promovarea şi să-ţi 
întăreşti activităţile de vânzări. Dacă definiţia este 
că vânzările competitorului tău sunt prea mari, 
răspunsul ar putea fi să-ţi îmbunătăţeşti produsele, 
să-ţi schimbi linia de produse sau să intri într-o 
afacere complet diferită. 

întrebând şi răspunzând la o serie de întrebări ca 
aceasta, noi găsim în cele din urmă definiţia corec- 
tă, una care e supusă unei soluţii aplicabile. 

Pasul 4: întreabă: „Cum a apărut problema 
asta?" 

Caută să înţelegi cauzele problemei pentru a te asigura 
că nu se întâmplă din nou. în viaţa sau afacerea ta, 
dacă o problemă apare în mod repetat, este un semn că 
afacerea ta este organizată prost sau scăpată de sub 
control în acea zonă. Există un defect integrat în 
sistemele tale care face să revină aceeaşi 
problemă. Treaba ta este să afli de ce se întâmplă asta 
în mod repetat pentru a putea rezolva problema pornind 
de la cauză. 

Pasul 5: întreabă: „Care sunt toate soluțiile 
posibile?" 

Cu cât dezvolţi mai multe soluţii posibile, cu atât mai 
probabil vei veni cu cea potrivită. Calitatea soluţiei 
pare să fie direct proporţională cu cantitatea de 
soluţii potrivite pentru rezolvarea problemelor. Ai 


NU scuzelor! 231 


grijă cu o problemă la care există doar o singură 
soluţie. 

Pasul 6: întreabă: „Care este cea mai bună 
soluţie în acest moment?" Uneori, orice soluţie 
este mai bună decât nicio soluţie. O soluţie 
obişnuită executată viguros este adesea 
superioară unei soluţii excelente care nu poate fi 
implementată din cauza complexităţii sale sau 
pentru că nimeni nu are abilitatea de a o executa. 

Regula este că 80 la sută dintre toate 
problemele ar trebui să fie rezolvate imediat. Doar 
20 la sută dintre probleme trebuie să fie amânate. 
Dacă trebuie să amâni o problemă, fixează un 
anumit termen-limită pentru a lua o decizie cu 
privire la acea problemă şi apoi ia decizia la acel 
termen-limită cu orice informaţii ai în acel 
moment. 

Există o regulă care spune că fiecare 
problemă uriaşă a fost cândva o problemă mică ce 
ar fi putut fi rezolvată uşor şi ieftin la acea vreme. 
Uneori, cea mai bună strategie este să „tai răul de 
la rădăcină". Când e clar că există o problemă şi o 
soluţie, fă ceea ce trebuie făcut - şi fă-o repede. 
Pasul 7: la o decizie. Stabileşte o soluţie, orice 
soluţie, şi apoi decide-te cum să acţionezi. întreabă 
mereu: „Care este următoarea noastră acţiune? Ce 
o să facem acum?" 

Pasul 8: încredințează responsabilitatea. Cine 
va duce la bun sfârşit soluţia sau diferitele 
elemente ale soluţiei? 

E destul de comun pentru un grup să se 
întâlnească să rezolve o problemă şi să fie de 

acord cu o soluţie, dar când grupul se întâlneşte 
două săptămâni mai târziu, se dovedeşte că nu s-a 
întâmplat nimic. De ce? Nimeni anume nu a fost 
făcut responsabil de a duce la bun sfârşit decizia. 
Pasul 9: Stabileşte o măsură pentru decizie. 
Ce încerci să îndeplineşti cu această decizie şi cum 
vei măsura rezultatele? Cum vei şti că a 
funcţionat? Cu cât mai precis vei determina 
rezultatul pe care vrei să-l obţii cu soluţia, cu atât 
mai probabil e că-l vei obţine. 

Marea recompensă 

Principala recompensă pe care o primeşti pentru 
rezolvarea problemelor este oportunitatea de a 
rezolva probleme mai mari şi mai importante. 
Coeficientul tău de plată şi rapiditatea promovării 
şi, astfel, avansul tău în carieră sunt în mare 
determinate de abilitatea ta de a rezolva 
probleme. Cu cât te focalizezi mai mult pe găsirea 
soluţiilor, cu atât vei găsi mai multe soluţii şi cu 
atât mai valoroasă va fi contribuţia ta în cadrul 
organizaţiei. 

Reversul stimei de sine e numit „eficacitatea 
de sine". Nivelul de eficacitate de sine e definit 
drept „cât de competent simţi că eşti să-ţi rezolvi 
problemele şi să-ţi atingi ţelurile." 

Cu cât simţi că eşti mai competent să rezolvi 
probleme şi dificultăţi din viaţa de zi cu zi, cu atât 
te placi mai mult. Cu cât te placi mai mult, cu atât 
devii mai încrezător şi mai competent în rezolvarea 
unor probleme chiar mai mari şi în obţinerea unor 
rezultate mai importante. 

Determinantul succesului tău 

în munca ta, abilitatea ta de a rezolva probleme 

determină în mare parte tot ce realizezi. Oamenii 

care sunt buni în rezolvarea problemelor sunt unii 
dintre cei mai valoroşi şi respectaţi oameni din 
fiecare domeniu. Din acest motiv, succesul a fost 
definit drept „abilitatea de a rezolva probleme". 

Asta înseamnă de asemenea că fericirea este 

abilitatea de a rezolva probleme. Leadership-ul 

este abilitatea de a rezolva probleme. 

Când practici autodisciplina şi autocontrolul 
în faţa problemelor şi crizelor inevitabile ale vieţii 
de zi cu zi, devii mai competent şi mai eficace în 
tot ce faci. Vei fi respectat şi recunoscut de toţi din 
jurul tău. Vei avea un sentiment extraordinar de 
putere şi competenţă personală. în scurt timp, vei 
deveni unul dintre cei mai valoroşi oameni din 
organizaţia ta. 

Exerciţii de acţiune: 

1. Rezolvarea problemelor seamănă cu rezolvarea 
ecuaţiilor matematice: se învaţă prin practică şi 
repetiţie. începe stabilind cele mai mari 
probleme cu care te confrunţi azi. 

2.  Asumă-cţi întreaga responsabilitate pentru 
rezolvarea problemelor pe care le întâlneşti în 
munca ta zilnică şi apoi gândeşte-te la soluţii. 

3.  Defineşte-ţi clar cea mai mare activitate sau 
problemă personală. Scrie-o. Care este de fapt 
problema? 

4. De ceeste asta o problemă? Ar putea fi o 
oportunitate ascunsă? Dacă da, ce oportunitate 
sau lecţie ar putea conţine această problemă? 

5. Care maie problema? Poate că problema reală 
este altceva, ceva cu care nu ai vrea să te 
confrunţi? 

6. Care sunt toate soluţiile posibile? Ce altceva ar 
putea fi o soluţie? 

Alege cea mai bună soluţie care îţi este 

disponibilă chiar acum şi acţionează 


imediat. PARTEA Alll A 

Ţelul tău suprem în viaţă este să-ţi obţii propria 
fericire. Nimeni altcineva nu poate face asta 
pentru tine. Această dorinţă personală este 
motivaţia din spatele oricărui comportament. Mai 
mult decât atât, fericirea este mai mult emoţională 
şi raţională decât o problemă de lucruri materiale. 
în această parte, vei învăţa cum practica 
disciplinei în cele mai importante aspecte ale vieții 
tale îți poate aduce mai multă bucurie şi satisfacţie 
decât probabil orice altă calitate 

„Capitolul 15 


Autodisciplina şi fericirea 
Niciun cal nu ajunge nicăieri până nu este 
înhămat. Niciun curent sau gaz nu pune nimic în 
mişcare până nu e izolat. 

Nicio Niagara nu este vreodată transformată în 
lumină şi energie până nu se sapă un tunel prin 
ea. 

Nicio viaţă nu creşte frumos până când nu e 


focalizată, dedicată, disciplinată. 
- HARRY EMERSON FOSDICK 

/ Å bilitatea de a-ți obține propria fericire este 


adevărata măsură a succesului tău în viață. Nimic 
nu este mai important. Nimic nu o poate înlocui. 
Dacă ai succes cu ceva de natură materială, dar nu 
eşti fericit, ai eşuat de fapt în a-ți îndeplini 
potenţialul ca fiinţă umană. 

în capitolul 4, am descris cum fiinţele umane 
au un scop, străduindu-se să atingă țeluri şi 
rezultate finale. Totuşi, în spatele fiecărui ţel stă alt 
ţel şi apoi alt ţel, până când ajungi, în cele din 
urmă, la „primum movum" sau prima forţă de 
mişcare în viaţa umană. Asta se dovedeşte mereu 
a fi dorinţa de a găsi fericirea. Poţi fi fericit cu 
adevărat doar atunci când practici autodisciplina, 
stăpânirea de sine şi autocontrolul. Doar atunci 
când simţi că deţii complet controlul asupra vieţii 
tale eşti cu adevărat mulţumit. 

Legea Controlului 

în cartea mea Maximum Achievement 
(împlinire maximă), eu predau importanţa Legii 
Controlului, care afirmă: „Te simţi fericit în măsura 
în care simţi că deţii controlul propriei vieţi. Te 
simţi nefericit în măsura în care simţi că nu deţii 
controlul sau că eşti controlat de alţi factori sau 
oameni." 

Psihologii numesc asta „locusul de control”. 
Există cincizeci de ani de cercetare şi sute de cărţi 
şi articole despre acest subiect. Toate ajung la 
concluzia că stresul şi nefericirea apar atunci când 
te simţi controlat de circumstanţe exterioare. Asta 

este explicată ca diferenţa dintre „un locus intern 
de control" (fericit) şi „un locus extern de control" 
(nefericit). 

Ai un locus de control interior când simţi că 
tu conduci, iei propriile decizii şi ceea ce ţi se 
întâmplă în viaţă este în mare determinat de tine 
însuţi. Când ai un locus de control interior, simţi că 
eşti la volanul propriei vieţi şi că stai pe scaunul 
şoferului. Ţi se pare că tu determini cea mai mare 
parte din ce ţi se întâmplă. Prin urmare, te simţi 
puternic, fericit, simţi că ai un scop. 

Pe de altă parte, ai un locus de control 
exterior în măsura în care ţi se pare că nu deţii 
controlul sau că abilitatea ta de a-ţi direcţiona 
propria viaţă este redusă. De exemplu, dacă ţi se 
pare că eşti controlat de un şef arbitrar sau critic, 
dar nu-ţi poţi permite să-ţi pierzi slujba pentru că 
nu ai niciun ban pus deoparte, treci prin niveluri 
înalte de stres şi anxietate. Ajungi să-ţi faci treaba 
prost la muncă, fiind chiar mai probabil ca şeful tău 
dificil să te concedieze, provocând astfel exact 
acele circumstanţe de care ţi-era frică. 

Un alt exemplu este că ai putea simţi că eşti 
controlat de o căsnicie sau relaţie proastă din care 
nu poţi scăpa. Te-ai putea simţi controlat de 
facturile tale, de banii pe care-i datorezi şi de 
obligaţiile de a-ţi menţine nivelul de trai. Ţi s-ar 
putea părea că eşti controlat de condiţia ta fizică 
sau de lipsa de educaţie. Multor oameni li se pare 
că sunt controlaţi de trecutul lor din cauza unei 
copilării sau creşteri dificile şi că nu pot face nimic 
care le-ar putea schimba situaţia. 

Mulţi oameni simt că sunt controlaţi de 
propriile personalităţi şi că nu sunt capabili să se 
schimbe în bine. Ei spun: „Pur şi simplu aşa sunt 
eu." Spunând asta, ei se absolvă de toată 
responsabilitatea de a exercita disciplina şi voinţa 
necesare ca să facă schimbările pe care ştiu că 
trebuie să le facă pentru a trăi tipul de viaţă pe 
care vor să-l trăiască şi să fie fericiţi. 

Cheia pentru a înlocui un locus de control 
exterior cu un locus de control interior este ca tu 
să decizi azi să preiei complet controlul vieţii tale. 
Dă-ţi seama şi acceptă că tu iei propriile decizii şi 
că eşti unde eşti şi ce eşti datorită ţie. Dacă există 
vreun aspect în viaţa ta în care nu eşti fericit, 
autodisciplinează-te să faci orice e necesar ca să 
schimbi situaţia. 

Motivul pentru fericire 

Adesea, dimensiunea decalajului dintre situaţia 
prezentă şi condiţiile şi circumstanţele de care ţi se 
pare că ai nevoie ca să fii fericit este cea care 
determină dacă tu eşti fericit sau nefericit. Asta e 
în mare măsură o problemă ce ţine de propria ta 
evaluare şi decizie. 

Există o veche zicală care spune că 
„Succesul înseamnă să obţii ce vrei; fericirea 
înseamnă să doreşti ceea ce obţii." Când venitul 
tău şi viaţa ta sunt în concordanţă cu ţelurile şi 
aşteptările tale şi eşti mulţumit de situaţia ta, te 
simţi fericit. Dacă, pe de altă parte, dintr-un 
anumit motiv, situaţia ta actuală e diferită de ceea 
ce vrei şi aştepţi cu adevărat, vei fi nemulţumit şi 
nefericit. 

Această stare de nemulţumire se poate 
schimba constant. Când îţi începi cariera, un venit 
de 50 000 de dolari pe an poate părea o mare 
realizare. însă odată ce atingi acest ţel, începi să fii 
nefericit pentru că nu câştigi 100 000 de dolari sau 
mai mult. Unii oameni sunt nefericiţi să câştige un 
milion de dolari pe an. 

Fericirea este un produs secundar 
Interesant este faptul că fericirea nu este un ţel 
spre care poţi tinde şi pe care-l poţi atinge în şi 
prin sine. Fericirea este un produs secundar care 
este resimţit când faci ceva care îţi place cu 
adevărat în timp ce eşti în compania oamenilor pe 
care-i placi şi-i respecţi. 

Earl Nightingale, probabil cel mai faimos şi 
respectat comentator de radio despre succes din 
istorie, a spus că „fericirea este realizarea 
progresivă a unui ideal demn". Oricând ţi se pare 
că te deplasezi, pas cu pas, înspre ceva care este 
important pentru tine, înspre cele mai importante 
țeluri ale tale, te simţi automat fericit. Te simţi 
satisfăcut şi mulţumit. Ai un sentiment enorm de 
dezvoltare personală şi de bună-dispoziţie. 

Cinci ingrediente ale fericirii 
Autodisciplina este esenţială pentru fericire. Pentru 
a avea autodisciplină, este necesar atât să îţi 
stabileşti clar ce înseamnă fericirea pentru tine, 
cât şi să munceşti progresiv în fiecare zi pentru 
dobândirea acelei condiţii ideale. 

Din experienţa şi învăţăturile mele, am aflat 
că există cinci ingrediente ale fericirii. Un neajuns 

în oricare dintre aceste aspecte poate cauza stres, 
nefericire şi sentimentul de pierdere al controlului. 
Cin grediente ale fericirii 

1. Sănătate şi energie. Acesta este probabil cel 
mai important element al unei vieţi bune. Ne 
luptăm pentru el toată viaţa. Doar atunci când te 
bucuri de niveluri ridicate de sănătate lipsită de 
durere şi de un flux continuu de energie te simţi cu 
adevărat fericit. 

în multe cazuri, sănătatea este o „nevoie 
deficientă". Asta înseamnă că nu te gândești la 
sănătatea ta prea mult până când nu eşti /ipsit de 
ea. De exemplu, nu te gândeşti la dinţii tăi până nu 
te dor. Nu te gândeşti la corpul tău până nu ai 
junghiuri sau o durere de vreun fel. 

Trebuie să foloseşti disciplina şi voinţa pe 
parcursul vieţii tale pentru a dobândi şi menţine 
niveluri ridicate de sănătate şi condiţie fizică. 
Capitolele 16 şi 17 le abordează în detaliu. 

2. Relaţii fericite. 85 la sută din întreaga ta 
fericire - sau nefericire - va veni din relaţiile cu alţi 
oameni. Aşa cum a spus Aristotel: „Omul este un 
animal social." Suntem concepuţi să funcţionăm în 
societate, muncind şi trăind alături de alţi oameni 
în fiecare stadiu al vieţii noastre. 

Abilitatea ta de a dezvolta şi de a menţine 
relaţii de bună calitate cu soţul/soţia, copiii, 
prietenii, colegii şi alţii este adevărata măsură a 
calităţii personalităţii tale şi a nivelului tău de 
sănătate mentală. Oamenii cu niveluri ridicate de 
stimă de sine şi respect de sine se înţeleg mai bine 
cu ceilalţi şi au vieţi mult mai fericite. 

Una dintre cele mai mari greşeli ale noastre 
este să ne luăm drept sigure relaţiile, în special pe 
cele importante. Adesea nu ne gândim la ele până 
când nu apare o problemă şi apoi nu ne mai 
gândim la altceva. 

3. Muncă semnificativă. Pentru a fi cu adevărat 
fericit, trebuie să fii complet implicat în viaţă. 
Trebuie să faci lucruri care te menţin activ şi îţi dau 
un sens de împlinire. Dacă îţi câştigi existenţa, 
trebuie să faci o muncă ce-ţi place, pe care o faci 
bine şi pentru care eşti bine plătit. 

Oamenii sunt cu adevărat fericiţi doar atunci 
când li se pare că aduc o contribuție de un 
anumit tip, că fac mai mult decât obţin. Trebuie să 
simţi că ceea ce faci schimbă într-adevăr ceva în 
vieţile şi munca altor oameni. 

în studii ale motivaţiei angajaţilor, 
angajatorii cred că oamenii sunt motivaţi în 
principal de bani şi beneficii. Dar când angajaţii 
sunt chestionaţi, cei trei factori care îi motivează 
cel mai mult se dovedesc a fi: 


. munca stimulatoare şi interesantă; 

. oportunităţi de creştere şi avansare; 
şi 

. colegi plăcuţi. 


Una dintre cele mai importante 
responsabilităţi ale tale pentru tine însuţi este să-ţi 
găseşti slujba care să te facă fericit şi apoi, odată 
ce o ai, să pui tot sufletul în ea. Dacă dintr-un 
anumit motiv nu-ţi vine să pui tot sufletul în munca 
ta, i-ar putea lipsi unul sau mai multe dintre cele 

trei lucruri esenţiale pentru un loc de muncă pozi- 
tiv. Ar putea fi un semn că acesta nu e locul 
potrivit pentru tine. 

4. Independenţă financiară. Unele dintre cele 
mai mari frici pe care le avem sunt cele de 
pierdere, eşec şi sărăcie. Ne e frică să fim nevoiaşi, 
fără fonduri şi dependenţi de ceilalţi. 

Una dintre principalele responsabilităţi ale 
tale faţă de tine însuţi este să munceşti pentru 
independenţa financiară şi libertatea financiară pe 
parcursul vieţii tale. Cei mai fericiţi oameni sunt 
aceia care au ajuns în punctul în care nu se mai 
îngrijorează în privinţa banilor. Asta nu e ceva ce 
poţi lăsa la voia întâmplării, ci mai degrabă un 
lucru care cere acţiune deliberată, cu un scop, şi o 
enormă autodisciplină. 

De fiecare dată când ţi se pare că există un 
mare decalaj între punctul în care eşti astăzi din 
punct de vedere financiar şi punctul în care ţi-ar 
plăcea să fii la modul ideal, simţi stres, îngrijorare 
şi nefericire. 

5. Actualizarea de sine. Acesta este sentimentul 
că tu devii tot ce eşti capabil să devii. Apare când 
simţi că realizezi din ce în ce mai mult din 
adevăratul tău potenţial. 

Abraham Maslow este cunoscut cel mai bine 
pentru lerarhia Nevoilor. El a stabilit că oamenii au 
atât „nevoi deficiente", cât şi „nevoi de existenţă". 
Oamenii se străduiesc fie să-şi compenseze 
deficienţele, fie să-şi realizeze potenţialul. El a 
ajuns la concluzia că începi să evoluezi şi să te 
dezvolţi la cele mai înalte niveluri posibile pentru 

tine doar atunci când îţi sunt satisfăcute nevoile 
deficiente. 

Nevoile deficiente. Prima ta nevoie 
deficientă este cea de siguranţă şi 
supravieţuire. Satisfacerea acestei nevoi 
presupune să ai suficientă mâncare, apă, îmbrăcă- 
minte şi adăpost pentru a-ţi menţine viaţa şi starea 
de bine. Dacă dintr-un anumit motiv siguranţa sau 
supraviețuirea îţi este ameninţată, vei fi total 
preocupat să satisfaci această nevoie. Vei trece 
printr-un stres enorm şi vei fi complet nefericit 
până când nu vei fi iar în siguranţă. De exemplu, 
gândeşte-te cum ar fi să te afli într-o situaţie ce 
pune viaţa în pericol. 

A doua nevoie deficientă pe care o identifică 
Maslow este cea pentru securitate. Această 
nevoie acoperă securitatea financiară, emoţională 
şi fizică. Trebuie să ai suficienţi bani pentru a te 
întreţine, pentru securitatea în relaţii la muncă şi 
acasă şi securitate fizică pentru a te asigura că nu 
eşti într-un pericol de orice fel. Dacă nevoile tale 
de securitate sunt amenințate, devii complet 
preocupat de ele. De exemplu, gândeşte-te cum ar 
fi să-ţi pierzi dintr-odată slujba: Cum te-ai simţi? 

A treia nevoie deficientă pe care o identifică 
Maslow este apartenența. Cu toţii avem o nevoie 
de a avea relaţii sociale cu ceilalţi, atât acasă, cât 
şi la muncă. Trebuie să fii recunoscut şi acceptat 
de alţi oameni din lumea ta. Fiecare persoană 
trebuie să se simtă confortabil în relaţiile ei cu 
ceilalţi şi văzută şi acceptată ca parte dintr-o 
echipă sau dintr-un grup. 

Nevoi ale stimei de sine. Odată ce ai 
dobândit un nivel suficient din fiecare dintre aceste 
nevoi de bază - siguranţă, securitate şi 
apartenenţă - te apuci apoi să satisfaci nevoile 
superioare de stimă de sine şi respect de sine, 
nevoile tale de existenţă. Stima ta de sine este 
centrul personalităţii tale şi determină în mare 
modul în care te simţi în legătură cu tot ce ţi se 
întâmplă. Tot ce faci în viaţă este fie ca să-ţi creşti 
stima de sine, fie ca să o protejezi să nu scadă. 

Stima ta de sine - modul în care te simțim 
legătură cu tine însuţi şi cât de mult te placi şi te 
valorezi - îţi determină fericirea mai mult decât 
orice alt factor. Stima ta de sine vine din mulţi 
factori. Când eşti plăcut şi acceptat de ceilalţi, 
trăind în concordanţă cu cele mai înalte valori ale 
tale, făcând o treabă bună şi fiind recunoscut 
pentru asta şi avansând spre realizarea ţelurilor şi 
idealurilor tale, atunci te simţi în mod firesc fericit 
şi satisfăcut. Te simţi valoros şi simţi că deţii 
controlul. 

Cea mai mare nevoie umană. Cea mai 
mare nevoie umană pe care a identificat-o Maslow 
a fost actualizarea de sine. El a ajuns la 
concluzia că mai puţin de 2 la sută din populaţie 
atinge vreodată acest grad al împlinirii personale. 
Majoritatea oamenilor rămân atât de preocupaţi de 
nevoile lor deficiente şi de protejarea sau sporirea 
stimei lor de sine şi a nevoilor egoului lor, încât 
abia se gândesc sau depun vreun efort pentru 
actualizarea de sine. 

însă doar atunci când îţi dai seama că ai un 
potenţial personal enorm şi începi să te străduieşti 
să faci, să fii şi să ai mai mult decât oricând într-un 
anumit domeniu, începi să experimentezi 
actualizarea de sine şi fericirea adevărată. 

Cei mai fericiţi oameni sunt aceia care simt 
că fac ceva important, ce merită osteneala, cu 
viaţa lor. Ei simt că se extind şi trec dincolo de 
orice au făcut vreodată. Oamenii devotați 
actualizării de sine ar putea scrie cărţi sau crea 
opere de artă. Ar putea urca munţi sau concura în 
sporturi. Ar putea pune bazele unor afaceri sau 
urca în ierarhia profesiilor lor. 

Ce e minunat în privinţa nevoilor actualizării 
de sine este că nu pot fi niciodată complet 
satisfăcute. Pe măsură ce te străduieşti încontinuu 
pe parcursul vieţii tale să fii, să ai şi să faci mai 
mult decât înainte, experimentezi un flux constant 
de fericire şi mulţumire. Simţi că devii din ce în ce 
mai mult ceea ce ţi-a fost destinat cu adevărat să 
devii. 

Niciodată să nu fii satisfăcut 

în fiecare dintre aceste aspecte, oricând exerciţi 
autodisciplina şi voinţa de a depăşi tendinţa de a 
alege calea uşoară, te simţi mai fericit în legătură 
cu tine însuţi. Când ai încredere oarbă în direcţia 
visurilor tale şi apoi te autodisciplinezi să continui 
în ciuda tuturor obstacolelor şi greutăților, te simţi 
puternic. Stima ta de sine şi încrederea în sine 
cresc şi apoi, când te îndrepţi, pas cu pas, spre 
idealurile tale, te simţi sincer fericit. 

în capitolul următor, 
vei învăţa cum să 
integrezi autodisciplina 


în obiceiurile tale zilnice de sănătate, 


pentru a te asigura că 
duci o viaţă lungă, 
fericită, sănătoasă 


„Exerciţii de acțiune: 

1.  Identifică aspectele din viaţa ta în care te simţi cel 
mai fericit şi având cel mai mult control. Cum le- 
ai putea extinde? 

2.  Identifică aspectele din viaţa ta în care te simţi 
controlat de alţi oameni sau factori. Ce-ai putea 
face pentru a rezolva acele situaţii? 

3.  Identifică acele aspecte din viaţa ta în care există 
un decalaj între nivelurile tale actuale de 
împlinire şi ceea ce ţi-ar plăcea cu adevărat să 
dobândeşti. Ce-ai putea face pentru a concilia 
aceste decalaje? 

4. Identifică cele mai presante nevoi pe care le ai azi, 
ce nu sunt împlinite. Cum ai putea începe să 
satisfaci acele nevoi deficiente? 

5.  Identifică acele activităţi care îţi oferă cel mai 
grozav sentiment de fericire personală, 
„experienţele tale de vârf" din viaţă. Ce-ai putea 
face pentru a înmulţi acele momente de fericire? 

6.  Identifică acele aspecte din viaţă în care te simţi 
cel mai nemulţumit. Ce paşi ai putea face 

imediat pentru a rezolva acele sentimente de 
nemulţumire? 
Defineşte „fericirea" pentru tine însuţi. Ce înseamnă? Ce 
ar trebui să se întâmple pentru ca tu să te simţi cu ade- 
vărat fericit? Ce-ai putea face imediat pentru a crea 
această situaţie 


?Capitolul 16 
Autodisciplina şi sănătatea 
personală 


Respectul de sine este baza disciplinei; simţul 
demnității creşte odată cu abilitatea de a spune nu 
sinelui. - ABRAHAM JOSHUA HESCHEL 


U n număr mai mare de oameni trăieşte mai 


mult şi mai bine astăzi decât oricând înainte în 
istoria umană, iar țelul tău ar trebui să fie să faci 
parte dintre acei oameni. Nu există niciun aspect 
în care autodisciplina să fie mai importantă decât 
în practicile ce ţin de sănătatea ta. Ţelul tău 
primordial ar trebui să fie să trăieşti cât de mult şi 
cât de bine poţi. Asta presupune o autodisciplină 
pe viaţă a obiceiurilor tale de sănătate - şi aşa cum 
am menţionat în capitolul 15, sănătatea bună este 
unul dintre ingredientele fericirii per ansamblu. 
Astăzi, speranţa de viaţă medie pentru 
bărbaţi (în 2009) este 76,8 ani; pentru femei, 79,8 
ani sau aproximativ optzeci de ani, iar această 
cifră creşte cu fiecare an. Asta înseamnă că 
aproape 50 la sută din populaţie va muri înainte de 
vârsta de optzeci şi aproape 50 la sută va muri 
după vârsta de optzeci. Ţelul tău ar trebui să fie să 
sfidezi media şi să trăieşti până la nouăzeci, 
nouăzeci şi cinci de ani sau chiar mai mult. 
Să trăieşti o viaţă lungă 
Astăzi, majoritatea cauzelor de deces timpuriu 
care scurtau viaţa în trecut au fost eliminate în 
lumea industrializată. Boli precum tuberculoza, 

poliomielita, malaria, holera, tifosul şi altele au fost 

înlăturate prin sanitaţie şi medicină modernă. 

Cauzele predominante ale decesului 
timpuriu astăzi sunt bolile de inimă, cancerul de 
toate tipurile, diabetul şi decesele în trafic, toate 
fiind, până la un punct, sub controlul tău. 

Nu poţi să prezici sau să te protejezi de 
imprevizibil, de accidentele întâmplătoare, dar îţi 
poţi folosi autodisciplina pentru a controla ce este 
controlabil în viaţa ta. 

Şapte obiceiuri-cheie de sănătate 

Studiul Alameda, realizat pe mai multe mii de 

oameni pe o perioadă ce a depăşit douăzeci de 

ani, a stabilit că existau şapte obiceiuri-cheie de 
sănătate care contribuiau cel mai mult la o viaţă 
lungă: 

1. Mănâncă regulat în loc să posteşti, să te 
înfometezi sau să te ghiftuieşti. Mănâncă 
normal, mese sănătoase, preferabil de cinci 
sau şase ori pe zi, luând ultima masă cu trei 
ore înainte de a merge la culcare. 

2.  Mănâncă uşor: Mâncatul în exces te 
oboseşte şi te face leneş, în timp ce 
mâncatul uşor te face să te simţi sănătos şi 
alert. Aşa cum a scris Thomas Jefferson: 
„După o masă, nimeni nu a regretat că a 
mâncat prea puţin." 

3. Nu ronțăi între mese: Când mănânci, corpul 
tău trebuie să descompună şi să digere 
mâncărurile din stomacul tău pentru ca ele 
să se mute în intestinul tău mic. Asta 
durează între patru şi cinci ore. Dacă adaugi 
mâncare peste mâncarea pe care ai inge- 

rat-o deja, procesul digestiv trebuie să 
înceapă din nou, o parte din mâncarea ta 
fiind într-o etapă a digestiei şi altă parte a 
mâncării tale într-o altă etapă. Asta duce la 
disconfort stomacal, la arsuri, moleşeală (în 
special după-amiaza) şi constipaţie. 

4. Fă exerciții regulat: Idealul este de aproape 
treizeci de minute pe zi sau două sute de 
minute pe săptămână. Poţi realiza asta 
mergând, alergând, înotând şi/sau folosind 
echipament pentru exerciţii. Ar trebui să-ţi 
întinzi articulațiile zilnic. 

5. Poartă o centură de siguranţă: Până la 
vârsta de treizeci şi cinci de ani, cea mai 
obişnuită cauză a morţii premature sunt 
accidentele în trafic. 

6. Nu fuma: Fumatul este corelat cu treizeci şi 
două de boli diferite incluzând cancerul de 
plămâni, cancerul de esofag, cancerul de 
gât, cancerul de stomac, boli de inimă şi o 
varietate de alte afecţiuni. 

7. Bea alcool cu moderație: Studiile arată că 
unul sau două pahare de vin pe zi ajută 
digestia şi par să fie benefice sănătăţii tale 
per ansamblu. Orice în exces poate duce la 
toate tipurile de probleme, incluzând 
mâncat în exces, accidente în trafic, 
probleme de personalitate şi comportament 
antisocial. 

Fiecare dintre aceşti şapte factori care contribuie la 

o viaţă lungă sunt într-adevăr o problemă de 

autodiscipli- nă. Aceşti şapte factori sunt o 

problemă de alegere. Sunt acţiuni pe care le poţi 

alege deliberat sau nu. Ele se află complet sub 
controlul tău. 
Cele cinci C-uri ale sănătăţii 
excelente 
în seminarele mele de dezvoltare personală, noi 
predăm cele cinci „C-uri" ale sănătăţii excelente: 
1. Greutate corespunzătoare: Asta necesită 
exerciţiul regulat al disciplinei şi voinţei pentru a-ţi 
obţine greutatea ideală şi apoi de a o păstra de-a 
lungul vieţii, însă recompensa este enormă. Arăţi 
bine, te simţi bine şi în general te simţi mai pozitiv 
şi având controlul vieţii tale. 
1:23; 
2. Dietă corespunzătoare: Aşa cum a spus 
Benjamin Franklin: „mănâncă să trăieşti, în loc să 
trăieşti ca să mănânci." Potrivit studiilor atleţilor 
olimpici din mai mult de 120 de ţări, cei trei factori 
pe care îi au în comun dietele lor sunt: 
proteine din carne slabă o varietate de fructe şi 
legume; şi multă apă, în jur de opt pahare pe zi. 

în momentul în care vei începe această 
„dietă olimpică", te vei simţi mai alert, mai treaz şi 
mai vigilent întreaga zi. 
3. Exerciţii corespunzătoare: Cel mai important 
exerciţiu pentru o viaţă lungă este exerciţiul 
aerobic. Asta cere ca tu să-ţi aduci bătăile inimii 
la un nivel înalt timp de treizeci până la şaizeci de 
minute, de trei ori pe săptămână. Poţi obţine asta 
prin mers energic, alergat, ciclism, înot sau schi 
fond. 

Fiziologii specializaţi în exerciţii fizice au 
stabilit că „efectul exerciţiului" apare la 

aproximativ douăzeci şi cinci de minute de 
exerciţiu viguros. în acest punct, creierul tău 
eliberează endorfine care îţi dau un sentiment de 
exaltare sau ceea ce se numeşte „adrenalina 
alergătorului". Acest drog natural produs de corpul 
tău poate da dependenţă într-un mod foarte 
pozitiv. 

Oamenii care dezvoltă obiceiul exerciţiului 
regulat, viguros, descoperă că devine din ce în ce 
mai uşor de făcut. Ei încep să aştepte nerăbdători 
sentimentul de fericire de care se bucură ca 
rezultat al exerciţiului aerobic. 

4. Odihnă corespunzătoare: Odihna este foarte 
importantă. Mai mult de şaizeci la sută dintre 
adulţi nu dorm îndeajuns. Suferă de ceea ce se 
numeşte „deficit de somn". Se duc la culcare un 
pic prea târziu, dorm prost, se trezesc un pic prea 
devreme şi-şi petrec ziua ca prin „ceaţă". Acest 
fenomen al odihnei insuficiente duce la randament 
scăzut, mai multe greşeli, accidente de muncă, 
accidente de maşină, accese de furie, probleme de 
personalitate şi multe alte dificultăţi. 

Dacă duci o viaţă normală şi munceşti, ai 
nevoie de opt ore de somn în fiecare noapte. Dacă 
tu nu ai parte decât de şase sau şapte ore de somn 
când de fapt ai nevoie de opt, începi să consolidezi 
acest deficit de somn. Joi sau vineri, când te 
trezeşti dimineaţa, primul lucru la care te gândeşti 
este cât de curând te poţi întoarce din nou la somn 
în acea noapte. Ştii că nu dormi îndeajuns atunci 
când, în momentul în care te trezeşti, începi să te 
gândeşti la momentul când te vei duce din nou la 
culcare. 

în plus faţă de opt ore de somn pe noapte, 
ai nevoie de pauze regulate de la muncă, atât 
weekenduri, cât şi vacanțe. Când îţi iei timp liber 
de la muncă, îţi încarci bateriile mentale şi 
emoţionale. După un weekend de două sau trei 
zile, când te întorci la muncă, vei fi complet odihnit 
şi pregătit să realizezi lucruri la potenţialul tău 
maxim. 

5. Atitudine corespunzătoare: Aceasta este 
probabil cea mai importantă dintre toate. Calitatea 
care prezice cel mai bine sănătatea, fericirea şi 
viaţa lungă este „optimismul“. Pe măsură ce devii 
mai optimist în legătură cu tine şi cu viaţa ta, 
sănătatea ţi se va îmbunătăţi la rândul ei din toate 
punctele de vedere. 

Oamenii care sunt pozitivi şi optimişti au de 
obicei sisteme imunitare puternice şi, prin urmare, 
sunt rareori bolnavi. Rareori iau răceală sau gripă. 
îşi revin rapid din munca istovitoare sau extenuare. 
O persoană optimistă are un „scut de teflon" 
construit în sine, împotriva multor boli şi afecţiuni 
care afectează persoana obişnuită. 

Ţine-ţi greutatea sub control! 

Cea mai mare şi serioasă problemă pe care o au 
oamenii azi cu autodisciplina este mâncatul în 
exces, devenind supraponderali. Mai mult de 60 
la sută dintre americani sunt oficial supraponderali 
şi mai bine de 30 la sută sunt obezi, ceea ce, 
conform definitei, înseamnă că depăşesc cu 30 la 
sută greutatea normală. Nu există alt domeniu în 
care autodisciplina să fie mai necesară decât în a-ţi 
aduce greutatea sub control şi apoi de a o menţine 
sub control tot restul vieţii tale. 

Ai auzit spunându-se că „dietele nu 
funcţionează". De fapt, asta înseamnă că atunci 
când te înfometezi ca să pierzi în greutate, vei 
tinde să pui la loc kilogramele aproape la fel de 
repede pe cât le-ai pierdut. Există numeroase 
motive pentru asta. 

Fiecare persoană are o anumită rată 
metabolică. Aceasta este rata cu care arzi energie. 
Această rată metabolică este stabilită pe parcursul 
vieţii tale de cantitatea de mâncare pe care o 
mănânci raportată la numărul de exerciţii pe care 
le faci pentru a o „arde". 

Pe lângă rata ta metabolică, tu ai ceea ce se 
numeşte „valoare de referinţă". Aici se stabileşte 
greutatea ta, ca un termostat, şi la această valoare 
revine corpul tău indiferent cât de mult deraiezi ca 
rezultat al nereuşitei dietei. 

Schimbă-ţi valoarea de referinţă 
Pentru a pierde în greutate pentru totdeauna, 
trebuie să-ţi schimbi valoarea de referinţă la un 
număr mai mic. Pentru a obţine asta, primul lucru 
pe care trebuie să-l faci este să creezi o imagine 
mentală clară a modului în care vei arăta când vei 
avea greutatea ideală. la dintr-o revistă fotografia 
cuiva care are corpul pe care vrei să-l ai tu şi apoi 
lipeşte o fotografie cu chipul tău în locul feţei din 
revistă. 

Apoi, începi un proces gradual de a schimba 
permanent calitatea şi cantitatea alimentelor, 
fără nicio intenţie de a reveni. Fii pregătit să 
munceşti pentru această schimbare permanentă 
cel puţin un an. Aminteşte-ţi, dacă eşti 
supraponderal, ţi-a luat mulţi ani să ajungi acolo 

unde eşti azi. Fii pregătit să investeşti mult timp ca 
să-ţi revii. 
Greşeala fatală în urmarea unei 
diete 
Mulţi oameni ţin dietă şi pierd în greutate cu ideea 
că imediat ce au pierdut un anumit număr de 
kilograme, ei se pot recompensa mâncând în oraş 
o masă copioasă sau consumând deserturi 
nelimitate. Cu alte cuvinte, în primul rând, ei 
folosesc ideea de a se îndopa cu mâncare drept 
recompensă pentru a fi pierdut în greutate. 
Această abordare este sortită eşecului. 

în schimb, stabileşte un sistem de 
recompense pentru tine însuţi care nu include 
mâncare. Decide mai degrabă să-ţi cumperi haine 
noi care ţi se vor potrivi doar la greutatea ta 
ideală. Pleacă împreună cu familia într-o vacanţă în 
care să vă implicaţi în activităţi distractive. Fă un 
pariu cu cineva că vei scăpa de greutate şi o vei 
păstra aşa timp de un an. 
Formula pentru pierderea 


permanentă în greutate 

Cheia sănătăţii perfecte poate fi rezumată în opt 
cuvinte: „Mănâncă mai puţin şi fă exerciţii mai 
mult". 

Singurul mod prin care poţi pierde în 
greutate pentru totdeauna este să arzi mai multe 
calorii decât consumi. Nu există alt mod. Mai mult 
decât atât, poţi face asta doar într-o perioadă 
extinsă, în special dacă ţi-ai permis să pui pe tine 
multă greutate în exces. 

în programul meu, „Thinking Big" (Ţinteşte 
sus), noi predăm importanţa evitării a trei otrăvuri 
albe: zahărul, sarea şi făina. 

Scapă de zahăr. Pentru a pierde în greutate 
pentru totdeauna şi pentru a te bucura de niveluri 
înalte de sănătate şi energie, ar trebui să elimini 
toate zaharurile simple din dieta ta. Zaharurile 
simple se găsesc în dulciuri, torturi, produse de 
patiserie, deserturi, băuturi nealcoolice, fructe la 
conservă, zahărul din cafeaua ta şi toate celelalte 
forme de zahăr pe care oamenii le consumă zilnic 
în cantităţi mari. 

Adevărul este că tu nu ai nevoie de zahăr 
în plus pentru a te bucura de niveluri excelente de 
sănătate fizică. Eliminând pur şi simplu tot zahărul 
şi produsele cu zahăr din viaţa ta, trecând la o 
dezintoxicare de zahăr, vei începe să pierzi până la 
jumătate de kilogram pe zi. 

Treci peste sare. în plus, ar trebui să elimini 
toată sarea adițională din dieta ta. Deşi americanul 
obişnuit primeşte suficientă sare din toate 
alimentele diferite pe care le mănâncă, el consumă 
în plus în jur de 9 kilograme de sare anual 
consumând alimente cu un conţinut ridicat de sare 
şi apoi adăugând sare la mese. 

Când consumi sare în exces, corpul tău 
reţine apa pentru a păstra acea sare în suspensie. 
Când încetezi să consumi sare în exces şi bei în 
acelaşi timp opt pahare de apă pe zi, corpul tău 
eliberează tot lichidul în exces şi poţi avea scăderi 
în greutate între l-2 kg chiar în prima zi. 

Evită produsele din făină albă. în final, elimină 
din dieta ta toate produsele din făină albă. Asta 
înseamnă toate produsele de brutărie, patiserie, 
pastele, checurile, rulourile şi orice altceva făcut 
cu făină albă. 

Făina albă este de fapt o „substanţă inertă" 
din care toţi nutrienţii au fost îndepărtați şi care 
este apoi înălbită. Când vezi cuvintele „pâine albă 
îmbogăţită", înseamnă că făina albă, care este în 
esenţă un produs inactiv, a fost întărită cu 
vitamine artificiale, chimice, care apoi sunt 
aproape complet distruse în procesul de coacere. 


Nu există nicio valoare nutritivă în făina albă. 
O SIMPLĂ SCHIMBARE DE DIETĂ 


Nu cu mult timp în urmă, am primit o scrisoare de la un 
bărbat de treizeci şi doi de ani din Florida. Acesta mi-a 
spus că mi-a citit recent cărţile şi mi-a ascultat 
programele ani la rând. El dobândise un nivel de succes 
financiar şi profesional mai înalt decât îşi imaginase 
vreodată că e posibil. Dar încă ducea o greutate în plus 
de 9 kg, de care nu putea scăpa, indiferent ce făcea. 
Apoi, într-o zi, el a ascultat „Thinking Big" şi mi-a 
auzit comentariile despre cele trei otrăvuri albe. 
Din fericire, el era atât disciplinat, cât şi hotărât. 
Şi-a folosit voinţa pentru a se înfrâna asupra aces- 
tor ingrediente renunțând la ele cu totul. Mi-a spus 
că ce s-a întâmplat în continuare a fost de-a 
dreptul miraculos. în şase luni, a scăpat de 
aproape 10 kg. Când mi-a scris, reuşise deja doi 
ani să nu le pună la loc. Mi-a spus că arăta diferit, 
se simţea diferit, femeile îl găseau mai atrăgător şi 
avea mai multă încredere şi stimă de sine. întreaga 

sa viaţă se îmbunătăţise de când scăpase de 

greutatea în exces. 

Trăieşte până la o sută de ani 

Ţelul tău în viaţă ar trebui să fie să te bucuri de cel mai 

înalt nivel posibil de sănătate şi energie. Asta 

presupune să consumi mâncărurile potrivite şi în 
cantitate mai mică. Presupune ca tu să faci exerciţii 
regulate şi să-ţi mişti fiecare articulaţie a corpului în 
fiecare zi. 

Pentru a te bucura de o sănătate fizică 
excelentă, ai nevoie de multă odihnă şi recreere. Mai 
presus de toate, trebuie să menţii o atitudine mentală 
pozitivă în care cauţi binele din fiecare situaţie şi te 
hotărăşti să fii o persoană complet pozitivă. 

în fiecare dintre aceste aspecte, exercitarea 
auto- disciplinei şi a voinţei îţi va da recompense care 
sunt cu mult peste efortul pe care îl depui. Practicând 
autodisci- plina în obiceiurile tale de sănătate, poţi trăi 
mai mult şi mai bine decât ţi-ai imaginat vreodată că e 
posibil. 

Capitolul 17 oferă chiar mai multe idei, în special 

focalizate pe exerciţiile fizice şi pe modul în care 

poţi ajunge să ai o condiţie fizică bună. 

Exerciţii de acțiune: 

1.  Idealizează cu privire la sănătatea ta: Dacă ai 
putea flutura o baghetă magică pentru a avea 
sănătatea perfectă din toate punctele de 
vedere, ce ar fi diferit faţă de azi? 

2. Decide să-ţi faci restul vieţii cea mai bună parte 
din viaţa ta. Care e primul lucru pe care ar trebui 
să-l schimbi sau să-l faci? 

3.  Supune-te unui examen medical complet şi cere 
sfatul doctorului tău pentru cum să te bucuri de 

un nivel excelent de sănătate fizică. Apoi 
urmează acel sfat. 

4.  Stabileşte-ţi greutatea ideală şi fixeaz-o drept ţel. 
Foloseşte procesul de fixare a ţelului pe care l-ai 
învăţat în capitolul 4 pentru a face un plan pe 
care să-l realizezi şi să-l respecţi toată viaţa. 

5. Foloseşte mindstorming-ul (descris în capitolul 4) şi 
scrie o listă cu cel puţin douăzeci de răspunsuri 
la întrebarea: „Ce pot să fac în fiecare zi pentru a 
mă bucura de un nivel excelent de sănătate şi 
energie?" 

6.  Revezi obiceiurile de sănătate şi studiile discutate 
în acest capitol şi dă-ţi o notă de la 1 la 10 
pentru cât de bine le practici. 


Decide-te asupra unei acţiuni anume pe care o vei 
realiza imediat ca să te asiguri că trăieşti până la 
optzeci, nouăzeci de ani şi chiar mai mult. Capitolul 17 


Autodisciplina şi condiţia 
fizică bună 

Tăria mentală înseamnă multe lucruri şi e destul 
de dificil de explicat. Calitățile ei sunt sacrificiul şi 
negarea de sine. Totodată, şi cel mai important, 
este combinată cu o voinţă perfect disciplinată ce 
refuză să cedeze. Este o stare a minții căreia i-ai 
putea spune caracter în acţiune. - VINCE LOMBARDI 


P... ca tu să atingi şi să menţii un nivel înalt 


de condiţie fizică bună e nevoie de autodisciplină 
şi voinţă pe tot parcursul vieţii. Vestea bună e că o 
condiţie fizică bună este o recompensă în sine. Nu 
doar că te simţi bine în timp ce faci exerciţii, dar te 
simţi minunat în legătură cu tine însuţi restul 
timpului. 

Dacă țelul tău este să duci o viaţă lungă, 
sănătoasă, fericită, să fii în formă şi să arăţi bine 
fizic, nu există alt substitut pentru exerciţiile 
regulate. Din fericire, nu trebuie să te antrenezi 
pentru Olimpiadă sau triatlon ca să te bucuri de un 
nivel excelent de stare fizică bună. Includerea 
exerci- ţiilor şi antrenamentului fizic în rutina ta 
zilnică duce la obţinerea unei condiţii fizice bune, 
ceea ce presupune să faci unele mici modificări în 
stilul tău de viaţă. 

Ascultă-i pe experţi 

Specialiştii în condiţia fizică sunt în general de 
acord că trebuie să faci exerciţii 200-300 de 
minute pe săptămână ca să te bucuri de un nivel 
maxim de stare fizică bună, care este posibil 
pentru tine. Asta înseamnă că trebuie să faci 
exerciţii între treizeci şi şaizeci de minute, de cinci 
până la şapte ori pe săptămână. 

Cu cel mai mic efort, dacă doar ai face o 
plimbare de treizeci de minute în fiecare dimineaţă 
înainte de a începe munca sau în fiecare seară 
când ajungi acasă de la muncă, dar şi în fiecare zi 
de weekend, ai fi unul dintre cei mai sănătoşi 
oameni din societatea noastră. 

Dacă ţi-ai creşte timpul de mişcare la şaizeci 
de minute de fiecare dată, de cinci ori pe 
săptămână, vei fi în cei 1 sau 2 la sută oameni de 
top din lume cu o condiţie fizică bună. 
începe imediat 
Cel mai bun moment pentru a face exerciţii este la 
prima oră a dimineţii. Oamenii care se trezesc în 
fiecare dimineaţă şi fac exerciţii între treizeci şi 
şaizeci de minute au mai multe şanse să facă din 
asta o componentă permanentă a rutinei lor 
zilnice. 

Pe de altă parte, oamenii care amână 
exerciţiile până mai târziu, după muncă, descoperă 
aproape întotdeauna că sunt prea obosiţi sau au 
prea multe alte lucruri de făcut. 

Amână exerciţiile pentru altă zi, care adesea 
nu mai vine. 

Este nevoie de o enormă autodisciplină 
pentru a te obişnui şi a urma o rutină de exerciţii 
regulate. Dar este mai uşor dacă te poţi 

autodisciplina să te trezeşti dimineaţa şi să începi 
să faci exerciţii imediat. 
Păcăleşte-te 
Mulţi oameni, printre care şi eu, se păcălesc să 
facă exerciţii dimineaţa punându-şi echipamentul 
sportiv lângă pat pentru a se împiedica de el la 
trezire. înainte de a se dezmetici măcar, se 
pomenesc trăgând pe ei echipamentul şi pantofii 
de alergat şi pornind să dea ture în jurul blocului. 
Până să-şi dea seama măcar ce s-a întâmplat, sunt 
la jumătatea rutinei lor de exerciţiu fizic, au pulsul 
ridicat, plămânii pufăie de zor şi se simt bine cu ei 
înşişi. 

De fiecare dată când oamenii se întorc de la 
o alergare de dimineaţă sau orice altă formă de 
mişcare matinală, ei sunt mereu fericiţi şi 
zâmbitori. Asta se datorează „efectului mişcării", 
care se manifestă după douăzeci şi cinci sau 
treizeci de minute. Creierele lor eliberează en- 
dorfine şi se simt exaltaţi. 
Sporeşte-ţi inteligenţa 
Oamenii care se implică în exerciţii de aerobic la 
prima oră a dimineţii s-au dovedit a fi mai ageri, 
mai creativi şi mai inteligenţi pe parcursul zilei. Ei 
au de fapt punctaje mai mari la teste de 
inteligenţă şi par să vină cu mai multe idei care să- 
i ajute să-şi facă munca mai bine în timpul zilei. 

Motivul este evident. Când faci exerciţii de 
aerobic la prima oră a dimineţii, îţi conduci sângele 
foarte oxigenat în cortexul tău cerebral, partea 
creierului pe care o foloseşti ca să gândeşti, 
analizezi şi să iei decizii. Asta te face foarte treaz şi 

alert de la prima oră a dimineţii şi apoi alte câteva 
ore. 

Atunci când faci exerciţii imediat ce te-ai 
trezit, îţi aduci rata metabolică la o viteză mai 
mare. Drept rezultat, corpul tău continuă să ardă 
calorii întreaga zi. După ce-ai făcut exerciţii, 
continui să pierzi în greutate timp de câteva ore. 

Când faci exerciţii la prima oră a dimineţii 
sau oricând în timpul zilei, ţi se face foame. Cu 
toate astea, pentru că îţi antrenezi corpul într-un 
mod atât de sănătos, vei avea un apetit natural 
pentru mâncăruri sănătoase, îţi vei dori într-o mică 
măsură sau deloc mâncăruri dulci ori deserturi. 
Fă din exerciţii o componentă a 
stilului tău de viaţă 
Unul dintre cele mai bune lucruri pe care le poţi 
face pentru a obţine şi a menţine un nivel înalt de 
condiţie fizică bună este să te înscrii la o sală de 
fitness sau la un club de sănătate şi să participi 
constant la antrenamente. Poţi chiar să plăteşti un 
pic mai mult şi să-ţi iei un antrenor personal care 
să te ajute să urmezi un program de exerciţii de 
trei sau mai multe ori pe săptămână. 

E mult mai probabil să te autodisciplinezi să 
începi şi să menţii o rutină de activităţi fizice dacă 
ai pe cineva care se aşteaptă să fii prezent la clasă 
sau care te monitorizează în mod regulat pentru a 
se asigura că urmezi programul de exerciţii la care 
te-ai angajat. 

Mulţi oameni angajează antrenori personali 
în prezent. Fie un antrenor personal poate veni la 
tine acasă sau la locul tău de muncă, fie poţi 

merge tu la sala de fitness care dispune de 
antrenori personali ce te vor ajuta să te antrenezi 
la aparatul pe care vrei să-l foloseşti. 

Oamenii care folosesc antrenori personali 
sunt aproape pe deplin încântați de rezultate. Ei 
descoperă că faptul că dau raportul unui antrenor 
exercită o influenţă pozitivă asupra lor, făcându-i 
să mănânce mai puţin pentru a avea mai puţine 
calorii de ars şi să muncească mai tare când fac 
exerciţii ca să poată obţine aprobarea antrenorului. 
Alătură-te unui sport organizat 
Sporturile organizate sunt un mod minunat de a 
dobândi şi a menţine un nivel ridicat de condiţie 
fizică bună. Ele sunt mult mai solicitante în termeni 
de timp şi program, dar recompensa este adesea 
extraordinară. 

Dacă eşti membru într-o ligă sportivă - 
indiferent că vorbim despre baseball, tenis, fotbal 
american, fotbal, tenis la perete sau orice altceva - 
şi ai un antrenor sau instructor cu care lucrezi în 
mod regulat, tinzi să fii mai focalizat şi mai 
disciplinat. Vei face exerciţii mult mai des şi cu mai 
multă vigoare şi vei fi într-o condiţie fizică mai 
bună şi mai îngrijit decât majoritatea oamenilor. 
Dezvoltă obiceiuri noi şi bune 
Din nefericire, condiţia fizică bună şi antrenamentul 
sportiv cer niveluri foarte înalte de disciplină, iar 
puţini oameni sunt capabili să înceapă şi să continue 
acest program de exerciţii. De bine, de rău, orice faci în 
mod repetat devine un obicei, iar mulţi oameni se 
dezobişnuiesc de exerciţiile regulate şi niciodată nu 
revin la ele. 

Din fericire, nu este niciodată prea târziu. în 
orice moment, poţi decide să te bucuri de un nivel înalt 
de condiţie fizică bună. Poţi lua o decizie, chiar acum, 
să începi o rutină de un anumit tip pentru o condiţie 
fizică bună şi apoi să ţi-o stabileşti ca test personal sau 
provocare ca să vezi dacă ai voinţa şi disciplina de a- 


ţi duce până la capăt rezoluţia. 
POŢI ÎNCEPE ASTĂZI 


Acum câţiva ani, era o femeie de şaizeci şi opt de 
ani care trăia într-un azil pentru bătrâni şi care nu 
se gândise prea mult la exerciţiile fizice. Ea 
muncise din greu, îşi crescuse familia, devenise 
bunică şi trăia acum confortabil într-un adăpost 
pentru bătrâni, într-o zi, ea a văzut la TV o 
emisiune specială despre jogging. în timpul acestei 
emisiuni speciale, erau intervievaţi câţiva oameni 
în jur de cincizeci şi şaizeci de ani care participau 
la maratoane. Unii dintre ei începuseră să alerge la 
o vârstă înaintată. Această femeie de şaizeci şi opt 
de ani a decis că voia la rândul ei să alerge într-un 
maraton. Ea a mers cu maşina până la un magazin 
din apropiere şi şi-a cumpărat pantofi speciali 
pentru mers şi alergat. în acea zi, şi-a început 
programul de exerciţii mergând prin cartierul în 
care locuia. în următoarele câteva săptămâni, a 
mers pe distanţe din ce în ce mai mari. A cumpărat 
cărţi şi a căutat sfaturi despre cum să facă exerciţii 


şi să-şi antreneze picioarele pentru alergat. 
CONSTRUIEŞTE GRADUAL 


După două luni, ea a început să facă puţin jogging 
ca parte din rutina ei de mers. După şase luni, a 
început să alerge ca parte din rutina ei de mers şi 
jogging. Pe la sfârşitul primului an, ea alergase 

deja într-un minimaraton din comunitatea ei locală. 

Până să împlinească şaptezeci şi cinci de ani, ea 

încheiase zece maratoane de 42 de km şi două 

maratoane pe teren variat de 80 de km. lar lucrul 
cel mai remarcabil a fost că nu alergase niciodată 
înainte de vârsta de şaizeci şi opt de ani. 

Deci, care este scuza ta? Dacă această femeie de 

şaizeci şi opt de ani a putut începe să se antreneze la o 

vârstă înaintată, tu de ce nu poţi? 

Unul dintre cei mai mari „garanţi" că vei trăi o 
viaţă lungă, fericită, că te vei menţine ager, alert şi plin 
de energie este să începi un program de antrenament 
fizic regulat, patru sau cinci zile pe săptămână, şi să-l 
continui tot restul vieţii tale. 

Când îţi exerciţi autodisciplina şi voinţa pentru a 
dobândi un nivel înalt de condiţie fizică bună şi apoi de 
a-l menţine an după an, te vei simţi minunat în privinţa 
ta. 

în capitolul următor, afli cum autodisciplina 
în căsnicie poate avea un efect minunat în 
asigurarea unei vieţi pline de fericire şi împlinire 
alături de altă persoană. 

Exerciţii de acţiune: 

1. Azi e ziua cea mare! la decizia că vei obţine cea 
mai bună condiţie fizică din viaţa ta în lunile ce 
urmează şi apoi acţionează imediat. 

2. înainte de a începe, fă-ţi o examinare medicală 
completă pentru a-ţi cunoaşte condiţia fizică şi 
limitele. 

3. începe să mergi treizeci de minute pe zi, preferabil 
la prima oră a dimineţii sau, dacă nu dimineaţa, 
atunci imediat după muncă. 

înscrie-te la o sală de fitness sau la un club de 
sănătate, plăteşte pentru un an şi stabileşte-ţi 
o întâlnire cu tine însuţi pentru a-ţi lucra fizicul 
de cinci ori pe săptămână, şaizeci de minute de 
fiecare dată. 

Angajează un antrenor personal şi lasă-te îndrumat 
de el sau ea printr-un program de exerciţii 
săptămânal ce include aerobic, forţă şi exerciţii 
de flexibilitate. 

investeşte într-o bandă de alergat, o bicicletă 
LifeCycle sau o bicicletă eliptică şi aşaz-o în faţa 
televizorului tău pentru a face din exerciţii o 
componentă specifică existenţei şi vieţii tale de 
familie. 


începe gradual şi înaintează încet, hotărându-te să faci 
exerciţii timp de câteva săptămâni înainte de a observa 
o diferenţă majoră. Fii răbdător, persistent şi 

hotărât. Capitolul 18 

Autodisciplina şi căsnicia 
Este mai bine să te controlezi decât să câştigi o 
mie de bătălii. Apoi victoria îţi aparţine. Nu ţi se 
poate lua, nu de către îngeri sau demoni, rai sau 
iad. -BUDDHA 


/ A bilitatea ta de a intra într-o relaţie romantică 


pe termen lung este o măsură importantă a 
caracterului şi personalităţii tale. 

Bărbaţii şi femeile sunt născuţi să fie două 
jumătăţi care formează un întreg. Ei au calităţi şi 
caracteristici diferite care, atunci când sunt 
combinate în mod potrivit, se completează şi obţin 
echilibrul şi armonia pe care le cere natura. 

Calitățile fundamentale pentru căsnicie şi 
pentru relaţii iubitoare sunt încrederea şi respectul. 
Bărbaţii şi femeile pot avea numeroase 
dezacorduri pe parcursul vieţii lor împreună, ca soţ 
şi soţie, dar atât timp cât încrederea şi respectul 
dintre ei dăinuie, căsnicia poate continua la 
nesfârşit. Dacă una dintre părţi nu mai poate crede 
în cealaltă sau nu o mai respectă pe cealaltă, rela- 
ţia este terminată. 

Multe căsnicii se sfârşesc cu divorţul şi 
există mulţi oameni divorţaţi care au numeroase 
căsnicii, fiecare do- vedindu-se a fi un eşec. Cu 
toate acestea, unii oameni se căsătoresc o singură 

dată şi rămân căsătoriţi tot restul vieţii lor. De ce 
anume? 

Cheia unei căsnicii fericite 

Probabil cel mai important motiv pentru o căsnicie 
fericită este compatibilitatea. între cei doi 
oameni există un echilibru ideal, în care fiecare 
posedă calităţi şi caracteristici complementare 
care se îmbină armonios cu ale celuilalt, formând 
astfel un echilibru perfect. 

Oamenii spun adesea că „opusurile se 
atrag". Dar asta este o interpretare greşită. 
Opusurile se atrag în privinţa unui singur aspect, 
iar acela este temperamentul. întotdeauna vei fi 
foarte compatibil cu o persoană care are un 
temperament opus sau care îl contrabalansează pe 
al tău. 

De exemplu, dacă eşti deschis şi extravertit, 
vei fi foarte compatibil cu o persoană care este mai 
rezervată şi mai retrasă. Dacă eşti volubil şi 
expresiv, vei fi compatibil cel mai mult cu cineva 
relaxat, care să fie un bun ascultător. Natura cere 
un echilibru în temperament pentru ca doi oameni 
să fie compatibili şi fericiţi împreună. 

Cine se aseamănă 

în toate celelalte aspecte, în special în ceea ce 
priveşte valorile, cele care se atrag sunt 
similarităţile. Cine se aseamănă chiar se adună. 
Vei fi mereu atras de oameni care au în comun cu 
tine cele mai multe valori fundamentale, şi cu ei 
vei fi compatibil. 

Dragostea, de orice tip, este un răspuns la 
valoarea altcuiva. Noi iubim ceea ce apreciem cel 
mai mult, atât la noi înşine, cât şi la ceilalţi. Când 

un cuplu este într-adevăr fericit împreună, cei doi 
par să aibă într-o mare măsură aceleaşi valori în 
privinţa familiei, banilor, eticii, muncii, copiilor, 
politicii, religiei şi oamenilor. 

Oamenii vor sublinia adesea că există 
cupluri fericite care votează pentru diferite partide 
sau vin din diferite medii religioase. Dar problema 
acută în echilibru şi armonie se învârte în jurul 
intensității cu care o persoană apreciază un 
lucru. Această intensitate determină dacă o 
persoană este categorică şi fermă sau relaxată şi 
flexibilă în aderenţa lui sau a ei la o credinţă 
anume în legătură cu o anumită parte a vieţii. 

Oamenii se pot iubi şi trăi împreună fericiţi 
mulţi ani deşi susţin partide politice diferite cât 
timp credinţa politică nu este atât de importantă 
pentru niciunul dintre ei încât să capete întâietate 
în faţa elementelor mai importante ale relaţiei lor 
precum copiii, familia şi valorile. 

Dragostea este cea mai mare 


nevoie a vieţii noastre 

Se spune că „tot ce facem în viaţă este fie ca să 
obţinem dragoste, fie pentru a compensa o lipsă 
de dragoste". Psihologii sunt de acord în general că 
principala cauză a problemelor de personalitate din 
viaţa adultă poate fi explicată ca un „refuz al 
dragostei" în pruncie şi copilărie. 

Oamenii au nevoie de dragoste aşa cum 
trandafirii au nevoie de ploaie. Fără suficientă 
dragoste şi acceptare, indivizii manifestă tot felul 
de probleme fizice şi de personalitate. Poţi să fii 

fericit numai atunci când nevoile tale de dragoste 
sunt complet îndeplinite. 

O căsnicie fericită presupune o 
autodisciplină şi un autocontrol enorme. Dragostea 
cere negare de sine şi sacrificiu. Când eşti cu 
adevărat îndrăgostit de altă persoană, fericirea şi 
starea de bine a acelei persoane devin mai 
importante decât ale tale. Eşti dispus să plăteşti 
orice preţ şi să faci orice sacrificiu pentru a asigura 
starea de bine a persoanei pe care o iubeşti. 

în Biblia creştină, într-o scrisoare către 
Corintieni, apostolul Pavel spune: 

„Dragostea îndelung rabdă; dragostea este 
binevoitoare, dragostea nu pizmuieşte, nu se 
laudă, nu se trufeşte; 

Dragostea nu se poartă cu necuviinţă, nu 
caută ale sale, nu se aprinde de mânie, nu 
gândeşte răul; 

Dragostea nu se bucură de nedreptate, ci se 
bucură de adevăr; 

Toate le suferă, toate le crede, toate le 
nădăjduieşte, toate le rabdă. 

Dragostea nu cade niciodată." 
Temperamentele diferite cer 


toleranţă şi înţelegere 

Fiecare persoană este un individ cu caracteristici 
unice şi speciale care îl fac pe el sau pe ea diferit 
de toţi ceilalţi oameni. Fiecare persoană are idei, 
gusturi, dorinţe, speranţe, visuri şi aşteptări 
diferite. Fiecare persoană a avut experienţe diferite 
şi a dezvoltat diferite moduri de a vedea şi de a se 
comporta cu lumea din jurul ei sau a lui. 

Când ajungi să ai o relaţie romantică cu o 
altă persoană, indiferent cât de apropiaţi vă simţiţi 
unul de altul şi indiferent cât de compatibili aţi 
putea fi din multe puncte de vedere, tot vor exista 
aspecte în care veţi avea dezacorduri, insatisfacţie 
şi nemulţumire. Asta e normal şi firesc şi e ceva ce 
trebuie rezolvat prin practicarea autodisciplinei şi 
autocontrolului de fiecare dată când au loc aceste 
diferenţe. 

Autodisciplina într-o relaţie presupune ca tu 
să fii complet onest şi deschis, să fii tu însuţi, să nu 
încerci să fii altcineva sau altceva. Autodisciplina şi 
onestitatea cer ca tu să afirmi clar ce gândeşti şi 
ce simţi, fără furie sau iritare şi să înţelegi cu calm 
şi cu răbdare sentimentele, gândurile şi opiniile 
celeilalte persoane. 

Stiluri de comunicare între bărbaţi 
şi femei 

Bărbaţii şi femeile sunt diferiţi din multe puncte de 
vedere. Potrivit scanării RMN, atunci când 
comunică, bărbaţii folosesc doar doi centri din 
creierul lor. Când femeile comunică, ele folosesc 
şapte centri din creierul lor. Parcă bărbaţii ar avea 
două faruri cu care comunică, în timp ce creierul 
unei femei ar semăna mai curând cu un brad de 
Crăciun cu toate beculeţele aprinse. 

Bărbaţii pot procesa doar câte un impuls 
senzorial o dată, în timp ce femeile pot procesa 
mai multe impulsuri senzoriale. Când un bărbat se 
uită la televizor, el nu vede sau nu aude altceva, 
nici chiar cuvinte ce i se spun din spate sau lateral. 
Ei devin foarte concentrați asupra imaginilor 
vizuale şi cuvintelor de pe ecran. 

Când un bărbat conduce o maşină, trebuie 
să oprească radioul pentru a se uita pe hartă. 
Trebuie să închidă televizorul sau radioul pentru a 
răspunde la telefon. Bărbaţii nu pot asculta sau 
urmări ceva cu privirea în timp ce citesc. Bărbaţii 
pot face multe lucruri extrem de bine, dar nu pot 
face decât un singur lucru o dată. Bărbaţii tind să 
fie foarte focalizaţi. 

Femeile, pe de altă parte, pot vorbi, prepara 
cina, privi la televizor, citi presa zilei şi vorbi cu 
copiii sau soţul lor, toate deodată. Ele sunt 
multidimensionale şi pot procesa mai multe 
impulsuri simultan. Ele pot vorbi şi asculta în 
acelaşi timp şi pot fi vigilente faţă de ceea ce se 
face sau se spune în jurul lor. 

Femeile sunt experţi în relaţii. Ele sunt 
foarte sensibile faţă de alţi oameni. Când un 
bărbat şi o femeie participă la o reuniune într-un 
context social, în zece minute femeia va fi făcut o 
analiză şi o evaluare a situaţiei fiecărui om din 
cameră. Spre deosebire de ea, bărbatul care o 
însoţeşte va fi observat puţin sau deloc. Asta 
pentru că bărbaţii sunt simpli şi direcţi în gândire, 
în timp ce femeile sunt complexe, vigilente la 
micile detalii şi extrem de sensibile la dinamica şi 
nuanțele relaţiilor oamenilor din jurul lor. 

Un bărbat îşi poate suna soţia şi să-i spună 
„Bună". Deşi ea a auzit doar un cuvânt, va întreba 
imediat: „Ce e în neregulă?" Ea poate recepționa o 
mulţime de sensuri şi emoţii dintr-un singur cuvânt 
rostit la telefon sau dintr-o singură privire sau 
expresie când el intră pe uşă. 

Construirea unei relaţii necesită 
efort 

Din cauza numeroaselor diferenţe dintre bărbaţi şi 
femei, este nevoie de o disciplină enormă pentru a 
dezvolta şi a menţine o relaţie iubitoare şi fericită 
pe termen lung. 

Probabil că cel mai important aspect de 
compatibilitate mutuală are de-a face cu disciplina 
ascultatului. Doar atunci când doi oameni îşi iau 
răgazul de a se asculta îndeaproape şi cu atenţie 
unul pe celălalt când vorbesc, rămân deschise 
căile comunicării, iar aceasta are loc atunci când 
dragostea şi armonia din relaţie continuă. 

Există patru discipline simple ale 
ascultatului eficace. Ele au o importanţă mai mare 
pentru bărbaţi, care sunt în mod notoriu nişte 
ascultători slabi, în special cu femeile din viaţa lor. 
Şi aste nu pentru că nu ar fi interesaţi. Pur şi 
simplu minţile lor sunt focalizate pe altceva şi sunt 
uşor distrase. 

Disciplinele ascultatului 

Ascultă cu atenție. Prima disciplină este să 
asculţi cu atenţie, fără să întrerupi. Ascultă de 
parcă cealaltă persoană e pe cale să dezvăluie un 
mare secret sau numărul câştigător la loterie şi tu 
nu-l vei auzi decât o dată. 

Când ea vrea să vorbeasă cu tine, dacă tu 
eşti bărbat, lasă deoparte toate distragerile 
posibile. închide televizorul sau radioul. Lasă ziarul 
sau mail-ul. Stai drept cu faţa la ea, apleacă-te 
uşor înainte şi concentrează-te doar pe ceea ce 
spune ea. 

Cartea His Needs, Her Needs (Nevoile 
lui, nevoile ei) arată că cea mai importantă 
nevoie pe care o are o femeie de la un bărbat este 
afecțiunea. îţi exprimi afecțiunea oferindu-i 
atenţia ta completă atunci când ea vorbeşte. De 
vreme ce mereu acorzi atenţie lucrurilor pe care le 
apreciezi cel mai mult, când acorzi o atenţie 
sporită celeilalte persoane în timp ce vorbeşte, îi 
spui acelei persoane că este foarte importantă 
pentru tine. Asta satisface cea mai profundă 
nevoie subconştientă a unei femei - de a se simţi 
apreciată, importantă şi respectată. 
la o pauză înainte de a răspunde. A doua 
disciplină a ascultatului este să iei o pauză înainte 
de a răspunde. Acordă-ţi câteva secunde pentru a 
te gândi cu atenţie la ceea ce ţi s-a spus. Când iei 
o pauză, eviţi riscul de a o întrerupe pe cealaltă 
persoană dacă ea nu face decât să-şi reformuleze 
gândurile. îi spui că apreciezi ce a zis şi că acorzi 
cuvintelor ei o importanţă deosebită. 

Un alt avantaj de a lua o pauză, de a acorda 
un moment de linişte în conversaţie, este că poţi 
să auzi nu doar ce s-a spus, ci de asemenea ceea 
ce nu s-a spus sau ce s-a spus printre rânduri. 
Mesajul efectiv pătrunde într-un nivel mai profund 
al minţii tale, permiţându-ţi să înţelegi mai bine şi 
astfel să răspunzi cu mai multă sensibilitate şi 
conştientizare. 


Nevoile lui, nevoile ei. Secretele unei relaţii de cuplu 


durabile - volum apărut în limba română la Editura Amaltea, 
2014 - (n. red.) 

Cere clarificări. A treia disciplină a ascultatului 
efectiv este să întrebi pentru a te clarifica. Nu 
presupune niciodată că tu ştii instinctiv ce 
gândeşte sau simte cealaltă persoană. în schimb, 
dacă eşti complet nelămurit, întreabă doar „Ce vrei 
să spui?" sau „Ce vrei să spui mai exact?" 

Atunci când pui întrebări şi cauţi claritate şi 
sens îi demonstrezi celeilalte persoane că îţi pasă 
într-adevăr de ceea ce spune şi că eşti cu adevărat 
interesat să înţelegi cum gândeşte şi ce simte. 
Reacționează. A patra disciplină a ascultatului 
eficace este ca tu să ai o reacţie la ceea ce a spus 
cealaltă persoană şi să parafrazezi cele spuse cu 
propriile cuvinte. Aceasta este „proba de foc" a 
ascultatului. Aici îi demonstrezi celeilalte persoane 
că îi acordai cu adevărat atenţie. Doar atunci când 
poţi repeta ce a spus cealaltă persoană, cu 
propriile cuvinte, îi demonstrezi că ascultai într- 
adevăr. 

Majoritatea problemelor din relaţii se ivesc 
din cauza comunicării slabe. 

Cei doi nu îşi vorbesc suficient de des ori 
unul nu ascultă cu atenţie când vrea celălalt să 
vorbească. 

Fiecare persoană are o nevoie emoţională de 
a vorbi într-o anumită măsură cu soţul sau soţia 
sa. Fiecare persoană are, de asemenea, o nevoie 
emoţională de a asculta într-o anumită măsură. 
Cuplurile cele mai compatibile sunt acelea în care 
dorinţa de a vorbi şi de a asculta se află în 
echilibru. Există un reflux şi un flux uşor de 
conversaţie, punctate de tăceri reconfortante. 

Fiecare persoană are o şansă de a-şi îndeplini 
nevoia lui sau a ei atât pentru vorbit, cât şi pentru 
ascultat, iar ambele părţi sunt mulţumite. 
Devotamentul total este esenţial 
Dragostea şi căsnicia necesită devotament total 
din partea ambelor persoane. Este nevoie de o 
disciplină enormă pentru a te implica total într-o 
relaţie. Mai mult decât atât, asta este totodată 
enorm de eliberator. Doar atunci când eşti total 
devotat unei relaţii cu o singură persoană eşti 
complet liber să-ţi îndrepţi atenţia spre îndeplinirea 
potenţialului în alte aspecte din viaţa ta. 

Una dintre cele mai importante discipline 
dintr-o căsnicie sau relaţie este aceea a loialității. 
Pentru că trăim într-o societate foarte sexualizată, 
tot timpul există tentaţii şi provocări în jurul nostru 
şi practic peste tot unde mergem. Este nevoie 
adesea de o autodisciplină şi un autocontrol 
considerabile pentru a fi complet loial partenerului 
tău pe parcursul vieţii tale conjugale. 

Există două moduri care să te ajute să eviţi 
tentaţiile obişnuite ce pot dăuna sau chiar distruge 
cea mai iubitoare relaţie. 

în primul rând, hotărăşte-te, dinainte, că nu 
vei fi niciodată, dar niciodată neloial partenerului 
tău. Impune-ţi să nu-ţi încâlci principiile, hotărăşte- 
te că indiferent ce se întâmplă, nu te vei abate 
pentru nimic în lume. 

în al doilea rând, autodisciplinează-te să 
rămâi în siguranţă. Refuză să mergi oriunde ar 
putea exista o tentaţie, sau să faci orice ar da 
naştere la tentaţii. Evită să iei prânzul, să bei sau 
să cinezi cu o persoană de sex opus, exceptând 

cazurile în care ai de-a face cu obligaţii profe- 
sionale. Ţine minte, e mai sigur printre mai mulţi 
oameni. 

Imaginează-ţi încontinuu, oriunde mergi şi în 
orice faci, că partenerul tău stă chiar lângă tine, 
urmărind şi ascultând ceea ce spui sau faci. 
Imaginează-ţi că tot ce faci, indiferent unde eşti, 
va fi relatat partenerului tău în douăzeci şi patru 
de ore. Foloseşte-ţi disciplina şi voinţa pentru a 
construi şi a menţine reputaţia de partener 
complet onest şi loial. 

Fii dispus să te schimbi 

Fiecare căsnicie este o „lucrare în curs de 
realizare". Pe măsură ce trece timpul, natura 
căsniciei tale se va schimba, de obicei în moduri 
pozitive şi constructive. 

Pentru a-ţi menţine relaţia fericită, 
armonioasă şi în continuă creştere, trebuie să fii 
dispus să te schimbi ca urmare a circumstanțelor 
care se schimbă, în special când ai copii şi-i vezi 
crescând. Trebuie să fii pregătit să te schimbi 
odată cu vârsta, noile slujbe şi cariere, deplasările 
fizice dintr-o parte a ţării în cealaltă, modificările la 
nivel financiar şi cele ce ţin de sănătate. 
Flexibilitatea este absolut esenţială pentru o 
căsnicie lungă, fericită. 

Există doar patru moduri prin care-ţi poţi 
schimba viaţa. în primul rând, poţi face unele 
lucruri mai mult. în al doilea rând, poţi face alte 
lucruri mai puțin. în al treilea rând, poţi începe 
ceva ce nu ai mai făcut înainte. Şi în al patrulea 
rând, poţi înceta complet să faci anumite lucruri. 
De fiecare dată când te loveşti de rezistenţă sau 

frustrare ori eşti confruntat cu nevoia de 
schimbare, întreabă-te: „Există ceva ce trebuie să 
fac mai mult, mai puţin, ceva ce trebuie să încep 
sau să opresc complet?" 

Cele patru întrebări pe care ar 
trebui să le pui 

De regulă, ar trebui să te aşezi la discuţii cu 
partenerul tău şi mai târziu cu copiii tăi pentru a 
avea curajul să le pui aceste patru întrebări: 


1; Există vreun lucru pe care-l fac şi ai vrea să-l 
fac mai mult? 

2. Există vreun lucru pe care-l fac şi ai vrea să-l 
fac mai puţin? 

3. Există vreun lucru pe care ai vrea să încep să-l 
fac şi nu îl fac azi? 

4. Există vreun lucru pe care-l fac şi ţi-ar plăcea să 


nu-l mai fac? 
Când ai curajul şi disciplina de a pune aceste 
întrebări partenerului tău şi copiilor tăi în mod 
obişnuit, vei fi uimit de calitatea şi profunzimea 
răspunsurilor pe care le primeşti. Vei primi o 
îndrumare continuă pentru modul în care îţi poţi 
modifica şi ajusta comportamentele pentru a 
menţine niveluri înalte de armonie, fericire şi 
dragoste cu partenerul tău şi alţi membri ai familiei 
tale. 
Partenerul tău ar trebui să fie cel 


mai bun prieten al tău 

Dragostea şi căsnicia sunt probabil cele mai 
importante elemente ale unei vieţi fericite, 
împlinite. Ele cer o practică pe viaţă a 

autodisciplinei şi a voinţei de a crea şi menţine 
armonia. Ele cer să fii deschis, onest tot timpul. 

Cel mai important, o căsnicie fericită, 
iubitoare cere să-ţi consideri partenerul cel mai 
bun prieten al tău. N-ar trebui să existe altcineva 
cu care ai prefera să-ţi petreci timpul mai mult 
decât cu jumătatea ta. Nu ar trebui să existe 
nimeni cu care să fii mai deschis şi mai onest decât 
cu ea. Când îţi consideri partenerul cel mai bun 
prieten şi-l tratezi sau o tratezi ca atare, poţi crea o 
relaţie iubitoare care să dureze toată viaţa. 

Aşa cum a scris Emmet Fox, un scriitor şi 
învăţător spiritual: 
Dragostea este de departe cel mai important lucru 
dintre toate. Ţine departe frica. îndeplineşte litera 
legii. Acoperă o multitudine de păcate. Dragostea 
este absolut invincibilă. 
Nu există nicio dificultate pe care suficientă 
dragoste să nu o înlăture; nicio boală pe care 
suficientă dragoste să nu o vindece; nicio uşă pe 
care suficientă dragoste să nu o deschidă; nicio 
prăpastie peste care suficientă dragoste să nu facă 
o punte; niciun zid pe care suficientă dragoste să 
nu-l doboare; niciun păcat pe care suficientă 
dragoste să nu-l izbăvească. 
Nu schimbă cu nimic cât de dureros poate fi neca- 
zul, cât de lipsită de speranţă perspectiva, cât de 
confuză încurcătura, cât de mare greşeala; o reali- 
zare suficientă a dragostei va dizolva totul. Doar 
dacă tu ai putea iubi îndeajuns, ai fi cea mai 
fericită şi mai puternică fiinţă din lume. 
în capitolul următor, vei afla de ce anume 
autodisciplina este atât de importantă pentru a 

creşte copii fericiţi, sănătoşi şi încrezători în ei 

înşişi. 

Exerciţii de acţiune: 

1. Care este cea mai importantă acţiune pe care ai 
putea s-o realizezi, chiar acum, pentru a spori 
dragostea şi armonia în căsnicia sau relaţia ta? 

2. Ce discipline sau practici ai putea dezvolta pentru 
cealaltă persoană care să amelioreze calitatea 
căsniciei tale? 

3.  Identifică un comportament pe care l-ai putea 
adopta şi care ţi-ar îmbunătăţi imediat 
comunicarea în căsnicie. 

4.  Aşază-te la discuţii cu partenerul tău şi cere-i lui 
sau ei idei pentru lucruri pe care ar trebui să le 
faci mai mult, mai puţin, să le începi sau să nu le 
mai faci. 

5.  Identifică cele două calităţi pe care le admiri cel 
mai mult la partenerul tău. 

6.  Identifică aspectele în care tu şi partenerul tău 
sunteţi compatibili cel mai mult. 


Identifică cele mai importante valori pe care le împărtă- 
şiţi tu şi partenerul tău. Capitolul 19 


Autodisciplina şi cop 
Disciplina potrivită există, nu în constrângere exte- 
rioară, ci în obiceiuri ale minţii care duc în mod 
spontan la activităţi mai degrabă dezirabile decât 
indezirabile. - BERTRAND RUSSELL 


| oţi calcula valoarea sau importanţa unui lucru 


pe care-l faci măsurând posibilele consecinţe pe 
care le-ar avea alegerea de a-l face sau nu. Ceva 
important este un lucru cu potenţiale consecinţe 
semnificative, cum ar fi să te dai din calea unei 
maşini care circulă cu viteză. Să aduci copii pe 
lume are consecinţe ce pot continua optzeci de ani 
(adică speranţa de viaţă medie a unei persoane 
azi) şi mai mult, în vieţile nepoților şi strănepoţilor 
tăi. De aceea să devii părinte este unul dintre cele 
mai importante lucruri pe care le vei face 
vreodată. 

Ca adult, eşti încă afectat astăzi de lucruri pe care 
bunicii tăi le-au făcut sau nu le-au făcut părinţilor 
tăi sau pentru ei. Modul în care îţi tratezi copiii este 
influenţat puternic de modul în care te-au tratat 
părinţii tăi. Are 

consecinţe care se răsfrâng asupra generaţiilor şi 
prezintă o enormă influenţă asupra fericirii şi stării 
de bine pe parcursul vieţii lor. 

Cea mai mare responsabilitate a ta 
Când ai un copil, un nivel ridicat de autodisciplină 
este esenţial ca să-ţi respecţi angajamentul şi să-ţi 
exerciţi responsabilitatea. în ziua în care se naşte 

primul tău copil, îţi iei un angajament de minim 
douăzeci de ani ca să faci tot ce este posibil pentru 
a-l creşte în aşa fel încât să devină un adult fericit, 
sănătos şi încrezător în sine. 

în fiecare etapă a vieţii copilului tău, 
cuvintele, acţiunile, nonacţiunile şi 
comportamentele tale modelează şi influenţează 
acel copil şi determină modul în care el se va 
transforma în adult. 

Cea mai mare nevoie pe care o are un copil 
este cea a unui izvor neîntrerupt de dragoste şi 
acceptare necondiționată de la părinţii lui. Copiii 
au nevoie de dragoste aproape la fel de mult pe 
cât au nevoie de oxigen. Nivelul de dragoste pe 
care îl primeşte un copil, în special în anii lui de 
formare, este factorul hotărâtor pentru cât de să- 
nătos sau fericit va deveni el ca adult. 

Cum înţeleg copiii cuvântul 
„dragoste" 

Ce semnifică pentru un copil cuvântul „dragoste"? 
T-I- M-P. Copiii stabilesc cât de valoroşi şi 
importanţi sunt şi îşi dezvoltă stima de sine şi 
valoarea de sine măsurând timpul pe care cei mai 
importanţi oameni din viaţa lor îl petrec cu ei când 
sunt mici. Nu există niciun substitut pentru timp, iar 
odată pierdut, nu-l poţi recupera. Probabil cel mai mare 
regret relatat de părinţi este că „nu am petrecut 
suficient timp cu copilul meu când era mic". 

Când devii părinte, trebuie să te 
autodisciplinezi şi să-ţi organizezi viaţa astfel încât 
să petreci suficient timp cu copilul tău pe parcursul 
anilor lui de creştere. Trebuie să te autodisciplinezi să 

reduci, micşorezi, să elimini şi să renunţi la alte 
activităţi care te împiedică să fii un părinte excelent. 
UN SEMNAL DE ALARMĂ 
Acum câţiva ani, un bun prieten al meu s-a căsăto- 
rit. Era un jucător pasionat de golf şi juca în mod 
regulat golf de cinci ori pe săptămână, adesea zbu- 
rând spre Sud iarna pentru vacanțe de golf când 
traseele locale de golf erau acoperite de zăpadă, în 
patru ani de căsnicie, el şi soţia lui au avut patru 
copii. Cu toate astea, el încă încerca să joace golf 
de câteva ori pe săptămână, luându-şi liber de la 
afacerea sa în timpul săptămânii şi jucând în 
weekenduri. în cele din urmă, soţia l-a confruntat şi 
i-a spus că el nu petrecea suficient timp cu copiii 
lui mici. Golful îi ocupa prea multe ore pe care le-ar 
fi putut petrece mai curând acasă cu ea şi cu 
copiii, mai ales în timpul celor mai vulnerabili şi 
sensibili ani. El şi-a dat seama deodată că viaţa lui 
se schimbase. Lucrurile pe care le putea face când 
era singur nu mai erau posibile când avea patru 
copii. Fiind foarte responsabil şi autodisciplinat, a 
redus timpul de golf la o dată pe săptămână şi şi-a 
canalizat atenţia şi energia către familia sa. El mi-a 
spus mai târziu că asta i-a schimbat enorm căsnicia şi 
relaţia cu copiii lui mici. 
Stabilirea unor noi priorităţi 
Când te căsătoreşti, viaţa ta trece printr-o 
schimbare majoră. Stilul tău de viaţă se schimbă şi 
multe dintre activităţile tale obişnuite îşi pierd 
importanţa şi prioritatea. 

Când se naşte primul tău copil, viaţa ta se 
schimbă din nou. Adesea, e de parcă prima etapă a 
vieţii tale - tinereţea - s-a îndepărtat cu viteza unei 

unei rachete, iar tu eşti acum pe o traiectorie 
diferită în viaţă. De fapt, nu este neobişnuit pentru 
cupluri să-şi schimbe vieţile complet când li se 
naşte primul copil. Ei reduc sau renunţă la multe 
dintre activităţile lor sociale precedente, încetează 
să cineze şi să bea cu prietenii şi nu mai ies să 
socializeze în weekenduri. 

împreună, încep să construiască o viaţă 
diferită acasă, alături de copiii lor. Copiii devin 
centrul atenţiei şi timpului lor. Copiii devin 
subiectul principal al conversaţiilor lor. 

Părinţii responsabili abordează creşterea 
copiilor ca pe cea mai importantă parte din viaţa 
lor. Ei îşi planifică şi organizează timpul şi 
activităţile astfel încât să-şi onoreze această 
responsabilitate la un nivel înalt. 

Gândire pe termen lung 

Copiii te forţează să gândeşti pe termen lung. 
Când îţi dai seama că tot ce faci sau eşuezi să faci 
cu copiii tăi în anii lor de formare va avea un 
impact de durată pentru generaţiile ce vor veni, 
devii mai grijuliu şi mai sensibil faţă de lucrurile pe 
care le spui şi de modul în care le tratezi. 

Când eşti tânăr şi singur, poţi „să-ţi dai frâu 
liber". Poţi să-ţi ieşi din sărite, să te înfurii, să-ţi 
exprimi liber sentimentele şi „să fii tu însuţi". Dar 
când ai un copil, trebuie să-ţi impui un nivel mai 
înalt de autodisciplină şi autocontrol. 

Copiii sunt hipersensibili faţă de influenţa pe 
care o au părinţii asupra lor pe parcursul anilor de 
formare. Ei văd şi simt fiecare cuvânt şi reacţie a 
părinţilor lor şi încorporează acele cuvinte şi 

acţiuni în viziunea lor asupra lumii şi în imaginea 
de sine. 

în aproape fiecare caz, când vezi un adult 
disfuncţio- nal, poţi repera cauza la un părinte 
disfuncţional. Când acel adult disfuncţional era 
copil, părinţii lui au făcut sau au spus ceva care l-a 
rănit, l-a derutat, l-a speriat şi i-a dat sentimente 
de nesiguranţă, furie sau inferioritate. 

Cel mai mare dar este dragostea 
Cel mai mare dar pe care-l poţi face copiilor este 
să le arăţi că-i iubeşti 100 la sută din timp şi că 
dragostea ta pentru ei nu se schimbă niciodată, 
indiferent ce se întâmplă. 

Nu există binecuvântare mai mare pentru 
copii decât să ştie cu certitudine că cei mai 
importanţi oameni din viaţa lor - părinţii lor - îi 
iubesc necondiţionat şi îi acceptă în totalitate, 
indiferent ce fac sau ce greşeli comit. 

Copiii nu sunt mici adulți. Ei nu au 
abilitatea de a face raționamente bune privind ce e 
potrivit sau greşit. Le ia mulţi ani în care învaţă din 
greşeli şi uneori trec prin experienţe dure ca să 
dezvolte înţelepciunea şi raţionamentul care le 
permit să ia decizii bune pentru ei înşişi şi pentru 
viitorul lor. 

Cel mai bun mod de a-ţi trata copiii când fac 
greşeli este să te comporţi cu calm şi compasiune 
şi să-i ajuţi să înveţe lecţiile care reies din acea 
problemă sau dificultate. 

Disciplină versus dezvoltare 

Mulţi părinţi cred că, pentru a-şi disciplina copiii, 
treaba lor este să-i pedepsească atunci când 
greşesc. în anii '30, când erau mici părinţii mei, se 


286 Brian Tracy 


răspândise ideea că treaba unui părinte este să 
„înfrângă voinţa copilului". Această filosofie a dus 
la o generaţie de copii afectaţi, ai căror părinţi au 
simţit că era de datoria lor să-i modeleze şi să-i 
transforme în mici oameni pe care ei îi considerau 
acceptabili. 

Dar adevărul e că fiecare copil este unic şi 
diferit de toţi ceilalţi oameni din lume. Fiecare copil 
vine pe această lume cu temperamentul, 
personalitatea şi înclinațiile sale unice şi naturale 
faţă de diferite interese şi activităţi. 

Părinţii sunt adesea uimiţi să descopere că 
fiecare copil pe care-l au e foarte diferit de ceilalţi 
copii, deşi provin din aceiaşi părinţi şi cresc în 
aceeaşi gospodărie. Din experienţa mea, fiecare 
copil „mărşăluieşte în ritmul unei tobe diferite”. 

Indiferent ce le faci sau faci pentru ei, ei au 
propriul destin special. Ei vor creşte cu o anumită 
personalitate şi vor fi atraşi de anumiţi oameni şi 
activităţi. Principala ta sarcină este să creezi un 
mediu în care se simt suficient de în siguranţă şi 
încrezători pentru a-şi urma îndemnurile interioare 
şi înclinațiile personale. 

Pune-ţi la îndoială crezurile 

Un filosof a spus odată: „înainte să am copii, am 
avut patru filosofii despre cum se cresc copiii. 
Acum, am patru copii şi nicio filosofie." 

Fiecare copil este diferit de orice alt copil şi 
de orice altă persoană. Atunci când îţi creşti copiii, 
fii pregătit să-ţi pui la îndoială cele mai importante 
crezuri despre ce „ar trebui" sau „nu ar trebui" să 
facă, să spună sau să fie ei. Mai presus de toate, fii 

pregătit să recunoşti că te-ai putea înşela, pentru 
că vei face mai multe greşeli decât îţi poţi imagina. 

Probabil cea mai importantă responsabilitate 
pe care o ai ca părinte este să insufli valori 
copiilor tăi, în special valoarea autodisciplinei. Una 
dintre cele mai comune dorinţe pe care o au 
părinţii pentru copiii lor este să-i educe să aibă un 
simţ al responsabilităţii de sine şi al 
autocontrolului. Părinţii îşi doresc de la copiii lor să 
fie disciplinaţi şi să practice stăpânirea de sine şi 
negarea de sine sau abilitatea de a amâna 
gratificarea. 

Fii un exemplu bun 

Albert Schweitzer a scris cândva: „Trebuie să-i 
înveţi pe oameni şcoala exemplului, căci nu vor 
învăţa alta." 

Cea mai puternică influenţă pe care o ai 
asupra copiilor tăi este exemplul pe care i-l dai în 
toată perioada cât cresc. Copiii tăi te urmăresc 
mereu cu coada ochiului. Ei percep totul. Ei îţi 
măsoară şi îţi analizează comportamentele, în 
special când eşti stresat. Urmărind modul în care 
te comporţi, în special când eşti furios sau supărat 
sau când ei au făcut o greşeală, copiii îşi dezvoltă o 
imagine clară a felului în care trebuie să se 
comporte adulţii în lume. 

Exemplul tău stabileşte standardul pe care 
ei îl consideră a fi modul normal în care adulţii se 
comportă în diferite circumstanţe, în special în 
stare de stres. Copiii tăi, dacă îţi admiră şi respectă 
exemplul, se vor strădui să te imite în perioada de 
creştere şi apoi vor continua s-o facă tot restul 
vieţii lor. 

Probabil cea mai bună întrebare pe care ţi-o 
poţi pune, iar şi iar, este „Ce fel de familie ar fi 
familia mea dacă toţi membrii ei ar fi exact ca 
mine?" 

Fii un model de urmat 

Când practici autodisciplina şi autocontrolul, în 
special când te simţi furios sau supărat, copiii tăi 
asimilează lecţia. Mai târziu, când vor fi furioşi sau 
supăraţi, şi ei vor practica autodisciplina şi 
autocontrolul. 

într-un studiu recent, cercetătorii au 
concluzionat: copiii îşi formează ideea asupra lumii 
urmărind cum face faţă mama lor suişurilor şi 
coborâşurilor vieţii de zi cu zi. Dacă mama lor pare 
calmă, relaxată şi ţinând lucrurile sub control, 
copiii presupun că aceasta este o lume logică şi 
raţională, astfel încât e mult mai probabil ca şi ei 
să practice calmul şi autocontrolul. 

Dacă mama lor pare frustrată, furioasă sau 
copleşită de prea multe de făcut şi prea puţin timp, 
viziunea asupra lumii pe care o asimilează copiii 
este cea în care viaţa este confuză şi stresantă. 
Cum să cultivi caracterul 
Cea mai importantă treabă pe care o ai ca părinte 
este să insufli valori copiilor tăi şi să le cultivi 
caracterul. Faci asta învăţându-i ce valori sunt 
importante, mai ales acelea ale integrităţii şi 
adevărului. îţi propui să fii un model de urmat şi 
demonstrezi valorile pe care vrei să le aibă copiii 
tăi în fiecare situaţie în care se cer acele valori. 

Pentru că valoarea de bază a caracterului 
este integritatea, cea mai importantă valoare pe 
care le-o poţi insufla copiilor tăi este sinceritatea. 

Spre marea uimire a celor mai mulţi părinţi, copiii 
mint. în perioada de creştere, ei nu spun adevărul. 
Spun atât minciuni mici, cât şi minciuni mari. 
Adesea, asta e o adevărată surpriză pentru părinţi, 
cărora li se pare că i-au greşit copilului în vreun fel. 

Dar nu-ţi face griji: să minţi este o parte 
normală şi firească a copilăriei. Este o formă de 
comunicare pe care copiii o testează pe tine pentru 
a vedea dacă funcţionează. Dacă ei descoperă că 
să spui minciuni este un mod eficace prin care pot 
obţine rapid şi uşor lucrurile pe care le vor, ei vor 
minţi în mod regulat. 

De exemplu, i-am pus cândva fiului meu, 
Michael, o întrebare, iar el mi-a dat un răspuns 
despre care am ştiut că era complet neadevărat. L- 
am întrebat: „Michael, de ce ai spus asta? Tu ştii că 
asta e o minciună sfruntată!" Michael, care avea 
zece ani la acea vreme, a răspuns candid: „Păi, m- 
am gândit să încerc şi eu." 

Copiii vor încerca să mintă ca să vadă dacă 
funcţionează. Dacă nu funcţionează, ei vor încerca 
altceva, iar acel ceva este, de obicei, să spună 
adevărul. 

Spune mereu adevărul 

într-o zi, soţia mea şi cu mine am citit o întrebare 
într-o carte despre creşterea copiilor, care spunea: 
„Dacă te mint copiii tăi, din cauza cui le e frică să 
spună adevărul?" 

Asta a fost ceva ce ne-a deschis ochii. Ne- 
am aşezat imediat la discuţii cu copiii noştri şi le- 
am spus: „De- acum înainte, spuneţi mereu 
adevărul. Noi vă promitem că nu veţi avea 
probleme pentru că spuneţi adevărul. Dacă spuneţi 

o minciună, noi vom fi supăraţi şi voi veţi fi 
pedepsiţi. Dar dacă spuneţi adevărul, lucrurile vor 
fi mereu în regulă cu noi." 

Din acea zi, cu puţine excepţii, copiii noştri 
„ne-au testat" cu adevărul. în timp, ei au adoptat 
obiceiul de a spune adevărul, indiferent care era 
acela. Şi ne-am ţinut promisiunea. Nu ne-am 
pedepsit niciodată copiii pentru că au spus 
adevărul. 

într-o zi, în timp ce stăteam la masă pentru 
cina în familie, unul dintre copiii noştri vorbea 
despre prietenul lui care îi spusese să ne mintă în 
legătură cu ceva ce plănuia să facă. 

Băiatul meu a spus: „l-am zis că eu nu-mi 
mint niciodată părinţii." 

Prietenul lui a spus: „Toţi îşi mint părinţii." 

Băiatul meu i-a repetat: „Eu nu-mi mint 
niciodată părinţii pentru că nu am de ce. Pot să le 
spun mereu adevărul şi totul e în regulă." 

Cei trei copii ai noştri au ascultat asta şi au 
fost cu toţii de acord. Ei ne-au spus că asta era o 
familie adevărată pentru că nu era nevoie să-şi 
mintă niciodată părinţii. 

Sâmburele încrederii în sine 

Când copiii spun adevărul, ei devin corecţi şi 
puternici, cu stimă de sine ridicată şi un nivel 
ridicat de încredere în sine. Ei au un nivel mai 
ridicat de respect de sine şi de mândrie personală. 
Se uită fix în ochii tăi şi-ţi spun exact la ce se 
gândesc şi ce simt. Sunt foarte diferiţi de copiii 
care trebuie să mintă încontinuu sau să ascundă 
adevărul pentru a tăinui lucruri faţă de părinţii lor. 

în perioada de creştere a copiilor, vor fi 
nenumărate dăţi în care ei vor face sau vor spune 
ceva cu care nu eşti de acord sau care te înfurie. în 
acele momente, trebuie să te autodisciplinezi să 
gândeşti înainte de a acţiona sau reacţiona, 
controlându-te şi controlându-ţi temperamentul. 
Trebuie să-ţi reaminteşti că ce faci într-un moment 
de stres este înregistrat de copilul tău şi poate 
avea un efect asupra lui pentru o perioadă 
nedefinită în viitor. 

Copiii învaţă valori prin instruire şi exemplu, 
acordate în mod repetat în timp ce cresc. Când îi 
înveţi valori şi practici personal valoarea iubirii - în 
special pentru partenerul tău a compasiunii pentru 
cei mai puţin norocoşi, a generozităţii faţă de cei 
care au nevoie de ea, a răbdării când este cerută, 
a toleranţei pentru diferite puncte de vedere, a 
curajului în faţa dificultăţilor şi a perseverenţei în 
faţa obstacolelor, copiii tăi vor adopta aceste 
comportamente drept norme. Pe măsură ce cresc, 
ei le vor vedea ca fiind modul potrivit de a 
răspunde la aceste tipuri de situaţii. 

Puterea iertării 

Una dintre cele mai importante valori pe care o 
predai copiilor tăi este iertarea. Inabilitatea de a 
ierta stă la baza celor mai negative emoţii. Când 
practici iertarea, când treci uşor peste lucruri, şi 
copiii tăi cresc cu abilitatea de a ierta. Asta îi 
fereşte de ani de nefericire ca urmare a modului în 
care sunt răniţi de cineva, lucru care se întâmplă 
întotdeauna. 

Părinţii mei erau inflexibili şi de neclintit. 
Aveau o stimă de sine scăzută ca rezultat al 

copilăriei dificile din perioada crizei. Prin urmare, 
odată ce luau o poziţie faţă de un subiect, oricât de 
greşită, nu puteau da niciodată înapoi sau admite 
că au greşit. 

Eu am decis ca atunci când voi avea copii să 
fac exact opusul. Când fiica mea Cristina era mică, 
dacă ţipam la ea dintr-un anumit motiv, 
întotdeauna mă duceam şi îmi ceream scuze. 
Spuneam: „Nu trebuia să fi ţipat la tine. Am greşit. 
Mă ierţi?" 

Atunci când creşti copii, pe măsură ce se 
măresc, ei vor face nenumărate greşeli. Uneori vei 
reacţiona exagerat. Doar dacă nu eşti vreun sfânt, 
altfel este imposibil să nu o faci. Totuşi, oricând 
greşeşti faţă de copilul tău, ar trebui să ai curajul şi 
puterea de a-ţi da seama că o critică distructivă 
din partea unui părinte este extrem de dureroasă 
pentru un copil. Du-te şi retrage-ţi cuvintele. Cere- 
ţi scuze şi cere-i iertare copilului tău. Chiar dacă s- 
a comportat urât, asta nu justifică o reacţie 
negativă din partea ta, care să-ţi rănească copilul. 
Spune doar „îmi cer scuze. Mă ierţi?" 

Şi ei te vor ierta întotdeauna. în clipa în 
care-ţi ceri scuze şi le ceri copiilor tăi să te ierte 
pentru orice ai fi făcut ca să îi răneşti îi eliberezi de 
sentimente de negati- vitate sau inferioritate. 
Retrăgându-ţi cuvintele, le permiti să fie iarăşi 
fericiţi şi încrezători. 
Să-ţi înveţi cop 
sfârşit 
Să dezvolţi valori potrivite şi să-ţi înveţi copiii 
conduita necesară este o sarcină pe viaţă. Nu poţi 
ţine nici măcar o singură predică despre sinceritate 


e o muncă fără 

şi compasiune pe care să o uiţi mai apoi. Trebuie 
să repeţi lecţia prin discuţie şi exemplu iar şi iar, 
an după an, tot timpul cât copiii tăi sunt cu tine. 
într-o scrisoare către domnişoara Maniere, 
un părinte a întrebat: „Cât durează să-mi învăţ 
copiii bunele maniere la masă? Indiferent ce spun, 
se pare că ei încă mănâncă într-un mod lipsit de 
maniere şi dezorganizat." Domnişoara Maniere a 
răspuns astfel: „Ai răbdare. Este nevoie de 
aproape cincisprezece ani de continuă repetiţie 
pentru a-ţi învăţa copiii bunele maniere la masă. Şi 
chiar şi atunci, nu există garanţii că învăţătura ta 
va avea succes 
Fii modelul lor de urmat 
Desigur, dacă vrei să-ţi înveţi copiii să se comporte 
în- tr-un anumit mod, trebuie să fii modelul acelei 
metode de comportament încontinuu, an după an. 
Dacă vrei ca ei să se îmbrace corespunzător, tu 
trebuie să te îmbraci corespunzător. Dacă vrei ca ei 
să se îngrijească în mod corespunzător, tu trebuie 
să te îngrijeşti de asemenea. Dacă vrei ca ei să fie 
organizaţi şi eficienţi, tu însuţi trebuie să le arăţi 
să fie organizaţi şi eficienţi. 

Aminteşte-ţi în fiecare zi că ei se vor 
comporta tot restul vieţii lor aşa cum te comporţi şi 
tu. Când gândeşti astfel, asta te forţează să 
practici un nivel mai înalt de autodisciplină şi 
autocontrol, ştiind că repercusiunile 
comportamentelor tale vor afecta şansele copiilor 
tăi în viaţă mulţi ani de-acum înainte. 

Disciplina de a creşte copii astfel încât ei să 
se dezvolte cu o stimă de sine ridicată, fiind 
pozitivi şi încrezători în ei înşişi şi valoarea lor, este 

unul dintre cele mai importante lucruri pe care le 

vei face vreodată. Rezultatele creşterii copiilor vor 

dura toată viaţa ta. 

Exerciţii de acţiune: 

1. Cu care două calităţi ţi-ar plăcea să te 
identifice copiii tăi observându-ţi 
comportamentul? 

2. Pe care două calităţi ţi-ar plăcea cel mai mult 
să le insufli copiilor tăi şi cum ai putea 
obţine asta? 

3. Dacă ai fi un excelent model de urmat pentru 
copiii tăi, în ce mod s-ar deosebi 
comportamentele tale, începând de azi? 

4. Ce greşeli au făcut copiii tăi şi ar trebui să ierţi 
şi să uiţi, începând de acum? 

5. Ce acţiuni vei realiza imediat pentru a petrece 
mai mult timp cu copiii tăi? 

6. Ce acţiuni ai putea realiza pentru a le insufla 
copiilor sinceritatea ca fiind o calitate? 

Cum ţi-ai putea încuraja şi recompensa copiii astfel 

încât ei să practice autodisciplinaa, autocontrolul şi 

stăpânirea de sine?Capitolul 20 

Autodisciplina şi prietenia 

Tot ce vrei în viaţă are un preţ aferent. Trebuie plă- 

tit un preț dacă vrei să îmbunătăţeşti lucrurile, 

dacă vrei să le laşi aşa cum sunt, un preţ pentru 
tot. - HARRY BROWNE 


Oz şi cinci la sută din întreaga ta fericire ta 


va proveni din relaţii fericite cu alţi oameni. Din 
păcate, şi optzeci şi cinci la sută din toate 
problemele şi nefericirea ta vor fi asociate cu alţi 

oameni. Capitolele 18 şi 19 au oferit unele idei 
despre cum să ai o căsnicie mai fericită şi să creşti 
copii mai fericiţi, dar pe lângă familia ta, desigur, 
prieteniile tale sunt de asemenea importante 
pentru starea ta de bine. 

De aceea, este de datoria ta să devii într- 
adevăr excelent în relaţiile interumane. Din 
fericire, aceasta este o abilitate care se poate 
învăţa. Poţi deveni unul dintre cei mai populari 
oameni din domeniul tău şi cercul tău social pur şi 
simplu implicându-te în comportamentele pe care 
alți oameni populari le practică în mod regulat. 

Aristotel a scris că omul este un animal 
social. Asta înseamnă că ne definim pe noi înşine 
în termenii relaţiilor noastre cu ceilalţi oameni. 
Destinele noastre sunt determinate de 
interacţiunile noastre cu ceilalţi şi de ale lor cu noi. 
Noi aflăm cine suntem şi ne cunoaştem pe noi 
înşine doar interacţionând cu ceilalţi oameni. 
Esenţa personalităţii 
Psihologii ne spun că tot ce facem este fie ca să ne 
consolidăm stima de sine, fie ca să o protejăm să 
nu fie denigrată de alţii. Fiecare persoană este 
hipersensibilă în privinţa simțului ei de valoare şi 
importanţă personală. 

Stima ta de sine - cum te simţi în legătură 
cu tine însuţi, cât de mult te placi - este în mare 
determinată de imaginea ta de sine sau de modul 
în care te vezi şi gândeşti despre tine. Imaginea ta 
de sine este alcătuită din trei părţi, precum trei felii 
dintr-o plăcintă, fiecare atingându-le pe celelalte: 

d: în primul rând, imaginea ta de sine este 
alcătuită din modul în care te vezi pe 
tine însuți. Asta determină în mare modul 
în care mergi, vorbeşti, te comporţi şi 
interacţionezi cu ceilalţi. 

2. A doua parte a imaginii tale de sine este 
modul în care crezi că te văd ceilalţi. Dacă 
tu crezi că alţi oameni te plac, te respectă şi 
te admiră, te vezi pe tine însuţi într-un mod 
pozitiv şi te bucuri de sentimente mai 
puternice de stimă de sine şi importanţă de 
sine. 

3. A treia parte a imaginii tale de sine este modul 
în care oamenii te văd şi te tratează de 
fapt. Dacă tu crezi că eşti foarte plăcut şi 
popular şi cineva te tratează într-o manieră 
grosolană şi lipsită de respect, poate fi un 
şoc pentru imaginea ta de sine şi poate să-ţi 
reducă stima de sine. Pe de altă parte, dacă 
te vezi ca fiind o persoană obişnuită, iar oa- 
menii pe care-i întâlneşti te tratează de 
parcă eşti o persoană valoroasă şi 
importantă, poţi avea un şoc pozitiv faţă de 
imaginea ta de sine care te face să te placi 
şi să te apreciezi chiar mai mult. 

Cheia fericiri 

Eşti cu adevărat fericit doar atunci când simţi că 

toate cele trei părţi ale imaginii tale de sine 

coincid. Eşti fericit doar când simţi că modul în 
care te vezi, modul în care crezi că te văd ceilalţi şi 
modul în care te văd de fapt par toate să fie 
concordante într-o anumită situaţie. 

în viaţă, cauţi prietenii şi relaţii cu oameni 
care te fac să te simţi confortabil cu modul în care 
te vezi şi gândeşti despre tine. Când eşti cu 
oameni care te tratează ca şi cum eşti valoros şi 
important, te bucuri de un nivel mai ridicat de 
stimă de sine. Te placi şi te respecţi mai mult. Te 
simţi fericit în prezenţa lor. 

De exemplu, în şcoală, întotdeauna te-ai 
descurcat mai bine şi ai luat note mai bune când ai 
simţit că profesorului îi păsa de tine şi te plăcea. La 
muncă, probabil cea mai mare motivaţie este o 
atitudine de apreciere din partea şefului faţă de 
angajat. De fiecare dată când un angajat simte că 
şefului îi place de el ca persoană, neconsiderându-l 
un simplu angajat, el se simte mai valoros şi îşi 
face mai bine treaba. 

Legea efortului indirect 

Secretul dezvoltării şi menţinerii prieteniilor şi 
relaţiilor minunate este simplu. înseamnă ca tu să 
practici Legea Efortului Indirect în fiecare 
interacţiune cu ceilalţi oameni. 

Trebuie să evadezi departe de tine şi de 
propriile preocupări pentru a-i înţelege pe ceilalţi 
oameni şi cum ar putea ei să gândească sau să 
simtă. 

Aşadar, dacă vrei să ai un prieten, trebuie 
întâi să fii un prieten. Dacă vrei ca oamenii să te 
placă, ar trebui să-i placi tu întâi. Dacă vrei ca 
oamenii să te respecte, ar trebui întâi să-i 
respecţi tu. Dacă vrei să-i impresionezi pe ceilalţi, 
ar trebui întâi să fii impresionat de ei. în acest 
mod, abordând oamenii indirect, apelezi la cele 
mai profunde nevoi subconştiente ale lor. 


298 Brian Tracy 


Creşte stima de sine a altor oameni 
Cea mai profundă nevoie subconştientă pe care o 
au oamenii este nevoia de a se simţi importanți. 
De vreme ce şi tu ai această nevoie, de fiecare 
dată când practici Legea Efortului Indirect şi te 
focalizezi să-i faci pe ceilalţi oameni să se simtă 
mai importanţi, le întăreşti imaginea de sine, le 
creşti stima de sine şi îi faci să se simtă fericiţi în 
legătură cu ei înşişi - şi prin extensie, în legătură 
cu tine. 

De fiecare dată când spui sau faci orice 
pentru a creşte stima de sine a altei persoane, tu 
declanşezi un efect de „bumerang" care face ca 
propria ta stimă de sine să sporească în acelaşi 
timp şi în aceeaşi măsură. Nu poţi niciodată să faci 
sau să spui vreun lucru pentru a face ca altă 
persoană să se simtă mai bine cu ea fără să te 
simţi şi tu mai bine cu tine. 

Este nevoie de o autodisciplină şi un 
autocontrol enorme pentru ca tu să te depăşeşti. în 
loc să încerci să îi faci pe ceilalţi oameni să te 
placă şi să fie impresionați de tine, focalizează-te 
întâi să-i placi tu şi să fii impresionat de ei. 
Şapte moduri de a-i face pe oameni 
să se simtă importanţi 
Cheia relaţiilor excelente cu ceilalţi este chiar 
simplă: fă-i să se simtă importanţi. 

în măsura în care îi poţi face pe ceilalţi 
oameni să se simtă importanţi - începând cu 
membrii familiei tale şi apoi extinzându-te în 
exterior spre prietenii şi colegii tăi de muncă - vei 

deveni unul dintre cei mai populari oameni din 
lume. 

Există şapte moduri de a-i face pe ceilalţi 
oameni din jur să se simtă importanţi. Acestea 
sunt practici simple pe care le poţi învăţa prin 
repetiţie. 

1. Acceptă oamenii aşa cum sunt: Una dintre 
cele mai profunde năzuinţe ale naturii umane este 
să fie acceptată de către alţi oameni fără judecată, 
evaluare sau critică. Psihologii numesc acest 
comportament „consideraţia necondiționată 
pozitivă". Asta se întâmplă atunci când accepţi pe 
cineva complet, fără rezerve, exact pentru ceea ce 
este. 

Pentru că majoritatea oamenilor te judecă şi 
sunt critici, să fii acceptat necondiţionat de către 
altă persoană creşte stima de sine a acelei 
persoane, îi întăreşte imaginea de sine şi o face să 
se simtă fericită cu ea. 

în filmul Bridget Jones Diary (Jurnalul lui 
Bridget Jones), întreaga focalizare este pe revelaţia 
lui Bridget că găsise un bărbat „care mă place 
exact aşa cum sunt". Asta era considerat ceva 
absolut uimitor uimitor. Toţi prietenii ei erau uluiţi 
că cineva putea avea vreodată o relaţie bazată pe 
acceptarea necondiționată a altcuiva. 

Când îi priveşti pe ceilalţi oameni şi le oferi 
un zâmbet sincer, ei se simt mai fericiţi cu ei înşişi. 
Stima lor de sine sporeşte. Se simt mai valoroşi şi 
mai importanţi. 

Când încetezi să te mai gândeşti la tine 
însuţi şi la impresia pe care le-o faci celorlalţi şi în 

schimb începi să te gândeşti /a ceilalţi şi la 
impresia pe care ei ţi-o fac ţie, te poţi relaxa. 
Respiri adânc şi zâmbeşti pur şi simplu oamenilor 
atunci când îi întâlneşti şi-i întâmpini atât acasă, 
cât şi la muncă. Este unul dintre cele mai puternice 
comportamente pe care îl poţi avea pentru stima 
de sine şi dezvoltarea relaţiilor. Să le zâmbeşti 
oamenilor îi face să se simtă importanţi şi valoroşi. 
2. Arată-ţi aprecierea pentru ceilalţi. De 
fiecare dată când apreciezi pe altcineva pentru 
ceva ce a făcut sau a spus, tu creşti stima de sine 
a acelei persoane şi o faci să se simtă mai 
importantă. Expresii ale aprecierii - de la scurte 
aprobări din cap şi zâmbete până la felicitări, 
scrisori şi cadouri - cresc stima de sine a oamenilor 
şi îi fac să se placă mai mult. Drept rezultat, prin 
Legea Efortului Indirect, ei te vor plăcea, la rândul 
lor, mai mult. 

Cel mai simplu mod de a exprima aprecierea 
este să spui pur şi simplu „mulţumesc". Cuvântul 
„mulţumesc" este profund apreciat în orice limbă, 
oriunde în lume. Eu am călătorit în nouăzeci de 
ţări, iar primul lucru pe care-l fac este să învăţ 
cuvintele pentru „te rog" şi „mulţumesc". De 
fiecare dată când foloseşti aceste cuvinte, oamenii 
se luminează, zâmbesc şi se simt mai fericiţi să fie 
în prezenţa ta. 

Să spui „mulţumesc" de fiecare dată are un 
efect aproape magic asupra celeilalte persoane. O 
face să se simtă importantă şi mult mai fericită să 
fie în prezenţa ta şi să te ajute cu orice ai nevoie. 
3. Fii agreabil: în general, cei mai bineveniţi 
oameni în fiecare situaţie sunt cei agreabili şi 

pozitivi cu ceilalţi. Pe de altă parte, oamenii 
certăreţi care pun totul la îndoială, se plâng şi 
contrazic sunt rar bineveniţi undeva. 

Când dai din cap, zâmbeşti şi eşti de acord 
cu cealaltă persoană atunci când vorbeşte sau îşi 
exprimă o opinie, o faci pe acea persoană să se 
simtă inteligentă, respectată, valoroasă şi 
importantă. Când eşti agreabil cu altă persoană, 
chiar dacă ea spune ceva cu care e posibil să nu fii 
complet de acord, o faci pe acea persoană să se 
simtă fericită să fie în prezenţa ta. 

în munca mea de orator profesionist, 
întâlnesc mii de oameni în fiecare an. Ei vin la 
mine şi adesea exprimă opinii despre subiecte în 
care sunt adesea bine informat, iar ei este limpede 
că nu sunt. Uneori, îmi spun lucruri ridicole care fie 
nu sunt adevărate, fie nu au niciun sens. 

în fiecare caz, totuşi, eu zâmbesc şi sunt de 
acord, aprobând din cap şi punându-le întrebări, 
ascultându-i cum îşi exprimă ideile şi convingerile. 
Ei pleacă simțind că au avut o conversaţie bună cu 
oratorul şi că în mod sigur sunt de acord cu ei. Nu 
mă costă nimic şi îi face fericiţi. îi face să se simtă 
importanţi. 

4. Arată-ţi admiraţia: Oamenii investesc de 
obicei foarte multă emoție personală în 
posesiunile, trăsăturile şi realizările lor. Când 
admiri ceva ce aparţine altei persoane, asta o face 
să se simtă fericită în legătură cu ea însăşi. Aşa 
cum a spus Abraham Lincoln: „Tuturor le place un 
compliment." 

Exprimă-ţi admiraţia pentru înfăţişarea 
oamenilor şi anumite articole din îmbrăcămintea 

lor. Bărbaţii se simt în special măguliţi când spui 
ceva drăguţ despre cravata sau pantofii lor. 
Femeilor le place să fie măgulite în legătură cu 
părul lor sau orice alt lucru din înfăţişarea lor. 
Oamenii petrec foarte mult timp aranjându-se 
înainte de a ieşi din casă. 

Poţi, de asemenea, să faci un compliment 
unei persoane pentru trăsăturile sau 
caracteristicile ei, spunând lucruri de tipul: „Da ştiu 
că eşti insistent, nu glumă". Oamenii îşi investesc 
întreaga viaţă în dezvoltarea trăsăturilor şi 
calităţilor - în special a calităţilor pozitive - şi se 
simt flataţi când observi şi le faci complimente 
legate de acele calităţi. 

Fă complimente despre realizările unei 
persoane. Spune-le oamenilor cât de mult le admiri 
casa, sau biroul, sau afacerea pe care au construit- 
o, sau poziţia pe care au obținut-o în acea afacere. 
5. Acordă-le atenție celorlalţi: Probabil cel mai 
puternic mod de a ridica stima de sine a altei 
persoane este să o asculţi cu atenţie când 
vorbeşte. în cartea mea, The Power of Charm 
[Puterea farmecului], coautorul meu Ron Arden 
şi cu mine explicăm cum ascultarea unei persoană 
în timp ce vorbeşte despre orice subiect, într-o 
manieră focalizată, este percepută drept 
comportament fermecător. 

Cheia ascultării excelente este ca tu să pui 
întrebări şi apoi să asculţi cu mare atenţie fiecare 
cuvinţel care ţi se spune. Când persoana 
încetineşte sau ajunge la finalul unei afirmaţii, 
pune altă întrebare. înclină-te cu atenţie înainte. 
Ascultă fără să întrerupi. Ascultă ca şi cum ceea ce 

ţi se spune este cel mai inteligent şi mai interesant 
lucru pe care l-ai auzit vreodată. 

Când oamenii sunt ascultați cu atenţie, 
creierul lor eliberează endorfine. Prin urmare, ei se 
simt mai fericiţi în legătură cu ei înşişi. Stima lor de 
sine creşte. Mai mult decât atât, ei asociază acest 
sentiment de fericire cu faptul de a fi în prezenţa 
ta. Din acest motiv, o persoană te va plăcea mai 
mult şi te va considera o persoană mai interesantă 
şi mai inteligentă. 
6.Nu critica, condamna sau nu te lamenta 
niciodată 
în legătură cu ceva, fie că e direct, fie că e indirect. 
Nu face şi nu spune ceva care scade stima de sine 
a unei persoane sau o face să se simtă mai puţin 
importantă ori valoroasă. Refuză să bârfeşti sau să 
discuţi despre alţi oameni într-un mod negativ. Nu 
spune niciodată nimic despre o persoană din ce nu 
i-ai spune în faţă. 

Cea mai dăunătoare forţă din toate relaţiile 
umane este critica distructivă. Aceasta scade 
stima de sine a unei persoane, o face să se simtă 
furioasă şi defensivă şi să-i displacă sursa. Aşa că 
nu te plânge niciodată de oamenii sau situaţiile 
care nu îţi plac. 

Cel mai comun cuvânt pentru a descrie cei 
mai populari oameni din fiecare domeniu este 
cuvântul „amabil". Când te gândeşti la o afacere în 
care îţi place să fii client obişnuit sau un restaurant 
pe care îţi place să-l vizitezi, te gândeşti mereu la 
oamenii de acolo ca fiind „amabili". De fiecare dată 
când recomanzi pe cineva altcuiva, menţionezi 
mereu că el sau ea este o „persoană amabilă". 

în vânzări şi afaceri, oamenii amabili au 
mereu cel mai mare succes. Oamenilor le place să 
cumpere de la ei, să cumpere din nou şi apoi să-i 
recomande prietenilor. Oamenilor le place să vadă 
oameni amabili şi aşteaptă nerăbdători să-i vadă 
din nou. 

Când sunt întrebaţi la ce se referă prin 
cuvântul „amabil", oamenii răspund că persoana 
respectivă este „vioaie". Cu cât eşti mai pozitiv, cu 
atât sunt mai multe şanse să fii vioi. Cu cât eşti 
mai vioi, cu atât vei avea o personalitate mai 
amabilă. Cu cât vei avea o personalitate mai 
amabilă, cu atât mai mulţi oameni vor fi 
nerăbdători să te vadă şi să fie în preajma ta. 

7. Fii politicos, preocupat şi poartă de grijă 
tuturor celor pe care îi întâlneşti. Gândeşte-te 
la acestea ca la „cele trei P-uri" şi aplică-le cu toată 
lumea pe care o întâlneşti. 

Când tratezi o persoană cu politeţe şi 
respect, acea persoană se simte mai valoroasă şi 
mai importantă. O persoană te va aprecia şi te va 
respecta chiar mai mult ca răspuns al modului tău 
de a o face să se simtă mai valoroasă şi mai 
respectată. 

Când îţi exprimi purtarea de grijă în 
legătură cu lucruri care se întâmplă în viaţa unei 
persoane, ea se ataşează de tine şi te place mai 
mult. Când o persoană are o situaţie dificilă şi tu îţi 
exprimi preocuparea sau compasiunea, o 
sensibilizezi. Te conectezi la emoţiile sale. Prin 
asta, te transformi într-o persoană mai plăcută. 

Preocuparea este a treia din cele trei P-uri. 
Când practici preocuparea, te autodisciplinezi să 

faci şi să spui lucruri care-i fac pe oameni să se 

simtă mai valoroşi şi mai importanţi. 

Poartă-le de grijă celorlalţi 

Când întâlneşti oameni pentru prima dată sau îi 

reîntâlneşti după un timp, întreabă-i ce fac şi apoi 

ascultă-le îndeaproape răspunsurile. Oamenii vor 
împărtăşi adesea cu tine preocupări sau probleme 
din viaţa lor. Când o fac, tu pune-ţi în practică 
preocuparea şi sensibilitatea. Tratează problema 
sau dificultatea ca şi cum ar fi extrem de 
importantă pentru tine. Oricât de uimitor ar părea, 
când te porţi ca şi cum ai fi într-adevăr interesat şi 
preocupat de o problemă sau situaţie din viaţa 
altei persoane, începi curând să te simţi cu 
adevărat afectat emoţional de cealaltă persoană. 

Regula pentru dezvoltarea prieteniilor pe 
viaţă şi a relaţiilor minunate este simplă. Decide ca 
de-acum înainte, când oamenii pleacă de lângă 
tine, să se simtă mult mai bine decât au făcut-o 
când te-au abordat. Aplică toate ideile de deasupra 
pentru a-i face pe oameni să se simtă importanţi. Caută 
moduri de a creşte stima de sine a celorlalţi şi de a le 
consolida imaginea de sine. Fă-i să se simtă ca şi cum ar 
fi valoroşi şi merituoşi. Mai mult decât atât, tot ce faci 
sau spui pentru a-l face pe altul să se simtă important 
te face şi pe tine să te simţi la fel de important. 

Exerciţii de acțiune: 

1.  Alcătuieşte o listă cu cei mai importanţi 
prieteni din viaţa ta profesională şi 
personală. Ce-ai putea face pentru a-i de- 
termina pe ei să se simtă mai bine în 
legătură cu ei înşişi? 

2.  Identifică primul lucru pe care l-ai putea face 
la fiecare întâlnire sau întrevedere pentru a- 
ţi face interlocutorul să se simtă important. 

3. Decide să faci fiecare persoană să se simtă 
mai valoroasă şi de toată lauda pentru că el 
sau ea a vorbit cu tine. 

4. Practică eliminarea judecării în toate relaţiile 
tale. întotdeauna să presupui cele mai bune 
intenţii din partea celorlalţi. 

5.  Imaginează-ţi că fiecare persoană pe care o 
întâlneşti mai are o scurtă perioadă de trăit 
şi tu eşti singura persoană care ştie. 

6. Găseşte la fiecare persoană ceva care este 
impresionant pentru tine şi apoi spune-i 
celeilalte persoane cât de impresionat eşti. 

7.  Imaginează-ţi că există o cameră şi un 
microfon ascunse în fiecare interacţiune pe 
care o porţi cu alţi oameni. Cât de diferit te- 
ai comporta? 

Capitolul 21 

Autodisciplina şi liniştea 


sufletească 

„Oamenii sunt nerăbdători să-şi îmbunătăţească 
situația materială, dar nu sunt dispuşi să se 
perfecționeze pe ei înşişi; astfel, ei rămân limitați. 
Omul care nu se dă înapoi de la autorăstignire nu 
poate eşua niciodată în a-şi îndeplini obiectivul pe 
care şi l-a propus. Asta e valabil atât pentru lucruri 
pământeşti, cât şi pentru cele cereşti. Până şi omul 
al cărui obiectiv este să dobândească avere 
trebuie să fie pregătit să facă mari sacrificii 
personale înainte de a putea să şi-l îndeplinească; 

şi cât mai multe pentru a avea o viață remarcabilă 


şi bine echilibrată." 
- JAMES ALLEN 


l u ai nevoie de niveluri ridicate de 


autodisciplină dacă îți dorești într-adevăr să-ți 
dezvolţi toate resursele interioare şi să-ți atingi 
adevăratul potenţial. De-a lungul epocilor, în toate 
religiile şi filosofiile, cel mai mare bun de preţ sau 
idee umană a fost liniştea sufletească. Abilitatea 
de a-ţi dobândi propria linişte sufletească este 
adevărata măsură a succesului tău şi 
determinantul-cheie al fericirii tale. 

Pentru a te dezvolta spiritual şi pentru a 
deveni o persoană pe deplin funcţională, trebuie să 
aplici regulat autodisciplina şi autocontrolul 
gândurilor, sentimentelor şi acţiunilor tale. 
Dezvoltarea spirituală, pacea interioară şi 
experienţa bucuriei cer toate stăpânire de sine şi 
autocontrol. 

Succes exterior versus succes 
interior 

Pentru a reuşi în „lumea exterioară", trebuie să te 
auto- disciplinezi să te focalizezi şi să te 
concentrezi, să munceşti din greu la slujba ta, să 
acţionezi încontinuu pentru ţelurile tale şi să devii 
mai bun şi mai capabil pe măsură ce înaintezi în 
vârstă. 

Pentru a reuşi în „lumea interioară", totuşi, e 
nevoie de abilităţile aproape opuse. Pentru a 
dobândi pacea interioară, trebuie să te 

autodisciplinezi să renunţi la tot ce poate să-ţi 
perturbe simţul păcii interioare şi de mulţumire. 

Budismul zen învaţă că principala cauză a 
suferinţei umane şi a nefericirii este 
„ataşamentul“. Oamenii devin ataşaţi de idei, 
convingeri şi lucruri materiale, iar apoi sunt 
reticenţi să renunţe la ele. Uneori, oamenii devin 
atât de preocupaţi de aceşti factori externi, încât le 
afectează sănătatea mentală şi fizică - ţinându-i 
chiar treji noaptea. 

Când practici detaşarea, separându-te 
emoțional de lucruri sau deznodăminte, şi 
emoţiile negative implicate încetează, la fel cum ai 
scoate un bec din fasung. 

Nevoia de a avea dreptate 
Majoritatea oamenilor simt o nevoie acută de a 
avea dreptate. Totuşi, când nu-ţi mai pasă dacă ai 
dreptate sau greşeşti, atunci dispar toate emoţiile 
ce înconjoară această nevoie de a avea dreptate. 
Dr. Gerald Jampolsky a pus marea întrebare: „Vrei 
să ai dreptate sau vrei să fii fericit?" 

Unii oameni devin pasionaţi de crezurile lor 
politice sau religioase, toate fiind învățate de la 
altcineva într-un anumit fel. Dar când înlături 
pentru o vreme acele crezuri, ele îşi pierd 
abilitatea de a-ţi stârni emoţii şi de a-ţi alimenta 
furia. 

Eu am prieteni şi întâlnesc oameni cu idei şi 
convingeri care se înscriu în toate spectrele 
politice şi religioase. în majoritatea cazurilor, ne 
înţelegem bine unii cu alţii pentru că pur şi simplu 
nu discutăm despre subiectele asupra cărora avem 
convingeri diferite. Noi ne autodisciplinăm în 

mod deliberat şi conştient să ne detaşăm de 
aceste idei şi ne focalizăm în schimb pe subiecte 
asupra cărora suntem de acord şi pentru care 
împărtăşim interese comune. 

Refuză să dai vina pe cineva pentru 
orice 

Cauza fundamentală a emoţiilor negative şi 
principalul distrugător al păcii interioare este vina. 
Aşa cum am menţionat mai devreme în carte, nu 
este posibil să ai o emoție negativă fără să fie 
cineva sau ceva de învinovăţit în vreun fel sau 
pentru ceva anume. 

Vina presupune existenţa a unuia dintre doi 
factori, sau a ambilor. Primul este identificarea. 
Asta apare atunci când iei ceva la modul personal: 
te identifici cu respectivul lucru. Imediat ce te 
decizi să simţi că cineva a făcut sau a spus ceva 
negativ care îţi afectează interesele personale în 
vreun fel, devii imediat furios şi o învinovăţeşti pe 
acea persoană, 

Chiar dacă cineva care se grăbeşte la 
muncă, complet preocupat, şi care se poate să fi 
avut adineaori o ceartă cu partenera sau 
partenerul, îţi taie calea din întâmplare în trafic, te 
poţi imediat înfuria pe acea persoană, un străin 
oarecare, pentru că ai luat stilul său de şofat la 
modul personal. 

Dar când te autodisciplinezi să te detaşezi 
şi să încetezi să iei lucrurile la modul personal, 
încărcătura emoţională negativă conectată cu 
persoana sau incidentul dispare aproape imediat. 
De exemplu, când cineva îţi taie calea în trafic, te 
poţi detaşa emoţional de situaţie spunându-i: „Ei 

bine, probabil se grăbeşte spre muncă. Poate că 
întârzie." 

în clipa în care-ţi spui asta, toată 
negativitatea asociată cu evenimentul dispare şi tu 
devii iar calm, relaxat şi pozitiv. 

Renunţă la suferinţa ta 

A doua cauză de la baza vinii este justificarea. 
Aceasta apare atunci când îţi spui ţie (şi celorlalţi) 
de ce ai dreptul să fii furios sau supărat în această 
situaţie. 

Mulţi oameni se îndrăgostesc de suferința 
lor. Problemele lor din trecut devin focalizarea 
principală a vieţii lor. Ei se gândesc tot timpul la ce 
s-a întâmplat. îşi petrec ziua şi chiar noaptea 
purtând conversații furioase cu oameni care nu 
sunt prezenţi, oameni care li se pare lor că i-au 
rănit în trecut. 

De fiecare dată când sunt într-o conversaţie 
un anumit timp, ei îşi dezvăluie suferinţa, ca un 
negustor într-un bazar, şi o expun celeilalte 
persoane. Apoi reciclează evenimentele nefericite 
ale vieţii lor, spunând ce s-a întâmplat, cât de rău 
au fost trataţi şi cât de îngrozitoare a fost cealaltă 
persoană pentru că i-a tratat în acel mod. 

Totuşi, când te autodisciplinezi să încetezi 
să-ţi justifici emoţiile negative punând încontinuu 
pe tapet ce s-a întâmplat şi ce a făcut sau nu 
cealaltă persoană şi când accepţi în schimb cu 
calm că „se întâmplă lucruri" în viaţa ta, 
negativitatea ta ce însoţeşte cealaltă persoană sau 
situaţie se stinge. 

Practică iertarea 

Culmea autodisciplinei în dezvoltarea spirituală 
este practica iertării. Legea lertării spune că „eşti 
mental şi emoţional sănătos în măsura în care poţi 
ierta cu uşurinţă pe cineva care te-a rănit în vreun 
fel". 

Fiecare persoană - inclusiv tu - a simţit de-a 
lungul anilor critică distructivă, tratament negativ, 
asprime, grosolănie, nedreptate, trădare şi lipsă de 
onestitate din partea celorlalţi. Aceste evenimente 
sunt nefericite, dar sunt o parte inevitabilă a 
condiţiei umane. Singurul mod prin care poţi evita 
problemele şi dificultăţile de a trăi într-o societate 
ocupată, cu numeroase tipuri de oameni, este să 
trăieşti într-o peşteră. 

Singura întrebare pe care trebuie să ţi-o pui 
şi la care să răspunzi după ce ai avut o experienţă 
negativă este „Cât de mult îmi va lua să trec peste 
acest eveniment şi să-mi continui viaţa?" Asta este 
o decizie pe care doar tu o poţi lua. Este una dintre 
cele mai importante tipuri de decizii pe are o poţi 
lua în viaţa ta dacă vrei într-adevăr să fii fericit. 
Mai mult decât atât, este un adevărat test al 
disciplinei tale mentale şi spirituale. 

Curba uitării 

Fiecare persoană are o „curbă a uitării" sau ceea 
ce se numeşte adesea „o curbă a iertării". Această 
diagramă măsoară cât de repede ierţi şi uiţi o 
experienţă negativă şi determină cât de sănătos 
mental şi emoţional eşti în realitate. 

Imaginează-ţi un dreptunghi cu o scală de la 
zero la o sută urcând în partea stângă a 
dreptunghiului. Aceasta este scala intensității 
emoţiei negative pe care o ai când eşti rănit sau 

jignit în vreun fel. La baza acestui grafic sunt lunile 
şi anii vieţii tale. 

Poţi avea fie o curbă dreaptă a iertării, fie o 
curbă abruptă, descendentă, înclinată, a iertării. 
Dacă ai curba iertării dreaptă, asta înseamnă că tu 
continui să fii furios pentru multă vreme, uneori ani 
sau chiar decenii, la acelaşi nivel ca atunci când s- 
a întâmplat evenimentul. 

Există nenumărați oameni care sunt încă 
furioşi în legătură cu ceva ce le-au făcut sau spus 
părinţii lor cu decenii în urmă. Mai mult decât atât, 
îţi vor spune despre asta imediat. Ei vor scotoci în 
tolba lor cu evenimente neiertate şi îşi vor scoate 
experienţele din copilărie şi le vor împărtăşi cu 
tine. 

Fiecare psiholog şi psihiatru care are de-a 
face cu oameni nefericiţi este angajat pentru că 
pacientul său are curbe ale iertării drepte. 
Conversaţia lor principală în terapie constă în a 
relata ce le-a făcut sau nu o persoană, ce a făcut 
pentru ei sau nu la un moment dat în trecut - şi cât 
de nefericiţi se simt încă în legătură cu asta azi. 
Treci peste şi mergi mai departe 
Oamenii într-adevăr sănătoşi, pe de altă parte, au 
curbe ale iertării descendente, înclinate. Ei au 
avut la fel de multe dificultăţi şi probleme în viaţă 
ca oricine altcineva, dar s-au autodisciplinat 
hotărându-se să ierte şi să uite repede pentru a-şi 
continua viaţa. Refuză să îşi scoată problemele din 
tolbă şi să le care în continuare. Ei renunţă pur şi 
simplu la ele şi îşi îndreaptă atenţia spre lucrurile 
care îi fac fericiţi. 

Disciplina iertării este cheia spre 
regatul spiritual. Este posibil pentru tine să te 
bucuri de niveluri ridicate de linişte sufletească 
numai atunci când dezvolţi obiceiul şi disciplina de 
a ierta cu uşurinţă alţi oameni pentru tot şi orice 
lucru pe care l-au făcut ca să te rănească. 
lertarea este egoist 
ăUnii oameni sunt confuzi în legătură cu conceptul 
iertării. Ei cred că a ierta pe cineva pentru că i-a 
rănit este acelaşi lucru cu a tolera acel 
comportament sau chiar a-l aproba. Din contră 
chiar. lertarea este un act pur egoist. lertarea nu 
are absolut nimic de-a face cu cealaltă persoană. 
îi ierţi pe ceilalţi pentru a putea fi tu însuţi liber din 
punct de vedere emoţional, pentru a nu mai căra 
acel bagaj cu tine. 

Tu ai o minte minunată. Eşti incredibil de 
inteligent şi de perspicace. îţi poţi folosi mintea în 
avantajul tău pentru a te ajuta să fii vesel şi fericit 
sau o poţi folosi împotriva ta. Modul în care îţi 
foloseşti mintea la cel mai înalt nivel este de a găsi 
motive să-i ierţi pe ceilalţi. în loc să rediscuţi 
trecutul şi să diseci un eveniment trecut, căutând 
raționamente, justificări şi motive de a lua ceva la 
modul personal, foloseşte-ţi inteligenţa pentru a 
găsi motive să-ţi asumi responsabilitatea şi să 
renunţi la situaţia negativă. 

Asumă-ţi responsabilitatea şi iartă 
în clipa în care îţi asumi responsabilitatea şi îi ierţi 
pe toţi pentru orice au făcut ca să te rănească în 

vreun fel, te eliberezi complet. Toate emoţiile tale 
negative dispar, în locul emoţiilor tale negative, ai 

un simţ al păcii interioare, al dragostei, al fericirii şi 

al bucuriei. 

Recompensa pentru că ţi-ai folosit 
autodisciplina ca să practici iertarea în mod regulat 
este extraordinară. Când îţi foloseşti incredibilele 
abilităţi de autocontrol, stăpânire de sine şi 
detaşare pentru a te separa emoţional de situaţii 
care altfel te-ar face nefericit, întreaga calitate a 
vieţii tale se îmbunătăţeşte într-un mod minunat. 
Exerciţii de acţiune: 

1. Fă testul iertării: vrei să ai dreptate sau vrei să 
fii fericit? 

2.  Identifică-i pe oamenii din trecutul tău care ţi 
se pare că te-au rănit în vreun fel şi apoi ia 
azi decizia de a-i ierta şi de a renunţa la 
acele sentimente negative. 

3, Găseşte motive pentru a nu-ţi justifica 
emoţiile negative de vină sau furie, şi în 
schimb, foloseşte-ţi inteligenţa pentru a-ţi 
asuma responsabilitatea. 

4. Stabileşte liniştea sufletească drept cel mai 
înalt ţel al tău şi apoi decide să renunţi la 
orice gânduri sau emoţii care te irită în 
vreun fel. 

5. începe azi să citeşti ceva spiritual şi motivant 
în fiecare dimineaţă înainte de a-ţi începe 
ziua. Acest obicei îţi va schimba viaţa. 

6. De acum înainte, refuză să iei lucrurile la 
modul personal. întreabă-te cât de mult vor 
conta cinci ani de-acum încolo. 


Exersează metoda 
budistă a detaşării de 

bani şi lucruri 
materiale şi refuză să 
devii supărat sau 
îngrijorat în legătură cu 

ge Cu cât practici mai mult stăpânirea de sine şi 
autocontrolul, cu atât mai mult îţi va plăcea 
de tine şi te vei aprecia; 
Calculează numărul de ore al unei 
săptămâni: 24 de ore ori 7 zile pe 
săptămână egal 168 de ore. 
Dacă scazi 40 de ore pentru muncă şi 56 de 
ore pentru somn, ai 72 de ore rămase. 


